V 
e 
sd 
U 
< 
Pa 
U 
2 
d 
< 
i £ 


Oliver Sacks 


HALIUCINACIJOS 


UDK 159.961.2 
Sa33 


Oliver Sacks 
HALIUCINACIJOS 


Iš anglų kalbos vertė 
Austėja Banytė 


ISBN 978-609-427-180-9 


VERSTAIŠ 
Hallucinations, 
Picador, 2012 


HALLUCINATIONS 
Copyright 6 2012, Oliver Sacks 
Allrights reserved 


O kitos knygos, 2015 


Skiriu Keitei 


LIVERIS SACKSAS gimė Londone 1933 m. 
) gydytojų ir mokslininkų šeimoje. Jis mokėsi 
medicinos Oksvordo universitete ir užsiėmė 
praktika Mt. Zion San Francisko ligoninėje 
ir UCLA. Nuo 1965 m. gyvena Niujorke, kur 
eina neurologijos profesoriaus pareigas NYU 
Medicinos mokykloje ir dirba konsultantu 
neurologu Little Sisters of the Poor. 

Daktaras O. Sacksas dažnas „New York Review 
of Books“ ir „Ihe New Yorker“ bendradarbis, bei 
kitų medicininių žurnalų straipsnių autorius. Jis - 
vienuolikos knygų autorius, tarp jų: Musicophilia, 
Žmogus, kuris savo žmoną palaikė skrybėle ir 
Awakenings (pagal kurį yra pastatytas filmas, 


nominuotas „Oskarui“). 


Daugiau informacijos apie dr. O. Sackso veiklą 


rasite svetainėje www.oliversacks.com 


lurinys 


5" = 


a“ 


Įvadas | 11 


Nebylioji dauguma: Charles io Bonnet sindromas 21 
Kalinio kino teatras: sensorinė deprivacija 54 
Keli nanogramai vyno: haliucinaciniai kvapai 66 


Girdėti nebūtus dalykus 74 


Parkinsonizmo miražai 96 
Pakitusios sąmonės būsenos. 112 
Raštai: migrenos su vaizdiniais 145 


„Šventoji“ liga. 157 
Padalytas pusiau: haliucinacijos pusiniame regėjimo lauke 


Kliedesiai | 206 


Ant miego slenksčio. 225 

Narkolepsija ir košmarai 245 

Neramus protas. 257 

Gyvavaizdžiai: savo atvaizdo haliucinacija. 284 
Fantomai, šešėliai ir juntami vaiduokliai. 302 


Padėkos. 327 
Bibliografija. 329 
Rodyklė. 340 


190 


ĮVADAS 


[ ai XVI amžiaus pradžioje pirmą kartą buvo pavartotas žo- 

is „haliucinacija“, jis reiškė „klejojantį protą . Ir tiktai apie 
1830 metus prancūzų psichiatras Jeanas Ėtienne'as Esguirolas 
suteikė šiam terminui reikšmę, kuria jį tebevartojame ir šian- 
dien. Iki tol haliucinacijos buvo vadinamos tiesiog „apsireiški- 
mais“. Tikslūs žodžio „haliucinacija“ apibrėžimai vis dar gero- 
kai skiriasi, dažniausiai dėl to, jog nėra taip paprasta atskirti, 
kur yra ta haliucinacijos, neteisingo suvokimo ir iliuzijos riba. 
Paprastai haliucinacijos apibūdinamos kaip suvokiniai, atsiran- 
dantys nepriklausomai nuo apčiuopiamos realybės, kai matome 
ir girdime neegzistuojančius dalykus." 

Įžvalgomis iš dalies galima dalytis. Antai jūs ir aš galime 
sutarti, kad ten auga medis. Tačiau jei sakyčiau: „Aš ten matau 
Man pačiam priimtiniausias apibrėžimas yra Williamo Jameso knygoje 
Principles ot Psvchology, išleistoje 1890 m.: „Haliucinacija yra ryškiai 
jutiminė sąmonės forma. Tas pojūtis yra toks kokybiškas ir tikras, tarsi 
būtų sukeltas realaus objekto, skirtumas tik tas, kad jokio objekto nėra.“ 


Apibrėžimų yra pasiūlę ir daugelis kitų mokslininkų, dešimtis jų savo 
enciklopedijoje Dictionary of Hallucinations pateikia Janas Dirkas Blomas. 

medį“, ojūs neįžiūrėtumėte nieko panašaus, mano „medį“ palai- 
kytumėte haliucinacija, kažkuo, ko negalite pastebėti nei jūs, nei 
kas kitas, kitaip tariant, mano smegenų ar proto pramanu. Tačiau 
tam, kuris patiria haliucinacijas, jos atrodo labai tikroviškos, taigi 
visais atžvilgiais gali atstoti suvokimą, pradedant nuo to, kaip jos 
išplinta į realų pasaulį. 

Haliucinacijos dažnai būna stulbinančios. Ir tokias jas kartais 
daro jų turinys. Pavyzdžiui, tai gali būti gigantiškas voras kam- 
bario viduryje ar nedidukai, 6 colių ūgio, žmonės. Bet iš esmės 
taip yra todėl, kad nėra bendru susitarimu grįsto patvirtinimo — 
niekas kitas nemato to, ką matai tu, o tada sukrėstas supranti, kad 
milžiniškas voras ir maži žmogeliukai veikiausiai tik tavo galvoje. 

Vaizduotės sukelti paprasti vaizdiniai - stačiakampis, draugo 
veidas ar Eifelio bokštas - lieka jūsų galvoje. Jie nepersikelia į ap- 
čiuopiamą realybę kaip haliucinacija ir jiems dar trūksta haliuci- 
nacijai būdingo suvokinio detalumo. Jūs aktyviai kuriate tokius 
laisvus vaizdinius ir kada panorėjęs galite juos peržiūrėti. Haliu- 
cinacijų atveju yra priešingai: tampate pasyvūs ir bejėgiai - jos 
jus užvaldo nevalingai. Haliucinacijos atsiranda ir dingsta kada 
panorėjusios, o ne tada, kai to norite jūs. 

Yra ir kitas haliucinacijų veikimo būdas, kartais vadinamas 
pseudohaliucinacija. Tokiu atveju haliucinacijos nepersikelia į 
empirinę erdvę, o regimos tarsi po vokais - jos paprastai pasirodo 
snūduriuojant, užmerkus akis. Tačiau šios vidinės haliucinacijos 
turi visus kitus haliucinacijoms būdingus požymius: jos, kitaip 
nei normalūs vaizdiniai, yra nevalingos, nekontroliuojamos, gali 
būti antgamtiškų spalvų ir turėti neįtikėtinų detalių ar keistų for- 


mų bei transformacijų. 

Haliucinacijos gali sutapti su klaidingu matymu arba iliuzi- 
jomis. Jei, žiūrėdamas į kieno nors veidą, matau tik pusę jo, tai 
yra klaidingas suvokimas. Pakliuvus į sudėtingesnes situacijas 
skirtumas dar labiau išsitrina. Jei žiūriu į ką nors stovintį priešais 
mane ir matau ne vieną, o penkias paeiliui stovinčias vienodas 
figūras, kas tai yra: ar „poliopija“ - neteisingas suvokimas, ar ha- 
liucinacija? Jei matau kažką, pereinantį iš kairės kambario pusės 
į dešinę, o paskui tas asmuo kerta kambarį lygiai tokiu pat būdu 
vis iš naujo: ar šis pasikartojimas liudija sutrikusį suvokimą („pa- 
linopsiją“), haliucinaciją ar abu kartu? Tokius dalykus esame lin- 
kę vadinti neteisingu suvokimu arba iliuzija (aišku, jei ten kažkas 
apskritai yra, pavyzdžiui, žmogaus figūra); haliucinacijos atsiran- 
da iš niekur. Vis dėlto daugelis mano pacientų patiria aiškias ha- 
liucinacijas, iliuzijas, painias mispercepcijas, kurias kartais būna 


labai sunku atskirti vieną nuo kitos. 


NU haliucinacijos, kaip psichinis reiškinys, tikriausiai yra 
tokio pat senumo kaip žmogaus smegenys, tačiau mūsų ži- 
nios apie jas labiau prasiplėtė tik per pastaruosius kelis dešimt- 
mečius.* Šias naujas žinias pirmiausia lemia naujos galimybės, 
leidžiančios vizualiai stebėti smegenis ir haliucinacijas patirian- 
čių žmonių smegenų elektrinę ir medžiagų apykaitos veiklą. Šie 


metodai drauge su implantuotų elektrodų tyrimais, taikomais 


Tiksliai nežinome. ar kiti gyvūnai patiria haliucinacijų, nors buvo 
pastebėtas „haliucinacinis“ laboratorijoje auginamų ir gyvenančių 
natūralioje aplinkoje gyvūnų elgesys. Tai apžvalgoje yra aprašę Ronaldas 
K. Siegelis ir Murray E. Jarvikas. 

pacientams, sergantiems sunkia epilepsijos forma, ir tiems, ku- 
riems reikia operacijos, ir leido nustatyti, kad skirtingos smege- 
nų dalys yra atsakingos už skirtingas haliucinacijas. Pavyzdžiui, 
dešinioji smilkininė smegenų skiltis atsakinga už veidų atpažini- 
mą; jeigu ją neįprastai suaktyvinsime, žmogus gali išvysti veidų 
haliucinacijas. Kitoje smegenų pusėje yra atitinkama vieta, kuri 
atsakinga už skaitymą - žodžio vaizdinys formuoja sritį verpstės 
formos vingyje. Jei ši sritis neįprastai stimuliuojama, gali kilti rai- 
dinių ar pseudožodinių haliucinacijų. 

Haliucinacijos yra „pozityvus“ reiškinys, skirtingai nuo ne- 
gatyvių ligos ar nelaimingo atsitikimo sukeltų simptomų, trū- 
kumų ar netekčių, kuriais paprastai ir remiasi neurologijos 
mokslas. Haliucinacijų fenomenologija dažnai nurodo smegenų 
struktūras ir mechanizmus, dalyvaujančius joms atsirandant, 
dėl to potencialiai gali suteikti daugiau tiesioginių įžvalgų apie 


smegenų veiklą. 


aliucinacijos visuomet užėmė svarbią vietą mūsų dvasi- 
R. gyvenime bei kultūroje. Iš tiesų įdomu, kiek haliu- 
cinacijų patirtys buvo pasitelktos kuriant meną, folklorą ir net 
religiją. Ar geometriniai raštai, matomi migrenos ir panašių bū- 
senų metu, nėra užuomina į aborigenų meno motyvus? Ar gali 
būti taip, kad haliucinacijos apie mažytes būtybes, kurios nėra 
jau tokios neįprastos, įkvepia tokius folkloro personažus kaip 
elfai, velniūkščiai, nykštukai ir fėjos? Ar bauginančios haliuci- 
nacijos apie slogučius, kai žmogų jodo ir dusina bloga antgam- 


tinė būtybė, neprisideda prie mūsų kuriamų demonų, raganų ar 

piktybiškų ateivių idėjų? O gal ekstaziški Dostojevskio trauku- 
liai veikė mūsų dieviškumo pajautą? Ar atsiskyrimo nuo fizinio 
kūno patirtys sukuria jausmą, jog siela gali gyventi be kūno? 
Galbūt haliucinacijų nerealumas skatina tikėjimą vaiduokliais 
ir dvasiomis? Kodėl kiekviena mums žinoma kultūra ieškojo 
haliucinogeninių narkotikų, o juos radę pirmiausia naudodavo 
religinėms apeigoms? 

Ši mintis nėra nauja. Dar 1845 m. Alexandre'as Brierre'as de 
Boismont'as pirmoje susistemintoje medicininėje knygoje, sky- 
riuje „Psichologijos, istorijos, moralės ir religijos požiūris į haliu- 
cinacijas“, tyrinėjo minėtus klausimus. Antropologai, tarp kurių 
ir Westonas La Barre'as bei Richardas Evansas Schultesas, yra už- 
fiksavę haliucinacijų reikšmę įvairioms pasaulio visuomenėms.“ 
Laikas tik išplėtė ir padarė skvarbesnį mūsų kultūriškai svarbų 
suvokimą apie tai, kas iš pradžių galėjo atrodyti kaip neurologinė 


keistybė. 


a ioje knygoje aš tik trumpai užsiminsiu apie neaprėpiamą ir už- 
SE sapnų pasaulį, - kuris, kaip būtų galima ginčytis, yra 
tam tikros rūšies haliucinacijos, - kad paminėčiau kai kurių ha- 
liucinacijų sapniškas savybes bei kai kurių traukulių metu nutin- 
kančias sapnines būsenas. Yra manančių, kad sapninės būsenos 
ir haliucinacijos nesiskiria (tai ypač susiję su haliucinacijomis, 
patiriamomis prieš užmiegant arba bundant), tačiau iš tikrųjų tai 
nėra tapatūs dalykai. 


* 


La Barreas pateikė išplėstą antropologinių požiūrių į haliucinacijas 
apžvalgą skyriuje, publikuotame 1975 m. 

Dažnai atrodo, kad haliucinacijos sukelia vaizduotės, sapnų, 
fantazijos kūrybiškumo arba suvokimui būdingo detalių ryšku- 
mo bei išoriškumo pojūtį. Tačiau haliucinacija nėra nė vienas iš 
šių dalykų, nors juos ir sieja keli neurofiziologiniai mechanizmai. 
Haliucinacija yra unikali ir ypatinga sąmonės bei psichikos būse- 
nos kategorija. 

Haliucinacijas, kurias dažnai patiria žmonės, sergantys šizofre- 
nija, reikėtų nagrinėti atskirai. Tam reikalinga atskira knyga, nes 
šių haliucinacijų negalima atskirti nuo stipriai pakitusio šizofre- 
nija sergančių žmonių vidinio bei išorinio gyvenimo. Todėl apie 
šizofrenijos sukeltas haliucinacijas šioje knygoje kalbėsiu nedaug, 
daugiausia dėmesio skirsiu haliucinacijoms, atsirandančioms už- 
klupus „organiškoms“ psichozėms. Pavyzdžiui, laikinos psichozės 
kartais siejamos su kliedesiais, epilepsija, narkotikų vartojimu ir 
tam tikromis ligomis. 

Daugelis kultūrų haliucinacijas, kaip ir sapnus, laiko ypatinga ir 
paslaptinga sąmonės būsena, kurios aktyviai siekiama per dvasines 
praktikas, meditaciją, narkotikus ar vienatvę. Tačiau šiuolaikinėje 
Vakarų kultūroje dažnai manoma, kad haliucinacijos pranašauja 
beprotybę arba rodo, kad smegenyse vyksta kažkas baisaus, nors 
didžiuma haliucinacijų neturi tokių niūrių pasekmių. Haliucina- 
cijos siejamos su didele gėda, todėl pacientai dažnai nenori prisipa- 
žinti patiriantys haliucinacijas, nes bijo, kad jų draugai ar gydytojai 
pagalvos, jog jie kraustosi iš proto. Man labai pasisekė, kad mano 
darbas ir susirašinėjimas su skaitytojais - o tai yra mano, kaip gy- 
dytojo, darbo dalis - suvedė su nemažai žmonių, norinčių pasida- 
lyti savo patirtimis. Daugelis vylėsi, kad jų papasakotos istorijos 


padės sušvelninti šią temą lydinčius nemalonius nesusipratimus. 

Šią knygą laikau tarsi haliucinacijų raidos istorija ar antologija, 
kurioje aprašomas haliucinacijų poveikis žmonėms ir jas išgyve- 
nusiųjų patirtys, nes tik autentiškas pasakojimas gali atskleisti ha- 
liucinacijų galią. 

Kai kurie skyriai yra pateikti laikantis medicininių kategorijų, 
kaip antai: aklumas, sensorinė deprivacija, narkolepsija ir t. t. Kiti 
išdėstyti pagal jutimo modalumą, pavyzdžiui: klausą, gebėjimą 
užuosti ir panašiai. Tačiau tarp šių kategorijų egzistuoja daug su- 
tapimų bei sąsajų. Reikia nepamiršti, kad panašios haliucinacijos 
gali pasireikšti įvairiomis sąlygomis. Tikiuosi, kad knygoje pateik- 
ti mano atrinkti pavyzdžiai padės pajusti haliucinacinių patirčių 
įvairovę ir niuansus, juk haliucinacijos - tai svarbi žmogiškojo 


būvio dalis. 


Haliucinacijos 


NEBYLIOJI DAUGUMA: 
CHARLESIO BONNET SINDROMAS 


Vieną 2006 m. lapkričio dieną man netikėtai paskambino iš slau- 
gos namų, kuriuose dirbu. Šių namų gyventoja Rozali - moteris, 
perkopusi devintą dešimtį, staiga pradėjo kažką matyti, jai pra- 
sidėjo keistos haliucinacijos, kurios atrodė neapsakomai tikros. 
Seselės pakvietė psichiatrą, kad ją apžiūrėtų, tačiau jos norėjo 
sužinoti, ar tai nebus neurologinė problema, pavyzdžiui, Alzhei- 
merio liga, galbūt ir insultas. 

Atvykęs pasisveikinau ir nustebau: Rozali buvo visiškai akla, 
tiesa, seselės nebuvo apie tai užsiminusios. Nors ji jau keletą metų 
buvo visiškai akla, tačiau dabar „regėjo“ objektus priešais save. Ją 
aplankęs paklausiau: „Ką tiksliai matai?“ - „Žmones rytietiškais 
drabužiais! - sušuko ji. - Apsirengę laisvais drabužiais, jie laipio- 
ja laiptais aukštyn žemyn... Matau vyrą, kuris, atsisukęs į mane, 
nusišypso, o jo dantys vienoje burnos pusėje siaubingai dideli. 
Regiu ir gyvūnus. Matau kažkokią vietovę, baltą pastatą, krinta 
minkštas sniegas, sukasi snaigės. Regiu arklį - ne gražų žirgą, o 


darbinį arklį - su pakinktais, trypiantį sniegą; vaizdai nuolatos 

keičiasi. Matau daug vaikų, laipiojančių laiptais, jie vilki ryškia- 
spalvius rožinius, mėlynus, tarsi rytietiškus rūbus. 

Tokius vaizdus ji regėjo jau keletą dienų. 

Pastebėjau, kad haliucinacijų metu Rozali, beje, kaip ir dau- 
gelio kitų pacientų, akys buvo atmerktos ir, nors ji negalėjo nieko 
matyti, nuolatos judėjo tarsi regėtų realų vaizdą. Būtent tai iš pra- 
džių ir patraukė seselių dėmesį. Toks atidus apžiūrinėjimas nėra 
būdingas įsivaizduojamiems dalykams. Daugelis žmonių, norė- 
dami susikoncentruoti į vidinius vaizdinius, yra linkę užmerkti 
akis arba nukreipti svajingą žvilgsnį į tolį. Colinas McGinnas 
knygoje Mindsight pastebi, kad žmogus, pasinėręs į savo vaizduo- 
tę, nesitiki ten išvysti ko nors neįprasto, o štai haliucinacijos gali 
būti kupinos netikėtumų. Dažnai jos daug detalesnės nei vaizdi- 
niai ir tiesiog prašosi būti išnagrinėtos bei ištirtos. 

Pasak Rozali, jos haliucinacijos „labiau priminė filmą“ nei sa- 
pną ir, kaip būdinga filmams, kartais žavėdavo, nors kartais kel- 
davo ir nuobodulį: „Tas vaikščiojimas aukštyn žemyn, rytietiški 
apdarai. Jie užeidavo ir praeidavo, ir, rodėsi, neturėjo nieko ben- 
dro su Rozali. Vaizdai būdavo begarsiai, o matomi žmonės ne- 
kreipdavo į ją jokio dėmesio. Nepaisant keisto begarsio dalyvavi- 
mo, figūros atrodė gana tvirtos ir tikroviškos, kartais ir dvimatės. 
Tačiau ji niekuomet nebuvo patyrusi nieko panašaus, tad ir ėmė 
galvoti, ar kartais nesikrausto iš proto? 

Atsargiai apklausęs Rozali nepastebėjau nieko panašaus į su- 
mišimą ar klejones. Pažvelgęs į jos akis per oftalmoskopą, nepa- 
stebėjau nieko neįprasto, tik smarkiai pažeistas tinklaines. Neu- 
rologiškai ji atrodė visiškai sveika - ne pagal metus energinga 


ir ryžtinga senutė. Patikinau ją, kad smegenys atrodo sveikos, o 

protas šviesus. Ir iš tiesų ji neatrodė pamišusi. Paaiškinau jai, kad 
haliucinacijos neretai ištinka aklus ar regėjimo negalią turinčius 
asmenis ir kad šios vizijos nėra susijusios su psichine negalia — 
tai smegenų reakcija į regos praradimą. Rozali turėjo Charles'io 
Bonnet sindromą. 

Išklausiusi mane, Rozali suglumo ir paklausė, kodėl haliucina- 
cijos prasidėjo dabar - juk ji nemato jau keletą metų. Nepaisant 
to, Rozali buvo labai malonu girdėti, kad jos haliucinacijas sukelia 
žinomas sutrikimas, kuris netgi turi pavadinimą. Ji išsitiesė ir tarė: 
„Pasakykite slaugėms, kad turiu Charles'io Bonnet sindromą, - ir 


netrukus paklausė: - O kas buvo tas Charles'is Bonnet?“ 


harles'is Bonnet buvo XVIII a. šveicarų gamtininkas, ku- 
€- tyrinėjo daug ką - nuo entomologijos iki polipų ir kitų 
mikroorganizmų reprodukcijos bei regeneracijos. Užklupus akių 
ligai, jis nebegalėjo užsiimti taip mėgstama mikroskopija, dėl to 
ėmėsi botanikos - atliko pirmuosius fotosintezės tyrimus, vėliau 
palinko į psichologiją, o galiausiai - į filosofiją. Išgirdęs, kad jo se- 
nelis Charlesas Lullinas ėmė regėti „vizijas“, nors buvo jau beveik 
apakęs, Bonnet paprašė jo viską smulkiai nupasakoti. 

Johnas Lockeas 1690 m. savo kūrinyje Esė apie žmogaus inte- 
lektą pasiūlė mintį, kad protas yra tabula rasa, kol jo nepasiekia 
per pojūčius įgyta informacija. Šis vadinamasis „pojūčių vaiky- 
masis“ buvo labai populiarus tarp XVIII a. filosofų ir raciona- 
listų, įskaitant ir Bonnet. Jis suvokė smegenis kaip „sudėtingos 
struktūros organą ar veikiau skirtingų organų grupę“. Kiekvie- 


nas iš šių skirtingų „organų“ turėjo tik jam būdingą funkciją. 

Tais laikais toks modulinis požiūris į smegenis buvo laikomas 
radikaliu, nes daugelis manė, kad jų struktūra ir funkcijos yra 
nekintančios ir neturėtų būti skiriamos. Taigi, pasak Bonnet, jo 
senelio haliucinacijos buvo tęstinis aktyvumas už regą atsakin- 
gose smegenų dalyse, tačiau ta smegenų veikla rėmėsi atminti- 
mi, nes jau nebegalėjo remtis pojūčiu. Bonnet, kuris, pablogėjus 
regėjimui, vėliau taip pat patyrė panašių haliucinacijų, 1760 m. 
išleido trumpą Lullino išgyvenimų aprašymą Essai analytigue 
sur les facultės de V'ūme. Šioje knygoje buvo kalbama apie įvairių 
jutimų ir psichinių būsenų fiziologinį pagrindą, tačiau auten- 
tiškas aštuoniolikos sąsiuvinio puslapių Lullino pasakojimas 
vėliau pradingo ir buvo rastas tik praėjus šimtui penkiasdešimt 
metų, XX a. pradžioje. Douwe'as Draaisma neseniai išvertė Lul- 
lino pasakojimą ir įdėjo jį į savo knygą, skirtą Charles io Bon- 
net sindromui, pavadinimu Disturbances of the Mind". Kitaip 
nei Rozali, Lullinas dar nebuvo visiškai praradęs regėjimo ir jo 
haliucinacijos tarsi užstojo realybės vaizdus. Draaisma Lullino 


pasakojimą apibendrino taip: 


1758 m. vasarį jo regos lauke atsirado keistų objektų. Viskas pra- 
sidėjo nuo dalyko, panašaus į mėlyną nosinaitę, kurios kampuose 
buvo po nediduką geltoną apskritimą. Nosinė sekė kiekvieną jo 
akių judesį. Kai Lullinas žiūrėdavo į sieną, jos apmušalus ar lovą, 


nosinaitė uždengdavo visus kambaryje esančius objektus. Lullino 


Draaismos knygoje rašoma ne vien apie Charles'io Bonnet gyvenimą 

bei darbą, joje taip pat įspūdingai atkuriamas tuzino kitų neurologijos 
mokslui svarbių asmenų gyvenimas. Jų vardais dabar pavadinti sindromai: 
Georges'o Gilles'io de la Tourette'o. Jameso Parkinsono, Aloiso 
Alzheimerio, Josepho Capgraso ir kt. 

protas buvo šviesus ir jis nė trumpai nebuvo patikėjęs, kad aplink jį 
iš tiesų skraido mėlyna nosinė. 

Vieną rugpjūčio dieną jį aplankė dvi vaikaitės. Lullinas sėdėjo 
krėsle priešais židinį, o mergaitės stovėjo jam iš dešinės. Kairėje jis 
pamatė du jaunus vaikinus, kurie vilkėjo puikius - raudoną ir pil- 
ką - apsiaustus, o jų skrybėlės buvo puoštos sidabru. „Kokių puikių 
džentelmenų atsivedėte! Kodėl neįspėjote, kad jie ateis?“ Tačiau 
merginos prisiekė, kad nieko aplink nėra. Vaizdinys su dviem jau- 
nuoliais taip pat greitai pradingo, kaip ir anksčiau matyta nosinė. 
Per porą savaičių jį aplankė dar daugiau įsivaizduojamų veikėjų. 
Tai buvo gražiai susišukavusios moterys, o kelios ant galvos turėjo 
po mažą dėžutę... 

Šiek tiek vėliau, stovėdamas prie lango, Lullinas pastebėjo atrie- 
dantį vežimą. Jis sustojo prie kaimyno namo ir, Lullino nuostabai, 
ėmė vis didėti, kol pakilo iki namo pastogės, siekiančios trisdešimt 
pėdų nuo žemės, ir visa tai atrodė proporcingai... Lulliną stebino 
jo matytų vaizdinių įvairovė. Kartą jis matė taškelių spiečių, kuris 
staiga pavirto skrendančių balandžių pulku, vėliau - būrį šokančių 
drugelių arba ore besisukantį ratą (panašų vaizdą galima išvysti 
ant prieplaukoje esančių kranų). Vaikščiodamas po miestą, Lulli- 
nas sustojo pasigrožėti milžiniškais pastoliais. Grįžęs namo, jis iš- 
vydo tuos pačius pastolius stovinčius svetainėje, tik jie jau buvo visai 


mažyčiai - nesiekė nei pėdos. 
Lullinas patyrė, jog CBS (Charles'io Bonnet sindromo - vert. 


past.) sukeltos haliucinacijos užeidavo ir praeidavo - jo paties ha- 


liucinacijos tęsėsi porą mėnesių, kol galop visiškai pradingo. 

ozali atveju haliucinacijos nurimo po poros dienų, taip pat 
|) diuoskačijos kaip ir prasidėjo. Praėjus beveik metams vėl 
sulaukiau seselių skambučio: jos teigė, kad Rozali buvo „klaikios 
būsenos“. Vos mums susitikus Rozali ištarė žodžius: „Staiga, lyg 
iš giedro dangaus, kerštaudamas grįžo Charles'is Bonnet.“ Ji pa- 
pasakojo, kaip prieš porą dienų „aplink ėmė vaikštinėti figūros; 
jų kambaryje vis daugėjo. Sienos pavirto dideliais vartais, pro ku- 
riuos pasipylė šimtai žmonių. Moterys buvo pasipuošusios, dė- 
vėjo gražias žalias skrybėles, puošnius auksinius kailinius, tačiau 
vyrai buvo siaubingi - dideli, grėsmingi, abejotinos reputacijos, 
netvarkingi; judino lūpas tarsi kalbėtų. 

Tą akimirką Rozali neabejojo vizijų tikroviškumu. Ji jau buvo 
pamiršusi, kad serga Charles io Bonnet sindromu. Rozali man 
prasitarė: „Aš taip išsigandau, kad negalėjau nustoti rėkti: „Iš- 
varykite juos iš mano kambario, atverkite tuos vartus! Išvykite 
juos ir užverkite vartus!“ Ji išgirdo seselę sakant: „Ji ne viso pro- 
to.“ Po trijų dienų Rozali man pasakė: „Man atrodo, kad žinau, 
kas tai sukėlė. Pasak jos, savaitės pradžia buvo siaubingai var- 
ginanti ir kupina streso, mat jai teko ilgai ir nepatogiai keliauti į 
Long Ailendą pas gastroenterologą. Grįždama atgal, ji pargriuvo 
ant nugaros. Rozali grįžo po kelių valandų sukrėsta, netekusi 
skysčių ir išsekusi. Ji buvo paguldyta į lovą ir giliai užmigo. Kitą 
rytą ji pabudo regėdama siaubingas vizijas, kurios tęsėsi trisde- 
šimt šešias valandas - žmonės ėmė plūsti per jos kambario sie- 


nas. Paskui ji pasijuto šiek tiek geriau ir ėmė po truputį suvokti, 

kas jai darosi. Netrukus Rozali paprašė jauno savanorio, kad šis 
internete surastų pas gastroenterologą sindromo aprašymą ir 
išdalintų kopijas slaugos namų darbuotojams, kad šie suprastų, 
kas jai nutiko. 

Po poros dienų vizijos pradėjo silpnėti, o kai ji kalbėdavosi su 
kitais žmonėmis arba klausydavosi muzikos, netgi visai išnyk- 
davo. Pasak Rozali, jos haliucinacijos tapo „kuklesnės“ ir dabar 
atsirasdavo tik vakare, jeigu ji sėdėdavo tyloje. Tai man priminė 
ištrauką iš Prousto Prarasto laiko beieškant, kur jis rašo apie Kom- 
brė bažnyčios varpus ir kaip jų garsas dieną rodydavosi duslesnis, 


tačiau puikiai skambėdavo nurimus dienos klegesiui ir triukšmui. 


ki dešimto dešimtmečio Charles'io Bonnet sindromas buvo 
laikomas retu - medicininėje literatūroje galima buvo aptikti 


vos keletą atvejų“. Man, dirbančiam slaugos ir senelių namuose 


O galbūt taip tik atrodo. Neseniai aptikau nuostabią Trumano Abellio ataskaitą, 
parašytą 1845 m. Šis gydytojas pradėjo akti apie penkiasdešimt devintuosius 
gyvenimo metus. Praėjus ketveriems metams, 1842 m. jis visiškai apako. Ir tai 
aprašė straipsnyje, kurį publikavo Bostono medicinos ir chirurgijos žurnalas. 
Abellis rašė: „Atsidūręs šioje situacijoje dažnai sapnuodavau, jog man grįžta 
regėjimas Ir aš galiu matyti nuostabiausius peizažus. Ilgainiui sumažintus 

juos ėmiau matyti pabudęs: atsirasdavo mažučiai, vieno kvadratinio metro 
nesiekiantys laukai su žalia žole ir daržovėmis, kai kurios jų vešėjo. Tai tęsdavosi 
apie tris minutes ir paskui išnykdavo.' Be peizažų. jis regėjo ir galybę kitų iliuzijų, 
kelis mėnesius jo vizijos pasidarė sudėtingesnės. Kartais jo „tylūs, tačiau įžūlūs 
lankytojai“ būdavo įkyrūs - trys ar keturi žmonės atsisėsdavo ant jo lovos: „Jie 
prieidavo prie mano lovos krašto, pasilenkdavo virš manęs ir žiūrėdavo tiesiai 
įakis.“ Šie haliucinacijose matomi žmonės jį pažinodavo, nors dažnai CBS 
haliucinacijos nesąveikauja su jas patiriančiaisiais. Jis pasakojo, jog vieną naktį 
„apie dešimtą valandą mane grasino sutrypti galvijų banda, tačiau, žinodamas » 

daugiau kaip trisdešimt metų, tai atrodė keista, nes teko susidurti 
su daugybe aklų ar pusaklių žmonių, patyrusių sudėtingas vaiz- 
dines haliucinacijas, priskirtinas Charles io Bonnet sindromui. 
Taip pat teko matyti nemažai kurčių ir klausos problemų turin- 
čių pacientų, kurie patyrė girdimųjų (dažniausiai muzikinių) 
haliucinacijų. Man atrodė, kad CBS buvo daug labiau paplitęs, 
nei buvo teigiama literatūroje. Naujausi tyrimai patvirtino šį tei- 
ginį, tačiau CBS vis tiek yra retai atpažįstamas netgi gydytojų ir 
tikrai galima teigti, kad dažnai jis nepastebimas arba neteisingai 
diagnozuojamas. Olandijoje Robertas Teunisseas su kolegomis 
ištyrė apie šešis šimtus vyresnio amžiaus Žmonių, turinčių regos 
sutrikimų, ir nustatė, kad beveik 15 procentų jų buvo patyrę su- 
dėtingų haliucinacijų - regėjo žmones, gyvūnus ar įvairias sce- 
nas. Daugiau nei 80 procentų patyrė paprastas haliucinacijas - jie 
matė formas ir spalvas, kartais įvairias struktūras, tačiau jokių iki 
galo susiformavusių vaizdinių ar veiksmo scenų. 

Dauguma CBS atvejų greičiausiai taip ir lieka šio paprastų 
struktūrų ir spalvų lygmens. Pacientai, kuriuos ištinka nesudė- 
tingos šio tipo (galbūt laikinos ar atsitiktinės) haliucinacijos, gali 


į jas neatkreipti dėmesio ir, apsilankę pas gydytoją, užmiršti jam 


» savo proto būklę, sėdėjau tyliai ir besigrūsdami jie praėjo pro šalį manęs 
nekliudę: Kartais jis regėdavo tūkstantines puikiai apsirengusių žmonių minias, 
kurios susirikiuodavo į kolonas, o vėliau išnykdavo tolumoje. Kartą jis pamatė 
„beveik kilometrą besitęsiančią koloną. Ją sudarė jojantys į vakarus raiteliai... Jie 
žygiavo apie porą valandų." Savo išsamaus aprašymo pabaigoje Abellis parašė: 
„Tiems, kurie nėra susipažinę su apgaulingų regėjimų istorija, šie išgyvenimai gali 
atrodyti neįtikėtini. Kiek įtakos tam turėjo mano aklumas - negaliu pasakyti. 
Anksčiau niekada nesuprasdavau senovinio palyginimo, kad žmogaus protas yra 
tarsi mikrokosmas arba miniatiūrinė visata... [tačiau] visa tai sutelpa į mentalinės 
regos organą ir užima turbūt mažiau nei šešiasdešimt milimetrų“ 

apie tai papasakoti. Tačiau kai kuriuos žmones ištinkančios ge- 
ometrinės haliucinacijos gana pastovios. Viena senyva moteris, 
turinti akies geltonosios dėmės degeneraciją ir sužinojusi, jog 
mane domina šie klausimai, papasakojo, kaip pirmus pora metų 


sutrikus regai matydavo: 


Didelę šviesos dėmę, judančią ratu, kuriai išnykus atsirasdavo ryš- 
kiai matoma spalvota vėliava, ji atrodė visai kaip Didžiosios Bri- 
tanijos vėliava. Iš kur tai atsirado, aš nežinau... Paskutiniuosius 
du mėnesius matydavau šešiakampius, dažniausiai rausvus. Iš 
pradžių šešiakampių viduje būdavo susipynusios linijos ir nedideli 
spalvoti rutuliukai: geltoni, rausvi, levandų ir mėlynos spalvos. Da- 


bar regiu tik juodus šešiakampius, kurie primena vonios plyteles.* 


Dažnai žmonės, sergantys CBS, supranta, jog patiria haliucina- 
cijas (dėl įvairių jų neatitikimų), tačiau pasitaiko ir tokių haliu- 
cinacijų, kurios atrodo įtikinamai bei gerai įsilieja į kontekstą, 
kaip kad „puikūs džentelmenai“, atlydėję Lullino vaikaites. To- 
kios haliucinacijos, bent jau iš pradžių gali būti suvokiamos kaip 


tikri įvykiai"*. 


Labai geras CBS haliucinacijų aprašymas („Visur matau violetines gėles“) 
yra pateiktas Lylas o ir Marjos Mogkų knygoje Macular Degeneration, kurią 
parašė žmonėms sergantiems šia liga. 


Gali nutikti ir atvirkščiai: Robertas Teunisse'as man papasakojo, kaip 
vienas jo pacientas, pamatęs už buto lango, esančio devynioliktame aukšte, 
pakibusį vyriškį, pamanė, jog tai tik dar viena jo haliucinacija, todėl, 

kai vyras jam pamojavo, jis neatsakė tuo pačiu. Paaiškėjo, jog tai buvo 

ne haliucinacija, o jo langų plovėjas, kuris įsižeidė, kad nebuvo atsakyta 

į draugišką jo pamojavimą. 

Sudėtingesnių haliucinacijų metu būdinga regėti veidus, ta- 
čiau jie dažniausiai yra nepažįstami. Davidas Stewartas tai aprašė 


neišleistuose savo memuaruose: 


Aš patyriau dar vieną haliucinaciją. Šį kartą tai buvo veidai, iš ku- 
rių labiausiai išsiskyrė vienas vyras, atrodęs tarsi tvirtas laivo ka- 
pitonas. Jis nebuvo Popajus, tačiau panašus į jį. Jis dėvėjo mėlyną 
kepurę su blizgiu juodu snapeliu. Jo veidas buvo pilkas, skruostai 
gan putlūs, ryškios akys ir neabejotinai išpurtusi nosis. Aš jo tikrai 
anksčiau nebuvau matęs. Tai nebuvo karikatūra ir jis atrodė labai 
gyvybingas - toks žmogus, su kuriuo tikrai būčiau norėjęs susipa- 
žinti. Jis žvelgė į mane švelniai, nemirksėdamas ir kartu visiškai 


abejinga veido išraiška. 


Stewartas pastebėjo, kad stambusis laivo kapitonas jam pasiro- 
dė tada, kai jis klausėsi audioknygos apie George 4 Washingtoną, 
kur buvo minimi kažkokie jūreiviai. Taip pat jis prisiminė turė- 
jęs haliucinaciją, „kuri beveik atkartojo kartą Briuselyje matytą 
Brueghelio paveikslą“, bei dar vieną, kurioje matė karietą, jo ma- 
nymu, priklausiusią Samueliui Pepysui, - tai nutiko netrukus po 
to, kai baigė skaityti jo biografiją. 

Kai kurie haliucinacijose regimi veidai, kaip Stewarto laivo ka- 
pitonas, atrodo aiškūs ir įtikinami, tačiau gali pasitaikyti ir smar- 
kiai iškraipytų, sudarytų iš atsitiktinai sudėliotų įvairių fragmen- 
tų: nosis, dalis burnos, akis, didžiulė plaukuota galva. 

Kartais žmonės, sergantys CBS, haliucinacijų metu gali regėti 
raides, spausdintas linijas, natas, skaitmenis, matematinius sim- 


bolius ar kitokius ženklus. Šioms vizijoms apibrėžti vartojamas 

terminas „tekstinės haliucinacijos; dažnai jos yra beprasmės - 
to, kas matoma, neįmanoma nei perskaityti, nei sugroti. Dorothy 
S., moteris, su kuria susirašinėju, paminėjo vieną iš daugelio jos 


CBS haliucinacijų: 


Atsiranda žodžiai. Jie nepriklauso jokiai žinomai kalbai, kai kurie 
neturi balsių, o kiti jų turi per daug. Antai „skeeeekkseegsky“. Man 
sunku juos pagauti, nes jie greitai juda į šonus, priartėja ir nutols- 
ta. Kartais prieš akis šmėsteli mano vardo dalis ar jo variantas: 


„Doro“ arba „Dorthoy“. 


Kartais haliucinacijoje matytas tekstas akivaizdžiai susijęs su 
patirtimi. Vienas vyras man rašė, jog kasmet po Jomo Kipuro 
dienos apie šešias savaites jis ant sienų regėdavo hebrajiškus raš- 
menis. Kitas vyriškis, kuris buvo beveik praradęs regą dėl glau- 
komos, pasakojo, kad dažnai matydavo užrašus debesėliuose: 
„Visai kaip debesėliai komiksuose.“ Tačiau jam niekad nepavyko 
iššifruoti žodžių. Tekstinės haliucinacijos gana įprastos. Domini- 
cas Ffytche, kuriam teko matyti šimtus žmonių, sergančių CBS, 
apskaičiavo, jog ketvirtadalis jų buvo patyrę vienokias ar kitokias 
tekstines haliucinacijas. 

1995 m. Marjorie J. man parašė apie tai, ką pati vadino savo 


„Muzikaliomis akimis“: 


Esu 77 metų moteris, turinti glaukomą, kuri pakenkė pusei apa- 
tinės akies dalies. Maždaug prieš du mėnesius pradėjau matyti 
muziką: penklines, intervalus, natas, smuiko raktus - tiesą sa- 


kant, kad ir kur pažvelgčiau, regėjau muzikos raštą, tačiau tik toje 

akies vietoje, kur mano rega pažeista. Kurį laiką nekreipiau į tai 
dėmesio, tačiau kai vieną dieną apsilankiau Sietlo meno muziejuje 
ir, pažvelgusi į aprašymus, išvydau muziką, supratau, kad matau 
kažkokią haliucinaciją. 

Prieš atsirandant šioms muzikinėms haliucinacijoms aš daug 
dėmesio skirdavau muzikai, nemažai skambindavau pianinu. 
Man reikėdavo smarkiai sutelkti dėmesį, kad matyčiau natas, - 
tai buvo prieš kataraktos operaciją. Kartais pamatau kryžiažo- 
džių keturkampius, tačiau muzika niekur nedingsta. Girdėjau, 
jog taip yra dėl to, kad smegenys nepripažįsta regos praradimo ir, 


mano atveju, tai užpildo muzika. 


Chirurgas Arthuras S., kuris yra ir šaunus pianistas mėgėjas, 
ėmė akti dėl akies geltonosios dėmės degeneracijos. 2007 m. jis 
pirmą kartą „išvydo“ natas. Vaizdinys buvo neįtikėtinai realus: 
penklinės su smuiko raktais juodai išspausdintos baltame fone 
„visai kaip tikras muzikos kūrinys, - dėl to kurį laiką Arthuras 
susimąstė, ar nebus taip, kad jo smegenys ėmė kurti originalią 
muziką. Tačiau pažvelgęs atidžiau suprato, kad partitūra yra ne- 
įskaitoma ir nesugrojama. Ji buvo pernelyg sudėtinga su keturio- 
mis ar šešiomis penklinėmis, neįmanomai sudėtingi akordai su 
šešiomis ar daugiau natų ant vienos kojelės bei horizontalios eilės 
su galybe bemolių ir diezų... Pasak jo, tai buvo „muzikinių ženklų 
popuri be jokios prasmės.“ Šį pseudomuzikinį lapą jis regėdavo 
porą sekundžių, tuomet jis pranykdavo ir jį greitai pakeisdavo ki- 
tas - vienodai absurdiškas puslapis su natomis. Šios haliucinaci- 
jos kartais būdavo įkyrios, pavyzdžiui, uždengdavo puslapį, kurį 
skaitydavo, ar laišką, kurį bandydavo rašyti. 

Nors jau kelerius metus Arthuras nebegali skaityti natų, jis 
svarsto, kaip ir Marjorie, ar tai, kad visą gyvenimą buvo pasinė- 
ręs į muziką ir skaitė natas neturi įtakos jo haliucinacijų formai“. 

Jis taip pat svarsto, ar jo haliucinacijos neprogresuos. O prieš 


metus iki tol, kai pradėjo matyti muzikinius simbolius, Arthuras 


v v 


išvydo kai ką paprastesnio - šaškių lentos šabloną. Ar, silpstant jo 
regai, muzikos notacijos haliucinacijas pakeis dar sudėtingesnės, 


tarkime, žmonių, veidų, peizažų? 


4 ai pažeidžiamas ar prarandamas regėjimas, gali atsirasti visa 


aibė, platus spektras optinių trikdžių. Iš pradžių Charles'io 


Man teko bendrauti su beveik tuzinu žmonių, kurie kaip Arthuras ir 
Marjorie patiria natų haliucinacijas. Kai kurie iš jų turi regos problemų, kiti 
serga Parkinsono liga, kai kurie mato muziką karščiuodami ar kliedėdami. 
dar kiti bundant sąmonei atsikėlus iš miego. Visi, išskyrus vieną, yra 
neprofesionalūs muzikantai, kurie praleidžia daug laiko mokydamiesi 
natas. Šis specializuotas ir paremtas kartojimu vizualinis mokymasis 
būdingas muzikantams. Žmogus gali ištisas valandas skaityti knygą, 

tačiau jis dažniausiai taip intensyviai nenagrinėja šrifto (nebent būtų šrifto 
dizaineris ar korektorius). 

Lapas su natomis vizualiai daug sudėtingesnis nei lapas su tekstu. Jame 
ne vien natos - tai sudėtingos intormacijos rinkinys, išreikštas simboliais, 
kurie reiškia tonaciją, natos aukštį, jų pakeitimą, mordentus, akcentus, 
pauzės, fermatas, treles ir t. t. Galimas daiktas, kad intensyvus šio sudėtingo 
kodo mokymasis ir treniravimasis palieka įspaudą smegenyse ir, jei 
vėliau išsivysto polinkis į haliucinacijas, šie „nervų įspaudai“ gali sąlygoti 
haliucinacijas su muzikos notacija. 

Tačiau, kaip pastebėjo Dominicas Ffytche, muzikos notacijos 
haliucinacijas gali patirti ir žmonės, kurie galbūt specialiai muzikos niekada 
nesimokė ar ja apskritai nesidomėjo. Viename laiške jis man parašė: „Nors 
ilgalaikis domėjimasis muzika gali padidinti „muzikalių akių“ tikimybę, 
tačiau tai nėra privaloma sąlyga 

Bonnet sindromas buvo skirtas apibūdinti tiems, kurių haliucina- 
cijos buvo susijusios su akių ligomis ar regos problemomis. Tačiau 
iš tikrųjų panašių sutrikimų gali atsirasti ne vien tais atvejais, kai 
pažeistos akys, bet ir kai pažeista aukštesnė regos sistemos pako- 
pa, ypač tos smegenų žievės dalys, kurios dalyvauja vizualinės per- 
cepcijos procese: pakaušinė smegenų skiltis irjos tąsa į smilkininę 
bei momeninę skiltis. Tai ir atitinka Zeldos atvejį. 

Zelda yra istorikė, ji apsilankė pas mane 2008 m. Ji man pa- 
pasakojo, kaip jos gyvenime atsirado keistų vaizdinių pasaulis. 
Prieš šešerius metus teatre smėlio spalvos scenos uždanga staiga 
pražydo raudonomis rožėmis - jos buvo trimatės ir tarsi veržėsi 
lauk. Užsimerkus rožės niekur nedingo. Ši haliucinacija truko 
kelias minutes ir paskui išnyko. Tai ją apstulbino ir išgąsdino, ir 
ji nuėjo pas oftalmologą, tačiau jis nerado jokių regos sutrikimų 
ar patologinių sutrikimų akyse. Ji apsilankė pas vidaus ligų gy- 
dytoją bei kardiologą, tačiau jie negalėjo logiškai paaiškinti šio ir 
vėliau nesuskaičiuojamą daugybę kartų ją ištikusių kitų epizodų. 
Galiausiai jos smegenys ištirtos pozitroninės emisijos tomogra- 
fu, kuris parodė pablogėjusią kraujotaką pakaušinėje ir momeni- 
nėje smegenų skiltyse, tai galbūt ir sukėlė jos haliucinacijas. 

Zeldą aplanko ir paprastos, ir sudėtingos haliucinacijos. 
Paprastos haliucinacijos gali atsirasti, kai ji skaito, rašo ar žiū- 
ri televizorių. Vienas gydytojų pasiūlė jai tris savaites fiksuoti 
patiriamas vizijas dienoraštyje, kuriame ji užrašė: „Kol rašau 
šį puslapį, jis po truputį baigia užsipildyti šviesiai žaliomis bei 
rausvomis grotelėmis. Baltų šlakbetonio blokų garažo sienos 
nuolat keičiasi - primena plytas, lenteles arba atrodo, jog yra 


aptrauktos damastu ar su skirtingų spalvų gėlėmis... Korido- 

riaus sienų viršuje matau gyvūnų siluetus, sudarytus iš mėlynų 
taškelių.“ 

Sudėtingesnės haliucinacijos: dantytos sienos, tiltai, viadukai, 
gyvenamieji namai itin būdingos, kai ji važiuoja mašina (pati nu- 
stojo vairuoti po pirmo priepuolio, prieš šešerius metus). Kartą, 
kai su vyru važiavo apsnigtu keliu, nustebo abiejose kelio pusėse 
išvydusi žvilgančius žalius krūmus, kurių lapai žibėjo nuo varve- 


klių. Kitą dieną Zelda pamatė šokiruojantį vaizdą: 


Išvažiuojant iš grožio salono ant mūsų automobilio kapoto pama- 
čiau kažką panašaus į paauglį; jis rėmėsi į kapotą rankomis, o jo 
kojos tabalavo ore. Jis ten kybojo beveik penkias minutes. Net kai 
pasukome, berniukas vis dar buvo ant automobilio kapoto. Kai su- 
stojome restorano automobilių stovėjimo aikštelėje, jis pakilo į orą, 


prisišliejo prie pastato ir taip kabėjo, kol išlipau iš automobilio. 


Kitą kartą ji „išvydo vieną iš savo provaikaičių: ši pakilo į orą, 
prisišliejo prie lubų ir išnyko. Paskui pamatė tris į raganas pana- 
šias figūras, nejudančias ir bjaurias, su didelėmis, kreivomis no- 
simis, atsikišusiais smakrais ir didelėmis akimis - šios taip pat 
išnyko po poros sekundžių. Zelda prasitarė, kad neįsivaizdavo, 
jog patiria tiek daug haliucinacijų, kol nepradėjo jų fiksuoti die- 
noraštyje. Daugelį jų, pasak Zeldos, būtų pamiršusi. 

Ji taip pat papasakojo apie daugybę keistų vizualinių patir- 
čių, kurių haliucinacijomis gal ir nepavadinsi, nes jos tarsi ir ne- 
buvo prasimanytos ir kažkieno sukeltos, tačiau tai buvo tarsi 
užsitęsę, pasikartojantys vizualinio suvokimo plėtotės ar iškrai- 


pymai. (Charlesas Lullinas irgi turėjo nemažai tokių suvokimo 

sutrikimų - jie nėra jau tokie neįprasti žmonėms, sergantiems 
CBS.) Kai kurie jų buvo gana paprasti: kartą, pažvelgus į mane, jai 
pasirodė, kad mano barzda ėmė plisti per visą veidą, kol uždengė 
galvą, bet netrukus vėl atgavo pradinę išvaizdą. Retkarčiais, kai 
žiūri į veidrodį, Zeldai pasirodo, kad jos plaukai pakyla per pėdą 
nuo galvos ir jai tenka apsičiupinėti ranka, jog įsitikintų, kad plau- 
kai įprastoje vietoje. 

Kartais jos suvokimo pokyčiai keldavo ir daugiau nerimo, 
pavyzdžiui, kai Zelda sutiko paštininkę savo namo vestibiulyje: 
„Pažvelgusi į ją, pamačiau, kad jos nosis ėmė augti, kol tapo ab- 
surdiška ant veido pūpsančia figūra. Po kelių minučių, kol stovė- 
jome ir kalbėjomės, jos veidas ir vėl tapo normalus.“ 

Zelda dažnai regėdavo susidvejinusius ar pasidauginusius 
objektus ir tai sukeldavo keistų kliūčių. Pasak jos, „būdavo gana 
sunku gaminti maistą ir valgyti. Aš vis matydavau susidvejinu- 
sius maisto produktus ir tai trukdavo beveik per visą vakarienę". 
Šis dauginis regėjimas, dar kitaip — poliopija, gali įgauti ir kur kas 
dramatiškesnę formą. Kartą restorane Zelda stebėjo prie kasos 
mokantį pinigus vyrą dryžuotais marškinėliais. Jai bežiūrint jis 
išsiskaidė į šešias ar septynias savo paties kopijas. Visos jos vil- 
kėjo dryžuotus marškinėlius bei atliko tuos pačius judesius, kol 
galop vėl susiplojo į vieną žmogų. Kitais atvejais jos poliopija bū- 


davo gana gąsdinanti ir pavojinga, kaip kad kartą automobilyje, 
"Jos pasakojimas man priminė vieną atvejį apie pacientą, valgantį vyšnias 

iš dubens. Dubeniui tuštėjant jis vis pasipildydavo haliucinacinėmis 
vyšniomis, kurios be pabaigos liejosi tarsi iš gausybės rago, kol staiga dubuo 
visiškai ištuštėjo. Kitas panašus dalykas nutiko CBS sergančiam vyrui, 
kuris rinko gervuoges. Jis nuraškė visas, kurias sugebėjo pamatyti, tačiau, jo 
nuostabai, atsirado dar keturios. kurios, deja, buvo haliucinacija. 

sėdėdama keleivio vietoje, ji pamatė, jog priešakyje esantis kelias 
suskilo į keturis vienodus kelius. Jai atrodė, kad automobilis pra- 
dėjo važiuoti visais keturiais keliais tuo pat metu.* 

Žiūrėjimas į judančius paveiksliukus televizoriuje gali paska- 
tinti haliucinacinį jų atsikartojimą. Kartą, žiūrėdama televizijos 
programą, kurioje rodė žmones, lipančius iš lėktuvo, Zelda pra- 
dėjo matyti haliucinacijas su mažomis tų žmonių kopijomis. Jie ir 
toliau leidosi iš ekrano ant medinio televizoriaus stalelio. 

Zelda kas dieną patiria dešimtis tokių haliucinacijų ir misper- 
cepcijų ir tai tęsiasi beveik be perstojo jau šešerius metus. Ir jai 
vis tiek pavyksta gyventi visavertį gyvenimą - ir buityje, ir pro- 
fesiniu lygmeniu. Ji tvarkosi namus, bendrauja su draugais, išeina 


pasižmonėti su vyru ir baigia parašyti naują knygą. 


Dėl CRB ir kitų negalavimų kenčiančius žmones ištinkančiose vizualinėse 
haliucinacijose, susijusiose su regėjimo judesiu ar „optiniu srautu", yra kažkas 
itin provokuojančio. Man teko sutikti vieną pagyvenusį psichiatrą, turintį 
akies geltonosios dėmės degeneraciją. kuris buvo patyręs CBS haliucinaciją 
tik vieną kartą. Važiuodamas automobiliu, alėjos kraštuose jis pradėjo matyti 
įmantrius XVIII a. sodus, kurie jam priminė Versalį. Jis mėgavosi šia patirtimi 
ir jam tai atrodė kur kas įdomiau nei įprastas pakelės vaizdas. 

Ivy L., kuri taip pat turi akies geltonosios dėmės degeneraciją parašė: 


Kai tekdavo važiuoti automobiliu kaip keleivei, pradėjau tai daryti 
užmerktomis akimis. Dabar dažnai užsimerkusi priešais savė „matau 
nediduką judantį kelionės vaizdą. „Regiu“ greitkelius 1r dangų, namus ir 
sodus. „Nematau“ jokių žmonių ar automobilių. Veiksmas nuolatos keičiasi 
tr aš matau neatpažįstamus namus su visomis detalėmis, kurios praslysta 
pro šoną automobiliui judant į priekį. Šios haliucinacijos atsiranda tik 
tuomet, kai esu važiuojančiame automobilyje. 

Ponia L. taip pat užsiminė apie tekstines CBS haliucinacijas: „Tai trumpi 

laikotarpiai, kurių metu „regėdavau“ ranka rašytas didžiules raides 

ant didelės baltos sienos arba pelno mokesčio skaičius, atspaustus ant 

užuolaidų. Tai truko keletą metų. 

2009 m. Zeldos gydytojas patarė pradėti vartoti vaistą pava- 
dinimu kvetiapinas, kuris kartais sumažina haliucinacijų dažnį. 
Mūsų ir ypač - jos nuostabai, haliucinacijos visiškai išnyko ir ne- 
sirodė dvejus metus. 

2011 m. jai padarė širdies operaciją ir dar, lyg to nebūtų gana, ji 
krisdama susilaužė kelio girnelę. Galbūt dėl nerimo ir streso, svei- 
katos problemų, nenuspėjamos CBS prigimties ar padidėjusios 
tolerancijos vaistams Zelda ir vėl pradėjo regėti haliucinacijas. 

Tačiau šį kartą haliucinacijos buvo šiek tiek švelnesnės. Da- 
bar apie važiavimą automobiliu Zelda sako: „Matau daiktus, bet 
ne žmones. Regiu apsodintus, žydinčius laukus ir įvairių formų 
viduramžiškus pastatus. Dažnai matau pastatus, kurie įgyja isto- 
rinį pavidalą. Kiekvienas išgyvenimas suteikia kažką naujo.“ Pa- 
sak jos, vieną iš naujų haliucinacijų „yra labai sunku nupasakoti. 
Tai - spektaklis! Pakyla uždanga ir „atlikėjai“ pradeda šokti sce- 
noje, tačiau tai ne žmonės. Matau juodas hebrajų kalbos raides, 
vilkinčias baltas baleto sukneles. Jos šoka pagal gražią muziką, 
tačiau negaliu pasakyti, iš kur ji sklinda. Jie kilnoja viršutines rai- 
džių dalis tarsi rankas ir grakščiai šoka apatinėmis dalimis. Rai- 


dės ateina į sceną iš dešinės į kairę.“ 


NT“ CBS haliucinacijos dažnai apibūdinamos kaip malo- 
nios, geros, pramoginės, netgi įkvepiančios, kartais jos gali 
įgyti visai kitokį pavidalą. Tai nutiko Rosalie, kai jos kaimynas 
Spike'as mirė slaugos namuose. Spike'as buvo juokus mėgstan- 
tis, aikštingas airis, ir jie su Rosalie, abu perkopę devintą de- 


šimtį, artimai bičiuliavosi jau daugelį metų. „Jis mokėjo senų 

dainų ,- pridūrė Rosalie. Jie jas dainuodavo drauge ir valandų 
valandas plepėdavo ir juokdavosi. Kai jis staiga mirė, Rosalie jau- 
tėsi sugniuždyta. Ji prarado apetitą, pasitraukė iš bendrų užsiė- 
mimų ir vis daugiau laiko praleisdavo viena kambaryje. Sugrįžo 
jos haliucinacijos, tačiau vietoj ryškiai apsirengusių figūrų, ku- 
rias matydavo anksčiau, Rosalie išvysdavo penkis ar šešis vyrus, 
kurie tylėdami ir nejudėdami stvėdavo aplink jos lovą. Jie visuo- 
met vilkėjo tamsiai rudus kostiumus ir dėvėjo tamsias skrybėles, 
uždengiančias veidus. Ji negalėjo „įžiūrėti“ jų akių, bet jautė, kad 
pastarieji į ją žvelgė paslaptingai ir iškilmingai. Rosalie jautėsi 
taip, tarsi jos lova būtų tapusi mirties patalu, o šios grėsmingos 
figūros - jos mirties pranašai. Jie atrodė neapsakomai tikri, ir net 
žinodama, kad, jei ištiestų ranką, ši pereitų juos kiaurai, - nesu- 
gebėjo to padaryti. 

Rosalie regėjo šias vizijas tris savaites, kol galop pradėjo bristi 
iš melancholijos. Rudai apsirengę liūdni ir tylūs vyrai pradingo 
ir haliucinacijos pradėjo rodytis jai būnant bendrame kambary- 
je - vietoje, kurioje pilna muzikos ir kalbų. Jos prasidėdavo nuo 
geometrinių struktūrų vizijų - rausvi ir mėlyni keturkampiai, 
rodos, uždengdavo grindis, paskui prasitęsdavo ant sienų, kol 
galop pasklisdavo ant lubų. Šių savotiškų „plytelių“ spalvos jai 
priminė vaikų darželį. Dėl šios asociacijos ji išvydo mažus žmo- 
geliukus, kelių colių aukščio, tarsi elfus ar fėjas; jie dėvėjo mažas 
žalias kepurėles ir kabarojosi į viršų jos vežimėliu. Aplink buvo 
ir vaikų, „renkančių popieriaus skiautes nuo grindų arba laipio- 
jančių haliucinaciniais laiptais kambario kampe. Rosalie vaikai 
pasirodė „žavingi“, tačiau jų veikla atrodė beprasmiška ir, pasak 


jos, „paika“. 

Vaikų ir mažų žmogeliukų haliucinacijos tęsėsi porą savaičių, 
o paskui, kaip ir ankstesnės vizijos, paslaptingai išnyko, kaip ir 
būdinga tokioms haliucinacijoms. Nors Rosalie ir ilgisi Spikeo, 
slaugos namuose ji netruko susirasti naujų draugų ir grįžti prie 
įprastų užsiėmimų: plepėjimo, audioknygų ir itališkų operų klau- 
symo. Dabar ji retai būna viena, ir - atsitiktinai ar ne - jos šiuo 


metu haliucinacijos nebelanko. 


uo atveju, kai visa arba dalis regos yra nepažeista, kaip Char- 
I Lullino arba Zeldos, gali atsirasti ne vien vaizdinių ha- 
liucinacijų, bet ir įvairių vizualinės percepcijos sutrikimų: žmo- 
nės ar objektai gali atrodyti per maži arba per dideli, per arti arba 
per toli; gali būti per mažai arba per daug spalvų ar gylio, vaiz- 
dinio poslinkių, iškraipymų, apvertimų arba gali iškilti judesio 
suvokimo problemų. 

Tačiau, jei žmogus yra visiškai aklas, kaip, pavyzdžiui, Rosa- 
lie, tuomet galimos tik haliucinacijos, bet jose irgi gali būti spal- 
vų, gylio, skaidrumo, judesio, masto ir detalių anomalijų. CBS 
haliucinacijos dažnai pasižymi akinančiomis ir intensyviomis 
spalvomis, detalių gražumu ir gausa - toli gražu ne tuo, ką žmo- 
gus mato akimis. Haliucinacijos linksta kartotis ir multiplikuoti 
objektus. Asmuo gali matyti panašiai apsirengusių žmonių, kurie 
atlieka panašius judesius (kai kurie liudininkai anksčiau tai vadi- 
no „skaitlingumu“), eiles ar falangas. Taip pat pastebimas stiprus 
polinkis detalėms: haliucinacijose regimos figūros dažnai vilki 
egzotiškus drabužius, prabangius apdarus ir keistus galvos ap- 


dangalus. Dažnai regimi keisti neatitikimai, pavyzdžiui, gėlė gali 

kyšoti ne iš kažkieno skrybėlės, o iš žmogaus veido. Haliucinaci- 
jose matomos figūros gali priminti šaržus. Ypač veidai, kuriuose 
gali būti groteskiškai iškraipyti dantys ar akys. Kai kurie žmonės 
patiria tekstines arba muzikines haliucinacijas. Tačiau dažniau- 
siai pasitaikančios yra geometrinės haliucinacijos: kvadratai, 
šachmatų lentos, rombai, keturkampiai, šešiakampiai, plytos, 
sienos, plytelės, mozaikos, koriai. Paprasčiausi iš visų ir turbūt 
labiausiai paplitę yra šviesos pojūčiai, ryškumo ar spalvų dėmės 
ir debesys, kurie gali išsiplėtoti į sudėtingesnius darinius. Nėra 
žmogaus, kuris patirtų visus šiuos percepcinius bei haliucinaci- 
nius fenomenus drauge. Tačiau kai kurie žmonės gali patirti gana 
platų jų spektrą, kaip, pavyzdžiui, Zelda. Tuo tarpu kiti linkę pa- 
tirti vienos kategorijos haliucinacijas, pavyzdžiui, kaip Marjorie 
ir jos „muzikinės akys“. 

Per pastarąjį dešimtmetį ar du Dominicas Ffytche ir jo kolegos 
Londone atliko novatoriškus tyrimus, kurių objektas buvo ner- 
vinis vaizdinių haliucinacijų pagrindas. Remdamiesi išsamiomis 
daugybės apklaustų žmonių ataskaitomis, jie sukūrė haliucinacijų 
taksonomiją, įskaitant tokias kategorijas kaip figūros su skrybėlė- 
mis, vaikai ir maži žmogeliukai, peizažai, transporto priemonės, 
groteskiški veidai, tekstai ir šaržuoti veidai (ši sistematika paaiš- 
kinta straipsnyje, parašytame Santhouse'o ir kitų 2000 m.). 

Remdamasis gauta informacija, Ffytche pradėjo vaizdinius 
smegenų tyrimus. Specialiai atrinktų pacientų, patiriančių skir- 
tingų rūšių haliucinacijas, buvo paprašyta nurodyti haliucinacijų 
pradžią ir pabaigą, kol skenuojamos jų smegenys. 

Ffytche ir kiti 1998 m. straipsnyje rašė, kad buvo pastebėtas 


„stulbinantis panašumas“ kiekvieno paciento patirtų haliucinacijų 

bei tam tikrų apatinio regimosios informacijos srauto dalių, kurios 
buvo aktyvintos regos centre. Pavyzdžiui, kiekviena veidų, spalvų, 
tekstūrų ir objektų haliucinacija aktyvindavo konkrečias sritis, 
kurios yra susijusios su specifinėmis regos funkcijomis. Spalvotų 
haliucinacijų atveju regos centre buvo pastebėtas aktyvumas tose 
srityse, kurios susijusios su spalvų konstravimu. Tuo atveju, kai 
haliucinacijose buvo matomi veidai ar šaržuoti animaciniai veikė- 
jai, aktyvus tapdavo verpstinis vingis. Vizijos, kuriose buvo ma- 
tomi deformuoti ar sudarkyti veidai arba groteskiški veidai su per 
didelėmis akimis ar dantimis, susijusios su padidėjusiu aktyvumu 
viršutinėje skiltinėje klostėje. Tai smegenų dalis, kuri yra atsakin- 
ga už akių, dantų ir kitų veido dalių įsivaizdavimą. Tekstinės ha- 
liucinacijos siejamos su perdėtu aktyvumu rašto ženklų pažinimo 
centre - tai specifinė sritis kairiajame smegenų pusrutulyje. 

Be to, Ffytche ir kiti pastebėjo aiškų paprastos vaizduotės 
sukeltų vaizdinių bei tikrų haliucinacijų skirtumą, pavyzdžiui: 
įsivaizduojant spalvotą objektą nebuvo aktyvinta pakaušinėje 
smegenų žievės skiltyje esanti V4 sritis (atsakinga už formos at- 
pažinimą ir objekto vaizdo sukūrimą - vert. past.), kitaip nei per 
spalvotas haliucinacijas. Šie rezultatai patvirtina, kad haliucinaci- 
jos ne vien subjektyviai, bet ir fiziologiškai skiriasi nuo vaizduotės 
ir labiau primena percepcijas. 1760 m. Bonnet rašė apie haliucina- 
cijas: „Protas negali atskirti vizijos nuo tikrovės.“ Ffytche'is ir jo 
kolegų darbas rodo, kad smegenys jų taip pat neatskiria. 

Iki šiol nebuvo tiesioginių įrodymų, kurie patvirtintų haliu- 
cinacijos turinio ir konkrečių smegenų žievės sričių aktyvinimo 
koreliaciją. Remiantis žmonių, patyrusių tam tikras traumas ar 


insultą, stebėjimo rezultatais seniai buvo žinoma, kad skirtingi 

vizualinės percepcijos aspektai - spalvos suvokimas, veido atpa- 
žinimas, judėjimo suvokimas ir t. t. - priklauso nuo labai specia- 
lizuotų smegenų sričių. Todėl, pavyzdžiui, žala padaryta nedide- 
lėje regos žievinės zonos dalyje, kuri vadinama V34, gali panaikinti 
spalvos suvokimo gebėjimą, bet nieko daugiau. Ffytche tyrimas 
yra pirmas toks darbas, patvirtinantis teoriją, kad haliucinacijos 
kyla iš tų pačių regos sričių bei laido kaip ir percepcija. Ffytche 
straipsniuose apie haliucinacijų „nervinių jungčių tyrimą“ nese- 
niai pabrėžė, kad haliucinacijų ar kitų smegenų funkcijų priskyri- 
mas konkrečioms smegenų sritims turi savų trūkumų ir paminė- 
jo, jog reikėtų tiek pat dėmesio skirti šių sričių jungtims.* 

Nors ir yra neurologiškai apibrėžtos vaizdinių haliucinacijų 
kategorijos, haliucinacijas taip pat gali veikti ir asmeniniai bei 
kultūriniai veiksniai. Žmonės negalėtų regėti natų, skaičių ar 
raidžių haliucinacijų, jei nebūtų jų kada nors matę realiame gy- 
venime. Patirtis ir atmintis gali daryti įtaką ir vaizdiniui, ir haliu- 


cinacijai, tačiau CBS atveju prisiminimai haliucinacijose iškyla 


Tokios koreliacijos apima didelius smegenų plotus, jos vyksta 
makrolygmeniu. Mikrolygmens koreliacijos idėja, bent jau paprastų, 
geometrinių haliucinacijų atveju, buvo pasiūlyta neurofiziologo Williamo 
Burkes'o, kuris pats patyrė tokio tipo haliucinacijų dėl geltonosios dėmės 
degeneracijos „skylių“ abiejose akyse. Jam pavyko apytiksliai apskaičiuoti 
vaizdinius kampus, sujungtus su konkrečiomis haliucinacijomis ir 
ekstrapoliuoti juos į atstumus smegenų žievėje. Išvadose jis teigia, kad 
haliucinacijų. kuriose jis regi mūrijamas plytas, atskyrimas atitinka 
tiziologiškai veiklių „ruoželių“ atsiskyrimą regos žievinės zonos V2 srityje. 
Taškiukų, kuriuos regi haliucinacijose atskyrimas atitinka „gniužulėlius“. 
esančius pirminėje regos žievinės zonos dalyje. Burkes as iškėlė hipotezę, 
kad, sumažėjus jo pažeistų geltonųjų dėmių veiklai, sumažėjo ir 

macular cortex aktyvumas, dėl kurio regos žievinės zonos ruoželiuose ir 
gniužulėliuose prasidėjo spontaniška veikla, kuri sukelia haliucinacijas. 

netiesiogine forma. Žmonių, sergančių CBS, haliucinacijose ma- 
tomi žmonės ir vietos beveik niekada nėra atpažįstami, jie tik ką 
nors primena arba yra išgalvoti. CBS haliucinacijos gali sudaryti 
įspūdį, jog tam tikru žemesniu lygmeniu pradinėje regos sistemo- 
je egzistuoja tikslus dalinių ar visų vaizdų žodynas, pavyzdžiui, 
bendri „nosių“, „galvos apdangalų“ ar „paukščių“ vaizdiniai, ta- 
čiau tai nėra konkrečios nosys, galvos apdangalai ar paukščiai. 
Tai tarsi vaizdinė medžiaga, kuri yra ištraukiama ir panaudoja- 
ma sudėtingoms scenoms atpažinti ir pavaizduoti. Tai išimtinai 
vaizdinės sudedamosios dalys arba statybinė medžiaga, neturinti 
jokio konteksto, be koreliacijos su kitais jutimais, be emocijų ar 
konkrečių asociacijų su laiku ar vieta (kai kurie tyrinėtojai yra 
juos pavadinę „proto objektais“ ar „proto vaizdiniais“). Tokiu 
atveju CBS vaizdiniai atrodo mažiau apdoroti, akivaizdžiau neu- 
rologiniai, o ne asmeniniai, kaip kad prisiminimai ar vaizduotėje 
regimi vaizdai. 

Teksto ar natų haliucinacijos įdomios tuo, kad iš pradžių jose 
matoma muzika ir tekstas atrodo kaip tikri, tačiau greitai pasiro- 
do, jog yra neįskaitomi - jie neturi formos, melodijos sintaksės 
ar gramatikos. Iš pradžių Arthurui S. atrodė, kad jis galės sugroti 
haliucinacijose matytas natas, tačiau netruko suprasti, kad jog 
tai, ką mato, yra „natų popuri, neturinti jokios prasmės“. Panašiai 
gali pasirodyti, jog tai net nėra tikros raidės, tačiau į raides pana- 
šios runos. 

Iš Ffytches ir jo kolegų atliktų tyrimų žinome, kad tekstinės 
haliucinacijos yra susijusios su padidėjusiu aktyvumu verps- 


tinio smegenų vingio dalyje, kuri atsakinga už žodžių formos 

suvokimą. Turbūt analogiškas aktyvumas išryškėja regint natų 
haliucinacijas (pastarosios labiau paplitusios), tačiau tai dar ne- 
buvo užfiksuota funkcinio magnetinio rezonanso. Paprastai 
skaitant tekstą ar natas, tai, kas iš pradžių iššifruojama pirminėje 
regos sistemoje, vėliau keliauja į aukštesnius lygmenis, kuriuo- 
se įgyja sintaksinę struktūrą ir prasmę. Tačiau matant teksto ir 
natų haliucinacijas, kurias sukelia anarchiškas hiperaktyvumas 
pirminėje regos sistemoje, raidės, rašmenys ar natos pasirodo be 
įprastų sintaksės ir prasmės rėmų. Tai atskleidžia pirminės regos 
sistemos pajėgumą bei apribojimus. 

Arthuro S. regėta manieringai išdėstyta natų kompozicija 
buvo gerokai puošnesnė už bet kokią tikrą partitūrą. CBS ha- 
liucinacijos dažnai yra įmantrios ir fantastiškos. Kodėl Rosalie, 
akla senutė iš Bronkso, regėjo rytietiškais kostiumais vilkinčias 
figūras? Šis stiprus polinkis į egzotiškumą, kurio priežasčių dar 
nežinome, būdingas CBS ir būtų įdomu sužinoti, ar tai varijuo- 
ja priklausomai nuo kultūros. Šie keisti ir kartais siurrealistiniai 
vaizdiniai: dėžės ar paukščiai, tupintys žmonėms ant galvų, arba 
gėlės, kyšančios jiems iš skruostų, priverčia susimąstyti — ar tai, 
kas vyksta, yra tarsi neurologinė klaida, tuo pat metu skirtingose 
smegenų srityse išryškėjantis aktyvumas, kuris sukelia nevalin- 
gą, nesuderinamą susidūrimą ar sumišimą. 

CBS sukelti vaizdiniai yra labiau stereotipiniai nei sapnuose 
regimi vaizdiniai, tačiau tuo pat metu mažiau aiškūs, mažiau pras- 
mingi. Kai atsirado Lullino užrašai, kurie buvo pradingę pusantro 
amžiaus, ir buvo išspausdinti psichologijos žurnale 1902 m. (dveji 
metai po Freudo Interpretation of Dreams), kai kurie žmonės svars- 


tė, ar CBS haliucinacijos, kaip kad Freudo sapnai, pajėgtų tapti 

„karališkuoju keliu“ į pasąmonę. Tačiau tokie CBS haliucinacijų 
aiškinimai buvo nevaisingi. Žmonės, sergantys CBS, kaip ir visi 
kiti, be abejo, turėjo savo psichodinamiką, tačiau greitai tapo 
aišku, kad jų haliucinacijų analizavimas neatneš jokios naudos. 
Religingas žmogus haliucinacijose tarp kitų dalykų gali regėti 
maldai sudėtas rankas, muzikantas - natas, tačiau vargu ar šie 
vaizdiniai gali suteikti pasąmoninių norų, troškimų ar asmeny- 
bės konfliktų įžvalgų. 

Sapnai yra tiek pat neurologinis, kiek ir psichologinis reiški- 
nys, tačiau jie labai skiriasi nuo CBS haliucinacijų. Sapnuojantieji 
yra visiškai apgaubti sapnų ir dažnai juose aktyviai dalyvauja, o 
žmonės, sergantys CBS, išlaiko savo įprastą, kritinę, būdraujan- 
čią sąmonę. Nors CBS haliucinacijos ir prasitęsia į išorę, tačiau 
joms trūksta sąveikos. Šios haliucinacijos visada tylios ir neutra- 
lios, jos retai perteikia ar sukelia kokių nors emocijų. Jos apsiribo- 
ja vaizdiniais be garso, kvapo ar lytėjimo pojūčių; taip pat būna 
nutolusios kaip vaizdai kino teatro, į kurio salę atsitiktinai užsu- 
kote, ekrane. Nors spektaklis vyksta žmogaus galvoje, atrodo, jog 


haliucinacijos turi nedaug ką bendro su juo asmeniškai. 


V“ iš bruožų, apibūdinančių Charles'io Bonnet haliu- 
cinacijas, yra įžvalgumo išsaugojimas - tai suvokimas, jog 
haliucinacija nėra tikrovė. Haliucinacijos kartais gali suklaidinti 
žmones, sergančius CBS, ypač jei atrodo tikėtinos ar neiškrintan- 
čios iš konteksto. Tačiau ilgai netrrunkama suvokti, kad tai - klai- 
da, ir nuovoka sugrįžta. CBS haliucinacijos beveik niekada neve- 


da į nesiliaujančias klaidingas mintis ar kliedesius. 

Žmogaus sugebėjimui įvertinti savo percepcijas ir haliucina- 
cijas gali būti pakenkta, jei smegenyse yra kitų svarbių proble- 
mų, ir ypač -jeijos pridaro žalos kaktinėje skiltyje, nes ši smege- 
nų sritis atsakinga už sprendimų priėmimą bei savęs vertinimą. 
Tai gali būti trumpalaikis dalykas, pavyzdžiui, patyrus insultą ar 
galvos traumą, karščiuojant ar kliedint, nuo įvairių vaistų, tok- 
sinų ar medžiagų apykaitos sutrikimo, dehidratacijos ar miego 
trūkumo. Tokiais atvejais nuovoka grįžta, kai tik normalizuojasi 
smegenų funkcija. Tačiau demencijos atveju, sergant Alzheime- 
rio ar Lewy kūnelių liga, sugebėjimas atpažinti haliucinacijas 
kaip tokias gali stipriai sumažėti ir tai gali sukelti bauginančių 
kliedesių ir psichozių. 

Marlonas S., baigiantis aštuntą dešimtį, kenčia nuo progre- 
suojančios glaukomos bei lengvos demencijos. Jis neskaito jau 
dvidešimt metų, galima sakyti, pastaruosius penkerius metus yra 
beveik aklas. Marlonas yra pamaldus krikščionis ir vis dar atlie- 
ka pasauliečio dvasininko darbą kalėjimuose, kurį pradėjo prieš 
trisdešimt metų. Jis gyvena vienas savo bute, tačiau aktyviai ben- 
drauja su žmonėmis. Jis kas dieną, lydimas vieno iš vaikų arba 
namuose dirbančio slaugytojo, išeina iš namų. Marlonas eina į 
šeimos susitikimus ar į senjorų centrą, kur žaidžiama ir šokama; 
lanko restoranus arba užsiima kita veikla. Nors jis ir aklas, atro- 
do, jog gyventų vizualiame ir kartais labai keistame pasaulyje. Jis 
man pasakojo, jog dažnai „regi“ savo aplinką. Didesnę gyvenimo 
dalį Marlonas gyveno Bronkse, tačiau tai, ką jis regi, yra apleistas 
rajonas (pagal jo apibūdinimą: „skurdus, senas ir daug senesnis 
už mane“), ir tai gali jį suklaidinti. Jis „mato“ savo butą, tačiau 


jame gali lengvai pasiklysti ar susipainioti. Kartais, pasak jo, 

butas tampa „tokio pat didumo kaip Greihaundo autobusų ter- 
minalas“, o kartais susitraukia ir pasidaro „toks siauras tarsi va- 
gonas“. Apskritai haliucinacijose matomas butas atrodo nušiuręs 
ir chaotiškas: „Mano butas primena griuvėsius, atrodo, tarsi būtų 
trečiojo pasaulio šalyje... o paskui vėl tampa normalus.“ Jo dukra 
man papasakojo, kad tėvo bute netvarka atsiranda tik tuomet, kai 
Marlonui pasirodo, kad jį „užblokavo“ baldai, ir jis pradeda juos 
perstatinėti stumdydamas pirmyn ir atgal. 

Jo haliucinacijos prasidėjo prieš penkerius metus ir iš pradžių 
buvo lengvo pobūdžio. Jis man prasitarė: „Iš pradžių matydavau 
daug gyvūnų. Paskui prasidėjo haliucinacijos su vaikais - mi- 
nios vaikų, kaip kad prieš tai daugybė gyvūnų. Marlonas prisi- 
minė: „Staiga pamačiau ateinančius tuos vaikus, jie vaikštinėjo 
aplinkui, atrodė kaip paprasti vaikai.“ Vaikai buvo tylūs ir „kalbė- 
jo rankomis“. Jie tarsi nesuvokė jį esant ir „užsiiminėjo savo rei- 
kalais - vaikštinėjo aplinkui, žaidė. Jis nustebo išsiaiškinęs, kad 
niekas kitas, be jo, tų vaikų nemato. Tik tada Marlonas suprato, 
kad „akys jį apgaudinėja“. 

Marlonui patinka per radiją klausytis pokalbių laidų, gospelo 
ar džiazo muzikos. Kai pradeda klausytis, suvokia, kad jo svetainė 
pilna haliucinacinių žmonių, kurie klausosi radijo drauge su juo. 
Kartais jų burnos juda, tarsi jie kalbėtų ar pritartų radijo melodi- 
joms. Šios vizijos nėra nemalonios ir atrodo, kad suteikia tam tikrą 
haliucinacinę ramybę. Tai jo mėgstama socialinė aplinka.* 

Panašių apibūdinimų teko girdėti iš kitų žmonių, kenčiančių nuo CBS 

ir dalinės demencijos. Janet B. mėgsta klausytis audioknygų ir kartais 

suvokia, kad su ja drauge klausosi haliucinacinė grupė žmonių. Jie klausosi 


įdėmiai, tačiau niekada nekalba, nereaguoja į jos klausimus ir, rodos, 
nepastebi jos. Janet iš pat pradžių suprato, kad jie buvo tik haliucinacija. » 

Pastaruosius dvejus metus Marlonas matydavo paslaptingą 
vyrą, kuris visuomet vilkėdavo rudą odinį paltą, žalias kelnes ir 
būdavo užsidėjęs Stetsono stiliaus skrybėlę. Marlonas nežinojo, 
kas tai per vyras, tačiau jautė, kad jis neša kažkokią ypatingą žinią 
ar prasmę, kuri jam yra nepasiekiama. Šią figūrą jis visada mato 
per atstumą, niekada iš arti. Atrodo, jog šis vyras greičiau sklen- 
džia oru nei vaikščioja, ir jo figūra gali tapti milžiniško dydžio — 
„tokio aukštumo kaip namas“. Marlonui taip pat ėmė rodytis ne- 
didelė, grėsminga vyrų trijulė: „Kaip FTB agentai, matomi iš to- 
liau... jie atrodo tikri, labai bjaurūs ir blogi.“ Marlonas man sako, 
jog tiki velniais ir angelais ir jaučia, kad tie vyrai blogi. Jis pradėjo 
įtarinėti, kad yra jų sekamas. 

Daugelis žmonių, turinčių kognityvinių sutrikimų, dieną gali 
būti buriami draugėn ir orientuojami, - toks yra ir Marlono atve- 
jis, ypač kai jis laiką leidžia senjorų centre ar bažnyčios narių su- 
siėjime, kai aktyviai bendrauja su kitais žmonėmis. Tačiau atėjus 

» bet, kai demencija ėmė progresuoti, ji pradėjo tvirtinti, kad regimi žmonės 

yra tikri. Kartą aplankyti Janet buvo atėjusi dukra, kuri pasakė: „Mama, čia 

nieko nėra", - tai ją supykdė ir ji išvijo dukrą lauk. 

Kiek sudėtingesnė haliucinacija ją ištiko klausantis mėgstamos televizijos 
laidos. Janet atrodė, kad televizijos darbuotojai nusprendė filmavimui 
panaudoti jos butą. Jame buvo sujungti laidai, paruoštos kameros ir laida 
buvo filmuojama tą akimirką, jai prieš akis. Netyčia kaip tik paskambino 
jos dukra, kuriai Janet sušnibždėjo: „Negaliu garsiai kalbėti - jie filmuoja.“ 
Kai po valandos pas ją atvyko dukra, Janet tvirtino, kad ant grindų vis dar 
voliojasi kabeliai, pridėdama: „Negi nematai tos moters?“ 

Nors ji ir tvirtai tikėjo haliucinacijų realumu. iš tikrųjų jos buvo visiškai 
vaizdinės. Žmonės rodydavo pirštais, gestikuliuodavo, judindavo lūpas, bet 
neišleisdavo nė garso. Ji taip pat nejuto, kad asmeniškai dalyvautų. Janet 
atsidurdavo keisčiausių įvykių sūkuryje, tačiau atrodė, kad jie su ja neturi 
nieko bendro. Taip jie išlaikė CBS haliucinacijoms būdingą charakteristiką, 
nors ji ir tvirtino, kad vaizdiniai buvo tikri. 

vakarui gali suveikti „saulės laidos“ sindromas, tuomet pradeda 
daugėti baimių ir painiavos. 

Paprastai dieną Marlono haliucinacinės figūros minutei ar 
dviem jį suklaidina, tačiau jis netrunka suprasti, kad jos prama- 
nytos. Tačiau dienai įpusėjus jo nuovoka sutrinka ir Marlonas 
pradeda jausti, kad grėsmingi jo lankytojai yra tikri. Kas kartą, 
naktį bute radęs „įsibrovėlių , jis išsigąsta, nors pastariesiems jis 
atrodo visiškai neįdomus. Daugelis jų atrodo „kaip nusikaltė- 
liai“, dėvi kalėjimo uniformas ir kartais „rūko Pall Mall cigare- 
tes“. Vieną naktį vienas tų įsibrovėlių nešėsi sukruvintą peilį ir 
Marlonas sušuko: „Nešdinkis iš čia Jėzaus kraujo vardu!“ Kitą 
kartą vienas vaiduoklis išėjo „per durų apačią, išsiliedamas tar- 
si skystis ar išgaruodamas. Marlonas buvo įsitikinęs, kad šios 
figūros „nėra pilnavidurės, kaip vaiduokliai“, ir jo ranka galėtų 
pereiti per jas kiaurai. Nepaisant to, jos atrodo gana tikroviškai. 
Mums kalbantis apie tai jis gali juokauti, tačiau akivaizdu, kad, 
likęs vienas su savo įsibrovėliais, vidury nakties jaučiasi sutrikęs 


ir išsigandęs. 


Nd 
monės, turintys CBS, bent iš dalies yra praradę pirminio, vi- 


zualinio, pasaulio percepciją, tačiau, nors ir ne nuolat, gyve- 
na antriniame, nors ir nesusiformavusiame haliucinacijų pasau- 
lyje. CBS vaidmuo žmogaus gyvenime gali būti labai įvairus, pri- 
klausomai nuo asmenį ištinkančių haliucinacijų tipo, nuo to, kaip 
dažnaijos patiriamos, ar dera prie konteksto, ar yra bauginančios, 


malonios, ar net įkvepiančios. Egzistuoja du kraštutinumai - yra 

žmonių, kurie per gyvenimą patyrė vienintelę haliucinaciją, ir to- 
kių, kuriems jos nuolatos kartojasi metų metais. Kartais haliuci- 
nacijos gali blaškyti, ypač kai asmuo mato viską dengiančius vora- 
tinklinius darinius, kai sunku atskirti, ar maistas žmogaus lėkštėje 
tikras, ar haliucinacija. Kai kurios haliucinacijos akivaizdžiai ne- 
malonios, ypač tos, kuriose regimi subjauroti ar sudarkyti veidai. 
Kitos gali būti pavojingos, pavyzdžiui, Zelda nedrįsta sėstis prie 
vairo, nes jai gali pasirodyti, jog kelias staiga išsišakoja arba ant 
automobilio priekio šokinėja žmonės. 

Tačiau iš esmės CBS haliucinacijos nėra grėsmingos, o, kai 
prie jų priprantama, jos net atrodo žaismingos. Davidas Stewar- 
tas savo haliucinacijas apibūdina kaip „visiškai draugiškas“ ir įsi- 
vaizduoja, ką sakytų jo akys: „Atleisk, kad tave nuvylėme. Mes 
suprantame, kad nėra smagu būti aklam, todėl suorganizavome 
šį mažytį sindromą, kuris prieš aklumą yra tarsi tavo gyvenimo 
epilogas. Tai geriausia, ką galėjome padaryti.“ 

Charlesas Lullinas taip pat mėgavosi haliucinacijomis ir kar- 
tais net užsidarydavo ramioje patalpoje haliucinacinei pertrau- 
kėlei. Bonnet apie senelį rašė: „Jo protas linksminasi tais vaizdi- 
niais. O jo smegenys yra teatras, kuriame scenos mašininė įranga 
rengia nuostabius netikėtus pasirodymus.“ 

Kartais Charles io Bonnet sindromo sukeltos haliucinacijos 
gali būti įkvepiančios. Būdama jauna, Virginia Hamilton Adair 
rašė poeziją ir publikavo ją Atlantic Monthly ir New Republic. Ji ne- 
nustojo rašyti eilių mokslinės karjeros metu ir dėstydama anglų 
kalbą Kalifornijoje, tačiau dauguma šiuo metu parašytų eilėraš- 
čių liko nepublikuoti. Pirmąją poezijos knygą Ants on the Melon, 


kuri susilaukė pripažinimo, ji išleido būdama aštuoniasdešimt 

trejų, visiškai apakinta glaukomos. Paskui buvo išleisti dar du 
rinkiniai, ir šiuose naujuose eilėraščiuose ji dažnai minėjo Char- 
les io Bonnet sindromo sukeltas haliucinacijas, kurios ją nuola- 
tos ištikdavo. Pasak jos, tai buvo „haliucinacijų angelo“ suteiktos 
vizijos. 

Adair ir vėliau jos redaktorius atsiuntė man jos dienoraščio, 
kurį ji rašė paskutiniaisiais gyvenimo metais, ištraukų. Jose buvo 


apstu ją ištikusių haliucinacijų aprašymų, įskaitant ir šį: 


Mane veda prie patogiai minkštos kėdės. Įsitaisau joje ir, kaip vi- 
sada, nugrimztu į nakties šešėlius. Debesų jūra prie mano kojų iš- 
sisklaido, atidengdama javų lauką ir jame pasklidusių paukščių 
būrį. Jie visi skirtingi, tamsiomis plunksnomis: laibas, mažutėlis 
povas su nediduke skiautere ir išskleista uodega, keletas kitų dides- 
nių sparnuočių, jūrinis paukštis ilgomis kojomis ir t. t. Dabar atro- 
do, kad kai kurie iš jų avi batus; 0 vienas paukštis turi keturias ko- 
jas. Atrodo, kad paukščių pulkas turėtų būti spalvingesnis, net jei 
tai ir aklo žmogaus haliucinacija... Paukščiai pavirto mažiukais 
vyrais ir moterimis, vilkinčiais viduramžių drabužiais, ir pradėjo 
tolti nuo manęs. Matau tik jų nugaras, trumpas tunikas, tampres 
ir triko, šalikus ir kaklaskares... Atmerkiu akis neva savo kamba- 
ryje ir mane pasitinka safyrų dūriai, maišai rubinų, išsibarsčiusių 
naktyje, bekojis kaubojus languotais marškiniais, prilipęs prie ne- 
didelio, šokinėjančio jaučio nugaros, oranžinio aksomo lokio galva 
(vargšelis), kurią nukirto Jeloustono viešbučio šiukšlių duobės sar- 
gas. Į sceną įsiveržia pažįstamas pienininkas, riedantis žydroje ka- 
rietoje, kinkytoje auksiniu žirgu. Jis prisidėjo prie mūsų prieš porą 


dienų iš kažkokios užmirštos vaikiškų eilėraštukų knygutės, o gal 

nuo Didžiosios depresijos laikų sausų pusryčių pakelio... Tačiau 
magiškojo žibinto surengtas spalvotų keistenybių pasirodymas iš- 
blėso, ir aš vėl atsidūriau juodų sienų šalyje, be formų ar turinio, 


kur ir nusileidau užgesus šviesoms. 

KALINIO KINO TEATRAS: 
SENSORINĖ DEPRIVACIJA 


Smegenims reikia ne vien suvokimo pastangų, bet ir percepci- 
nės kaitos. Pokyčių nebuvimas gali sukelti ne tik dirginimo bei 
dėmesio klaidų, bet ir percepcinių nukrypimų. Ar tamsos ir vie- 
natvės urvuose išganymo siekiantiems šventiesiems, ar vienatvei 
pasmerktiems kaliniams, tūnantiems tamsiuose požemiuose, - 
normalios vaizdinės informacijos trūkumas gali paskatinti vidinį 
regėjimą, sukeliantį sapnus, ryškius vaizdinius ar haliucinacijas. 
Šiai puikių spalvų ir įvairovės kupinai haliucinacijų vilkstinei, at- 
einančiai paguosti arba pakankinti esančių tamsoje ir vienatvėje, 
yra net specialus terminas - „kalinio kino teatras". 

Nebūtina visiškai netekti vaizdinės informacijos, kad kiltų ha- 
liucinacijos - vizualinė monotonija gali turėti daugmaž tokį pat 
poveikį. Todėl jūreiviai, diena iš dienos žvelgdami į nurimusią 
jūrą, nuo senų senovės vis pasakoja kažką matę (o gal ir girdėję). 
Panašiai nutinka ir keliautojams, važiuojantiems per neišraiškin- 
gą dykumą, ar ašigalio tyrinėtojams milžiniškame sustingusiame 


lediniame peizaže. 

Netrukus po Antrojo pasaulinio karo pripažinata, kad tokie 
regėjimai kelia rimtą pavojų skrydžių pilotams, valandų valan- 
das praleidžiantiems tuščiame danguje. Tai pasakytina ir apie 
tolimųjų reisų sunkvežimių vairuotojus, kurių dėmesys daug va- 
landų yra nukreiptas į nesibaigiantį kelią. Pilotai ir sunkvežimių 
vairuotojai, tie, kurie ištisas valandas stebi radarų ekranus, - bet 
kas, turintis vizualiai monotonišką užduotį, gali būti imlus ha- 
liucinacijoms. Panašiai ir klausos monotonija gali sukelti klausos 
haliucinacijų. 

XX a. šešto dešimtmečio pradžioje McGillo universiteto Do- 
naldo Hebbso laboratorijoje mokslininkai atliko pirmąjį eks- 
perimentinį tyrimą, kurį vadino pailginta percepcijos izoliacija 
(terminas „sensorinė deprivacija“ išpopuliarėjo vėliau). Willia- 
mas Bextonas su kolegomis atliko šį tyrimą su keturiolika stu- 
dentų, kurie buvo uždaryti garsui nelaidžiose kabinose keletą 
dienų (išskyrus trumpus laiko tarpus, kai valgydavo ar eidavo į 
tualetą). Tyrimo subjektai dėvėjo pirštines ir kartoninius ranko- 
galius lytėjimo pojūčiui sumažinti, taip pat pusiau permatomus 
akinius, kurie leisdavo tik skirti tamsą ir šviesą. 

Iš pradžių tiriamieji užmigdavo, o kai pabusdavo, jiems pasi- 
darydavo nuobodu, atsirasdavo stimuliacijos troškimas - stimu- 
liacijos, kurios jų skurdžioje ir monotoniškoje aplinkoje nebuvo. 
Tada prasidėdavo įvairi savistimuliacija: protiniai žaidimai, skai- 
čiavimas, fantazavimas ir anksčiau ar vėliau - vaizdinės haliuci- 
nacijos. Dažnai, kaip aprašė Bextonas ir kiti, „ėjimas“ nuo papras- 


tų iki sudėtingų haliucinacijų: 


Paprastų haliucinacijų metu, užmerkus akis, regos laukas iš tam- 


sios spalvos virsdavo šviesiu. Sudėtingesniu atveju buvo matomi 

šviesos taškai, linijos arba geometrinės figūros. Visi 14 subjektų 
pranešė regėję tokius vaizdinius ir pridėjo, kad ši patirtis jiems 
buvo nauja. Dar sudėtingesnes formas sudarė „sienų apmušalų 
marginiai“, apie kuriuos papasakojo 11 tiriamųjų; taip pat buvo 
matomos atskiros figūros ir objektai be jokio fono, pavyzdžiui: 
eilė mažų geltonų žmogeliukų su juodomis kepurėmis ir pravi- 
romis burnomis; vokiškas šalmas - apie tai pranešė 7 tiriamieji. 
Galop buvo ir kompleksinių scenų, pavyzdžiui: voverių, ant pečių 
nešančių maišus ir kryptingai žygiuojančių per snieguotą lauką iš 
„regos“ lauko, procesija; priešistoriniai gyvūnai, vaikštinėjantys 
po džiungles. Trys iš 14 tiriamųjų pranešė regėję tokias scenas, 
tarp jų galima įžvelgti kažką panašaus į iškraipytus sapnus, 
kuriuose rodėsi figūros, subjektų apibūdintos kaip primenančios 


„karikatūras“. 


Nors šie vaizdiniai iš pradžių pasirodė lyg projekcijos plokščia- 
me ekrane, po kurio laiko kai kuriems tiriamiesiems jie pavirto 
„įtikinamai trimačiais“, kai kurie dalykai matomose scenose ap- 
virto arba pradėjo sukinėtis į šonus. 

Iš pradžių tiriamieji haliucinacijų išsigąsdavo, bet vėliau jos 
pasirodydavo juokingos, įdomios, o kartais ir erzinančios („jų 
ryškumas trukdė miegoti“), tačiau „beprasmės“. Atrodė, kad ha- 
liucinacijos vykdavo išorėje - prasidėdavo savarankiškai, be jo- 
kio tiesioginio ryšio ar užuominos į asmenį ar situaciją. Haliuci- 
nacijos paprastai išnykdavo tik tada, kai tiriamųjų buvo prašoma 
atlikti sudėtingas užduotis, pavyzdžiui, padauginti triženklius 
skaičius, tačiau, jeigu jie tiesiog mankštindavosi ar kalbėdavo 


su mokslininkais, jos niekur nedingdavo. McGillo universiteto 

tyrėjai, kaip ir daugelis kitų, be vaizdinių haliucinacijų, pranešė 
apie patirtas klausos bei kinestezės haliucinacijas. 

Šie ir vėlesni tyrimai sukėlė didžiulį susidomėjimą moks- 
lininkų bendruomenėje. Mokslininkai ir dalyvavusieji buvo 
užsibrėžę pakartoti tyrimų rezultatus. 1961 m. publikuotame 
straipsnyje Johnas Zubekas ir jo kolegos pranešė, kad, be ha- 
liucinacijų, buvo pastebėta pokyčių tyrimo subjektų regimuose 


vaizdiniuose: 


Skirtingais intervalais tiriamųjų buvo paprašyta įsivaizduoti 
arba vizualizuoti tam tikras pažįstamas vietas, pavyzdžiui, eže- 
rus, kaimo vietoves, savo namų vidų ir t. t. Dauguma tiriamųjų 
papasakojo, kad jų įsivaizduoti dalykai buvo neįprastai raiškūs, 
ryškių spalvų ir turėjo nemažai detalių. Visi tiriamieji buvo vie- 
ningos nuomonės - tokių gyvų vaizdinių jiems niekada nebuvo 
tekę matyti. Kai kurie tiriamieji, kuriems paprastai sunkiai sek- 
davosi ką nors įsivaizduoti, dabar galėjo vaizdus pamatyti beveik 
akimirksniu ir gana ryškiai. Vienas tiriamųjų sugebėjo beveik 
nuotraukos tikslumu vizualizuoti prieš dvejus metus buvusių ben- 
dradarbių veidus, ko anksčiau niekaip nebūtų pajėgęs padaryti. 
Šis reiškinys atsirasdavo antrą ar trečią dieną, ir, laikui bėgant, 


tapdavo dar ryškesnis. 
Tokie suintensyvėję regėjimai - ar būtų atsiradę dėl ligos, senso- 


rinės deprivacijos, ar narkotinių medžiagų - gali nuvesti iki ha- 


liucinacijų, nesibaigiančių vaizdinių srauto arba ir vieno, ir kito. 

a. septinto dešimtmečio pradžioje buvo sukurtos sen- 
XX sorinės deprivacijos kameros. Kūnas plūduriuodavo 
šiltame vandenyje tamsiame rezervuare, - taip buvo siekiama 
sustiprinti izoliacijos įspūdį. Tai pašalindavo ne tik bet kokį kūno 
kontakto su aplinka pojūtį, bet ir proprioceptinį kūno padėties ir 
net jo egzistavimo pojūtį. Tokios deprivacijos kameros galėjo su- 
kelti daug sudėtingesnes „pakitusios sąmonės būsenas" nei aprašy- 
tos per pirminius bandymus. Tuo metu šių sensorinės deprivacijos 
kamerų buvo ieškoma taip godžiai (kartais su tikslu panaudoti 
drauge) kaip „sąmonę praplečiančių“ narkotikų, kurie tais laikais 
buvo labiau prieinami.* 

Šeštą ir septintą dešimtmetį buvo atlikta daug mokslinių sen- 
sorinės deprivacijos tyrimų. 1969 m. išleistoje Zubeko parengtoje 
knygoje pavadinimu Sensory Deprivation: Fifteen Years of Research 
buvo pateikta tūkstantis trys šimtai nuorodų. Tačiau paskui moks- 
linis ir visuomeninis susidomėjimas išblėso ir buvo atliekama gana 
mažai tyrimų, kol nepasirodė naujausias Alvaro Pascual-Leoneo 
ir kolegų (Merabet ir kt.) darbas. Tyrimas buvo nukreiptas išskirti 


tiktai vizualinės deprivacijos poveikį. Tiriamieji subjektai, nors ir 


Nors romantizuotas sensorinės deprivacijos, kaip ir vizijas sukeliančių 
narkotikų vartojimas nuo septinto dešimtmečio yra sumažėjęs, tačiau 
jų naudojimas politiniams tikslams vis dar šiurpinamai paplitęs, ypač 
dirbant su kaliniais. 1984 m. publikuotame straipsnyje apie įkaitų 
haliucinacijas, Ronaldas K. Siegelis atkreipia dėmesį į tai, kad tokias 
haliucinacijas galima išauginti iki beprotybės, ypač jei tai derinama su 
socialine atskirtimi, miego trūkumu, alkiu, troškuliu, kankinimu ar 
gąsdinimu mirtimi. 

užrištomis akimis, galėjo laisvai judėti ir „žiūrėti“ televizorių, klau- 
sytis muzikos, vaikščioti lauke ir kalbėtis su kitais. Kitaip nei anks- 
tesnių tyrimų subjektai, jie nepatirdavo mieguistumo, nuobodulio 
ir nerimo. Dieną, kai nešiojosi diktofonus, kad galėtų įrašyti pasta- 
bas apie juos ištikusias haliucinacijas, jie būdavo budrūs ir aktyvūs. 
Naktį jie mėgaudavosi ramiu miegu užrištomis akimis ir kas rytą 
papasakodavo nereikšmingai pakitusių sapnų nuotrupas. 

Raištis, kurį tiriamieji ryšėjo devyniasdešimt šešias valandas 
be perstojo, leido jiems užmerkti ir judinti akis. Dešimt iš trylikos 
subjektų patirdavo haliucinacijas, kartais beveik po valandos, kai 
jiems buvo užrištos akys, ir visuomet antrą tyrimo dieną, nepri- 
klausomai nuo to, ar jų akys būdavo atmerktos, ar ne. 

Paprastai haliucinacijos atsirasdavo staigiai ir spontaniškai ir 
lygiai taip pat po poros sekundžių ar minučių išnykdavo, tačiau 
vienam subjektui trečią dieną prasidėjusi haliucinacija kurį laiką 
nedingo. Tiriamieji patyrė platų haliucinacijų spektrą, pradedant 
nuo paprastų: mirksinčios šviesos, fosforinis švytėjimas, geome- 
triniai modeliai, iki sudėtingų haliucinacijų: figūros, veidai, ran- 
kos, gyvūnai, pastatai ir kraštovaizdžiai. Apskritai neatrodė, kad 
netikėtai pasirodydavusios haliucinacijos plėtotųsi po truputį, pa- 
mažu, kaip sąmoningi vaizdiniai ar prisiminimai - jos buvo bran- 
džios. Didžiuma haliucinacijų beveik nesukėlė jokių emocijų ir 
buvo laikomos „juokingomis“. Du tiriamieji patyrė haliucinacijas, 
kurios siejosi su jų judesiais ir veiksmais: „Atrodo, matau judant 
savo rankas, judinamos jos palieka šviesų pėdsaką, - sakė vienas 
iš subjektų. Pasak kito: „Pildamas vandenį, atrodo, matau ąsotį.“ 

Kai kurie tiriamieji papasakojo apie savo haliucinacijų ryšku- 


mą ir spalvas; vienas jų prisiminė „tviskančias povo plunksnas ir 

pastatus“. Kitas matė neįtikėtinai ryškius saulėlydžius bei stulbi- 
nančio grožio švytinčius kraštovaizdžius: „Man atrodo, kad nie- 
ko gražesnio nesu regėjęs. Gaila, kad nemoku tapyti.“ 

Keletas tiriamųjų minėjo spontaniškus haliucinacijų poky- 
čius. Vieno subjekto haliucinacijoje matomas drugelis pavirto 
saulėlydžiu, kuris tapo ūdra ir galiausiai gėle. Nė vienas iš tiria- 
mųjų negalėjo savarankiškai kontroliuoti haliucinacijų, atrodė, 
kadjos turi nepriklausomą „protą ar „valią“. 

Kai tiriamieji užsiimdavo sudėtinga kitokio pobūdžio jutimi- 
ne veikla, pavyzdžiui: klausydavosi televizoriaus ar muzikos, kal- 
bėdavo ar bandydavo mokytis Brailio rašto, jie nepatirdavo ha- 
liucinacijų. Tyrimas nagrinėjo ne tik haliucinacijas, bet ir užrištų 
akių įtaką lytėjimo įgūdžiams - jiems stiprinti bei gerinti erdvės 
ir pasaulio aplinkos suvokimui nevizualiu būdu. 

Merabet ir kiti manė, kad haliucinacijas, apie kurias pranešė 
jų tiriamieji, galima laisvai lyginti su tomis, kurias patiria sergan- 
tieji Charles io Bonnet sindromu. Iš savo tyrimų rezultatų jie nu- 
sprendė, kad vien vizualinė deprivacija gali būti pakankama CBS 


priežastis.“ 


, | Tačiau kas iš tikrųjų vyksta eksperimentuose dalyvaujančių 
subjektų ir pilotų, patiriančių lėktuvo katastrofas giedra- 


me danguje, arba sunkvežimių vairuotojų, matančių šmėklas 


Yra sunkių regos sutrikimų arba visiško aklumo atvejų, kai CBS 
neišryškėja. Iš to galėtume spręsti, kad regėjimo apribojimas nėra 
pakankama priežastis CBS haliucinacijoms. Tačiau vis dar nėra žinoma, 
kodėl vieni žmonės, turintys regos sutrikimų, suserga CBS, o kiti ne. 

« v 


tuščiame kelyje, arba tamsoje priverstinį „kiną“ žiūrinčių kalinių 
smegenyse? 

XX a. dešimtame dešimtmetyje atsiradus magnetinio rezo- 
nanso tomografui, tapo įmanoma bendrais bruožais pamatyti, 
kaip smegenys reaguoja į sensorinę deprivaciją. O jei labai pasi- 
seka (gerai žinomas haliucinacijų nepastovumas, todėl magne- 
tinio rezonanso tomografas negali užfiksuoti visų subtilybių), 
galima trumpai pamatyti praeinančios haliucinacijos sąsają su 
nervų sistema. Vienas tokių tyrimų, inicijuotas Babako Boroo- 
jerdi ir jo kolegų, parodė, kad tuo atveju, kai tiriamiesiems buvo 
apribojama rega, pastebėtas padidėjęs jautrumas regos žievinėje 
zonoje - šis pasikeitimas įvyko per kelias minutes. Kita moksli- 
ninkų grupė neurologijos laboratorijoje, kuriai vadovavo Wol- 
fas Singeris, tyrinėjo vieną subjektą - dailininkę, turinčią lakią 
vaizduotę (apie tai Sireteanu ir kt. parengė straipsnį, kuris buvo 
publikuotas 2008 m.). Tiriamoji praleido dvidešimt dvi dienas 
užrištomis akimis ir porą kartų gulėjo magnetinio rezonanso 
tomografe, kur jai pavyko nurodyti tikslų haliucinacijų pasiro- 
dymo ir dingimo laiką. Magnetinis rezonansas parodė aktyvu- 
mą regos centre - pakaušinėje bei smilkininėje skiltyse - tuo 
metu, kai vyko haliucinacijos. Kai jos buvo paprašyta prisiminti 
ar įsivaizduoti haliucinacijas, kaktinės smegenų skilties srityse, 
atsakingose už sprendimus, buvo pastebėtas nemenkas aktyvu- 
mas - jai patiriant haliucinacijas, šios sritys buvo mažai akty- 
vios. Tapo aišku, kad fiziologiniu lygmeniu įsivaizdavimas radi- 
kaliai skiriasi nuo vaizdinių haliucinacijų. Skirtingai nuo savo 
noru vykstančio įsivaizdavimo proceso, kuris veikia iš viršaus į 


apačią, haliucinacija yra tiesioginis, iš apačios į viršų vykstantis 

smegenų kamieno ventralinio paviršiaus sričių aktyvinimas. 
Šios sritys tampa perdėm aktyvios dėl sensorinės informacijos 


trūkumo. 


eptintame dešimtmetyje naudotos deprivacijos kameros su- 
S ne tik vizualinę deprivaciją, bet ir apribodavo visus 
likusius jutimus: klausą, lytėjimą, suvokimą, propriocepciją, ju- 
dėjimą, pusiausvyros pojūtį. Taip pat skirtingais mastais buvo 
ribojamas miegas ir socialinis kontaktas - visi išvardinti dalykai, 
kad ir po vieną, gali sukelti haliucinacijas. 

Haliucinacijos, sukeltos nejudrumo, dėl motorikos sutrikimų 
ar išorinių suvaržymų, dažnai pasitaikydavo siaučiant poliome- 
litui. Herbertas Leidermanas su kolegomis 1958 m. publikuo- 
tame straipsnyje aprašė, kaip labiausiai negaluojantys, kurie net 
kvėpuoti savo jėgomis negalėjo, gulėdavo nejudėdami karstus 
primenančiuose „geležiniuose plaučiuose“ ir dažnai patirdavo 
haliucinacijų. Nejudrumas dėl kitų paralyžiuojančių ligų ir kūno 
dalių sutvarstymo ar uždėtų įtvarų lūžus kaulams taip pat gali su- 
kelti haliucinacijų. Dažniausiai jos būna kūniškos. Patiriant šias 
haliucinacijas gali atrodyti, kad nebėra galūnių arba jų per daug, 
jos nesutampa ar yra deformuotos. Buvo pranešta ir apie balsų, 
vaizdų haliucinacijas bei įsisiautėjusias psichozes. Tai dažnai 
pastebėjau tarp savo pacientų, kenčiančių nuo poencefalitinio 
sindromo, kurių daugelis buvo suvaržyti nepajudinamo parkin- 
sonizmo ir katatonijos. 

Miego trūkumas, kai bluosto nesudedama ilgiau nei dvi paras, 


priveda prie haliucinacijų. Lygiai taip pat ir sapnų trūkumas, net 

jei žmogus miega normaliai. Kai tai susimaišo su pervargimu ir 
ekstremaliu fiziniu krūviu, haliucinacijų tikimybė dar labiau pa- 


didėja. Triatlonininkas Ray P. pateikė pavyzdį: 


Kartą dalyvavau triatlono varžybose „Geležinis žmogus Havajuo- 
se. Man sekėsi ne itin gerai, jaučiausi apgailėtinai - buvau perkai- 
tęs ir netekęs skysčių. Bėgdamas trečią maratono mylią, šalikelėje 
pamačiau stovinčias savo žmoną ir mamą. Pasileidau bėgti jų link, 
kad pasakyčiau, jog užtruksiu kiek ilgiau, kol pasieksiu finišo liniją. 
Tačiau, kai jas pasiekęs pradėjau pasakoti apie savo vargus, į mane 
pažvelgė du visiškai nepažįstami žmonės, kurie visai nepriminė nei 
mano žmonos, nei motinos. 

Havajuose vykstantis „Geležinio žmogaus“ triatlonas su aukš- 
čiausia oro temperatūra ir ilgai trunkančia monotonija varginan- 
čiomis sąlygomis atletui gali tapti palankia vieta haliucinacijoms, 
panašiai kaip Amerikos indėnų iniciacijos ritualai ieškant dvasinių 
apreiškimų. Aš bent jau kartą čia, lavos laukuose, regėjau Pele - 


havajiečių ugnikalnio ir ugnies deivę. 


Michaelas Shermeris didžiąją savo gyvenimo dalį paskyrė ant- 
gamtiniams reiškiniams demaskuoti. Jis yra mokslo istorikas ir 
Skeptikų draugijos vadovas. Knygoje The Believing Brain jis pa- 
teikia pavyzdžių apie maratonuose dalyvaujančius atletus ir jų 
patiriamas haliucinacijas, tokias kaip ir rogių vadeliotojų, rung- 


tyniaujančių Iditarodo šunų kinkinių varžybose: 


Vadeliotojai 9-14 dienų praleidžia beveik vien su šunimis, la- 


bai mažai miega, retai mato kitus varžybų dalyvius ir patiria 

haliucinacijų, kuriose regi arklius, traukinius, NSO, nematomus 
lėktuvus, orkestrus, keistus gyvūnus, girdi balsus, bet nemato 
žmonių ir kartais regi šmėklas šalikelėje arba įsivaizduojamus 
draugus. Vienas vadeliotojas, vardu Joe Garnie, buvo įsitikinęs, 
kad jo rogėse drauge važiuoja vyriškis. Joe gražiai paprašė vyro 
išlipti, tačiau šis nesijudino. Tuomet Garnie patapšnojo jam per 
petį ir pareikalavo išlipti iš rogių. Kai nepažįstamasis nesutiko, 


Joe smogė jam. 


Shermeriui, kuris yra ištvermės sportininkas, dalyvaujant vargi- 
nančiame dviračių maratone teko patirti kai ką labai keisto ir tai 


jis aprašė savo skiltyje „Scientific American“ žurnale: 


1983 m. rugpjūčio 8 d. paryčiais, keliaujant nuošaliu kaimo plen- 
tu Haiglerio kaimo Nebraskoje link, mane pasivijo didžiulis er- 
dvėlaivis su ryškiomis šviesomis ir privertė pasitraukti į šalikelę. 
Iš erdvėlaivio išlipo ateiviai ir mane pagrobė. Praėjus 90 minučių, 
supratau vėl esąs šalia kelio, tačiau negalėjau prisiminti, kas vyko 
erdvėlaivyje. Šią pagrobimo patirtį sukėlė miego trūkumas ir fizi- 
nis išsekimas. Nuo tarpkontinentinių rungtynių per Ameriką pra- 
džios dviračiu per 83 valandas buvau nuvažiavęs 1259 mylias. 
Aš mieguistai vingiavau keliu, kai mano palaikymo komanda na- 
melyje ant ratų blykstelėjo ilgosiomis šviesomis ir sustojo šalikelė- 
je. Įgula meldė, kad padaryčiau miego pertrauką. Tą akimirką į 
mano sapną, kurį regėjau nemiegodamas, įsiliejo tolimas 1960 m. 
televizijos serialo „Įsibrovėliai“ prisiminimas. Tame seriale atei- 
viai užgrobė žemę ir tapo žmonių kopijomis, tačiau kažkodėl pa- 


siliko sustingusį mažąjį pirštą. Staiga mano palaikymo komandos 

nariai pavirto ateiviais. Aš įtemptai apžiūrinėjau į jų pirštus ir 


priekabiai uždavinėjau techninius ir asmeninius klausimus. 


Pabudęs iš miego Shermeris pripažino, kad tai buvo haliucinaci- 


ja, tačiau tuo metu, kai viskas vyko, ji atrodė visiškai tikra. 

KELI NANOGRAMAI VYNO: 
HALIUCINACINIAI KVAPAI 


Paprastai sugebėjimas įsivaizduoti kvapus nėra labai paplitęs. Dau- 
gelis žmonių visai nesugeba įsivaizduoti kvapų, net jeigu jiems ir 
puikiai sekasi įsivaizduoti garsus ar vaizdinius. Tai yra neįprasta 


dovana, kaip 2011 m. man rašė Gordonas C.: 


Rodos, kad sugebėjimas užuosti nematomus objektus visuomet buvo 
mano gyvenimo dalis. Pavyzdžiui, jei porą minučių pagalvoju apie 
savo seniai mirusią močiutę, galiu tučtuojau prisiminti, su beveik to- 
bulu sensoriniu tikslumu, jos dažnai naudotos pudros kvapą. Jei ra- 
šau kam nors apie alyvas ar bet kokį kitą žiedinį augalą, mano uoslė 
pajunta jų aromatą. Tai nereiškia, kad vien parašęs žodį „rožė“ pa- 
juntu jos kvapą. Norėdamas šio rezultato, turiu prisiminti konkrečią 
situaciją, kurioje yra rožė. Man šis gebėjimas visada atrodė natū- 
ralus ir tiktai paauglystėje supratau, kad tai nėra įprasta visiems. 


Dabar aš tai laikau nuostabia ypatingų mano smegenų dovana. 


Daugelis mūsų, priešingai, sunkiai sugeba įsivaizduoti kvapus, 


net ir su aiškia užuomina. Ir gali būti stebėtinai sunku suvokti, ar 

kvapas yra tikras, ar ne. Kartą aplankiau namą, kuriame užaugau 
ir kur mano šeima išgyveno šešiasdešimt metų. 1990 m. namas 
buvo parduotas Didžiosios Britanijos psichoterapeutų asociacijai ir 
kadaise buvęs mūsų valgomasis paverstas įstaiga. 1995 m., kai lan- 
kiausi name, įžengęs į kambarį iškart ir stipriai pajutau košerinio 
raudonojo vyno kvapą, kuris buvo laikomas medinėje indaujoje ša- 
lia valgomojo stalo ir kurį gerdavome per Šabą atliekant kidušą. Ar 
aš tik įsivaizdavau tą kvapą šioje kadaise gerai pažįstamoje ir myli- 
moje aplinkoje su beveik šešiasdešimt metų aprėpiančiais prisimi- 
nimais ir asociacijomis? O galbūt keli vyno nanogramai sugebėjo 
išgyventi visus perdažymus ir renovacijas? Kvapai gali būti keistai 
patvarūs, ir aš nesu tikras, ar mano patirtį reikėtų vadinti sustiprin- 
ta percepcija, haliucinacija, prisiminimu ar visų šių dalykų deriniu. 

Mano tėvas jaunystėje turėjo aštrią uoslę ir, kaip visi jo kar- 
tos gydytojai, rėmėsi ja apžiūrėdamas pacientus. Vos įžengęs į 
paciento namus, jis galėdavo pajusti diabetiko šlapimo pūslėje ar 
plautyje susidariusio absceso kvapą. Jam pasiekus amžiaus vidu- 
rį, pasikartojančios sinusito infekcijos atbukino uoslę, kurios tė- 
vas jau nebegalėjo naudoti kaip diagnostinio įrankio. Tačiau jam 
pasisekė, kad neprarado uoslės visiškai, nes absoliutus uoslės pra- 
radimas - anosmija, kuri ištinka apie 5 procentus žmonių, - gali 
sukelti daug problemų. Žmonės, turintys anosmiją, negali užuosti 
dujų, dūmų ar gaižaus maisto. Juos gali užklupti socialinis neri- 
mas iš baimės, kad patys gali bjauriai smirdėti. Jie taip pat negali 
mėgautis maloniais kvapais ar subtilesnio skonio maistu (dažnai 
skonio pajutimas priklauso nuo kvapo).* 


Molly Birnbaum. virtuvės šetės karjeros siekianti moteris, kuriai po to, kai 
ja partrenkė mašina. išsivystė anošmija, savo memuaruose Season to tastė » 

Savo knygoje Žmogus, kuris savo žmoną palaikė skrybėle apra- 
šiau vieną anosmija sergantį žmogų. Dėl galvos traumos jis staiga 
visiškai prarado uoslę. Ilgieji uoslės kanalai yra laisvai išsišakoję, 
jie kerta kaukolės pagrindą, todėl uoslės praradimą gali sukelti 
net gana lengvas galvos sutrenkimas. 

Šis vyras niekada per daug sąmoningai negalvojo apie uoslės 
pojūtį, tačiau, jį praradęs, suprato, kad gyvenimas tapo kur kas 
skurdesnis. Jis ilgėjosi žmonių, knygų, miesto ir pavasario kva- 
pų. Jis vylėsi, kad prarastas jutimas sugrįš. Ir iš tiesų - praėjus 
porai mėnesių, pasirodė, jog uoslė sugrįžo, kai savo nuostabai ir 
džiaugsmui užuodė užplikytą kavą. Jis nedrąsiai prisidegė pypkę, 
kurią buvo užmetęs ilgą laiką, ir užuodė mėgstamiausio aroma- 
tinio tabako kvapą. Susijaudinęs jis nuėjo pas savo neurologą, ta- 
čiau po kruopštaus patikrinimo jam buvo pranešta, kad nematyti 
jokių pasveikimo pėdsakų. Vis dėlto tai, ką jis patyrė, buvo dau- 
giau ar mažiau susiję su uosle. Man atrodo, kad jo sugebėjimas 
įsivaizduoti kvapus, bent jau tose situacijose, kurios yra kupinos 
prisiminimų ir asociacijų, buvo sustiprintas anosmijos, visai kaip 
gebėjimas kurti vaizdus gali sustiprėti žmonėms, praradusiems 


regėjimą. 


| Anno sensorinių sistemų jautrumas joms praradus įpras- 
tą regos, uoslės ir garso informaciją nėra visiška palaima. 
Tai gali sukelti vaizdo, uoslės ir garso haliucinacijų - fantopsi- 
ją, fantosmiją ir phantacusis, jei vartosime senus, bet naudingus 


» iškalbingai nupasakojo, į kokią keblią padėtį patenka žmonės, sergantys 
anosmija. 

terminus. Nuo 10 iki 20 procentų žmonių, praradusių regėjimą, 
suserga Charles io Bonnet sindromu. Panašus procentas uoslę 
praradusių žmonių patiria su ja susijusių haliucinacijų. Kai ku- 
riems žmonėms šie iliuziniai kvapai pasireiškia po sinusito ar gal- 
vos traumų, o kartais yra susiję su migrena, epilepsija, parkinso- 
nizmu, potrauminiu streso sindromu ir kitomis ligomis." 

Jei žmogus, sergantis CBS, nėra galutinai praradęs regėjimo, 
jis gali patirti įvairiausių suvokimo iškraipymų. Panašiai yra ir 
tiems žmonėms, kurie iš dalies praradę uoslę. Jie kenčia, dažnai 
nuo nemalonių kvapų iškraipymo (ši būklė vadinama parosmija 


arba disosmija). 


Tarp šių ligų yra paprastasis pūslelinės virusas, kuris gali atakuoti nervus 
(kartais įskaitant ir uoslės nervus), drauge juos pažeisdamas ir dirgindamas. 
Ilgą laiką virusas gali būti ramybės būsenos, izoliuotas nerviniame mazge, 
ir staiga vėl pasirodyti kas keletą mėnesių ar metų. Kartą man parašė vienas 
mikrobiologas: „2006 m. vasarą pradėjau kažką užuosti - tai buvo silpnas, 
visur išplitęs kvapas, kurio negalėjau atpažinti (mano spėjimas arčiausiai 
tiesos buvo... šlapias kartonas). Jis papasakojo, jog iki tol: „Turėjau itin 
jautrią uoslę. Galėdavau atpažinti laboratorijoje auginamas bakterijas vien 
iš kvapo, galėdavau užuosti subtilius organinių tirpiklių ar silpnų kvepalų 
skirtumus.“ 

Netrukus jam išsivystė nuolatinė pūvančios žuvies kvapo haliucinacija, 
kuri pranyko tik po metų drauge su didele dalimi „aštrios ir subtilios 
uoslės, gebančios užuosti įvairų maistą . Jis rašė: Kai kurių kvapų visiškai 
nebeužuodžiu: išmatų (!), kepamos duonos ar sausainių, kepamo kalakuto, 
šiukšlių, rožių, šviežios žemės, kvepiančios Streptomyces bakterijomis... Visa tai 
pradingo. Ilgiuosi Padėkos dienos kvapų, bet tikrai ne viešųjų tualetų kvapo. 

Disosmija ir fantosmija jį ištiko dėl suaktyvėjusio pūslelinės viruso, kurį 
buvo pasigavęs prieš daugelį metų. Jį suintrigavo tai, kad prieš išlendant 
virusui atsiranda haliucinaciniai kvapai. Jis rašė: „Aš užuodžiu pūslelinės 
atsinaujinimą. Dieną ar dvi prieš neurito priepuolį aš ir vėl patiriu uoslės 
haliucinacijas - užuodžiu paskutinį pajaustą stiprų kvapą. [Šis kvapas; 
tęsiasi neurito metu ir išblėsta jam pasibaigus. Haliucinacijų sudėtingumas 
koreliuoja su neurito stiprumu.“ 

Kanadietė Mary B. susirgo disosmija praėjus dviem mėne- 
siams po operacijos, kuri buvo atlikta taikant bendrinę nejautrą. 
Po aštuonerių metų ji man atsiuntė išsamų savo patirčių aprašy- 


mą pavadinimu „Iliuzija mano smegenyse : 


Tai nutiko staiga. 1999 m. rugsėjį jaučiausi puikiai. Vasarą man 
atliko histerektomiją ir netrukus aš vėl pradėjau lankyti pilateso 
ir baleto treniruotes - jaučiausi sveika ir energinga. Praėjus ketu- 
riems mėnesiams, vis dar jaučiausi puikiai, tačiau tarsi niekieno ne- 
pastebimas sutrikimas buvo uždaręs mane į nematomą kalėjimą. 
Atrodė, kad niekas nieko nežinojo apie šį sutrikimą ir aš niekaip 
negalėjau jo įvardinti. 

Iš pradžių pasikeitimai buvo nežymūs. Rugsėjį pomidorų ir 
apelsinų skonis įgijo metalo bei pradėjusių pūti vaisių skonį, 0 varš- 
kės skonis buvo kaip sugižusio pieno. Išbandžiau skirtingų gamin- 
tojų produktus - visi buvo prasti. 

Spalį salotos įgijo terpentino skonį ir kvapą, o špinatų, obuolių, 
morkų ir žiedinių kopūstų skonis buvo toks, tarsi jie būtų šiek tiek 
papuvę. Žuvys ir mėsa, ypač vištiena, smirdėjo taip, tarsi būtų pū- 
dytos savaitę. Mano partneris niekaip neužuodė šių nešviežių kva- 
pų. Gal man pradėjo vystytis kokia nors alergija maistui? 

Netrukus restoranų virtuvių gartraukiai pradėjo skleisti keistai 
nemalonų kvapą. Duonos skonis tapo gaižus, šokolado skonis pri- 
minė mašininę alyvą. Iš mėsos ar žuvų patiekalų galėjau valgyti tik 
rūkytas lašišas. Pradėjau jas valgyti tris kartus per savaitę. Gruo- 
džio pradžioje išėjome papietauti su draugais. Teko atsargiai rink- 
tis, tačiau maistas buvo skanus, tiktai mineralinis vanduo smirdėjo 


chlorkalkėmis. Kiti jį gėrė lyg niekur nieko, ir aš nusprendžiau, kad 

greičiausiai mano stiklinė buvo prastai išskalauta. Kitą savaitę kva- 
pai ir skoniai dar labiau suprastėjo. Transporto smarvė buvo tokia, 
kad vos prisiversdavau išeiti į lauką. Norėdama pasiekti pilateso ir 
baleto treniruotes, eidavau aplinkkeliais, vien pėsčiųjų maršrutais. 
Vynas tiesiog dvokė, pasikvepinę žmonės taip pat. Rytinė Iano kava 
ėmė vis labiau ir labiau smirdėti. Per vieną dieną šis kvapas virto 
tragiška, nepakeliama smarve, kuri išplito po namus ir tvyrojo išti- 


sas valandas. Tad pradėjo gerti kavą darbe. 


Ponia B. nuolat viską užsirašinėjo tikėdamasi rasti, jei ne paaiški- 
nimą, tai bent kokį šių nukrypimų nuoseklumą, bet nieko neap- 
tiko. „Tai neturi jokios struktūros, jokios prasmės. Kodėl citrinų 
skonis normalus, o apelsinų ne; česnakai geri, bet svogūnai klai- 


kūs?“ - rašė ji. 


S ergant anosmija užuosti sustiprėjusius ar iškraipytus kva- 
pus - neįmanoma, galimos tik kvapų haliucinacijos. Jos taip 
pat gali būti labai įvairios ir sunkiai apibūdinamos. Apie tai užsi- 


minė Heather A.: 


Šias haliucinacijas paprastai sunku apibrėžti žodžiais (išskyrus 
vieną vakarą, kai ilgą laiką užuodžiau marinuotus agurkėlius). 
Jas galiu apibūdinti kaip įvairių kvapų mišinį (metališkas rutuli- 
nis dezodorantas, sūrus ir aštriai saldus pyragas, išsilydęs plastikas 
trijų dienų senumo šiukšlių krūvoj). Taip - sukūrusi pavadinimų 
suteikimo, apibūdinimo žaidimą - iš šių haliucinacijų pasidariau 


pramogą. Iš pradžių kelis kartus per dieną užuosdavau po vieną 

kvapą, tai truko porą savaičių. Po poros mėnesių mano užuostų 
kvapų puokštė tapo įvairesnė - dabar galiu per dieną apibūdinti ke- 
letą. Kartais netikėtai gali pasklisti naujas kvapas, kurio daugiau 
nepavyks užuosti. Kiekvieną jų patiriu skirtingai. Kartais kvapai 
gali būti labai stiprūs, tarsi kas būtų prilipęs man po nosimi, o pas- 
kui staiga išsisklaidyti. Kartais vienas kuris būna subtilus ir tvyro 


aplinkui beveik nepastebimas. 


Kai kurie žmonės patiria tam tikro kvapo haliucinacijų, kurioms 
įtakos gali turėti kontekstas ar užuomina. Laura H., kuri po kau- 
kolės operacijos beveik prarado uoslę, man parašė, kad kartais 
patirdavo trumpus kvapų pliūpsnius. Jie buvo gana įtikinami, 
tačiau sprendžiant iš to, ką ji prisiminė jutusi prieš prarasdama 


uoslę, ne visai tikslūs. Kartais jie būdavo visai nepanašūs: 


Pertvarkius virtuvę vieną vakarą įvyko trumpasis elektros jungima- 
sis. Mano vyras patikino, kad pavojus negresia, bet aš vis vien labai 
nerimavau, kad gali kilti gaisras. Atsibudau vidury nakties ir nu- 
ėjau patikrinti virtuvės, nes užuodžiau trumpo jungimosi sukeltą 
nepastebėjau gaisro. Tuomet man pasirodė, kad kvapas gali sklisti 


išuž sienos ar iš kitur. 


Ji pažadino savo vyrą. Šis nieko neužuodė, o ji ir toliau jautė 
stiprų dūmų kvapą. Ji rašė: „Buvau priblokšta, kad taip stipriai 
užuodžiau tai, ko nėra. Kitus žmones gali persekioti vienas 
nesiliaujantis keistas kvapas, kuris, rodos, virsta ištisu visų blo- 


giausių kvapų pasaulyje mišiniu. Bonnie Blodgett savo knygoje 

Keli nanogramai vyno: haliucinaciniai kvapai 


Remembering Smell aprašė fantominį pasaulį, į kurį pateko dėl 
sinusito pavartojus stipraus nosies purškalo. Važiuodama greit- 
keliu, ji pirmą kartą pajuto „keistą kvapą. Degalinėje ji patikrino 
savo batus, bet šie buvo švarūs. Tuomet pagalvojo, kad kažkas 
nutiko automobilio ventiliatoriui - galbūt jame yra įstrigęs negy- 
vas paukštis. Ją persekiojantis kvapas sustiprėdavo ir išblėsdavo, 
tačiau niekur nedingo. Ji patikrino dar keliolika galimų išorinių 
priežasčių, kol galiausiai nenoriai buvo priversta pripažinti, jog 
kvapas yra tik jos galvoje - neurologine, ne psichologine prasme. 
Ji kvapą apibūdino kaip panašų į „išmatų, vėmalų, degančio kūno 
bei supuvusių kiaušinių. Nekalbant jau apie dūmus, chemikalus, 
šlapimą ir pelėsius. Mano smegenys tikrai išradingos.' Ypač bjau- 
rių kvapų haliucinacijos vadinamos kakosmija. 

Žmonės gali pajusti ir atpažinti turbūt dešimt tūkstančių skir- 
tingų kvapų, tačiau visų įmanomų kvapų skaičius kur kas dides- 
nis, nes nosies gleivinėje yra daugiau nei penki šimtai skirtingų 
uoslės receptorių. Jų sužadinimas (arba jų sričių smegenyse) gali 
būti derinamas trilijonais būdų. Kai kuriuos haliucinacinius kva- 
pus gali būti sunku apibūdinti, nes jie skiriasi nuo bet ko, ką yra 
tekę patirti tikrovėje, - jie nesukelia jokių prisiminimų ar asoci- 
acijų. Naujos ir negirdėtos patirtys gali būti skiriamuoju haliuci- 
nacijų bruožu. Smegenys, pabėgusios nuo tikrovės, gali sukurti 
bet kokį garsą, vaizdą ar kvapą - kartais sudėtingus ir neįmano- 


mus jų darinius. 

4. 


(GIRDĖTI NEBUTUS DALYKUS 


1973 m. žurnalas Science išspausdino straipsnį, kuris iškart sukėlė 
triukšmą. Jis vadinosi „On Being Sane in Insane Places“ ir jame 
buvo aprašytas eksperimentas, kurio metu aštuoni pseudopacien- 
tai, niekada neturėję jokių psichinių sutrikimų, prisistatė į skirtin- 
gas ligonines įvairiose Jungtinių Amerikos Valstijų vietose. Vie- 
nintelis jų nusiskundimas buvo, kad jie „girdi balsus“. Jie papasa- 
kojo ligoninės darbuotojams, kad nelabai supranta, ką sako balsai, 
tačiau gali girdėti žodžius: „tuščia, „tuštuma“ ir „dunkstelėjimas'. 
Nepaisant šio prasimanymo, jie elgėsi normaliai ir nupasakojo 
savo pačių (normalias) patirtis ir ligos istorijas. Ir vis dėlto visiems 
buvo diagnozuota šizofrenija (išskyrus vieną, kuriam diagnozuo- 
ta „maniakinė depresinė psichozė“) ir jie dviem mėnesiams pagul- 
dyti į ligoninę, kur jiems išrašyta antipsichozinių vaistų (pastarų- 
jų jie neprarydavo). Psichiatrinių palatose jie ir toliau kalbėjo bei 
elgėsi normaliai. Ligoninės personalui jie pranešė, kad haliucina- 
ciniai balsai pradingo ir jie jaučiasi gerai. Šie pseudopacientai net- 
gi užsirašinėjo pastabas apie eksperimentą, gana atvirai (seselės 


užrašuose tai užregistravo, kaip „užsiėmimą rašymu“), tačiau nė 

vieno iš pseudopacientų ligoninių darbuotojai neatpažino kaip 
tokių*. Šis eksperimentas, sukurtas psichologo iš Stanfordo Da- 
vido Rosenhano (kuris pats buvo vienas iš pseudopacientų), be 
kitų dalykų, atkreipė dėmesį į tai, kad gydytojams dažnai užtenka 
vienintelio požymio - „girdimų balsų , kad jie kategoriškai ir ne- 
delsdami nustatytų šizofreniją, net jeigu nėra jokių kitų simptomų 
ar elgesio sutrikimų. Psichiatrija ir visuomenė apskritai buvo pa- 
kirstos beveik įrodymų nereikalaujančio įsitikinimo, kad girdimi 
balsai reiškė beprotybę ir atsirasdavo tiktai sunkaus psichinio su- 
trikimo atveju. 

Kaip parodė atsargios ir humaniškos ankstyvųjų šizofreni- 
jos tyrinėtojų abejonės, šis įsitikinimas yra gana naujas. Tačiau 
maždaug aštuntame dešimtmetyje antipsichoziniai vaistai ir 
raminamieji pradėjo keisti kitokio tipo gydymą. Anksčiau buvo 
atidžiai nagrinėjama paciento viso gyvenimo ligos istorija, o da- 
bar šį metodą pakeitė DSM (psichinių sutrikimų diagnostikos ir 
statistikos vadovas - vert. past.) kriterijai, kuriais vadovaujantis 


diagnozuoti buvo galima akimirksniu. 


ugenas Bleuleris, 1898-1927 m. vadovavęs didžiulei Burg- 
holzli psichinių ligonių prieglaudai netoli Ciuricho, užjautė 
ir atidžiai rūpinosi šimtais šizofrenija sergančių žmonių. Jis su- 
vokė, kad pacientų girdimi „balsai“, kad ir kokie svetimi atrody- 
tų, buvo glaudžiai susiję su jų psichikos būkle ir manijomis. Jis 
rašė, kad balsai išreiškė „visus siekius ir baimes; visą jų pakitusį 


Tikri pacientai buvo daug pastabesni. Vienas jų sakė: „Tu nesi pamišęs. 
Esi žurnalistas arba protesorius. 

santykį su išoriniu pasauliu ir pirmiausia santykį su juos supan- 
čiomis patologiškomis ir priešiškomis jėgomis". 1911 m. Eugenas 
Bleuleris tai išsamiai aprašė savo puikioje monografijoje Demen- 


tia Praecox; or, The Group of Schizophrenias: 


Balsai ne tik kalba su pacientu, jie taip pat leidžia elektrą jo kūnu, 
muša jį ir paralyžiuoja, atima jo mintis. Jie dažnai apsireiškia kaip 
žmonės ar kitais labai keistais pavidalais. Pavyzdžiui, vienas pacien- 
tas tvirtina, kad „balsai“ tupi virš abiejų jo ausų. Vienas iš balsų yra 
kiek didesnis už kitą, tačiau jie abu ne didesni už graikinį riešutą ir 
juos įkūnija ne kas kitas, kaip didelės bjaurios burnos. 

Pagrindinis ir dažniausiai pasitaikantis „balsų“ turinys yra grasi- 
nimai ir keiksmai. Dieną ir naktį jie sklinda iš visur: iš sienų, iš viršaus 
ir apačios, iš rūsio ir nuo stogo, iš dangaus ir pragaro, iš arti ir iš toli. 
Valgydamas pacientas girdi balsą: „Kiekvienas kąsnis yra pavogtas.“ 
Kai suklumpa, jis išgirsta: „Gaila, kad tavo koja nenukirsta.“ 

Dažnai balsai yra labai prieštaringi. Iš pradžių jie gali būti nu- 
siteikę prieš pacientą, o paskui imti sau prieštarauti. „Už“ ir „prieš“ 
vaidmenis dažnai atlieka skirtingų žmonių balsai. Dukros balsas sako 
pacientui: „Jį sudegins gyvą ,o motinos balsas sako: „Jis nebus sudegin- 
tas.“ Be šių persekiojančių balsų, pacientai dažnai girdi gynėjo balsą. 

Dažnai balsai tūno žmogaus kūne. Dėl polipų asmuo gali lokali- 
zuoti girdimus balsus nosyje. Žarnyno sutrikimas gali juos susieti su 
pilvu. Turint seksualinių kompleksų, nepadorius žodžius gali kalbėti 
penis, šlapimas pūslėje arba nosis. Iš tikrųjų nėščia moteris arba išsi- 
galvojusi nėštumą gali išgirsti kūdikį ar vaikus, kalbančius jos gimdoje. 

Gali prabilti negyvi objektai, pavyzdžiui, limonadas; pacientui at- 


rodo, kad jo vardą taria stiklinė su pienu. Su juo pradeda kalbėti baldai. 

Bleuleris rašė: „Beveik kiekvienas į ligoninę paguldytas šizofre- 
nikas girdi balsus.“ Tačiau jis pabrėžė, kad nebūtinai yra atvirkš- 
čiai - girdimi balsai nebūtinai reiškia šizofreniją. Liaudies įsi- 
vaizdavimu haliucinaciniai balsai yra tapę beveik šizofrenijos si- 
nonimu, tačiau šis supratimas yra klaidingas todėl, kad dauguma 


balsus girdinčių žmonių nėra šizofrenikai. 


I) augelis žmonių praneša girdintys balsus, kurie nebūtinai 
skirti jiems, kaip kad Nensy C. atveju: 


Nuolatos girdžiu haliucinacinius pokalbius, ypač naktį, prieš užmie- 
gant. Tuo metu man atrodo, kad tie pokalbiai nėra išgalvoti ir kad 
vyksta tarp realių žmonių, tik ne šalia manęs, o kažkur kitur. Girdžiu 
besikivirčijančias poras ir visokius kitokius dalykus. Tai nėra man 
girdėti balsai ar pažįstami žmonės. Jaučiuosi tarsi radijo imtuvas, 
įjungtas į kažkieno kito pasaulį (tačiau tai visuomet - anglų kalba 
kalbantis pasaulis). Nežinau, ar galiu šias patirtis įvardinti kaip ki- 
taip nei haliucinacijas. Aš niekuomet nedalyvauju, į mane niekas ne- 


sikreipia - aš tiesiog klausausi. 


„Sveikųjų haliucinacijos“ jau XIX a. buvo gerai žinomos ir, to- 
bulėjant neurologijos mokslui, žmonės siekė išsiaiškinti, kas jas 
sukelia. 1880 m. Anglijoje įkurta psichikos tyrimų draugija sie- 
kė surinkti ir išanalizuoti apsireiškimų ir haliucinacijų pavyz- 


džių, ypač asmenų, praradusių artimuosius. Daugelis įžymių 

mokslininkų: fizikų, fiziologų ir psichologų buvo įstoję į šią 
draugiją (Williamas Jamesas aktyviai bendradarbiavo amerikie- 
tiškame draugijos filiale). Šio sisteminio tyrimo objektais tapo 
telepatija, aiškiaregystė, bendravimas su mirusiaisiais ir dvasių 
pasauliu. 

Šie mokslininkai nustatė, jog haliucinacijos nėra toks jau retas 
reiškinys žmonijos istorijoje. 1894 m. Tarptautinė būdraujančių 
ir psichiškai sveikų asmenų haliucinacijų surašymo organizacija 
tyrinėjo haliucinacijų atsiradimą ir pobūdį - haliucinacijų, ku- 
rias patiria normalūs žmonės normaliomis aplinkybėmis (jie pa- 
sistengė iš tyrimo pašalinti visus, turinčius akivaizdžių fizinės ar 
psichinės sveikatos problemų). Septyniolikai tūkstančių žmo- 
nių buvo išsiųstas vienas klausimas: „Ar jums kada nors teko pa- 
tirti įspūdį, kai jaučiatės budrūs, kad matote arba jus liečia gyva 
būtybė ar negyvas objektas, arba girdite balsą, kuris (bent jau 
jums taip atrodo) nėra sukeltas išorinių, fizinių priežasčių?“ 

Daugiau nei 10 procentų atsakė teigiamai, ir iš jų daugiau nei 
trečdalis girdėjo balsus. Johnas Watkinsas knygoje Hearing Voi- 
ces pastebėjo, jog haliucinaciniai balsai, „turintys religinį ar ant- 
gamtišką turinį, sudarė nedidelę tačiau reikšmingą šių ataskaitų 
dalį. Vis dėlto dauguma haliucinacijų buvo kasdienio pobūdžio. 

Turbūt dažniausiai pasitaikanti klausos haliucinacija yra gir- 
dėjimas, kaip žinomas arba nepažįstamas balsas taria haliucina- 
ciją patiriančio asmens vardą. Freudas, rašydamas Kasdienio gy- 


venimo psichopatologiją, pastebėjo: 


Tais laikais, kai buvau jaunas ir gyvenau vienas svetimame mieste, 


gana dažnai girdėdavau nepakartojamą ir mylimą balsą, šaukiantį 

mano vardą. Tuomet pradėjau žymėtis tikslų haliucinacijos laiką ir 
su nerimu teiravausi šeimos narių, ar nebuvo tuo metu kas nors atsiti- 


kę. Anot jų, nebuvo jokių nutikimų.* 


Balsai, kuriuos kartais girdi šizofrenija sergantys žmonės, dažnai 
būna kaltinantys, grasinantys, besityčiojantys ar persekiojantys. 
Visiškai priešingai, normalių žmonių haliucinacijos dažnai yra 
niekuo neišsiskiriančios, - tai pastebi Danielis Smith'as knygoje 
Muses, Madmen, and Prophets: Hearing Voices and the Borders of 
Sanity. Smitho tėvas ir senelis girdėjo tokius balsus ir reagavo į 
juos labai skirtingai. Smith as rašė, kad jo tėvas pradėjo girdėti 


balsus būdamas trylikos metų: 


Šie balsai buvo neįmantrūs, ir jų turinys nekėlė nerimo. Jie tiesiog 
duodavo paprastus įsakymus. Pavyzdžiui, balsai jam nurodydavo 
perkelti stiklinę nuo vienos stalo pusės į kitą arba naudotis tam tikru 
metro turniketu. Balsų klausymas ir paklusimas jiems pavertė vidinį 


jo gyvenimą nepakenčiamu. 


Kitaip nei tėvas, Smith 'o senelis į savo haliucinacinius balsus rea- 
guodavo gana abejingai, o kartais ir žaismingai. Jis papasakojo, 
kaip kartą bandė jais pasinaudoti lošdamas hipodrome: „Man ne- 
pasisekė. Protas buvo užtvindytas balsų, kurie aiškino, kad vienas 
arba kitas žirgas galėtų laimėti.“ Balsams sekėsi kiek geriau, kai jis 
lošė kortomis su draugais. Nei tėvas, nei senelis nebuvo labai lin- 


kę į antgamtinius dalykus, abu neturėjo ir kokių rimtų psichikos 


* 


Freudas gana teigiamai žiūrėjo į telepatiją. 1921 m. jis parašė knygą 
Psychoanalysis and Telepathy, kuri buvo išleista tik po jo mirties. 


79 


HALIUCINACIJOS 


sutrikimų. Jie tiesiog girdėjo niekuo neišsiskiriančius balsus, su- 
sirūpinusius kasdieniais dalykais - kaip ir milijonai kitų žmonių. 

Smith 'o tėvas ir senelis retai kalbėjo apie girdimus balsus. Jie 
klausėsi jų slaptai ir tyloje, galbūt jausdami, kad prisipažinimas 
būtų vertinamas kaip beprotybės ar bent jau sunkaus psichinio 
sutrikimo požymis. Tačiau daugelis neseniai atliktų tyrimų pa- 
tvirtina, kad girdėti balsus nėra jau taip neįprasta ir kad nema- 
ža dalis juos girdinčiųjų neserga šizofrenija, jie greičiau primena 
Smith o tėvą ir senelį.* 

Akivaizdu, kad požiūriai į girdimus balsus yra kritiškai svar- 
būs. Vieną žmogų balsai gali kankinti, kaip Danielio Smith o tėvo 
atveju, o kiti, kaip jo senelis, gali juos priimti ramiai. Už asme- 
ninio požiūrio slypi visuomenės požiūris, kuris iš esmės skiriasi 


skirtingose vietose skirtingais laikotarpiais. 


alsų girdėjimo atvejų pasitaikydavo visose kultūrose ir tai 

buvo laikoma svarbiu dalyku. Mitiniai graikų dievai dažnai 
kalbėdavo su mirtingaisiais, kaip ir didžiųjų monoteistinių tradi- 
cijų dievai. Šiuo atžvilgiu balsai yra reikšmingi, gal net labiau už 
vizijas, nes balsai ir kalba, kitaip nei vaizdiniai, jie gali perteikti 
tikslią žinutę arba komandą. 

Iki XVIII a. balsai, kaip ir regėjimai, buvo priskiriami ant- 
gamtinėms jėgoms: dievams ar demonams, angelams arba dži- 
* Neseniai žmonės, girdintys balsus, įvairiose šalyse pradėjo burtis į grupes 
ir ginti savo teisę girdėti balsus, juos gerbti ir neatmesti kaip nereikšmingų 
ir patologinių. Šis judėjimas ir jo svarba aptarami Ivano Leudaro ir Philipo 
Thomaso knygoje Vorces ot Reason, Voices of Madness bei Sandros Escher ir 
Mariuso Rommeo 2012 metais parengtoje šios temos apžvalgoje. 

nams. Be abejonės, kartais šie balsai sutapdavo su psichozės ar 
isterijos balsais, tačiau dažniausiai jie nebuvo laikomi patologija. 
Jei balsai likdavo nepastebimi ir asmeniniai, juos tiesiog priim- 
davo kaip žmogaus prigimties dalį - faktą, kad taip kai kuriems 
žmonėms nutinka. 

Maždaug XVIII a. viduryje tarp Apšvietos epochos filosofų 
ir mokslininkų paplito nauja pasaulietinė filosofija ir haliucina- 
cines vizijas bei balsus buvo pradėta vertinti kaip turinčius fizio- 
loginį pagrindą - padidėjusį aktyvumą kai kuriuose smegenų 
centruose. 

Tačiau drauge išsilaikė ir romantiška „įkvėpimo“ idėja - me- 
nininkas, ir ypač rašytojas, buvo matomas (arba pats save matė) 
kaip perrašinėtojas, balso sekretorius, ir kartais (pavyzdžiui, Ril- 


ke'i) jam tekdavo laukti metų metus, kol balsas prabils.* 


X 
monėms yra įprasta kalbėtis su savimi, nes esame rūšis, turin- 


ti kalbos dovaną. Puikus rusų psichologas Levas Vygotskis 
manė, kad „vidiniai pokalbiai“ yra būtina sąlyga bet kokiai sava- 
rankiškai veiklai. Kaip ir visi, aš didžiąją dienos dalį prasikalbu su 
savimi - peikiu save (Kvaily! Kur palikai akinius?), skatinu (tau 
pavyks!), skundžiuosi (kodėl tas automobilis atsidūrė mano juos- 
toje?) ir kiek rečiau — pasveikinu save (baigta!). Šie balsai niekie- 


no. Niekada jų nepalaikyčiau Dievo ar kieno nors kito balsu. 


Savo knygoje Of Two Minds: Poets Who Hear Voices Judith Weissman pateikia 
tvirtų įrodymų, kuriuos sudaro pačių poetų liudijimai, kad daugelis jų, nuo 
Homero iki Yeatso, buvo įkvėpti ne vien metaforinių balsų, tačiau tikrų 
klausos haliucinacijų. 

Tačiau kartą, kai buvau pakliuvęs į bėdą - bandžiau leistis nuo 
kalno smarkiai susižeidęs koją, išgirdau vidinį balsą, kuris visiš- 
kai nepriminė mano įprasto vidinio veblenimo. Patyriau daug 
vargo bandydamas perbristi upelį su išnarintu ir sulenktu keliu. 
Šios pastangos mane pribloškė, porą minučių stovėjau nejudėda- 
mas, kol apėmė saldi apatija, ir aš pagalvojau sau - o kodėl nepa- 
ilsėjus. Galbūt reikėtų numigti? Tam iškart pasipriešino stiprus, 
aiškus ir įsakmus balsas, kuris tarė: „Negali čia ilsėtis - negali 
niekur ilsėtis. Privalai eiti į priekį. Rask patogų tempą ir nenustok 
judėti į priekį.“ Šis geranoriškas balsas — gyvybės balsas - palaikė 
mane ir suteikė ryžto. Aš nustojau drebėti ir daugiau nepraradau 
tvirtybės. 

Kopdamas į Andus Joe Simpsonas patyrė katastrofišką atsi- 
tikimą. Jis nukrito nuo ledo atbrailos į gilų plyšį ledyne ir susi- 
laužė koją. Knygoje Touching the Void jis prisiminė, kaip iš visų 
jėgų stengėsi išgyventi, - jam padėjo skatinantis ir vadovaujantis 


balsas: 


Apink tvyrojo tyla, sniegas, tuščias, negyvas dangus ir aš, sėdintis ten, 
bandantis suprasti, kas nutiko, bei tai, ką man teks padaryti. Prieš 
mane neveikė jokios tamsios jėgos. Tai pasakė balsas, esantis mano 
galvoje, kirsdamas per minčių kratinį savo šaltai racionaliu garsu. 
Atrodė, tarsi manyje tuščiai ginčytųsi du protai. Vienas balsas 
buvo švarus, aiškus ir įsakmus. Jis visuomet buvo teisus, - kai tik 
prakalbdavo, - aš klausiau ir vykdžiau jo sprendimus. Kitas bal- 
sas kliedėjo padrikas vaizdinių, prisiminimų ir vilčių serijas. Jo 
klausiausi tarsi svajodamas ir drauge ruošiausi vykdyti kito balso 


įsakymus. Privalėjau pasiekti ledyną. Balsas man tiksliai pasakė, 

kaip tai padaryti, ir aš paklusau, o kitas mano protas abstrakčiai 
šokinėjo nuo vienos idėjos prie kitos. Balsas ir laikrodis ragindavo ju- 
dėti tuomet, kai ledyno skleidžiama šiluma sukeldavo mieguistumą, 
nuovargį ir svaigulį. Buvo trečia valanda dienos - iki saulės laidos 
likusios trys su puse valandos. Aš nenustojau judėti, tačiau greitai 
supratau, kad į priekį slenku lėtai ir gremėzdiškai. Tai, kad judėjau 
kaip sraigė, kažkodėl man nekėlė nerimo. Tol, kol paklusau balsui, 


nieko blogo nutikti negalėjo. 


Tokių balsų gali pasigirsti visiems, atsidūrusiems ypač grėsmin- 
gose ir pavojingose situacijose. Freudui pasitaikė du tokie atvejai, 
kurių metu jis girdėjo balsus. Apie tai jis užsiminė knygoje On 


Aphasia: 


Pamenu, jog gyvenime buvau du kartus pakliuvęs į pavojų, ir kas kar- 
tą suvokimas apie grėsmę ateidavo staiga. Abu kartus jaučiau, kad 
„atėjo galas“. Paprastai mano vidinė kalba prasidėdavo nuo neaiš- 
kių garsavaizdžių ir nežymių lūpų judesių, tačiau šiose grėsmingose 
situacijose žodžius girdėjau taip, tarsi man kas būtų juos šaukęs į au- 
sis, ir tuo pat metu mačiau juos, lyg jie būtų išspausdinti ant popie- 


riaus, kabančio ore. 


Grėsmė gyvybei gali kilti ir iš vidaus, ir, nors nežinome, keliems 
bandymams nusižudyti kelią užkirto balsas, manau, jog tokių 
atvejų pasitaiko. Mano draugė Liz, žlugus jos meilės romanui, 
jautėsi siaubingai prislėgta. Ji ruošėsi praryti saują migdomųjų, 
užsigerdama stikline viskio, bet krūptelėjo išgirdusi balsą: „Ne, 


tu visai nenori taip elgtis. Atmink, kad to, ką jauti dabar, vėliau 

nebejausi.“ Atrodė, kad balsas sklistų iš išorės - tai buvo vyro bal- 
sas, tačiau Liz nežinojo, kas kalba. Ji tyliai paklausė: „Kas taip pa- 
sakė?“, bet nesulaukė jokio atsakymo, ir, pasak jos, kėdėje priešais 
materializavosi „grūdėta“ figūra. Tai buvo jaunas vyriškis, vilkin- 
tis XVIII a. kostiumą. Jis porą sekundžių pamirgėjo ir dingo. Liz 
apėmė neįtikėtinas palengvėjimas ir džiugesys. Nors ir žinojo, 
kad balsas atsklido iš jos pačios gelmių, tačiau kalbėdama apie jį, 


Liz žaismingai vadindavo balsą „angelu sargu“. 


Nd 
monės įvairiai aiškina girdimus balsus, ir visi skirtingi pa- 


aiškinimai gali tikti priklausomai nuo aplinkybių. Atrodo, 
priešiškiausių ir labiausiai persekiojančių psichozės balsų pagrin- 
das radikaliai skiriasi nuo girdėjimo, kaip kažkas taria jūsų vardą 
tuščiame name. O šio balso kilmė irgi skiriasi nuo tų, kurie girdi- 
mi kritinėse ar beviltiškose situacijose. 

Klausos haliucinacijos gali būti susijusios su neįprastu akty- 
vumu pirminėje klausos sistemos žievės srityje. Ši tema turėtų 
būti giliau nagrinėjama, ir ne tik žmonių, sergančių psichoze, 
kontekste, bet ir sveikųjų taip pat. Didžioji dalis tyrimų kol kas 
nagrinėjo tik psichinėmis ligomis sergančių žmonių klausos ha- 
liucinacijas. 

Kai kurie mokslininkai mano, kad klausos haliucinacijos at- 
siranda dėl nesugebėjimo atpažinti vidinės kalbos kaip savos. O 
galbūt tai kyla iš klausos sričių kryžminio jaudinimo. Tai reiškia, 
kad daugelio mūsų mintys tampa „įgarsintos“. 

Galbūt egzistuoja kokia nors fiziologinė kliūtis ar slopinimas, 


kurie trukdo mums girdėti tokius vidinius balsus kaip išorinius. 

Galbūt tiems žmonėms, kurie nuolatos girdi balsus, ši kliūtis 
yra kaip nors pažeista ar neišsivysčiusi. Tačiau galbūt reikėtų 
apversti klausimą ir pasiteirauti, kodėl dauguma mūsų balsų ne- 
girdi. Julianas Jaynesas savo didelę įtaką turėjusioje knygoje The 
Origin of Consciousness in the Breakdown of the Bicameral Mind, 
išleistoje 19776 m., mąstė apie tai, kad ne per seniausiai visi žmo- 
nės girdėjo balsus, kylančius viduje iš dešiniojo smegenų pusru- 
tulio, tačiau juos suvokė (kairiuoju pusrutuliu) kaip išorinius ir 
manė, kad sujais tiesiogiai bendrauja dievai. Pasak Jayneso, apie 
1000 m. pr. Kr., modernėjant žmonių sąmonei, mes tuos balsus 
internalizavome ir pradėjome atpažinti kaip savus." 

Kiti mokslininkai spėja, kad klausos haliucinacijos gali kilti 
dėl per didelio dėmesio, sutelkto į subvokalinį srautą, kuris lydi 
žodinį mąstymą. Akivaizdu, kad „balsų girdėjimas“ ir „klausos 
haliucinacijos“ yra terminai, aprėpiantys daugybę skirtingų 


reiškinių. 


NT balsai ir turi prasmę, nesvarbu, ar tai kas nežymaus ar 
reikšmingo, kai kurios klausos haliucinacijos sudarytos 
beveik vien iš keistų garsų. Turbūt labiausiai paplitęs yra spen- 
gimas ausyse, beveik nesustojantis švilpimo ir cypimo garsas, 
kuris dažnai atsiranda praradus klausą ir kartais gali būti nepa- 
kenčiamai garsus. 

Jaynesas manė, kad šizofrenijos ir kitų ligų atveju gali įvykti grįžimas 

į „dvikameriškumą“. Kai kurie psichiatrai (pavyzdžiui, Nasrallah, 1985) 

palaiko šią idėją ar bent jau idėją, kad šizofrenijos atveju balsai kyla iš dešiniojo 

smegenų pusrutulio, tačiau nėra atpažįstami kaip savi, dėl to yra suvokiami 

kaip svetimi. 

Įvairaus triukšmo - dūzgimo, dundesio, čirškimo, beldimo, 
šnarėjimo, spengimo ir duslių balsų girdėjimas paprastai sieja- 
mas su klausos problemomis. Situaciją gali apsunkinti daugybė 
veiksnių, įskaitant kliedesius, silpnaprotystę, toksinus ar stresą. 
Kai medicinos rezidentai dirba be pertraukų, miego trūkumas 
gali jiems sukelti aibę haliucinacijų, kurios apima bet kokius ju- 
timinius procesus. Vienas jaunas neurologas rašė man, kad tais 
atvejais, kai dirbdavo daugiau nei trisdešimt valandų be perstojo, 
girdėdavo ligoninės telemetrijos ir ventiliatorių signalus, o kar- 
tais, kai jau būdavo grįžęs namo, patirdavo skambančio telefono 


haliucinaciją.* 


ors muzikines frazes ar dainas galima girdėti drauge su bal- 
N sais ir kitu triukšmu, daugelis žmonių „girdi“ vien muziką 
ar muzikines frazes. Muzikinių haliucinacijų gali atsirasti dėl in- 
sulto, auglio, aneurizmos, infekcinės ligos, neurodegeneracinio 
proceso arba dėl toksinų sutrikus medžiagų apykaitai. Tokiais 
atvejais haliucinacijos paprastai išnyksta, kai tik jas sukėlęs sutri- 


kimas nuslūgsta arba yra išgydomas.** 


Savo internetiniame dienoraštyje (www. reallysarahsyndication.com) 

Sarah Lipman užsiminė apie „iliuzinių skambučių“ fenomeną, kai žmonės 
įsivaizduoja ar haliucinacijoje girdi skambant savo mobilųjį teletoną. Ji tai 

sieja su budrumo būsena, laukimu ar nerimu, pavyzdžiui, kai pagalvoja, jog 
išgirs kažką beldžiant į duris arba verkiant savo vaiką. Ji man rašė: „Dalis 
mano sąmonės stengiasi klausytis, ar ko neišgirsiu. Man atrodo, kad ši perdėto 
budrumo būsena ir sukuria tuos iliuzinius garsus. 


Kai smilkininę smegenų skiltį ištinka apopleksija, žmogų gali ištikti muzikinių 
haliucinacijų priepuolis. Tačiau tokiais atvejais muzikinės haliucinacijos turi 
tiksuotą ir nekintančią formą. Jos pasirodo drauge su kitais simptomais » 

Kartais sunku rasti konkrečią muzikinių haliucinacijų prie- 
žastį. Tačiau, remdamasis savo darbo, daugiausia su senais žmo- 
nėmis, patirtimi, galiu pasakyti, kad dažniausiai pasitaikanti mu- 
zikinių haliucinacijų priežastis yra dalinis klausos praradimas 
arba kurtumas. Ir tokiais atvejais haliucinacijos gali nesiliauti, 
net jei klausa atkuriama su klausos aparatu ar vidurinės ausies 


implantu. Iš Dianos G. laiško man: 


Kiek pamenu, man visada spengdavo ausyse. Tai vyksta beveik 24 
valandas per parą ir spengimas labai aukštų dažnių. Tas garsas yra 
visai kaip cikadų skleidžiamas garsas, kai jos vasarą pulkais grįžta 
į Long Ailendą. Vieną akimirką per pastaruosius metus [suvokiau], 
kad mano galvoje groja muzika. Nuolatos girdėjau Bingą Crosby 
su draugais bei orkestru dainuojant „White Christmas“. Iš pradžių 
galvojau, kad tai sklinda iš kitame kambaryje stovinčio radijo, kol 
pašalinau visas išorines priežastis. Tai truko ištisas dienas ir aš su- 
pratau, jog negaliu dainos išjungti ar sumažinti garso. Tačiau pasi- 
treniravusi galėjau keisti žodžius, greitį bei harmonijas. Nuo tada 
muziką girdžiu beveik kas dieną, dažniausiai ji prasideda vakare 
ir kartais skamba taip garsiai, kad trukdo susikalbėti. Dažniau- 
siai tai yra man žinomos melodijos: himnai, mėgstami kūriniai iš 
tų laikų, kai grojau pianinu, bei dainos iš ankstyvų prisiminimų. 
Skambantys kūriniai visuomet lydimi žodžių. 

Ši kakofonija pasipildė, kai tuo pat metu pradėjau girdėti tre- 
čią garsą, kuris skamba taip, tarsi kas klausytų pokalbių laidos per 
radiją ar žiūrėtų televizorių. Nepaliaujamai girdžiu balsus - vyrų 
» (galbūt su vaizdinėmis ar uoslės haliucinacijomis arba dėja vu pojūčiu) ir 


jokiu kitu metu. Epileptinė muzika baigsis, jei šie priepuoliai bus suvaldyti 
mediciniškai ar chirurgiškai. 

ir moterų, su tikromis pauzėmis, intonacijomis garsui stiprėjant ar 


nutylant. Tik nesuprantu jų tariamų žodžių. 


Dianai jau vaikystėje prasidėjo progresuojantis kurtumas ir jos 
situacija neįprasta todėl, kad ji patiria muzikines bei pokalbių 


haliucinacijas.“ 


uzikinės haliucinacijos būna labai įvairios - kartais tylios, 

kartais nemaloniai garsios, kartais paprastos arba sudė- 
tingos, tačiau tam tikros savybės būdingos visoms. Pirmiausia 
jos susijusios su percepcija ir atrodo, kad yra sukeliamos išorinio 
šaltinio. Tuo jos skiriasi nuo vaizdinių (netgi galvoje užstrigusi 
daina, dažnai erzinantis ir įkyrus muzikinis vaizdinys, kurį dau- 

) ) 
gelis mūsų kartkartėm patiriame). Žmonės, patiriantys muziki- 
nes haliucinacijas, visuomet ieško išorinės priežasties - radijo, 
kaimynų televizoriaus, muzikantų, grojančių gatvėje, ir tik tada, 
kai nepajėgia rasti jokio išorinio šaltinio, supranta, kad greičiau- 
) ) 

siai priežastis — jie patys. Jie tai gali prilyginti magnetofonui ar 
„iPodui“ smegenyse - tai kažkas mechaniško ir savarankiško, ne- 
kontroliuojama ir neatskiriama savasties dalis. 
Dauguma žmonių, kuriuos ištinka muzikinės haliucinacijos, yra vyresnio 
amžiaus ir neprigirdintys. Yra gana įprasta juos laikyti išprotėjusiais, psichiškai 
nesveikais ar silpnapročiais. Po infarkto Jean G. buvo paguldyta į ligoninę ir po 
poros dienų ji pradėjo „girdėti tolumoje dainuojantį vyrų chorą. Garsas sklido 
tarsi per mišką“. (Kai po kelerių metų ji man parašė laišką, vis dar girdėjo šį 
chorą, ypač kai būdavo įsitempusi ar labai pavargusi.) Tačiau, pasak jos: „aš 
greitai nustojau kalbėti apie šią muziką, kai susidūriau su slauge, kuri manęs 


klausė: „Ar galite pasakyti savo vardą? Ar žinote, kokia šiandien diena?“ Aš jai 
atsakiau: „Aišku, žinau, kokia šiandien diena - šiandien vykstu namo 

Žinia, kad tokie dalykai egzistuoja asmens galvoje, gali sukel- 
ti sumišimą ir neretai baimę. Baimę, kad asmuo baigia išprotėti 
arba kad iliuzinė muzika signalizuoja apie auglį, insultą ar de- 
menciją. Tokios baimės dažnai trukdo žmonėms pripažinti, kad 
jie patiria haliucinacijas. Galbūt dėl to muzikinės haliucinacijos 
ilgai buvo laikomos retomis, tačiau dabar jau žinoma, kad tai toli 
gražu nėra tiesa." 

Atsiradusios muzikinės haliucinacijos gali paveikti percepciją. 
Jų garsumas gali prilygti spengimui ausyse, dėl to gali pasidaryti 
sunku girdėti žmones kalbant (vaizdai tokiu būdu beveik niekada 
nesivaržo su percepcija). 

Muzikinės haliucinacijos dažnai atsiranda staiga, be aiškios 
jas sukeliančios priežasties. Vis dėlto dažnai jos pasirodo po 
spengimo ausyse ar išorinio triukšmo (kaip lėktuvo variklio ar 
žoliapjovės ūžesys), klausantis realios muzikos arba bet ko, kas 
primintų konkretų muzikinį kūrinį ar stilių. Kartais jas sukelia 
išorinės asociacijos, kaip kad nutikdavo vienai mano pacientei, 
kuri kas kartą, praėjusi pro prancūzišką kepyklą, išgirsdavo dainą 
„Alouette, gentille alouette“. 

Kai kurie žmonės muzikines haliucinacijas patiria be pers- 
tojo, o kitus jos užklumpa protarpiais. Haliucinacijose girdima 
muzika paprastai yra pažįstama, tačiau ne visada mėgstama. 
Vienas iš mano pacientų haliucinacijose girdėdavo nacių mar- 
šus, girdėtus vaikystėje, ir tai jį gąsdino. Muzika gali būti voka- 
linė ar instrumentinė, klasikinė ar populiarioji, bet dažniausiai 
pacientai ją girdėjo jaunystėje. Kartais pacientai, anot mano 


* 


Muzikinės haliucinacijas (drauge su įkyriais muzikiniais vaizdiniais bei 
galvoje užstringančiomis dainomis) plačiau aprašiau knygoje Musicophilia. 

respondento, kuris yra talentingas muzikantas, gali girdėti „be- 
prasmes frazes ir motyvus“. 

Haliucinacijose girdima muzika gali būti tokia detali, kad 
asmuo aiškiai girdės kiekvieną natą kūrinyje, kiekvieną ins- 
trumentą orkestre. Toks detalumas ir aiškumas dažnai stebina 
haliucinacijas patiriantįjį, kuriam paprastomis aplinkybėmis 
galbūt vargiai pavyktų galvoje išlaikyti paprastą melodiją, ką jau 
kalbėti apie sudėtingas chorines ar instrumentinės kompozici- 
jas. (Galbūt tai yra ypatingo aiškumo ir neįprastų detalių analo- 
gija - bruožų, kurie apibūdina daugybę vaizdinių haliucinacijų.) 
Dažnai haliucinacijose girdima viena tema, tarkim, keli taktai, 
besikartojantys nuolatos tarsi užstrigusi plokštelė. Viena mano 
pacientė per dešimt minučių (jos vyras užfiksavo laiką) išgirdo 
giesmę „O Come, All Ye Faithful“ devyniolika su puse karto; ji 
kankinosi, nes giesmės taip ir nepavykdavo išgirsti iki galo. Ha- 
liucinacinės muzikos intensyvumas gali augti lėtai, o paskui po 
truputį mažėti, tačiau ji gali suskambėti staigiai, visu garsumu, 
takto viduryje ir taip pat staigiai sustoti (pasak pacientų, tai tar- 
si išsijungiantis ir įsijungiantis jungiklis). Kai kurie pacientai 
dainuoja drauge su savo muzikinėmis haliucinacijomis, kiti į jas 
nekreipia dėmesio. Haliucinacijos toliau vyksta savaime, nepri- 
klausomai nuo to, ar jos kam nors rūpi, ar ne. Ir jos gali tęstis, 
vystytis sava eiga, net jei asmuo klausosi ar groja ką nors kito. 
Smuikininkas Gordonas B. kartais patirdavo muzikinę haliuci- 
naciją, tuo pat metu koncerte grodamas visai kitą kūrinį. 

Muzikinės haliucinacijos yra linkusios plisti. Šį procesą gali 
paskatinti pažįstama melodija ar sena daina, prie kurios per 


kelias dienas ar savaites gali prisidėti kita daina, o paskui dar 

kita, kol susidaro ištisas haliucinacinės muzikos repertuaras. 
Toks repertuaras taip pat linkęs keistis - viena melodija gali 
pradingti, o ją netrunka pakeisti kita. Žmogus negali savano- 
riškai sukelti ar sustabdyti haliucinacijų, tačiau kai kuriems 
kartais pavyksta pakeisti vieną haliucinacinės muzikos kūrinį 
kitu. Vienas žmogus, kuris sakė, kad kaukolėje turi „automatinį 
patefoną', pastebėjo, jog panorėjęs gali keisti „įrašus“ tuo atve- 
ju, kai jie yra panašaus ritmo ar stiliaus, tačiau išjungti patefono 
jam nepavyksta. 

Ilgalaikė tyla arba garso monotonija taip pat gali sukelti klau- 
sos haliucinacijų. Turėjau pacientų, kurie tai patyrė medituo- 
dami atsiskyrę arba ilgą laiką keliaudami jūra. Jessica K., jauna 
moteris, neturinti jokių klausos sutrikimų, laiške man rašė, kad 


jos haliucinacijos prasidėdavo dėl garso monotonijos: 


Kai aplink girdėti baltasis triukšmas, pavyzdžiui, tekantis van- 
duo arba veikiantis oro kondicionierius, aš dažnai pradedu girdėti 
muziką ar balsus. Juos girdžiu aiškiai (iš pradžių dažnai eidavau 
ieškoti radijo, kurį maniau palikusi įjungtą kitame kambaryje). Ta- 
čiau tos muzikos su žodžiais ar balsais (tai visada skamba kaip ra- 
dijo pokalbių laida ar kažkas panašaus, o ne kaip tikras pokalbis) 
niekada negirdžiu taip aiškiai, kad sugebėčiau atskirti žodžius. 
Šiuos garsus girdžiu tik baltojo triukšmo kontekste, ir tik tuomet, 


kai aplink nėra kitų garsų. 


Muzikinės haliucinacijos rečiau kyla vaikams, tačiau vienas pas 
mane apsilankęs berniukas vardu Michaelas jas patiria nuo pen- 


kerių ar šešerių metų. Jo girdima muzika nesiliauja ir yra visa 

apimanti, o tai dažnai jam trukdo sutelkti dėmesį į kitus dalykus. 
Kiek dažniau muzikinės haliucinacijos aplanko sulaukus garbaus 
amžiaus, kitaip nei balsų girdėjimas, kuris, sprendžiant iš tai pa- 


tiriančių žmonių, prasideda vaikystėje ir tęsiasi visą gyvenimą. 


ai kuriuos žmones nuolatos patiriamos muzikinės haliu- 
Ki kankina, tačiau daugelis prisiderina ir išmoksta 
gyventi su šia priverstine muzika. Kitiems ši vidinė muzika net 
ima patikti — jiems atrodo, kad tai praturtina gyvenimą. Ivy L., 
gyvybinga ir aiškiai mintis reiškianti aštuoniasdešimt penkerių 
metų senutė, kartais patiria vaizdinių haliucinacijų dėl geltono- 
sios dėmės degeneracijos bei muzikinių ir garsinių haliucinacijų 


dėl turimų klausos sutrikimų. Ponia L. man rašė: 


2008 m. gydytoja man išrašė paroksetino dėl to, ką ji vadino de- 
presija, o aš - liūdėsiu. Mirus vyrui, persikėliau iš Sent Luiso į 
Masačiusetsą. Praėjus savaitei nuo to laiko, kai pradėjau vartoti 
paroksetiną, žiūrėdama olimpiadą nustebau išgirdusi lėtą muziką, 
kuri pradėjo skambėti per vyrų plaukimo varžybas. Kai išjungiau 
televizorių, muzika tęsėsi ir skamba iki šiol beveik kiekvieną minu- 
tę, kai nemiegu. 

Nuo tada, kai prasidėjo muzika, gydytoja išrašė zyprekso, kuris 
turėjo pagelbėti. Tai man sukėlė vaizdinę haliucinaciją - naktį re- 
gėjau drumzlinas, rudas, kunkuliuojančias lubas. Pradėjus antrą 
vaistų ciklą, vonios kambaryje pradėjau regėti gražių, permatomų 
tropinių augalų haliucinacijas. Dėl to nustojau gerti šiuos vaistus ir 


vaizdinės haliucinacijos išnyko, tačiau muzika tęsėsi. 

Nėra taip, kad aš paprasčiausiai „atkuriu“ tas dainas atmintyje. 
Muzika, grojanti namuose, yra garsi ir aiški, tarsi sklistų iš kom- 
paktinės plokštelės ar būtų atliekama orkestro. Būnant didelėje er- 
dvėje, pavyzdžiui, prekybos centre, garsas sustiprėja. Ši muzika yra 
be dainininkų ar žodžių. Balsų neteko girdėti, išskyrus kartą, kai 
snausdama išgirdau, kaip kažkas atkakliai šūktelėjo mane vardu. 

Tam tikrą trumpą laikotarpį „girdėjau“ durų skambučius, telefo- 
nus, žadintuvus, nors nė vienas iš jų iš tikrųjų neskambėjo. Daugiau 
to nebepatiriu. Be muzikos, kartais girdžiu žiogus, žvirblius, arba 
lėtai birbiantį didelio sunkvežimio variklį man iš dešinės. Patirda- 
ma šiuos dalykus, puikiai žinau, kad jie nevyksta iš tikrųjų. Aš ir 
toliau dirbu savo darbus: tvarkau sąskaitas ir finansus, kraustau 
daiktus, tvarkausi namus. Mano atmintis gana tiksli, išskyrus retus 
atvejus, kai pamirštu, kur padėjau kokį popierių. 

Aš galiu „pradėti“ melodiją arba ją man gali sukelti kokia nors 
frazė, tačiau negaliu sustabdyti garsinių haliucinacijų. Negaliu 
sustabdyti „pianino“, grojančio paltų spintoje, „klarneto , skam- 
bančio nuo svetainės lubų, nesibaigiančių „God Bless America“ 
pasikartojimų ar pabudimų rytais su „Good Night, Irene“. Tačiau 


kažkaip gyvenu toliau. 


ga parodė, jog muzikinės haliucinacijos, kaip ir realios muzi- 
kos girdėjimas, susijusios su plataus tinklo, į kurį įeina nemažai 
J ) , 


smegenų sričių, aktyvinimu — tai klausos sritys, motorinė žievė, 

netinio rezonanso tomografijos pateikta vaizdinė medžia- 

vaizdinės sritys, baziniai mazgai, smegenėlės, hipokampas ir mig- 
dolas. (Muzika sutelkia kur kas daugiau smegenų sričių nei bet 
kokia kita veikla. Tai viena iš priežasčių, dėl ko muzikos terapija 
yra naudinga gydant įvairiausius sutrikimus.) Šį muzikinį tinklą 
galima sužadinti tiesiogiai, kartais tai atlieka židininė epilepsija, 
aukšta temperatūra ar delyras. Tačiau, pasirodo, kad daugelio 
muzikinių haliucinacijų atveju aktyvumo iškrova muzikiniame 
tinkle pastebima tada, kai įprastai veikiantis slopinimas ir su- 
varžymas susilpnėja. Dažniausia tokio slopinimo priežastis yra 
garsų trūkumas arba kurtumas. Taigi kurčių vyresnio amžiaus 
žmonių muzikinės haliucinacijos yra tapačios Charles io Bonnet 
sindromo sukeltoms vaizdinėms haliucinacijoms. 

Nors kurtumo sukeltos muzikinės haliucinacijos ir vaizdinės 
CBS haliucinacijos gali būti fiziologiškai panašios, fenomenolo- 
giškai jos smarkiai skiriasi. Tai parodo, kokie skirtingi yra mūsų 
vaizdiniai ir muzikiniai pasauliai - ir šie skirtumai tampa aki- 
vaizdūs, kai įvairiai bandome tuos pasaulius suvokti, prisiminti 
ar įsivaizduoti. Mums nėra duotas iš anksto sukurtas vaizdinis 
pasaulis - jį turime susikonstruoti patys kaip galima geriau. Ši 
konstrukcija apima daugelio funkcinių smegenų lygmenų anali- 
zę ir sintezę, pradedant nuo linijų ir kampų suvokimo bei orien- 
tacijos pakaušinėje smegenų skiltyje. Aukštesniaisiais apatinės 
smilkininės žievės lygmenimis vaizdinio suvokimo elementai 
yra daug sudėtingesnio pobūdžio, jie yra skirti gamtos vaizdų, 
objektų, gyvūnų ir augalų formoms, raidėms ir veidams anali- 
zuoti ir atpažinti. Sudėtingoms vaizdinėms haliucinacijoms rei- 
kia šių elementų jungties, jų surinkimo draugėn; ir šie rinkiniai 


yra nuolatos perstatomi, išardomi ir vėl surenkami. 

Muzikinės haliucinacijos gana smarkiai skiriasi. Muzikos 
atveju, nors ir yra skirtingos funkcinės sistemos, skirtos tonacijai, 
tembrui, ritmui ir t. t. suvokti, muzikiniai smegenų tinklai dirba 
drauge. Neįmanoma kardinaliai pakeisti muzikos kūrinių melo- 
dijos, tempo ar ritmo ir manyti, kad jie nepraras savo muzikinės 
tapatybės. Muzikos kūrinį mes suvokiame kaip visumą. Nepri- 
klausomai nuo pradinių muzikos ir atminties suvokimo procesų, 
kai muzikos kūrinys yra žinomas, jis atmintyje būna išlikęs ne 
kaip atskirų elementų rinkinys, o kaip užbaigtas procesas. Pro- 
tas/smegenys imasi atlikti muziką, kai tik ji yra prisimenama. Tai 
galioja ir tuomet, kai ji išsiveržia spontaniškai - haliucinacijos ar 


galvoje įstrigusios dainos pavidalu. 


Su 


PARKINSONIZMO MIRAŽAI 


Jamesas Parkinsonas savo žymioje 1817 metų esė Essay on the 
Shaking Palsy aprašė ligą (dabar vadinamą jo vardu), kuri veikia 
judesį ir laikyseną, tačiau nepažeidžia jutimų bei intelekto. Po 
šios esė pusantro amžiaus beveik niekas neminėjo suvokimo su- 
trikimų ar haliucinacijų, kurie pasitaiko pacientams, sergantiems 
Parkinsono liga. Tačiau 1980 m. pabaigoje gydytojai pradėjo su- 
prasti (ir tik reaguodami į atidžią apklausą, nes pacientai dažnai 
nenori to pripažinti), kad galbūt trečdalis ar daugiau nuo Parkin- 
sono gydomų žmonių, kaip pastebėjo Gillesas Eėnelonas ir kt., 
buvo patyrę haliucinacijų. Dabar beveik visi, kuriems diagnozuo- 
jama Parkinsono liga, yra gydomi L-dopa ar kitais vaistais, kurie 
smegenyse padidina dopamino kiekį. 

Mano paties, kaip jauno gydytojo, patirtis su parkinsoniz- 
mu atsirado dėl pacientų, kuriuos aprašiau knygoje Awakenings. 
Pastarieji sirgo ne paprasta Parkinsono ligos forma, bet daug 
sudėtingesniu sindromu. Jiems teko išgyventi letarginio encefa- 
lito epidemiją, kuri prasidėjo po Pirmojo pasaulinio karo. Kar- 


tais, praėjus dešimtmečiams, jiems išryškėdavo poencefalitiniai 

sindromai, įskaitant ne tik labai sunkios formos parkinsonizmą, 
bet dažnai ir kitokius sindromus, ypač miego ir būdravimo su- 
trikimus. Šie poencefalitiniu sindromu sergantys pacientai daug 
jautriau reagavo į L-dopo poveikį nei asmenys, sergantys papras- 
ta Parkinsono liga. Daugelį jų, vos pradėjus vartoti L-dopą, ap- 
lankė pernelyg ryškūs sapnai ar košmarai. Tai dažniausiai būda- 
vo pirmasis akivaizdus vaistų poveikis. Kai kuriems pacientams 
atsirado polinkis į vaizdines iliuzijas ar haliucinacijas. 

Pradėjęs vartoti L-dopą, Leonardas L. tuščiame televizo- 
riaus ekrane ėmė matyti veidus, o kai pažiūrėdavo į kambaryje 
kabantį paveikslą, kuris vaizduoja laukinių Vakarų miestelį, šis 
atgydavo - iš smuklių pasipildavo žmonės, gatvėmis raiti jodavo 
kaubojai. 

Kita poencefalitiniu sindromu serganti moteris, Martha N.,, 
„siūdavo“ su haliucinacinėmis adatomis ir siūlais. Kartą ji tarė: 
„Žiūrėkite, kokią puikią lovatiesę jums šiandien išsiuvinėjau! 
Matote, kokie gražūs drakonai ir vienaragis aptvare“, - Martha 
nubrėžė nematomus jų kontūrus ore. „Štai, imkite“, - tarė ji ir pa- 
davė nematomą lovatiesę man į rankas. 

Gertie C. atveju haliucinacijos (kurių atsiradimą paskubino 
prie L-dopo pridėtas amantadinas) buvo ne tokios malonios. Pra- 
ėjus trims valandoms po pirmos dozės ji smarkiai susijaudino ir 
pradėjo regėti beprotiškas haliucinacijas. Gertie ėmė šaukti: „Prie 
manęs grėsmingai artėja mašinos, jos spiečiasi aplink mane!“ Ji 
taip pat matė veidus, kurie atrodė „lyg kaukės, kurios staiga atsi- 
randa ir greit išnyksta . Kartais Gertie imdavo šypsotis susižavėji- 
mo kupina šypsena ir sušukdavo: „Žiūrėk, koks gražus medis, toks 


gražus!.. - irjos akys prisipildydavo džiugesio ašarų. 

[ < nei poencefalitiniu sindromu sergantys pacientai, pa- 


prastos Parkinsono ligos kamuojami dažniausiai vaizdines 
haliucinacijas patiria tik praėjus daugeliui mėnesių ar metų nuo 
vaistų vartojimo pradžios. Apie 1970 m. turėjau keletą tokių paci- 
entų, kurie skundėsi haliucinacijomis; jos daugiausia (tačiau ne tik) 
buvo vaizdinės. Kartais jos prasidėdavo voratinklių, vandens žen- 
klų ar kitų geometrinių raštų vaizdais. Kiti pacientai iš pat pradžių 
patirdavo sudėtingas haliucinacijas - dažniausiai regėdavo gyvū- 
nus ar žmones. Tokios haliucinacijos gali atrodyti gana tikroviškai 
(viena pacientė parkrito ant žemės begaudydama haliucinacinę 
pelę), tačiau pacientai netrunka atskirti jas juo realybės ir pradeda 
nekreipti dėmesio. Tuo metu nesugebėjau rasti beveik jokios infor- 
macijos apie tokias haliucinacijas medicininėje literatūroje, nors 
kartais ir buvo minima, jog L-dopa pacientams gali sukelti „psicho- 
zę . Vis dėlto apie 1975 m. daugiau nei ketvirtadalis mano pacientų, 
sergančių paprasta Parkinsono liga, jau kurį laiką patirdavo haliu- 
cinacijas, nepaisant teigiamo L-dopa dopamino agonistų poveikio. 
Dizaineriui Edui W. vaizdinės haliucinacijos prasidėjo praėjus 
porai metų nuo to laiko, kai pradėjo vartoti L-dopą ir dopamino 
agonistus. Jis suprato, kad tai - haliucinacijos ir žiūrėjo į jas linksmai 
bei smalsiai. Nepaisant to, vienas jo gydytojas pareiškė, kad Edas 
yra psichiškai nesveikas — tai buvo liūdna ir klaidinga diagnozė. 
Jis dažnai jaučia, tarsi būtų ant haliucinacijos „ribos“. Ją peržen- 
gia dažniausiai naktį arba tuomet, kai nuobodžiauja ar yra pavargęs. 
Kartą, mums pietaujant drauge, jis patyrė įvairių, kaip pats pavadi- 


no, „iliuzijų . Mano mėlynas megztinis, užmestas ant kėdės, virto 

nuožmiu, fantastišku gyvūnu su dramblio galva, iškištais ilgais mė- 
lynais dantimis ir kažkuo primenančiu sparnus. Dubenėlis su ma- 
karonais ant stalo tapo „žmogaus smegenimis“, bet tai nesutrikdė jo 
apetito. Ant mano lūpų jis matė „tarsi teletaipo raides“ - jos sudarė 
„žodžius“, kurių Edui nepavyko perskaityti. Šie žodžiai nesutapo 
su tais, kuriuos tariau. Anot jo, šios iliuzijos „susikuria“ vietoje, 
akimirksniu ir nevalingai. Jis negali jų kontroliuoti ar sustabdyti, 
pavyzdžiui, užmerkęs akis. Kartais jos būna draugiškos, o kartais 
bauginančios. Dažniausiai Edas į jas tiesiog nekreipia dėmesio. 
Kartais Edas pereina nuo „iliuzijų“ prie tiesioginių haliucinaci- 
jų. Viena iš tokių buvo apie jo katę, kuri porai dienų buvo palikta 
pas veterinarą. Edas ir toliau ją matė namuose, kelis kartus per die- 
ną, išlendančią iš šešėlių kambario kampe. Ji pereidavo per kamba- 
rį nekreipdama į jį jokio dėmesio ir vėl pranykdavo šešėliuose. Edas 
iškart suprato, jog tai - haliucinacija ir jam nekilo noro bendrauti 
su ja (nors tai ir sukėlė jam smalsumą ir susidomėjimą). Tikrajai 


katei sugrįžus namo, katė-vaiduoklis pradingo." 


Mano kolega Stevenas Fruchtas papasakojo apie savo pacientės patirtą 
haliucinaciją. Minima moteris nebuvo sutrikusio intelekto - ji daugiau nei 
penkiolika metų vartojo vaistus nuo Parkinsono ligos. Tačiau haliucinacijos 
jai prasidėjo vos prieš metus. Ji regi pilką katiną „gražiomis“ akimis, giedra, 
„gražia snukelio išraiška" ir jai atrodo, kad šis katinas yra itin draugiško būdo. 
Savo pačios nuostabai (ji niekada nemėgo kačių), moteris džiaugiasi katino 
apsilankymu ir jaudinasi „kad jam kas nors nenutiktų“. Nepaisant to, kad 

ji žino, jog tai - tik haliucinacija, katinas atrodo visiškai tikras: ji jaučia jį 
ateinant, jaučia jo kūno šilumą, norėdama gali paliesti. Kai katinas pasirodė 
pirmą kartą norėdamas pasitrinti jai apie kojas. moteris tare: „Nesiliesk prie 
manes, neik per arti" Nuo tada katinas laikosi deramo atstumo. Kartais, 

po pietų, prie katės prisideda didelis juodas šuo. Kai gydytojas Fruchtas 
paklausė, kas nutinka katinui pamačius šunį, ji atsakė, kad katinas „nusisuka ir 
atrodo ramus“. Vėliau pacientė pridėjo: „Jis vykdo savo tikslą - lanko mane“ 

Be tokių pavienių ir atsitiktinių haliucinacijų, žmonėms, ser- 
gantiems Parkinsono liga, gali išsivystyti sudėtingos ir bauginan- 
čios haliucinacijos, dažnai susijusios su paranoja. Tokio pobūdžio 
psichozė apėmė Edą maždaug 2011 m. pabaigoje. Jis pradėjo maty- 
ti haliucinacijas, kuriose žmonės įeidavo į jo butą per „slaptą kam- 
barį“, esantį už virtuvės. „Jie žeidžia mano privatumą, - pasakojo 
Edas. - Jie užgrobia mano erdvę... Aš jiems atrodau labai įdomus — 
jie kažką užsirašinėja, fotografuoja, knisasi po mano popierius. 
Kartais jie užsiimdavo seksu - viena įsibrovėlė buvo labai graži mo- 
teris, ir kartais nepažįstamieji trise ar keturiese užimdavo Edo lovą, 
kai jis negulėjo joje. Šie apsireiškimai niekada neprasidėdavo jam 
priiminėjant tikrus svečius, klausantis muzikos ar žiūrint mėgsta- 
mą televizijos programą. Edui išėjus iš buto, jie niekuomet nesek- 
davo iš paskos. Jis dažnai palaikydavo šiuos persekiotojus realiais 
žmonėmis, ir būdavo, kad paprašydavo žmonos: „Nunešk puodelį 
kavos vyriškiui mano darbo kambaryje. Ji visuomet žinodavo, kad 
Edas mato haliucinacijas. Jis įdėmiai spoksodavo į vieną tašką arba 
sekiodavo nematomą būtybę akimis. Vis dažniau Edas imdavo su 
jomis kalbėtis arba kalbėti už jas, nes jos niekuomet neatsakydavo. 

Tai išgirdęs, Edo neurologas pasiūlė jam „pailsėti nuo vais- 
tų — nustoti vartoti vaistus nuo parkinsonizmo bent dvi ar tris 
savaites, tačiau tai pavertė jį neveiksniu, jis vargiai galėjo judėti ir 
kalbėti. Tuomet jis pasiūlė po truputį mažinti vaistų vartojimą ir, 
praėjus dviem mėnesiams nuo tos dienos, kai Edas pradėjo var- 
toti pusę ankstesnės L-dopos dozės, jo haliucinacijos, baimės ir 
psichozės visiškai pradingo. 

Dailininkas Tomas C. atėjo pas mane konsultacijos 2008 m. 


Jam buvo diagnozuotas parkinsonizmas ir prieš penkiolika metų 

pradėtas gydymo kursas. Po poros metų, pasak Tomo, jam pra- 
sidėjo „mispercepcijos“ (kaip ir daugelis kitų, jis vengė žodžio 
„haliucinacijos“). Tomas mėgo šokti - jam atrodė, kad šokiai jį 
tarsi atitirpdo, trumpam atleidžia nuo parkinsonizmo. Pirmosios 
mispercepcijos jį ištiko naktiniame klube - aplinkui šokančiųjų 
oda, netgi veidų, atrodė, lyg būtų padengta tatuiruotėmis. Iš pra- 
džių jam atrodė, kad tatuiruotės yra tikros, tačiau jos ėmė švytėti, 
o paskui pulsuoti ir rangytis: tada jis suprato, kad tai - greičiausiai 
haliucinacija. Ši patirtis jį suintrigavo kaip menininką ir filosofą, 
tačiau ne mažiau išgąsdino, nes tai galėjo tapti nekontroliuojamų 
visokiausio plauko haliucinacijų pradžia. 

Kartą, sėdėdamas prie stalo, Tomas nustebo kompiuterio 
ekrane išvydęs Tadž Mahalą. Jam bežiūrint, spalvos nuotraukoje 
pradėjo ryškėti, ji pasidarė trimatė ir atrodė tarsi gyva. Jis išgir- 
do tylų giedojimą, kuris, kaip jam pasirodė, galėjo skambėti indų 
šventykloje. 

Kitą dieną, kai Tomas gulėjo ant grindų sustingdytas parkin- 
sonizmo, atspindžiai ant fluorescencinės lempos pavirto seno- 
mis, daugiausia nespalvotomis fotografijomis. Tai buvo senos 
nuotraukos, dažniausiai - šeimos narių, bet pasitaikė ir nepažįs- 
tamų žmonių. Jis sakė, jog „negalėjo nieko padaryti“ būdamas 
paralyžiaus būsenos, todėl noriai atsidavė šiam švelniam haliuci- 


naciniam malonumui. 


| | dui W. ir Tomui C. haliucinacijos paprastai lieka „mispercep- 
cijomis', tačiau septyniasdešimt penkerių ponia Agnesė R., 


kuri serga Parkinsono liga dvidešimt metų, per dešimtmetį ne 

kartą patyrė tiesioginių vaizdinių haliucinacijų. Pasak Agnesės, 
ji turi „daug patirties“ su haliucinacijomis: „Matau aibę įvairiau- 
sių dalykų, kurie man patinka - haliucinacijos yra įspūdingos, 
jos manęs negąsdina.“ Poliklinikos laukiamajame ji matė „pen- 
kias moteris, kurios matavosi kailinius“. Tų moterų dydis, spalva, 
apimtis ir judesiai atrodė visiškai natūralūs, jos atrodė absoliučiai 
tikros. Nepaisant to, Agnesė žinojo, kad tai - haliucinacija, todėl, 
kad moterys iškrito iš konteksto - niekas nesimatuoja kailinių va- 
saros dieną gydytojo priimamajame. Apskritai ji lengvai atskiria 
savo haliucinacijas nuo tikrovės, tačiau yra buvę ir išimčių: kartą, 
pamačiusi ant valgomojo stalo užšokusį juodą, pūkuotą gyvūną, 
ji krūptelėjo. Kartais eidama ji staigiai stabtelėdavo, kad išvengtų 
susidūrimo su prieš ją išdygusia haliucinacine figūra. 

Agnesė dažnai mato apsireiškimus pro savo buto, esančio dvi- 
dešimt antrame aukšte, langus. Pro juos ji „matė“ čiuožyklą ant 
bažnyčios (tikros) stogo, „teniso kortus su žmonėmis“ ant kaimy- 
ninių namų stogų ir vyrus, dirbančius visai čia pat už jos lango. 
Agnesė neatpažįsta nė vieno iš žmonių, kuriuos mato, o šie ir to- 
liau daro, ką darę, nekreipdami į ją jokio dėmesio. Šias haliucina- 
cines scenas ji stebi šaltakraujiškai ir kartais su malonumu. (Tie- 
są pasakius, susidariau įspūdį, kad haliucinacijos jai padeda pra- 
stumti laiką, kuris pastaruoju metu slenka vis lėčiau dėl sąlygiško 
nejudrumo bei patiriamų sunkumų skaitant.) Pasak Agnesės, jos 
vizijos neprimena sapnų, nėra panašios ir į fantazijas. Ji dievina 
keliones, ypač Egiptą, tačiau niekada nepatyrė „egiptietiškų“ ar 
su kelionėmis susijusių haliucinacijų. 

Ji nepastebi, kad haliucinacijos turėtų kokį tikslų pasirodymo 


laiką - jos gali ištikti bet kuriuo dienos metu, ar ji būtų užsiėmusi 

su kitais žmonėmis, ar viena. Jos neturi nieko bendro su dabarti- 
niais įvykiais, jos jausmais, mintimis, nuotaikomis ar tam tikru 
dienos metu, kai ji vartoja vaistus. Agnesė savo valia negali jų nei 
sukelti, nei panaikinti. Haliucinacijos atsiranda tiesiai ant daiktų 
ar objektų, į kuriuos ji žiūri, ir išnyksta drauge su pačiu vaizdo 


suvokimu jai užmerkus akis. 


das W. pasakoja apie neapleidžiantį jausmą, kad jam iš de- 
HH yra „antgamtinė būtybė - kažkoks nematomas daly- 
kas ar asmuo. Pasak profesoriaus R., kuriam padeda L-dopa ir 
kiti parkinsonizmui gydyti skirti vaistai, taip pat turi nematomą 
draugą dešinėje. Jis taip stipriai jaučia kažką esant iš šono, kad 
kartais pasisuka pasižiūrėti, tačiau ten niekada nieko nebūna. 
Tačiau pagrindinis jo matomas miražas yra ženklų transformaci- 
ja - Žodžiai ir sakiniai virsta natomis. Pirmą kartą tai nutiko prieš 
dvejus metus. Skaitydamas knygą jis porai sekundžių nusisuko, o 
grįžęs prie teksto pamatė, jog šį pakeitė natos. Paskui ši haliuci- 
nacija vis pasikartodavo, ją taip pat sukeldavo ryškus spausdintas 
tekstas. Kartais tamsus vonios kilimėlio kraštas pavirsdavo pen- 
klinėmis. Raidės ir linijos jo akyse visuomet virsta muzikiniais 
ženklais, galbūt todėl profesorius tai vadina „iliuzijomis, o ne 
haliucinacijomis. 

Profesorius R. yra puikus muzikantas. Jis pradėjo skambinti 
pianinu būdamas ketverių ir iki dabar skambina daug valandų 
per dieną. Regimos iliuzijos jam kelia smalsumą - jis pasisten- 
gė perrašyti ir sugroti savo iliuzinę muziką. Profesorius suprato, 


kad geriausias būdas sugauti vaiduoklišką muziką yra pasidėti 

laikraštį ant pulto ir pradėti groti vos laikraščio tekstas pavirsta 
natomis. Tačiau šią „muziką vargiai pavyksta sugroti, nes ji vi- 
suomet būna labai ornamentuota nesuskaičiuojamomis crescen- 
do ir diminuendo žymėmis, o melodija - trimis ar daugiau oktavų 
aukščiau do natos, taip pat gali turėti pustuzinį ar daugiau papil- 
domų natų linijų. 

Apie natų haliucinacijas man yra pasakoję ir kiti žmonės (žr. 
p. 30-33). Kompozitorė ir muzikos mokytoja Esthera B. man 
rašė, jog praėjus dvylikai metų, kai jai diagnozuota Parkinso- 
no liga, ji patyrė „gana savotišką vizualinį reiškinį, kurį aprašė 


detaliau: 


Kai žiūriu į bet kokį paviršių - sieną, grindis, kieno nors dėvimą 
drabužį ar lenktą paviršių, pavyzdžiui, vonią, kriauklę arba visą 
galybę kitų paviršių, matau ant jo esantį lyg natų koliažą, ypač - 
kai žiūriu akies krašteliu. Kai bandau susikoncentruoti į kurį nors 
vieną vaizdinį, jis tampa neryškus arba pranyksta negrįžtamai. Šie 
partitūrų vaizdiniai atsiranda neprašyti ir būna itin ryškūs, kai 
dirbu su bet kokiu natų sąsiuviniu. Vaizdai beveik visuomet būna 
horizontalūs, o man pakreipus galvą į vieną ar kitą pusę jie irgi ati- 


tinkamai pakrypsta. 


Psichoterapeutas Howardas H. pirmąsias lytėjimo haliucinacijas 
pastebėjo netrukus po to, kai jam buvo diagnozuota Parkinsono 


liga. Jis rašė: 


Jausdavau, kad įvairių objektų paviršiai padengti plonu pūko 
sluoksniu - kaip persiko pūkeliai ar pagalvės pūkai. Dar tai ga- 


lėčiau apibūdinti kaip cukraus vatą ar voratinklius. Kartais šie 

voratinkliai ir pūkai tampa itin vešlūs, tarkime, man pasilenkus po 
stalu pasiimti nukritusio daikto, jaučiu, tarsi mano ranka panirtų 
į didžiulę šios medžiagos krūvą. Tačiau, kai pabandau tą krūvą 
susemti, - nieko nematau ir vis vien jaučiu, jog mano rankos pilnos 


v. ve. “ 
šios „medžiagos“. 


r L-dopa iš tikrųjų sukelia tokį poveikį? Ar šį vaistą galima 

laikyti haliucinogeniniu narkotiku? Tai neatrodo labai tikė- 
tina, atsižvelgiant į faktą, jog jis yra naudojamas ir kitoms ligoms 
gydyti (pavyzdžiui, distonijoms), tuomet haliucinacijų nesuke- 
lia. Ar gali būti taip, kad Parkinsono liga sergančiųjų - ar bent 
jau kai kurių - smegenyse slypi kažkas, kas gali sąlygoti vaizdines 
haliucinacijas?“ 

Pernelyg dažnai parkinsonizmas laikomas vien judėjimo su- 
trikimu, tačiau jis gali turėti nemažai kitų aspektų, pavyzdžiui, 
įvairių miego sutrikimų. Žmonės, sergantys Parkinsono liga, 
prastai miega naktį ir dažnai skundžiasi lėtiniu miego trūkumu. 
Jų miegas gali pasižymėti ryškiais ir kartais keistais sapnais ar 
košmarais, kuriuose asmenys yra budrūs, tačiau sukaustyti ir be- 
jėgiai, dėl to negali kovoti su sapnų vaizdiniais, tarsi užkrautais 
ant jų būdraujančios sąmonės. Visi šie veiksniai papildomai sąly- 


goja haliucinacijas. 
* Uoslės sutrikimas gali atsirasti ankstyvoje parkinsonizmo stadijoje ir kartais 
gali būti kvapų haliucinacijų priežastis. Tačiau net ir tuo atveju, kai nėra 
pastebimas uoslės sutrikimas, kaip kad Landis ir Burkhardas dėsto savo 
straipsnyje, išspausdintame 2008 m., pacientus, kuriems prasideda Parkinsono 
liga, gali ištikti uoslės haliucinacijos dar prieš išsivystant motorikos 
sutrikimams. 

m. prancūzų neurologas Jeanas Lhermitte as aprašė 
19 Ž senyvą pacientę staigiai ištikusias regos haliucina- 
cijas - žmones, dėvinčius kostiumus, žaidžiančius vaikus, gy- 
vūnus aplink ją (kuriuos ji kartais bandydavo paliesti). Pacientė 
naktį kentėdavo nuo nemigos, o dieną nuo mieguistumo - haliu- 
cinacijos ją aplankydavo temstant. 

Nors ši ponia ir regėdavo ryškias vaizdines haliucinacijas, ji 
neturėjo jokių regos sutrikimų ar pakitimų regos žievėje. Tačiau 
ji turėjo neurologinių požymių, rodančių neįprastai pažeistas 
smegenų kamieno dalis, vidurines smegenis ir smegenų tiltą. Tuo 
metu jau buvo gerai žinoma, kad regos laido pažeidimai gali sukel- 
ti haliucinacijų, tačiau buvo neaišku, kokią įtaką daro pakitimai 
vidurinėse smegenyse. Lhermitte as manė, kad tokios haliucinaci- 
jos susijusios su miego ir būdravimo ciklo sutrikimais ir kad jos iš 
esmės yra sapnai arjų fragmentai, įsiveržę į dieninę sąmonę. 

Po penkerių metų belgų neurologas Ludo van Bogaertas pra- 
nešė apie šiek tiek panašų atvejį - jo pacientas ant savo namų sie- 
nų temstant staiga pradėjo regėti gyvūnų galvų projekcijas. Buvo 
ir neurologinių požymių, panašių į tuos, kuriuos patyrė Lhermit- 
te'o pacientė, dėl to van Bogaertas taip pat įtarė pažeidimus vidu- 
rinėse smegenyse. Praėjus metams po paciento mirties, autopsija 
parodė stiprų pažeidimą vidurinėse smegenyse įskaitant (tarp 
kitų dalių) smegenų kojytes (iš čia kilo ir jo nukaltas terminas 
„smegenų kojyčių haliucinacijos“). 

Parkinsono ligos, poencefalitinio parkinsonizmo bei Lewy kū- 


nelių ligos atvejais smegenų kamiene ir su juo išvien veikiančiose 

struktūrose aptinkama pažeidimų kaip ir smegenų kojyčių haliu- 
cinacijų atveju, tačiau pažeidimai atsiranda palaipsniui, po trupu- 
tį, o ne staigiai, kaip įvykus insultui. Visų minėtų degeneracinių 
ligų atveju, be miego, judėjimo ar kognityvinių sutrikimų, gali 
pasitaikyti ir haliucinacijų. Tačiau jos gerokai skiriasi nuo CBS 
haliucinacijų, nes beveik visada yra sudėtingesnės, daugiajuslės 
ir panašesnės į kliedesius, tai retai nutinka CBS atveju. Smege- 
nų kamieno kilmės haliucinacijos yra siejamos su anomalijomis 
acetilcholino neuromediatoriaus sistemoje. Šios anomalijos gali 
būti sustiprintos skiriant pacientui L-dopos ar panašaus pobūdžio 
vaistų, kurie padidina dopamino apkrovą jau ir taip trapioje bei 


apsunkusioje cholinerginėje sistemoje. 


Nd 
monės, sergantys paprasta Parkinsono ligos forma, gali iš- 


likti aktyvūs ir dešimtmečius išlaikyti intelektines galias. 
Pavyzdžiui, filosofui Thomasui Hobbesui apie penkiasdešimtuo- 
sius metus, baigiant rašyti Leviathaną, išsivystė „paralyžinis dre- 
bulys“, tačiau jis neprarado intelektinių sugebėjimų bei kūrybin- 
gumo. Nors ir turėdamas judėjimo negalią, įžengė net į devintą 
dešimtį. 

Tačiau per pastaruosius keletą metų buvo atrasta daug pik- 
tybiškesnė parkinsonizmo forma, prie kurios anksčiau ar vėliau 
prisideda silpnaprotystė ir vaizdinės haliucinacijos, net jei nėra 
vartojama L-dopa. Po skrodimo išnagrinėjus tokia parkinsoniz- 
mo forma sirgusių žmonių smegenis, nervų ląstelėse galima rasti 
anomalų proteinų kiekį (vadinamųjų Lewy kūnelių). Dažniausiai 


jie aptinkami smegenų kamiene, baziniuose mazguose ir regos 

žievėje. Yra spėjama, kad Lewy kūneliai gali pacientams sąlygoti 
vaizdines haliucinacijas net ir prieš pradedant vartoti L-dopą. 

Atrodo, jog Edna B. kenčia nuo šios ligos, nors Lewy kūnelių 
ligos faktiškai diagnozuoti be smegenų biopsijos neįmanoma. 
Ponia B. buvo puikios sveikatos iki pat savo šeštos dešimties 
vidurio: 2009 m. jai atsirado lengvas rankų drebulys - pirmas 
parkinsonizmo simptomas. 2010 m. vasarą simptomai pasipil- 
dė šiek tiek sulėtėjus judesiams ir kalbai bei atsiradus atminties 
ir koncentracijos problemoms. Ji pamiršdavo žodžius ir mintis, 
užmiršdavo, ką kalba ir mąsto, ir nemaloniausia, jai atsirado ha- 
liucinacijų. 

Kai Edna apsilankė pas mane 2011 m., paklausiau, kokio po- 
būdžio jos haliucinacijos. Ji tarė: „Siaubingos! Tarsi žiūrėčiau 
siaubo filmą, ir jame dalyvaučiau.“ Naktį ji matė mažus žmogu- 
čius („čakius“), lakstančius aplink jos lovą. Atrodė, kad jie kal- 
basi tarpusavyje, ji matė juos gestikuliuojant ir judinant lūpas, 
tačiau negirdėjo jokio kalbėjimo. Kartą ji bandė su jais pasišne- 
kėti. Nors jie ir atrodė bauginamai ir (kaip ji manė) turėjo piktų 
ketinimų, tačiau niekada prie jos nesiartino ir nepuolė, tik kartą 
vienas jų atsisėdo ant Ednos lovos. Tačiau daug nemalonesnės 
buvo scenos, įvykusios jai prieš akis. „Mačiau, kaip buvo nužu- 
dytas mano sūnus", - pasakojo ji man. „Tai buvo klaiku“, - įsiter- 
pė jos vyras. Kartą, kai jis ją aplankė, Edna paklausė: „Ką tu čia 
veiki? Juk ką tik buvai pašarvotas Šventosios Širdies bažnyčioje.“ 
Ji dažnai regėdavo žiurkes ir kartais net jusdavo jas, įsiropštusias 
į lovą. Edna taip pat juto, kad jos koją kramsnoja „žuvys“. Kartais 
ji patirdavo haliucinacijų, kuriose drauge su kariuomene žygiuo- 
davo į mūšį. 

Kai paklausiau Ednos, ar jai yra tekę turėti malonių haliucina- 
cijų, ji atsakė, kad kartais koridoriuje ar po langu matydavo žmo- 
nes „havajietiškais kostiumais“, kurie rengėsi jai pagroti, tačiau 
ji niekada neišgirdo jokios muzikos. Vis dėlto ji girdėjo įvairius 
garsus, ypač tekančio vandens, tačiau - jokių balsų. Edna užsimi- 
nė: „Gerai, kadjų negirdėjau, nes žmonės būtų pagalvoję, kad esu 
visai pamišusi.“ Jai teko patirti ir uoslės haliucinacijų: „Žmonės 
aplink mane kvepėjo įvairiausiais kvapais.“ 

Kai poniai B. prasidėjo haliucinacijos, nieko keisto, kad ji 
išsigando ir palaikė jas tikrove, anot jos, ji net nežinojusi tokio 
žodžio „haliucinacija“. Po truputį Edna ėmė vis labiau skirti ha- 
liucinacijas nuo tikrovės, tačiau, kas kartą joms pasirodžius, vis 
vien išsigąsdavo. Dėl tikrumo ji dažnai kreipdavosi į vyrą. Edna 
klausdavo, ar jis irgi pamatė, išgirdo, pajuto ar užuodė tą pat, 
ką ir ji. Kartais ji patirdavo regos iškraipymų - Ednos vyro vei- 
dą subjaurodavo žemyn nulinkusi, pašaipi šypsena, o kartais jo 
burna užsiriesdavo tarsi „besišypsančio veiduko“. Itin keista ir 
gąsdinanti haliucinacija ją ištiko neseniai. Virš Ednos lovos kabo 
Amerikos indėnų vado plakatas - ir prieš porą dienų jis atgijo. Va- 
das išlipo iš rėmų ir, atrodė, atsistojo miegamajame. Norėdamas 
ją nuraminti, Ednos vyras pamojavo ranka priešais paveikslą, kad 
išsklaidytų haliucinaciją. Vadas pradėjo nykti, tačiau ji pajuto, jog 
nyksta drauge su juo. Kitą kartą miegamajame „pradėjo vaikšti- 
nėti“ drabužiai. Jos vyras turėjo papurtyti džinsus, kad parodytų 
Ednai, jog tai - haliucinacija. 

Haliucinacijos gali atsirasti sergant ir kitų tipų demencija, 
įskaitant ir vos prasidėjusią Alzheimerio ligą, tačiau ne taip daž- 


nai kaip sergant Lewy kūnelių liga. Tokiais atvejais haliucinacijos 

gali sukelti iliuzijų arba atvirkščiai. Alzheimerio ir kitų tipų de- 
mencijų atvejais taip pat gali atsirasti susidvigubinimo ar klaidin- 
go tapatybės nustatymo iliuzijų. Viena mano pacientė, sėdėdama 
šalia savo vyro lėktuve, staiga pamatė jį kaip „apsišaukėlį“, kuris, 
kaip jai pasirodė, nužudė jos vyrą ir dabar bando juo apsimesti. 
Kita mano pacientė žinojo, kokiuose slaugos namuose gyvena 
dieną, tačiau jautė, kad kas naktį yra perkeliama į klastingą tų 
slaugos namų „kopiją. Kartais psichozės susitelkia ties iliuzija, 
jog asmuo yra persekiojamas ir tai kartais gali sukelti agresyvų 
elgesį: viena tokia pacientė užpuolė nekaltą kaimynę, nes jai pa- 
sirodė, kad ši ją seka. Alzheimerio ir Lewy kūnelių ligos haliu- 
cinacijos dažnai yra sudėtingoje jutiminių apgaulių, sumišimo, 
dezorientacijos ir kliedesių matricoje, ir tik retais atvejais veikia 
kaip atskiri, gryni reiškiniai, kaip kad sergant Charles io Bonnet 


sindromu. 


aug metų dirbau su aštuoniasdešimčia poencefalitinių pa- 
|) cientų, sirgusių ūmiu parkinsonizmu, kaip minėjau savo 
knygoje Awakenings, daugelis jų buvo beveik paralyžiuoti ligos, 
„sustingę“ ištisus dešimtmečius. Geriau juos pažinęs (po to, kai 
L-dopa padėjo jiems vėl prabilti ir judėti), sužinojau, kad turbūt 
trečdalis jų, prieš pradėdami vartoti L-dopa, jau buvo patyrę vaiz- 
dinių haliucinacijų. Didesnė dalis haliucinacijų buvo švelnios ir 
nepiktybiškos. Nebuvau tikras, kodėl haliucinacijos buvo būtent 
tokios, tačiau maniau, kad tai galėjo būti susiję su tuo, jog pacien- 
tai buvo izoliuoti ir jų bendravimas su žmonėmis buvo ribotas, 


jie ilgėjosi pasaulio. Haliucinacijos galėjo veikti kaip bandymas 

virtualia realybe, haliucinaciniu pakaitalu kompensuoti tikrą pa- 
saulį, kuris iš jų buvo atimtas. 

Gertie C., prieš pradėdama vartoti L-dopą, dešimtmečius 
kentėjo nuo pusiau kontroliuojamų haliucinacijų. Jos buvo susi- 
jusios su kaimu - ji gulėdavo saulėtoje pievoje arba plūduriuoda- 
vo upelyje netoli vaikystės namų. Viskas pasikeitė, kai ji pradėjo 
vartoti L-dopą - Gertie haliucinacijos įgijo socialinį, o kartais ir 
seksualinį pobūdį. Papasakojusi man apie tai, ji nekantriai pridū- 
rė: „Negi jūs uždraustumėt draugišką haliucinaciją tokiai nusivy- 
lusiai senutei kaip aš?“ Ašjai atsakiau, kad, jei tų haliucinacijų po- 
būdis malonus ir jos kontroliuojamos, tai, turint omenyje aplin- 
kybes, jos yra visai į naudą. Po šio pokalbio paranojiškos detalės 
pradingo ir jos haliucinaciniai susitikimai tapo vien draugiški ir 
kupini meilės. Gertie išsiugdė humorą, taktą ir kontrolę - ji sau 
neleido matyti haliucinacijų iki aštuonių vakaro ir jos trukdavo 
ne ilgiau kaip trisdešimt ar keturiasdešimt minučių. Jeigu ją lan- 
kantys giminaičiai užsibūdavo per ilgai, Gertie jiems tvirtai, bet 
maloniai paaiškindavo, kad ji laukia apsilankant „džentelmeno iš 
kito miesto“, kuris gali pasirodyti bet kurią minutę ir, pasak jos, 
gali ją ne taip suprasti, jeigu jam teks ilgai laukti lauke. Dabar ji 
gauna meilės, dėmesio ir nematomų dovanų iš haliucinacinio 


džentelmeno, kuris ją ištikimai lanko kiekvieną dieną. 

PAKITUSIOS SĄMONĖS BŪSENOS 


Žmones ir kitas gyvas būtybes sieja nemažai dalykų, pavyzdžiui, 
esminiai maisto, vandens ir miego poreikiai, tačiau dar yra pa- 
pildomų psichinių ir emocinių poreikių bei troškimų, kurie gal- 
būt būdingi tik mums. Žmonėms nepakanka vien gyventi diena 
iš dienos, mes norime peržengti ribas, judėti, išsiveržti; ieškome 
prasmės, suvokimo ir paaiškinimo; norime savo gyvenimuose 
įžvelgti bendras struktūras. Mums reikia vilties, ateities vizijos. 
Taip pat laisvės (ar bent jau laisvės iliuzijos), kad galėtume per- 
žengti save, pasitelkę teleskopus, mikroskopus ar vis labiau besi- 
plėtojančias technologijas arba proto būsenas, kurios leidžia nu- 
keliauti į kitus pasaulius, peržengti realybės ribas. Mums reikia 
tokio pobūdžio atsiskyrimo taip pat, kaip reikia bendravimo. 
Žmonės taip pat ieško vidinių stabdžių atpalaidavimo, kad 
galėtų lengviau bendrauti vieni su kitais, ar būdų, leisiančių leng- 
viau pakelti mūsų laiko ir mirtingumo suvokimą. Mes trokštame 
pailsėti nuo vidinių ir išorinių suvaržymų, norime intensyviau iš- 
gyventi „čia ir dabar“ pojūtį, pasaulio, kuriame gyvename, grožį 


ir vertę. 

Williamas Jamesas visą gyvenimą labai domėjosi mistagogine 
alkoholio ir kitų svaigalų įtaka žmogui ir apie tai 1902 m. parašė 
knygą The Varieties of Religious Experience. Joje jis taip pat aprašė 


savo paties transcendentines patirtis pavartojus azoto suboksido: 


Budri mūsų sąmonė, racionalus suvokimas, kaip esame įpratę jį va- 
dinti, yra tik tam tikro tipo sąmonė, tačiau visai netoli, už ploniau- 
sios širmos, gali egzistuoti visiškai kitokios galimos sąmonės for- 
mos... Žvelgdamas į savo paties patirtis, pastebiu, kad jos visos veda 
prie įžvalgos, kuriai, nori nenori, tenka priskirti tam tikrą mistinę 
prasmę. Jos esmė visada yra susitaikymas. Tarsi pasaulio priešin- 
gybės, kurių prieštaringumas ir konfliktiškumas kuria visas mūsų 
problemas ir rūpesčius, atsidurtų santarvėje. Mane asmeniškai [šis 


jausmas] aplanko tik esant dirbtinės, mistinės proto būsenos. 


Daugelis mūsų Jameso minimą susitaikymą ar net Wordswort- 
ho (William Wordsworth - XVIII-XIX a. poetas romantikas — 
vert. past.) „nemirtingumo ženklų“ randame gamtoje, mene, kū- 
rybiškame mąstyme ar religijoje. Kai kurie žmonės gali pasiekti 
transcendentines būsenas pasitelkę meditacijas ar panašias tran- 
są sukeliančias praktikas, taip pat maldą ar dvasines pratybas. Ta- 
čiau narkotikai suteikia trumpesnį kelią - jie žada transcenden- 
ciją pagal pareikalavimą. Tai yra įmanoma todėl, kad kai kurios 
cheminės medžiagos tiesiogiai stimuliuoja daugelį sudėtingų 
smegenų funkcijų. 

Įvairios kultūros transcendencijai pasiekti turi skirtingų 
cheminių priemonių ir tam tikru momentu tokių svaigalų var- 


tojimas yra įtvirtinamas kaip magiškas ar ritualinis. Ritualinis 

psichoaktyvių medžiagų turinčių augalų vartojimas turi ilgą isto- 
riją ir tęsiasi iki šių dienų šamaniškuose ir religiniuose ritualuose 
visame pasaulyje. 

Kitu atveju narkotikai vartojami ne tiek dėl to, kad apšviestų, 
išplėstų ar sutelktų protą arba „atvertų suvokimo duris“, o dėl to, 
kad sukelia malonumą ir euforiją. 

Visus šiuos troškimus, maži jie būtų ar dideli, gali puikiai 
patenkinti augalų karalystė, kurioje pilna įvairiausių psichoak- 
tyviųjų medžiagų. Atrodo, kad jos būtų specialiai pritaikytos 
mūsų smegenyse esantiems receptoriams ir neuromediatorių 
sistemoms. Be abejo, taip nėra; jie evoliucionavo, kad atbaidytų 
plėšrūnus arba kad pritrauktų kitus gyvūnus, kurie, suėdę augalo 
sėklas, vėliau jas išbarstytų. Vis dėlto sunku sulaikyti nuostabą, 
kad yra tiek augalų, gebančių sukelti įvairių rūšių haliucinacijas 
ar pakitusias smegenų būsenas." 

Etnobotanikas Richardas Evansas Schultesas didelę gyveni- 
mo dalį paskyrė šiems augalams atrasti, aprašyti ir pritaikyti, o 
šveicarų kilmės chemikas Albertas Hofmannas 1938 m. Sandoz 
laboratorijoje pirmasis susintetino LSD-25. Schultesas ir Hof- 
mannas knygoje Plants of the Gods aprašė beveik šimtą augalų, 
turinčių psichotropinių medžiagų. Iki šių dienų vis atrandama 

Įdomu, kad pirmykščiai augalai - cikainiai, spygliuočiai, paparčiai, samanos ir 

dumbliai - neturi haliucinogeninių medžiagų. 

Tačiau, kaip mormonai ir kiti atrado, kai kurie nežydintys augalai turi 
stimuliantų. Mormonams draudžiama vartoti kavą ir arbatą. Ilgos kelionės 

į Jutą metu mormonų pionieriai, kurie vėliau įkūrė Solt Leik Sitį, naująjį 

Sioną, pakelėje pastebėjo paprastą žolelę, kurios užpilas („mormonų arbata") 

atgaivino ir suteikė žvalumo pavargusiems piligrimams. Ta vaistažolė — 


tai efedra, kuri turi efedrino, o ši medžiaga chemiškai ir tarmakologiškai 
gimininga amfetaminams. 

naujų augalų (nekalbant apie naujus junginius, kurie yra susinte- 


tinami laboratorijose).* 


augelis žmonių paauglystėje ar studijų metais eksperimen- 
D tuoja su narkotikais, haliucinogeniniais ar kitokio pobūdžio 
preparatais. Aš pats juos išbandžiau būdamas trisdešimties neu- 
rologijos rezidentūroje. Taip ilgai susilaikiau ne dėl susidomėjimo 
stokos. Dar mokykloje, tarp kitų didžių klasikų skaičiau De Ouin- 
cey Confessions of an English Opium-Eater ir Baudelaire'o Dirbtinį 
rojų. Skaičiau apie prancūzų romanistą Thėophile'is Gautier, kuris 
1844 m. užsuko į neseniai įkurtą Club des Hashischins tyliame Ile 
Saint-Louis užkampyje. Neseniai iš Alžyro žalsvos pastos pavidalu 
atgabentas hašišas buvo labai madingas Paryžiuje. Salone Gautier 
suvartojo nemažą hašišo gabalą („maždaug nykščio dydžio“ ). Iš 


pradžių jis nepajuto nieko neįprasto, tačiau netrukus, kaip rašė 


Haliucinacines LSD galias Hofmannas atrado gana netikėtai - 1943 m. 
susintetinęs naują chemijos partiją. Greičiausiai chemikalas į jo kūną susigėrė 
per pirštų galiukus, nes per dieną jis ėmė keistai jaustis ir, pagalvojęs, kad 
peršalo, išėjo namo. Gulėdamas lovoje, jis patyrė „nenutrūkstantį fantastinių 
neeilinio plastiškumo ir ryškumo vaizdų srautą, kurį lydėjo intensyvus 
kaleidoskopinis spalvų žaismas“. Jay Stevensas knygoje Storming Heaven: LSD 
and the American Dream, pasakojo štai ką: 


Įtaręs, kad šiuos fejerverkus sukelti galėjo LSD-25, Hofmannas nutarė patikrinti 
šią hipotezę... [po poros dienų] jis ištirpino, kaip jam atrodė, be galo mažų kiekį 
narkotiko - 250 milijoninę gramo dalį - stiklinėje vandens ir išgėrė. "Praėjus 
keturiasdešimčiai minučių ] jis užfiksavo didėjantį galvos sukimąsi, nedidelį regos 
sutrikimą ir puikiai pastebimą norą juoktis. Jis nustojo rašyti po keturiasdešimt 
antro žodžio ir paprašė asistento prieš palydint jį namo paskambinti gydytojui. 
Paskui jis sėdo ant dviračio - dėl karo sukelto nepritekliaus automobiliai buvo 
nepraktiški - ir numynė į staiga anarchine tapusią visatą. 

„viskas tarsi padidėjo, sustiprėjo ir ėmė atrodyti daug nuostabiau“, 


o paskui atsirado ir konkretesnių pokyčių: 


Staiga priešais mane atsirado paslaptingas personažas. Jo nosis buvo 
nulinkusi tarsi paukščio snapas, žalias jo akis, kurias jis nuolatos valė 
didele nosine, supo trys rudi apskritimai, o vizitinėje kortelėje, kuri 
buvo įstrigusi tarp aukštos, baltos, iškrakmolytos apykaklės mazgo 
buvo galima perskaityti: paprastoji morka iš Pot dor... Po truputį 
salonas prisipildė nepaprastų figūrų, tokių, kokių galima matyti tik 
Callot ofortuose ar Goyos akvatintose. Skarmalų ir skutų maišatis, 
gyvulių ir žmonių pavidalai. Nepaprastai susidomėjęs nuėjau tiesiai 
prie veidrodžio. Mane buvo galima supainioti su Javos ar indų die- 
vaičiu: kakta buvo aukšta, nosis, ilgumo sulig medžio kamienu, buvo 
nulinkusi ant krūtinės, ausys lietė pečius, ir rodos, lyg viso šito būtų 


negana - buvau indigo spalvos, kaip mėlynoji dievybė Šiva." 


Apie 1890 m. vakariečiai pradėjo ragauti meskaliną bei pejotę, 


kurie iki tol pagal Amerikos indėnų tradicijas buvo vartojami ri- 


tualiniais tikslais.** 


Cituoju iš vertimo, kurį savo knygoje The Drug Experience: First-Person Accounts 
of Addicts, Writers, Scientists, and Others pateikia Davidas Ebinas. 


Vokiečių farmakologas Louisas Lewinas 1886 m. išleido pirmą mokslinę 
analizę apie pejotės kaktusą, kuris jo garbei buvo pavadintas Anhalonium 
lewinii. Vėliau jis stengėsi suklasifikuoti įvairias psichoaktyvias medžiagas 
pagal jų tarmakologinį poveikį ir suskirstė jas į penkias bendrines grupes: 
eutoriantus ar raminamuosius (kaip opiumas), svaiginamuosius (kaip 
alkoholis), migdomuosius (kaip chloralis ar svaigusis pipiras), jaudinamuosius 
(kaip amfetaminas ar kava) ir haliucinogeninius, kuriuos jis vadino 
phantastica. Jis pastebėjo, kad kai kurie narkotikai turi tokį patį ir paradoksalų 
poveikį, pavyzdžiui, stimuliuojamieji ar raminamieji kartais gali turėti tokį pat 
haliucinogeninį poveikį kaip pejotė. 

Kaip Oksfordo pirmakursis galėjau laisvai bastytis po Radcli- 
fe o mokslinę biblioteką. Ten perskaičiau pirmus spausdintus pa- 
sakojimus apie meskaliną, įskaitant tokių autorių kaip Havelocko 
Elliso ir Silaso Weiro Mitchello. Jie buvo ne tik literatai, bet visų 
pirma medikai, o tai, mano manymu, suteikė jų aprašymams dau- 
giau svarbos ir patikimumo. Buvau sužavėtas Weiro Mitchello 
abejingumo ir sauso tono, kuriuo jis pasakojo apie tuo metu dar 
nežinomo narkotiko su nežinomais padariniais vartojimą. 

1896 m. straipsnyje British Medical Journal Mitchellas rašė, 
kaip kartą suvartojo nemažą porciją ekstrakto, kurį išgavo iš mes- 
kalio pumpurų, ir kiek vėliau suvartojo dar keturias dozes. Nors 
Mitchellas ir pastebėjo, kad jo veidas paraudo, išsiplėtė vyzdžiai 
ir „vis nenustojo kalbėti, kartkartėm pavartodamas netinkamą 
žodį ,jis vis dėl to išėjo lankyti pacientų. Vėliau Mitchellas atsisė- 
do tyliame ir tamsiame kambaryje ir užmerkė akis. Ten besėdėda- 


mas jis patyrė „dvi kerinčias valandas“, kupinas spalvinių efektų: 


Trapios, spalvotos, plevėsuojančios plėvelės - daugiausia pasteli- 
nių, violetinės ir rausvos, spalvų. Jos vis pasirodydavo ir netrukus 
pradingdavo - tai čia, tai ten. Staiga mane apsupo daugybė baltos 
šviesos taškų, kurie užpylė visą regos lauką, tarsi nematomi milijo- 
nai Paukščių Tako žvaigždžių prieš akis būtų ištekėję putojančia 
upe. Po minutės visa tai baigėsi ir aplink vėl stojo tamsa. Tuomet 
pradėjau matyti labai ryškių spalvų zigzagus, kaip kartais pasitai- 
ko migrenos atveju. Tai buvo staigus, sakyčiau, minutės trukmės 
judesys... Iš pilko akmens atsiradusi balta ietis pradėjo augti ir tapo 
aukštu, visiškai išbaigtu sudėtingos ir tikslios konstrukcijos gotiki- 


niu bokštu. Man bežiūrint kiekvienas išsikišęs kampas, atbraila ir 

netgi priekinės akmenų pusės jų sujungimo vietose buvo apkibusios 
arba aplipintos didžiuliais nešlifuotais brangakmeniais, kai kurie 
labiau priminė pusiau permatomus vaisius. Jie buvo žali, violeti- 
niai, raudoni ir oranžiniai. Atrodė, kad visų jų viduje dega šviesa, 
tačiau ne mano jėgoms yra suteikti bent menkiausią paaiškinimą 
šių nuostabių spalvotų vaisių teikiamam malonumui. Visos kada 


nors mano matytos spalvos yra blankios palyginus su šiomis. 


Jis suprato, kad nėra pajėgus savarankiškai paveikti matomas vi- 
zijas. Atrodė, kad jos atsirasdavo atsitiktinai arba pagal tam tikrą 
savo logiką. 

Po hašišo išpopuliarėjimo 1840 m. į madą atėjo meskalinas, ir 
pirmi 1890 m. Weiro Mitchello ir kitų autorių pateikti meskalino 
poveikio aprašymai paskatino naujos mados atsiradimą. Meska- 
linas galėjo pasiūlyti ne tik gausesnę, ilgiau besitęsiančią ir nuo- 
seklesnę patirtį nei ta, kurią sukelia hašišas, tačiau taip pat žadėjo 
perkelti žmogų į mistines, nežemiško grožio ir prasmės sritis. 

Kitaip nei Mitchellas, kuris daugiausia dėmesio skyrė spal- 
votoms, dažnai geometrinėms haliucinacijoms, kurias iš dalies 
sugretino su patiriamomis migrenos atveju, Aldousas Huxley, 
XX a. šeštame dešimtmetyje rašydamas apie meskaliną, pabrė- 
žė vaizdinio pasaulio pasikeitimą ir jo pasipuošimą švytinčiu, 
dievišku grožiu ir prasme. Šiuos narkotikų sukeltus potyrius jis 
prilygino didžių mistikų ir menininkų bei kai kurių sergančiųjų 
šizofrenija psichinėms patirtims. Huxley užsiminė, kad šios ribi- 
nės proto būsenos atveria ir genialumą, ir beprotybę. Ši mintis 
nedaug skyrėsi nuo tų, kurias išsakė De Ouincey, Coleridge'as, 


Baudelaire'as ir Poe, remdamiesi dviprasmiškomis savo pačių 

patirtimis vartojant opiumą ir hašišą (tai išsamiai nagrinėjo Ja- 
cguesas Josephas Moreau 1845 m. knygoje Hashish and Mental 
Illness). Huxley Suvokimo duris bei Rojų ir pragarą perskaičiau, kai 
tik veikalai buvo išspausdinti šeštame dešimtmetyje ir labiausiai 
buvau sujaudintas rašytojo minties apie vaizduotės „geografiją 
bei galutinę sritį - „proto priešingybes“.* 

Maždaug tuo pat metu aptikau porą fiziologo ir psichologo 
Heinricho Klūverio knygų. Pirmoje jų, Mescal, jis apžvelgia pa- 
saulio literatūrą, kurioje aprašytas meskalino poveikis, ir taip pat 
aprašo savo paties potyrius su meskalinu. Užmerkęs akis kaip 


Weir Mitchellas jis regėjo sudėtingus geometrinius modelius: 


sferiniai meno objektai [kaip] haloplanktoninių organizmų skele- 
tai; sienų apmušalų raštai; į voratinklius panašios figūros ar kon- 
centriniai apskritimai bei kvadratai; architektūrinės formos: kon- 


traforsai, rozetės, lapų ornamentai, raižiniai. 


Benny Shanonas pasiskolino šią frazę savo puikios knygos The Antipodes of 
the Mind pavadinimui, kuri parašyta remiantis jo paties bei plačia kultūrine 

ir antropologine patirtimi vartojant Pietų Amerikos haliucinogeną - 
ayahuasca. Tiesą sakant, ayahuasca yra dviejų augalų mišinys: Psychotria viridis 
ir Banisteriopsis caapt. Abu šie augalai atskirai neturi jokio haliucinogeninio 
poveikio. Psychotria Viridis lapuose yra dimetiltriptamino (DMT), labai 
stipraus haliucinogeno, tačiau suvartojus DMT per burną, žarnyne esančios 
monoamino oksidazės (MAO) padaro jį nekenksmingą. Tačiau Banisteriopsis 
augale yra junginių, kurie slopina MAO veikimą leisdami organizmui 
absorbuoti DMT. Shanonas rašo: „Geriau pagalvojus, avahuasca atradimas 
yra nuostabus dalykas. Atrogrąžų miškuose augančių augalų skaičius yra 
milžiniškas, jų galimų porų skaičius - astronominis. Čia tikrai sunku taikyti 
paprastą bandymų ir klaidų metodą 

Klūveriui atrodė, kad šios haliucinacijos buvo neįprasto aktyvu- 
mo regos žievėje išraiška. Jis pastebėjo, kad panašios haliucina- 
cijos gali atsirasti dėl daugybės skirtingų aplinkybių: migrenos, 
sensorinės deprivacijos, hipoglikemijos, karščiuojant, kliedint 
arba būnant hipnozinės ar hipnopompinės būsenos, kurios iš- 
tinka iškart prieš ar po miego. 1942 m. išleistoje knygoje Mecha- 
nisms of Hallucination Klūveris rašė apie smegenų regos sistemos 
tendenciją „geometrizuoti“. Visas tokias geometrines haliucina- 
cijas jis laikė keturių, pagrindinių „pastovių formų“ perstatiniais 
(jis jas vadino grotelėmis, spiralėmis, voratinkliais ir tuneliais). 
Jis manė, kad tokios konstantos kažką rodo apie funkcinę regos 
žievės struktūrą, penktame XX a. dešimtmetyje apie tai dar buvo 
labai mažai žinoma. 

Galima teigti, kad abu požiūriai - „aukštas“, mistinis Hux- 
ley'aus ir „žemas“, neurofiziologinis Klūverio - buvo per siauri ir 
jiems nepavyko apibrėžti viso meskalino sukeliamų reiškinių dia- 
pazono ir sudėtingumo. Tai ėmė aiškėti tik šešto dešimtmečio 
pabaigoje, kai LSD, psilocibino turintys grybai bei purpurinių 
sukučių sėklos (abiejuose yra į LSD panašių junginių) tapo pla- 
čiai prieinami, pranašaudami naują, haliucinogeninių narkotikų 
amžių ir tam apibrėžti skirtą žodį - „psichodelinis“. 

XXa. septintame dešimtmetyje ką tik koledžą baigęs jaunuo- 
lis Danielis Breslaw dalyvavo viename iš LSD tyrimų Kolumbi- 
jos universitete. Jis raiškiai nupasakojo psilocibino, kurį vartojo 


prižiūrimas tyrinėtojų, sukeltus įspūdžius.* Pirmose savo vizijo- 
Breslau pasakojimas yra įtrauktas į Davido Ebino knygą The Drug Experience. 

se, kaip ir Weiras Mitchellas, jis matė žvaigždes ir spalvas: 


Užmerkiau akis: „Matau žvaigždes! Pajutęs po akių vokais 
pasklidusį dangaus skliautą, šūktelėjau. Kambarys, kuriame bu- 
vau, nutolo į užmaršties tunelį, kol aš pranykau kitame pasaulyje, 
kurį sunku būtų apibūdinti... Dausos virš manęs, naktinis dangus, 
žibantis liepsnos akimis, ištirpsta nepaprastoje gausybėje kada 
nors matytų ar įsivaizduotų spalvų. Kai kurios yra visiškai nau- 
jos - tos spalvų spektro dalys, kurių lig šiol nepastebėjau. Šios spal- 
vos nėra sustingusios, jos juda ir teka įvairiomis kryptimis. Mano 
regos laukas yra neįtikėtino sudėtingumo mozaika. Šio vaizdo 
akimirkai atgaminti prireiktų daugelio metų darbo, ir tai tik tuo 
atveju, jei žmogus būtų pajėgus atkurti tokio ryškumo ir intensy- 


vumo spalvas. 


Atmerkęs akis Breslaw tarė: „Užmerkęs akis žmogus nustoja būti 
ten, kur buvęs, ir apsigyvena tolimame abstrakcijų pasaulyje. Bet 
kai akys yra atmerktos, žmogus su smalsumu žvalgosi į fizinį pa- 
saulį.“ Su smalsumu ir nuostaba, nes jo matomas vizualus pasau- 
lis buvo neįprastai pakitęs ir nenustojo keistis, kaip kad Gautier 


nutiko pavartojus hašišo. Breslaw rašė: 


Kambarys yra penkiasdešimties pėdų aukščio. Dabar jis jau dviejų 
pėdų aukščio. Keistas skirtumas. Visa, kas patenka į mano regos 
lauką, išsiskaido į vijas, raštus ir kompozicijas. Štai ir daktaras. 
Jo veidas knibžda utėlėmis. Jo akiniai yra greitpuodžių dydžio, o 
akys lyg kokios milžiniškos žuvies. Jis, be abejonės, juokingiausias 


kada nors mano matytas paveikslas, tai patvirtina mano juokas. 

Kampe stovintis suolelis kojoms trūkčiojant spazmais susitraukia 
į grybą, įsitempia ir pašoka iki lubų. Nuostabu! Lifte operatoriaus 


veidas apželia plaukais, jis tampa meilia, augančia gorila. 


Laikas nepaprastai išsiplėtė. Liftas leidosi „užtrukdamas po šimtą 
metų kiekviename aukšte. O kambaryje aš plaukiu per likusius 
dienos šimtmečius. Kartą į amžinybę atvyksta seselė (pumos, 
diferencialinės lygties ar radijo laikrodžio pavidalais) pamatuoti 
mano kraujo spaudimo“. Viskas aplink atrodė kupina ryžto, gy- 


vybės, gimininga bei prasminga: 


Čia, stiklinėje dėžėje, yra ugnies gesintuvas, greičiausiai kaip ekspo- 
natas. Šiek tiek įdėmiau pažiūrėjus, pasirodo, kad šis žvėris gyvas: 
jis apvynioja guminę žarną apie savo grobį ir per antgalį susiurbia 
kūną. Su žvėrimi apsikeičiame žvilgsniais ir seselė nutempia mane 
šalin. Atsisveikindamas pamojuoju. 

Ant sienos esanti dėmė yra beribio susižavėjimo objektas, ji didė- 
ja, tampa sudėtingesnė ir spalvingesnė. Tačiau, be to, matomi visi 
įmanomi santykiai su likusia visata. Dėmė apima visa galybę pras- 


mių ir žmogus pradeda apie ją mąstyti visais įmanomais aspektais. 


Kai poveikis pasiekė aukščiausią intensyvumą, pasirodė sines- 
tezija - visų pojūčių bei idėjų susimaišymas. Breslaw pastebėjo: 
„Jutimų tarpusavio kaita yra pasikartojanti ir kelianti nuostabą: 
galima jausti, kaip kvepia si bemolis, girdėti žalią spalvą, pajusti 
kategorinio imperatyvo skonį (jis panašus į veršienos)“ 

Nėra dviejų žmonių, kurių reakcijos į šiuos narkotikus būtų 


vienodos. Tiesą sakant, to paties žmogaus dvi narkotikų patirtys 

skirsis. Ericas S. laiškuose man aprašė savo LSD patirtis aštunta- 


me dešimtmetyje: 


Kai su draugu pavartojome LSD, man buvo gerokai per dvidešimt. 
Prieš tai ne kartą buvau vartojęs LSD, tačiau ši rūgštis (LSD slen- 
gas - vert. past.) buvo kitokia... Mes pastebėjom, kad kalbamės minti- 
mis, jokių žodžių, vien nuotolinis bendravimas. Aš pagalvojau: „No- 
rėčiau alaus“, ir jis, mane išgirdęs, atnešė alaus, tada jis pagalvojo: 
„Pagarsink muziką , ir aš pagarsinau muziką. Tai tęsėsi kurį laiką. 

Paskui aš nuėjau į tualetą, kur mano šlapimo srovė tapo praeities 
videofilmu, kuris buvo rodomas atbuline eiga. Jaučiau, kaip visa, kas 
ką tik nutiko kambaryje, išėjo iš manęs, kaip kad žiūrint tą filmą 
šlapimo srovėje atbuline eiga. Tai mane siaubingai nustebino. 
galėjau matyti kiekvieną ląstelę kvėpuojant. Jos buvo tarsi mažytės 
gamyklos, papsinčios dujas, kai kurios jų išpūsdavo tobulus dūmų 
žiedus. Mano akys gebėjo pažvelgti į kiekvienos odos ląstelės vidų ir 
taip pamačiau, kad dusinu save iš vidaus surūkydamas penkis ciga- 
rečių pakelius per dieną - nuosėdos užkimšdavo mano ląsteles. Tą 
sekundę nusprendžiau mesti rūkyti. 

Po to išsinėriau iš savo kūno ir nusklendžiau per kambarį virš vis- 
ko, kas jame vyksta. Netrukus pajutau, kaip keliauju tuneliu, užlietu 
gražios šviesos, į erdvę, pripildytą visiškos meilės ir palankumo. Ta 
šviesa buvo pati gražiausia, šilčiausia ir patraukliausia, kokią teko 
kada nors patirti. Išgirdau balsą, kuris manęs paklausė, ar noriu grįž- 
ti į žemę ir užbaigti likusį gyvenimą ar... keliauti į nuostabią meilę ir 
šviesą danguje. Meilėje ir šviesoje buvo visi kada nors gyvenę žmonės. 


Tuomet visas mano gyvenimas prabėgo man pro akis nuo gimimo iki 

dabarties akimirkos - su kiekviena kada nors įvykusia smulkmena, 
kiekvienu jausmu ir mintimi, o viso to vaizdas ir emocijos tilpo aki- 
mirksnyje. Balsas man pasakė, kad žmonės yra „meilė ir šviesa“. 

Ta diena išliks su manim amžinai. Manau, kad man buvo paro- 
dyta gyvenimo pusė, kurios daugeliui net nepavyktų įsivaizduoti. 
Jaučiu tokį ypatingą ryšį su kiekviena diena, kad net paprastumas ir 


kasdieniškumas man turi daug galios ir prasmės. 


anapių, meskalino, LSD ir kitų haliucinogeninių narkotikų 
K yra labai įvairus. Tačiau tam tikros percepcijos iš- 
kraipymo kategorijos ir haliucinacinės patirtys iš dalies gali būti 
laikomos tipiškomis smegenų reakcijomis į tokius narkotikus. 
Kaip pastebėjo Weiras Mitchellas, Huxley ir Breslaw, spalvų 
potyris dažnai yra taip sustiprinamas, kad jos atrodo tarsi neže- 
miškos. Gali atsirasti staigių orientacijos pasikeitimų ir stulbinan- 
čių regimų dydžių pokyčių. Būna, jog ištinka mikropsija ar nykštu- 
kinis matymas (šioms haliucinacijoms būdingos mažos būtybės: 
elfai, nykštukai, fėjos, velniukai) arba gigantizmas (makropsija). 
Gali atsirasti padidėjimų ir sumažėjimų gylio ir perspektyvos 
suvokime arba pasirodyti perdėtas reljefinis mąstymas - netgi 
reljefinės haliucinacijos, kai plokščiame paveiksle yra matoma 


trimatė gelmė bei vientisumas. Tai aprašė Huxley: 


Man buvo įteikta didžiulė gerai žinomo Cėzanneo autoportreto 
reprodukcija - raudonskruosčio, raudonų lūpų vyriškio pečiai ir 
galva su didele šiaudine skrybėle, didelėmis, juodomis žandenomis 


ir tamsia, nedraugiška akimi. Tai fantastiškas paveikslas, tačiau 

dabar aš į jį žiūrėjau ne kaip į tapybos darbą. Todėl, kad galva stai- 
ga tapo trimatė ir įgijo mažo, į gobliną panašaus vyro pavidalą, 


kuris priešais mane žvelgė pro langą. 


Meskalino, LSD ar kitų haliucinogenų sukeltos haliucinacijos ir 
percepciniai pokyčiai daugiausia, tačiau ne visada, yra vaizdiniai. 
Gali sustiprėti skonis, kvapas, lytėjimas ir klausa, atsirasti iškrai- 
pymų, haliucinacijos arba juslės susilieti - tarsi laikina sinestezija. 
Kaip minėjo Breslaw: „Si bemolio kvapas, žalios spalvos garsas.“ 
Tokie susiliejimai (ir jų numanomas nervinis pagrindas) yra aki- 
mirkos kūriniai. Dėl to jie šiek tiek skiriasi nuo tikros sinestezi- 
jos - įgimtos (ir dažnai paveldimos) būklės, kurios atveju pojūčių 
ekvivalentiškumas yra pastovus ir tęsiasi visą gyvenimą. Pavarto- 
jus haliucinogenų laikas gali pailgėti arba sutrumpėti. Žmogus, 
užuot matęs judesį kaip nenutrūkstamą veiksmą, gali matyti ne- 
kintančių „momentinių nuotraukų“ eilę kaip žiūrint lėtai rodomą 
filmą. Toks stroboskopinis ar kinematografinis matymas - gana 
įprastas meskalino vartojimo padarinys. Staigus judesio pagreitė- 
jimas, sulėtėjimas ar sustingimas taip pat būdingi ir paprastoms 


haliucinacijoms.* 


B“ daug skaitęs, tačiau neturėjau asmeninės patirties su 
tokiais narkotikais iki 1953 m., kai mano vaikystės draugas 


Ericas Kornas atvyko į Oksfordą. Susijaudinę perskaitėm apie 


Neurologinius laiko ir judesio suvokimo aspektus bei kinematogratinį 
matymą plačiau aptariau dviejuose straipsniuose „Speed“ ir „In the River of 
Consciousness'. 

Alberto Hofmanno LSD atradimą ir užsisakėm 50 mikrogramų 
šio narkotiko iš gamintojo Šveicarijoje (šešto dešimtmečio vidu- 
ryje šis narkotikas vis dar buvo legalus). Iškilmingai, net šventai 
padalijome jį per pusę ir kiekvienas suvartojome po 25 mikrogra- 
mus - nežinodami, kokios grožybės ar siaubai mūsų laukia, - bet, 
deja, nepajutome visiškai jokio poveikio (reikėjo užsisakyti 500, 
o ne 50 mikrogramų). 

Kai 1958 m. teko rinktis gydytojo specializaciją, žinojau, kad 
noriu tapti neurologu, kad galėčiau tyrinėti, kaip smegenys įkū- 
nija sąmonę ir savąjį „aš“ bei suprasti nuostabų smegenų gebė- 
jimą suvokti, įsivaizduoti, atsiminti, patirti haliucinacijas. Tuo 
metu neurologijoje ir psichologijoje atsirado nauja kryptis. Tai 
buvo neurocheminio amžiaus pradžia, atradimas cheminių me- 
džiagų įvairovės, neuromediatorių, kurie padeda bendrauti ner- 
vų ląstelėms ir skirtingoms nervų sistemos dalims. Šeštą ir sep- 
tintą dešimtmečiais atradimai plūdo iš visų pusių, tačiau nebuvo 
aišku, kaip jie dera tarpusavyje. Pavyzdžiui, buvo nustatyta, kad 
parkinsonizmu sergančių žmonių smegenyse trūksta dopamino 
ir kadjo pirmtako L-dopos skyrimas gali sumažinti Parkinsono 
ligos simptomus. O šešto dešimtmečio pradžioje pasiūlyti ra- 
minamieji slopino dopamino veikimą ir galėjo sukelti kažką pa- 
našaus į cheminį parkinsonizmą. Beveik šimtmetį pagrindiniai 
vaistai nuo parkinsonizmo buvo anticholinerginiai. Kaip viena 
kitą veikia dopamino ir acetilcholino sistemos? Kodėl opiatai 
ar kanapės turi tokį stiprų poveikį? Ar smegenys turi specialius 
opiatų receptorius ir kuria savus opioidus? Ar panašus mecha- 
nizmas naudojamas kanabinoidų ir kanapių receptoriams? Ko- 


dėl LSD yra toks stiprus narkotikas? Ar įvairus jo poveikis gali 

būti paaiškintas per serotonino pakitimą smegenyse? Kurios 
transmiterių sistemos valdo būdravimo ir miego ciklus ir kokia 
yra sapnų bei haliucinacijų neurocheminė kilmė? 

1962 m. įstojęs į neurologijos rezidentūrą, pastebėjau, kad 
aplinka svaigo nuo tokių klausimų. Neurochemija neabejotinai 
buvo madinga, kaip ir pavojingi, ir gundantys - ypač Kalifornijo- 
je kur studijavau, narkotikai. 

Nors Klūveris nedaug nutuokė apie savo haliucinacinių kons- 
tantų nervinį pagrindą, skaityti jo knygą iš naujo septinto dešim- 
tmečio pradžioje buvo ypač įdomu, turint omenyje novatoriškus 
regos percepcijos eksperimentus, kuriuos tuo metu atlikinėjo 
Davidas Hubelis ir Torstenas Wieselis, - jie registravo gyvūnų 
regos žievės neuronus. Jie apibūdino neuronus, kurie atsakingi už 
linijų, krypčių, briaunų, kampų ir t. t. pajutimą, kurie, kaip man 
atrodė, paskatinti narkotikų, migrenos ar karščiavimo, gali sukel- 
ti tokias geometrines haliucinacijas, apie kurias kalbėjo Klūveris. 

Tačiau meskalino haliucinacijos nesibaigė vien geometriniais 
ornamentais. Kas vyksta smegenyse, kai asmuo mato sudėtinges- 
nes haliucinacijas: objektus, vietas, figūras, veidus, jau nekalbant 
apie Huxley aprašytus rojų ir pragarą? Ar smegenyse jiems yra 
skirta speciali vieta?“ 

Septinto dešimtmečio pradžioje buvo labai mažai žinoma apie tai, kaip veikia 

psichoaktyvūs narkotikai. Ankstesni Timothy Leary ir kt. atlikti tyrimai 

Harvarde bei L. Jolyono Westo ir Ronaldo K. Siegelio darbai aštuntame 

dešimtmetyje UCLA (Kalifornijos universitetas Los Andžele - vert. past.) 

daugiausia dėmesio skyrė haliucinogenų patirtims, o ne jų mechanizmams. 

1975 m. Siegelis ir Westas išleido plataus masto esė rinkinį Hallucinations: 

Behavior, Experience, and Theory. Cia Westas pradėjo (kaip ir ankstesniuose 


darbuose) savo haliucinacijų paleidimo teoriją. 
Dabar jau yra žinoma, kad tokie stimuliatoriai kaip kokainas ir » 

Šie klausimai man padėjo apsispręsti, kaip ir mintis, jog nie- 
kada nesužinosiu, kaip veikia haliucinogeniniai narkotikai jų ne- 


pabandęs. 


radėjau nuo kanapių. Topangos kanjone, kur tuo metu gy- 
p venau, draugas man pasiūlė suktinę. Įtraukiau porą dūmų 
ir sustingau nuo to, kas nutiko paskui. Pažvelgiau į savo ranką ir 
ji tarsi užpildė mano regos lauką vis labiau didėdama ir tuo pat 
metu toldama nuo manęs. Galiausiai man atrodė, kad matau ran- 
ką, ištįsusią per visą visatą, šviesmečių ar parsekų ilgio. Ji vis dar 
atrodė kaip gyva žmogaus ranka, tačiau ši kosminė ranka kartu 
atrodė lyg Dievo ranka. Mano pirma žolės patirtis buvo pažymėta 
neurologinio ir dieviško mišinio. 

Septinto dešimtmečio pradžioje Vakarų pakrantėje LSD ir 
purpurinių sukučių sėklos buvo lengvai prieinami, todėl teko 
paragauti ir jų. „Tačiau, jei nori tikrai nuostabių potyrių, paban- 
dyk artano', - patarė man draugai Masl Byče. Tai mane nuste- 
bino, nes žinojau, jog artanas - sintetinis narkotikas, giminingas 
vaistinei šunvyšnei, - mažomis dozėmis (dvi ar trys tabletės per 
dieną) buvo vartojamas Parkinsono ligai gydyti. Be to, šie vaistai, 
vartojami dideliais kiekiais, gali sukelti kliedesių (tokių kliedesių 
buvo pastebėta tais atvejais, kai netyčia būdavo pavartojama to- 


kių augalų kaip karklavijas, durnaropė ir juodoji drignė). Bet ar 


» amtetaminai sužadina smegenyse „atlygio sistemas“, kurios didžia dalimi 
yra medijuojamos dopamino; tą pat galima pasakyti apie opiatus ir alkoholį. 
Klasikiniai haliucinogenai - meskalinas. psilocibinas, LSD ir turbūt DMT - 
veikia paskatindami serotonino išsiskyrimą smegenyse. 

delyras yra kažkas smagaus ar informatyvaus? Ar asmuo sugebė- 
tų stebėti pakitusią savo smegenų veiklą, įvertinti viso to stebu- 
klą? „Nagi, išgerk dvidešimt tablečių - visos kontrolės neprara- 
si ,- ragino draugai. 

Vieną sekmadienio rytą suskaičiavau dvidešimt tablečių, nu- 
rijau jas užsigerdamas vandeniu ir atsisėdau laukti rezultato. Ar 
pasaulis persitvarkys, atgims iš naujo, kaip rašė Huxley knygoje 
Suvokimo durys ir kaip buvau patyręs pats pavartojęs meskalino 
ir LSD? Ar užlies nuostabaus ir malonaus jausmo bangos? Ar jau- 
siu nerimą, netvarką ir paranoją? Buvau pasiruošęs visiems šiems 
variantams, tačiau atsitiko taip, kaip mažiausiai tikėjausi. Man 
išdžiūvo burna, išsiplėtė vyzdžiai, sunkiai sekėsi skaityti, bet nie- 
ko daugiau neįvyko. Nebuvo absoliučiai jokių dvasinių pojūčių - 
smarkiai nusivyliau. Nežinau, ko tiksliai tikėjausi, tačiau tikrai ne 
šito. 

Kai ruošiausi virtuvėje kaisti arbatinį, išgirdau beldimą į du- 
ris. Tai buvo mano draugai Jimas ir Kathy, kurie dažnai užsuk- 
davo sekmadienio rytais. „Užeikit, durys atidarytos! - sušukau 
ir, kol jie taisėsi prisėsti svetainėje, paklausiau: „Kaip norite, kad 
paruoščiau kiaušinius?“ Jimas, pasakė, jog nori skystu tryniu, o 
Kathy - apkeptų iš abiejų pusių. Visą laiką, kol čirškinau jiems 
kiaušinius su kumpiu, kalbėjomės. Virtuvę ir svetainę skyrė že- 
mos baro tipo durys, todėl mes lengvai girdėjome vienas kitą. 
Po penkių minučių šūktelėjau: „Viskas paruošta!“, padėjau paga- 
mintus kiaušinius su kumpiu ant padėklo, įėjau į svetainę ir... ra- 
dau ją visiškai tuščią. Nebuvo nei Jimo, nei Kathy ir jokio ženklo, 
kadjie apskritai būtų buvę. Aš taip apstulbau, kad vos neišmečiau 


padėklo iš rankų. 

Nė akimirką nesumojau, kad Jimo ir Kathy balsai, jų „buvi- 
mas“ buvo nerealūs, haliucinaciniai. Mes kaip visada draugiškai 
pakalbėjome. Jų balsai buvo tokie kaip visada; kol nepradariau 
durų ir nepamačiau tuščios svetainės, nebuvo jokios užuominos, 
kad visas pokalbis, ar bent jau pokalbio dalis, buvo visiškai sukur- 
ta mano smegenų. 

Buvau ne tik šokiruotas, bet ir išsigandęs. Pavartojęs LSD ir 
kitų narkotikų žinojau, kas vyksta. Pasaulis atrodydavo kitaip, jį 
jausdavau kitaip. Išryškėdavo visos ypatingos, ribinės patirties 
savybės. Tačiau mano „pokalbis“ su Jimu ir Kathy niekuo nebu- 
vo ypatingas - jis buvo visiškai įprastas ir jame nebuvo nieko, kas 
išduotų, jog tai - tik haliucinacija. Pagalvojau apie šizofrenija 
sergančius žmones ir jų pokalbius su „balsais“, tačiau paprastai 
šizofrenijos sukelti balsai tyčiojasi ar kaltina - jie nekalba apie 
kiaušinius su kumpiu ar orą. „Atsargiau, Oliveri, susiimk ir ne- 
leisk, kad tai pasikartotų , - pasakiau sau. Paskendęs mintyse lė- 
tai suvalgiau kiaušinienę su kumpiu (Jimo ir Kathy taip pat) ir 
nutariau patraukti į paplūdimį, kur turėjau susitikti tikruosius 
Jimą ir Kathy bei kitus draugus ir tingią popietę pasimėgauti jūra. 

Mąsčiau apie tai, kol neišgirdau dūzgimo, sklindančio iš vir- 
šaus. Trumpam sutrikau, bet greitai supratau, kad tai besilei- 
džiančio sraigtasparnio garsas ir kad tame sraigtasparnyje yra 
mano tėvai, kurie, norėdami mane nustebinti, atskrido iš Lon- 
dono į Los Andželą ir ten išsinuomavo sraigtasparnį, kuris juos 
atskraidintų į Topangos kanjoną. Aš nuskubėjau į vonios kam- 
barį, greitai nusimaudžiau po dušu ir apsivilkau švarius marš- 
kinius bei apsimoviau kelnes - kiek įmanoma greičiau, per tris 


ar keturias minutes iki jiems atvykstant. Variklio gaudesys buvo 

kurtinantis ir pagal tai nusprendžiau, jog sraigtasparnis jau bus 
nusileidęs ant plokščios uolos šalia mano namų. Susijaudinęs iš- 
bėgau į lauką pasveikinti tėvų, tačiau uola buvo tuščia, nesimatė 
jokio sraigtasparnio, o smarkus, pulsuojantis variklio keliamas 
triukšmas staiga dingo. Tyla, tuštuma ir nusivylimas išspaudė 
man ašaras. Buvau taip džiugiai susijaudinęs, o čia, pasirodo, vi- 
siškai nieko nėra. 

Grįžau į namus, užkaičiau arbatinį dar vienam puodeliui ar- 
batos ir staiga mano dėmesį atkreipė voras ant virtuvės sienos. 
Kai palinkau arčiau, kad galėčiau į jį pasižiūrėti, voras šūktelė- 
jo: „Labas!“ Man visai nepasirodė keista, kad voras pasisveikino 
(visai kaip Alisa nenustebo, kai ją prakalbino baltas triušis). „La- 
bas ir tau, - atsakiau, ir taip mes pradėjome pokalbį apie gana 
techninius analitinės filosofijos klausimus. Galbūt ši diskusija 
prasidėjo nuo pirmo voro komentaro - ar aš nemanau, kad Ber- 
trand'as Russellas sugriovė Frege's paradoksą? O gal tai buvo jo 
balsas - šaižus, aštrus, visai kaip Russello (kurį buvau girdėjęs 
per radiją ir kuris buvo labai juokingai parodijuotas komedijoje 
Beyond the Fringe)“. 


arbo dienomis vengiau narkotikų, nes dirbau rezidentu Ka- 
lifornijos universiteto neurologijos skyriuje Los Andžele. 
Buvau nustebintas ir sujaudintas, kaip ir medicinos studijų laikais 


Londone, pacientų neurologinių patirčių spektro ir supratau, kad 


Kai praėjus keliems dešimtmečiams papasakojau šią istoriją draugui 
entomologui Tomui Eisneriui, užsiminiau apie voro tilosotines tendencijas ir 
balsą, panašų į Russello. Jis išmintingai linktelėjo ir tarė: „Taip. žinau šią rūšį 

niekada iki galo jų nesuprasiu ir nesusitaikysiu su jomis emociš- 
kai, jei nepabandysiu jų apibrėžti ar iššifruoti. Būtent tada išlei- 
dau pirmus savo straipsnius ir parašiau knygą (ji niekada nebuvo 
išspausdinta, nes pamečiau rankraštį). 

Tačiau savaitgaliais dažnai eksperimentuodavau su narkoti- 
kais. Ryškiai prisimenu vieną epizodą, kai man pasirodė stebu- 
klinga spalva. Vaikystėje išmokau, kad spalvų spektras yra suda- 
rytas iš septynių spalvų, įskaitant indigo mėlyną (jas pasirinko 
Newtonas, iš dalies arbitraliai, kaip septynių gamos natų analo- 
giją.) Tačiau kai kurios kultūros atpažįsta tik penkias ar šešias 
spektro spalvas ir ne visi žmonės vienodai mato indigo mėlyną. 

Aš jau seniai norėjau išvysti „tikrąją indigo spalvą ir ma- 
niau, kad tai gali įvykti pavartojus narkotikų. Ir štai vieną saulėtą 
1964 m. šeštadienį sukūriau tarsi farmakologinį pakilimo taką, 
kurį sudarė amfetaminas (bendram sujaudinimui), LSD (haliu- 
cinogeniniam intensyvumui) ir žiupsnelis kanapių (kurios pri- 
sidės prie ekstazės). Praėjus dvidešimčiai minučių po to, kai su- 
vartojau minėtas medžiagas, pasisukau į baltą sieną ir šūktelėjau: 
„Noriu pamatyti indigo, tuojau pat!“ 

Ir tada, tarsi palieta milžiniško teptuko, atsirado didžiulė dre- 
banti kriaušės formos gryniausio indigo dažų dėmė. Švytinti ir 
dieviška - ji užliejo mane žavesiu. Tai buvo rojaus spalva, pama- 
niau, spalva, kuriai išgauti Giotto paskyrė visą gyvenimą, bet taip 
ir nepasiekė tikslo, galbūt todėl, kad rojaus spalvos neįmanoma 
pamatyti žemėje. Tačiau ji kažkada egzistavo - tai buvo paleozo- 
jaus eros jūros spalva; kadaise tokia buvo vandenyno spalva. Aš 
pasilenkiau prie jos tarsi ekstazės būsenos. Ir tada ji staiga pradin- 


go, o aš likau su nepakeliamu praradimo jausmu ir liūdesiu, nes 

ji buvo išplėšta iš manęs. Tačiau paguodžiau save: „Taip, indigo 
egzistuoja ir ji gali būti sukurta smegenyse.“ 

Paskui ištisus mėnesius ieškojau indigo. Netoli namų išžiūri- 
nėjau akmenis ir uolienas. Gamtos istorijos muziejuje išnagrinė- 
jau lazurito pavyzdžius, bet netgi jų spalva nė iš tolo nepriminė 
mano matytos. Ir štai 1965 m. persikėliau į Niujorką ir nuėjau į 
koncertą Metropoliteno meno muziejaus egiptologijos galerijoje. 
Pirmoje dalyje buvo atliekamas Monteverdi kūrinys Palaiminto- 
sios Mergelės Marijos mišparai, kuris mane visiškai pakerėjo. Ne- 
buvau pavartojęs jokių narkotikų, tačiau jutau, kaip keturių šim- 
tų metų senumo šlovinga muzikos upė iš Monteverdi galvos tekė- 
jo į manąją. Apimtas ekstazės, per pertrauką išėjau pasižvalgyti 
į eksponuojamus senovės Egipto objektus - lazurito tabakines, 
papuošalus ir t. t. - ir buvau sužavėtas pamatęs indigo žybsnius. 
Pamaniau sau: „Ačiū Dievui, jis iš tiesų egzistuoja!“ 

Antros koncerto dalies metu pradėjau nuobodžiauti ir tapau 
neramus, bet paguodžiau save, kad po to galėsiu nueiti ir „gurkš- 
telėti' indigo. Jis bus ten pat, lauks manęs. Tačiau, kai išėjau pa- 
sižvalgyti po galeriją pasibaigus koncertui, mačiau tik mėlyną, 
purpurinę, violetinę ir rausvai rudą spalvą - jokios indigo. Tai 
buvo beveik prieš penkiasdešimt metų - po to karto daugiau nie- 


kada nemačiau indigo spalvos. 


[ ai 1964 m. psichoanalitikė Augusta Bonnard, tėvų kolegė ir 
raugė, atvyko metams dėstyti į Los Andželą, buvo savai- 
me suprantama, kad mums reikia susitikti. Aš pakviečiau ją į savo 


mažą namelį Topangos kanjone, kur mes maloniai papietavome. 

Prie kavos ir cigarečių (Augusta rūkydavo nesustodama; mąs- 
čiau, ar ji kartais nerūko psichoanalizės su pacientais metu) jos 
balso tonas pasikeitė ir ji savo šiurkščiu, nuo dūmų prikimusiu 
balsu tarė: „Oliveri, tau reikia pagalbos. Tu pakliuvai į bėdą. 

„Nesąmonė“, - atsakiau. - Aš mėgaujuosi gyvenimu, niekuo 
nesiskundžiu. Viskas gerai ir meilėje ir darbe.“ Augusta skeptiš- 
kai suniurnėjo, tačiau prie šio klausimo daugiau negrįžo. 

Tuo metu jau buvau pradėjęs vartoti LSD ir, jeigu šio narko- 
tiko nebuvo galima gauti, vartodavau purpurinių sukučių sėklas 
(tada jos dar nebuvo apdorojamos pesticidais kaip dabar, kad būtų 
išvengta piktnaudžiavimo narkotikais). Mano sekmadienio rytai 
paprastai būdavo skirti narkotikams. Praėjus dviem ar trims mė- 
nesiams po susitikimo su Augusta suvartojau nemažą dozę tris- 
palvių ipomėjų sėklų. Jos buvo juodutėlės, agato kietumo, todėl aš 
jas sugrūdau grūstuvu ir sumaišiau su vaniliniais ledais. Praėjus 
maždaug dvidešimčiai minučių po to, kai suvalgiau ledus, pajutau 
stiprų pykinimą, o, kai jis liovėsi, atsidūriau rojaus ramumo ir gra- 
žumo karalystėje, už laiko ribų, į kurią šiurkščiai įsiveržė džerž- 
giantis taksi automobilis su sproginėjančiu varikliu, bandantis 
pakilti stačiu šlaitu mano namų link. Vyresnio amžiaus moteris 
išlipo iš taksi ir aš, staiga sužadintas veiksmo, ėmiau bėgti jos link 
šaukdamas: „Žinau, kas esi - tu tiksli Augustos Bonnard kopija. 
Atrodai kaip ji, jūsų tokia pat laikysena ir judesiai, tačiau tu nesi 
ji. Nė akimirką neapsigaučiau.' Augusta pakėlė rankas prie smil- 
kinių ir tarė: „Oi... tai kur kas blogiau, nei maniau.“ Ji sėdo atgal į 
taksi ir nuvažiavo daugiau netarusi nė žodžio. 

Kitą kartą susitikę turėjom apie daug ką pakalbėti. Tai, kad ne- 
sugebėjaujos atpažinti, kad mačiau ją kaip „kopiją, pasak Augustos, 

buvo sudėtinga gynybos forma - disociacija, kurios niekaip kitaip 
kaip psichoze nepavadinsi. Aš nesutikau, nes, mano nuomone, tai, 
kad pamačiau ją kaip kopiją ar apsišaukėlę, turėjo neurologinę prie- 
žastį - jausmai buvo atskirti nuo suvokimo. Sugebėjimo atpažinti 
(kuris buvo nepaliestas) nelydėjo būdingas šilumos ir artimumo 
pojūtis, todėl būtent ši priešprieša ir paskatino logišką, tačiau ab- 
surdišką išvadą, kad ji buvo „kopija“. Šis sindromas, kuris gali atsi- 
rasti sergant šizofrenija, demencija ar delyru, vadinamas Kapgraso 
sindromu. Pasak Augustos, nepriklausomai nuo to, kuris požiūris 
buvo teisingas, sąmonę keičiančių narkotikų vartojimas kiekvieną 
savaitgalį ir dar tokiomis dozėmis aiškiai liudijo apie kažkokius sti- 
prius vidinius norus ir konfliktus, ir kad man reikėtų tai panagrinė- 
ti su psichoterapeutu. Žvelgdamas į praeitį, esu tikras, kad ji buvo 


teisi, dėl to po metų pradėjau lankytis pas psichoterapeutą. 


6 m. vasara man buvo tarpinis laikotarpis: baigiau 
19 S rezidentūrą Kalifornijos universitete Los Andžele 
ir išvykau iš Kalifornijos, tačiau iki mokslinių tyrimų stipendijos 
Niujorke man dar buvo likę trys mėnesiai. Tai turėjo būti puikus 
laisvas metas, nuostabios ir reikalingos atostogos po šešiasde- 
šimties, o kartais ir aštuoniasdešimties savaitinių darbo valandų 
Kalifornijos universitete. Tačiau aš nesijaučiau laisvas. Kai ne- 
dirbu, tarsi atitrūkstu, manęs neapleidžia tuštumos ir struktūros 
nebuvimo jausmas. Kai gyvenau Kalifornijoje, savaitgaliai buvo 
tas pavojingas narkotikų metas, o dabar mano gimtajame mieste 
Londone man prieš akis tvyrojo visa vasara — tarsi trijų mėnesių 


ilgumo savaitgalis. 

Būtent šiuo laisvu ir neramiu metu dar labiau įnikau į nar- 
kotikus - jau neapsiribojau vien savaitgaliais. Pabandžiau intra- 
veninį narkotikų vartojimo būdą, ko anksčiau nebuvau daręs. 
Mano tėvai, abu gydytojai, buvo išvykę, tad būdamas vienas 
namuose, nusprendžiau patyrinėti pirmame aukšte esančios 
operacinės vaistų spintą, tikėdamasis rasti kažką ypatingo savo 
trisdešimt antro gimtadienio proga. Dar niekada nebandžiau 
morfino ar kitų opiatų. Pasiėmiau didelį švirkštą - kam žaisti su 
mažomis dozėmis? Patogiai įsitaisęs lovoje, pritraukiau į švirkš- 
tą kelių buteliukų turinį, įsmeigiau adatą į veną ir pradėjau lėtai 
leisti morfiną. 

Maždaug po minutės mano dėmesys nukrypo į kažkokį suju- 
dimą ant chalato, kuris kabėjo ant durų, rankovės. Kol įdėmiai 
žvelgiau į sujudimą, jis pavirto labai maža, bet mikroskopiškai 
išsamia mūšio scena. Mačiau skirtingų spalvų šilkines palapines, 
ant didžiausios iš jų viršaus plevėsavo karaliaus vėliavėlė. Mačiau 
žirgus, uždengtus ryškiomis gūniomis, raitus kareivius su saulėje 
spindinčiais šarvais ir vyrus, laikančius didelius lankus. Regėjau 
trimitininkus su ilgomis sidabrinėmis dūdomis - jie kėlė jas prie 
burnų ir tuomet išgirdau labai tylų trimitavimą. Mačiau šimtus, 
tūkstančius vyrų - dvi armijas, dvi tautas, besiruošiančias mū- 
šiui. Visiškai pamiršau, kad tai tėra dėmelė ant mano chalato 
rankovės, ir tai, kad gulėjau lovoje, buvau Londone ir kad visa tai 
vyksta 1965 m. Prieš susileidžiant morfino skaičiau Froissart'o 
Chronicles ir Henry V, ir visa tai įsipynė į mano haliucinaciją. Su- 
pratau, kad tai, ką stebiu iš viršaus, yra Aginkūras 1415 m. pabai- 
goje. Aš žvelgiau į Prancūzijos ir Anglijos armijas, pasirengusias 


mūšiui. Ir žinojau, kad toje didelėje palapinėje su vėliavėle buvo 

pats Henrikas V. Visiškai nesuvokiau, kad tai įsivaizduoju ar kad 
tai haliucinacija, - tai, ką mačiau, buvo faktas, tai buvo tikra. 

Po kurio laiko ši scena ėmė nykti ir aš vėl ėmiau miglotai su- 
vokti, kad esu Londone apsvaigęs ir regiu Aginkūro mūšio haliu- 
cinaciją ant chalato rankovės. Tai buvo kerinti ir, tikrąja to žodžio 
prasme, kitur perkelianti patirtis, tačiau ji pasibaigė. Narkotiko 
poveikis sparčiai nyko, jau vos begalėjau įžiūrėti Aginkūrą. Pa- 
žvelgiau į laikrodį. Morfiną įsišvirkščiau devintą trisdešimt, o da- 
bar buvo dešimta valanda. Tačiau manęs neapleido keistas jaus- 
mas: kai leidausi morfiną, buvo prietema, tad dabar turėjo būti 
dar tamsiau. Tačiau buvo atvirkščiai - lauke darėsi vis šviesiau. 
Ir staiga supratau - buvo dešimta valanda ryto. Į savo Anginkū- 
ro mūšį žvelgiau nejudėdamas daugiau nei dvylika valandų. Tai 
mane sukrėtė ir išblaivė bei padėjo suprasti, kad žmogus tokia- 
me opiumo sąstingyje gali praleisti visas savo gyvenimo dienas, 
naktis savaites ir metus. Buvau tikras, kad pirmoji mano opiumo 


patirtis bus drauge ir paskutinė. 


6 m. vasaros pabaigoje persikėliau į Niujorką, kur ga- 
19 S vau stipendiją moksliniam neuropatologijos ir neu- 
rochemijos sričių darbui rašyti. 1965 m. gruodį jaučiausi prastai: 
po daugelio metų, praleistų Kalifornijoje, man sunkiai sekėsi 
prisitaikyti Niujorke, žlugo meilės romanas, nesisekė tyrimai ir 
po truputį pradėjau suprasti, kad iš manęs nebus prie rašomojo 
stalo dirbančio mokslininko. Jaučiausi prislėgtas ir, kankina- 


mas nemigos, vartojau vis didesnius chloro hidrato kiekius, kad 


galėčiau užmigti - kas naktį mano suvartojamas kiekis viršijo 

leistiną dozę penkiolika kartų. Nors ir buvau sukaupęs nemažą 
kiekį šio vaisto, apšvarinau vaistų atsargas laboratorijoje, darbe; 
vieną niūrų antradienį prieš pat Kalėdas mano atsargos išseko, ir 
aš pirmą kartą per porą mėnesių nuėjau gulti be savo įprastos no- 
kautuojančios dozės. Miegojau prastai, kamavo košmarai ir keisti 
sapnai, ir prieš pabusdamas pajutau, kad esu nepakeliamai jau- 
trus garsams. Akmenimis grįstomis Vest Vilidžo gatvėmis nuo- 
latos dardėdavo sunkvežimiai. Dabar garsas buvo toks, tarsi jie 
pravažiuodami grindinio akmenis trupintų į miltus. 

Kadangi nesijaučiau tvirtai, nevažiavau į darbą motociklu 
kaip įprastai - pasinaudojau traukiniu ir autobusu. Trečiadienis 
neuropatologijos departamente buvo smegenų pjaustymo diena 
ir drauge mano eilė pjaustyti smegenis į tikslias, horizontalias 
dalis tuo pat metu nustatant pagrindines struktūras bei išsiaiški- 
nant, ar jose nėra nukrypimų nuo normos. Dažniausiai šis darbas 
man sekdavosi puikiai, tačiau tą dieną pajutau, kad mano ranka 
akivaizdžiai ir gėdingai dreba, o anatominiai pavadinimai labai 
lėtai ateina į galvą. 

Kai pratybos baigėsi, nuėjau į kitoje gatvėje esančią parduo- 
tuvę kaip visada nusipirkti puodelio kavos ir sumuštinio. Be- 
maišant kavą, ji staiga tapo žalia, o paskui violetinė. Apstulbęs 
pažvelgiau į viršų ir pamačiau, kad žmogaus, apmokančio savo 
sąskaitą prie kasos, galva buvo su straubliu, tarsi dramblinio ruo- 
nio. Mane apėmė panika. Numečiau penkių dolerių banknotą 
ant stalo ir nubėgau per gatvę link autobuso. Visų keleivių gal- 
vos buvo glotnios ir baltos lyg didžiuliai kiaušiniai su didelėmis 
blizgančiomis akimis - lyg briaunotos vabzdžių akys. Jos judėjo 


staigiai trūkčiodamos ir tai stiprino jų baikštumo ir ateiviškumo 


138 


Pakitusios sąmonės būsenos 


įspūdį. Supratau, kad patiriu haliucinaciją arba mane ištiko kaž- 
koks keistas percepcinis sutrikimas. Negalėjau sustabdyti to, kas 
vyko mano smegenyse, ir supratau, kad privalau bent jau išoriš- 
kai save kontroliuoti, nepanikuoti, nerėkti ir nesileisti, kad mane 
ištiktų stabas žvelgiant į aplink mane esančius siaubūnus vabalų 
akimis. Pamaniau, kad geriausia tai padaryti rašant, aiškiai ir 
kaip gydytojui tiksliai apibūdinant haliucinaciją ir tuo pat metu 
tapti stebėtoju, netgi tyrinėtoju, o ne bejėge manyje kilusio pa- 
mišimo auka. Niekada nevaikštau be užrašų knygelės ir rašiklio, 
ir dabar rašiau iš visų jėgų, kol haliucinacijų bangos ritosi viena 
po kitos. 

Rašymas ir bandymas apibrėžti man visuomet būdavo geriau- 
sias įrankis sprendžiant sudėtingas ir bauginančias problemas, 
tačiau dar nebuvo tekę jo išbandyti tokiomis gąsdinančiomis 
sąlygomis. Ir tai suveikė. Rašydamas apie tai, kas vyksta, labora- 
torijos sąsiuvinyje, sugebėjau išlaikyti kontrolės regimybę, nors 
haliucinacijos nesiliovė ir nuolatos keitėsi. 

Man kažkaip pavyko išlipti reikiamoje autobuso stotelėje ir 
įsėsti į traukinį, nors viskas aplink dabar judėjo, svaiginamai su- 
kosi, sviro ir netgi virto aukštyn kojomis. Sugebėjau išlipti savo 
rajono stotelėje, Grinvič Vilidže. Išėjęs iš metro pamačiau, kad 
pastatai aplink mane siūbuoja ir plaikstosi į šonus tarsi vėliavos 
pučiant stipriam vėjui. Jaučiau didžiulį palengvėjimą grįžęs į 
savo butą, laimė, manęs niekas neužpuolė, nesuėmė ir nepartren- 
kė gatvėje skubant namo. Vos įžengęs į vidų, pajutau norą su kuo 
nors susisiekti, su žmogumi, kuris mane gerai pažįsta, kuris yra 
ne tik gydytojas, bet ir draugas. Tokia buvo Carol Burnett. Prieš 


penkerius metus mes drauge atlikome praktiką San Franciske, ir 

artima mūsų draugystė atsinaujino abiem persikėlus į Niujorką. 
Carol mane suprastų, ji žinotų, ko reikėtų imtis. Surinkau jos nu- 
merį smarkiai drebančia ranka. Kai tik ji pakėlė ragelį, ištariau: 
„Carol, noriu atsisveikinti. Aš išprotėjau, pamišau. Tai prasidėjo 
ryte ir juo toliau, tuo man darosi blogiau.“ Carol tarė: „Oliveri, 
ką suvartojai?“ - „Nieko, dėl to ir esu taip išsigandęs“, - atsakiau. 
Minutėlę pagalvojusi, Carol paklausė: „Ką neseniai nustojai var- 
toti?“ - „Būtent! Vartojau nemažus chloro hidrato kiekius, bet jis 
man pasibaigė vakar vakare“ — „Oliveri, mulki tu! Visada persi- 
stengi, - tarė Carol. - Tau klasikinis baltosios karštinės atvejis. 

Pajutau stiprų palengvėjimą - baltoji karštinė yra daug geriau 
už šizofreninę psichozę. Tačiau gerai žinojau ir apie baltosios 
karštligės keliamus pavojus: sumišimas, dezorientacija, haliuci- 
nacijos, manijos, dehidratacija, karščiavimas, padažnėjęs širdies 
plakimas, išsekimas, traukuliai ir mirtis. Bet kam, atsidūrusiam 
tokioje padėtyje, būčiau pasiūlęs nedelsiant vykti į ligoninės pri- 
imamąjį, tačiau tai vyko man, ir aš norėjau susiimti ir iki galo iš- 
gyventi šią patirtį. Carol sutiko prižiūrėti mane pirmą dieną, o 
paskui, jeigu pamatys, kad yra saugu, palikti mane vieną. Paskui 
kartais man paskambintų arba užeitų aplankyti ir, jeigu jai pasi- 
rodytų, kad būtina, kreiptųsi pagalbos. Dėl šio apsaugos plano di- 
džiulė dalis nerimo dingo ir aš iš dalies galėjau mėgautis baltosios 
karštinės vaiduokliais (nors gausybė mažų gyvūnų ir vabzdžių 
toli gražu nėra malonūs dalykai). Haliucinacijos tęsėsi beveik de- 
vyniasdešimt šešias valandas ir, kai jos pagaliau liovėsi, išsekęs 
įkritau į sąstingį." 


Po daugelio metų teko patirti kiek švelnesnį sakau poveikį — tai svaiginantys 
pipirų (Piper methysticum, Polinezijoje taip pat vadinamas kava).auginamų » 

aikystėje labai mėgau chemijos pamokas ir džiūgavau kur- 

damas savo chemijos laboratoriją. Šis susižavėjimas mane 
apleido maždaug apie penkioliktus metus. Mokyklos, universi- 
teto ir medicinos studijų, o paskui ir praktikos bei rezidentūros 
metu sugebėjau išlipti iš vandens sausas, tačiau dalykai, kurių 
mokiausi, nebedžiugino manęs taip stipriai kaip chemija vaikys- 
tėje. Ir tiktai kai 1966 m. vasarą atvykau į Niujorką ir pradėjau 
dirbti su pacientais migrenos klinikoje, vėl pradėjau jausti inte- 
lektinį jaudulį ir emocinį įsitraukimą, kurį jaučiau vaikystėje. 
Norėdamas dar labiau pakurstyti šiuos intelektinius ir emocinius 
jaudulius, palinkau į amfetaminus. 

Šiuos narkotikus vartodavau grįžęs penktadienį po darbo 
ir praleisdavau visą savaitgalį tiek apsvaigęs, kad vaizdiniai ir 
mintys tapdavo panašūs į kontroliuojamas haliucinacijas, priso- 
drintas ekstaziškų emocijų. Šias „narkotikų atostogas“ skirdavau 
romantiškam svajojimui, bet vieną 1967 m. penktadienį, tyrinė- 
damas retų knygų skyrių medicininėje bibliotekoje, radau didelį 
tomą apie migreną pavadinimu On Megrim, Sick-Headache, and 
Some Allied Disorders: A Contribution to the Pathology of Nerve- 
Storms, parašytą 1873 m. gydytojo Edwardo Liveingo. Migrenos 
klinikoje dirbau jau keletą mėnesių ir buvau sužavėtas įvairovės 

» Okeanijoje, syvai. Sakau gėrimas yra svarbi Mikronezijos gyventojų 

gyvenimo dalis, kaip kad tūkstantmečius trunkantis kokos lapų kramtymas 

Anduose, ir jo vartojimas įformintas sudėtinguose sakau ritualuose. Sakau 

poveikį išsamiai aprašiau knygoje The Island of the Colorblind - jis gali 


sukelti malonų lengvumą, lyg plūduriuotum, taip pat galybę vaizdinių 
haliucinacijų ir iliuzijų. 

simptomų ir reiškinių, kurie galėjo atsirasti migrenos priepuolio 
metu. Šie priepuoliai dažnai turėdavo aurą - tai pirmas simpto- 
mas, kurio metu atsiranda percepcinių nukrypimų ir netgi haliu- 
cinacijų. Jos nebuvo piktybinės ir trukdavo vos kelias minutes, 
tačiau tos kelios minutės suteikdavo galimybę pažvelgti į smege- 
nų veiklą ir tai, kaip jos geba susiskaidyti ir vėl susijungti. Man 
atrodė, kad kiekvienas migrenos priepuolis atsiskleisdavo kaip 
neurologijos enciklopedija. 

Buvau perskaitęs daugybę straipsnių apie migreną ir galimas 
jos priežastis, bet nė vienas jų neatskleidė viso migrenos feno- 
menologinio turtingumo bei pacientų patiriamų kančių gelmės. 
Norėdamas surasti išsamesnį, gilesnį ir žmogiškesnį požiūrį į mi- 
greną, tą savaitgalį pasiėmiau minėtą Liveingo knygą iš bibliote- 
kos. Nurijęs karčią amfetamino dozę su dideliu kiekiu cukraus, 
kad būtų skaniau, pradėjau skaityti. Kai amfetaminas pradėjo 
veikti stimuliuodamas mano jausmus ir vaizduotę, rodėsi, jog di- 
dėja Liveingo knygos paveikumas, gylis ir grožis. Labai norėjau 
įsiskverbti į Liveingo protą ir pajusti tų laikų, kuriais jis dirbo, 
atmosferą. Buvau toks sustingęs ir susikaupęs, kad per dešimt 
valandų beveik nesujudėjo nė vienas raumuo, net neapsilaižiau 
lūpų, nes nesustodamas skaičiau penkių šimtų puslapių Megrim. 
Skaitydamas jaučiau, tarsi virsčiau pačiu Liveingu, lyg iš tikrų- 
jų mMatyčiau jo aprašomus pacientus. Kartais nebuvau tikras, ar 
skaitau knygą, ar ją rašau. Mačiau save Dickenso laikų Londone 
1860-1870 m. Man labai patiko Liveingo humaniškumas, socia- 
linis jautrumas ir tai, kad jis tvirtai laikėsi teiginio, jog migrena 
nėra dykinėjančių turtuolių privilegija, bet gali paliesti tuos, ku- 


rie prastai maitinasi ir ilgas valandas dirba blogai vėdinamuose 

fabrikuose. Dėl to jo knyga man priminė Mayhew tyrimą apie 
Londono darbo klasės žmones, bet taip pat galima buvo paste- 
bėti, kad Liveingas, baigęs biologijos ir medicinos mokslus, buvo 
tikras klinikinio stebėjimo meistras. Pagavau save mąstant: „Tai 
yra geriausio brandžiųjų Viktorijos laikų mokslo ir medicinos pa- 
vyzdys, tai tikras šedevras!“ Ši knyga man suteikė tai, ko taip ilgai 
ieškojau visus tuos mėnesius dirbdamas su nuo migrenos ken- 
čiančiais pacientais - buvau visiškai nusivylęs trumpais ir skur- 
džiais straipsniais, kurie neva turėjo būti „šiuolaikinė“ šį klausi- 
mą nagrinėjanti literatūra. Ekstazės viršūnėje pamačiau migre- 
ną, spindinčią tarsi žvaigždžių spiečius neurologijos danguje. 

Nuo to laiko, kai Liveingas dirbo ir rašė Londone, jau buvo 
praėjęs šimtmetis. Pažadinęs save iš svajų, kuriose buvau tapęs 
Liveingu ar vienu iš jo amžininkų, pasakiau sau: „Dabar 1960 m. 
ne 1860 m. Kas galėtų būti mūsų laikų Liveingu?“ Mano galvoje 
pasigirdo nenuoširdus tariamų balsų chaosas. Mąsčiau apie dak- 
tarą A, daktarą B, C ir D. Jie visi neblogi žmonės, bet nė viename 
jų neįžvelgiu tos galingos humanizmo ir mokslo jungties, būdin- 
gos Liveingui. Ir tada labai garsus vidinis balsas tarė: „Kvaileli! 
Taigi tu esi tas žmogus!" 

Anksčiau, kas kartą sugrįžęs iš po dvi dienas trukusios am- 
fetamino sukeltos manijos, patirdavau sunkią atvirkštinę reakci- 
ją - jausdavau beveik narkoleptinį mieguistumą ir depresiją. Taip 
pat jausdavau, kad pasielgiau itin kvailai, rizikavau savo gyveni- 
mu dėl nieko. Amfetaminų vartojimas didelėmis dozėmis ilgam 
padidindavo mano širdies ritmą iki 200 ir net nežinau, kiek pa- 
keldavo kraujospūdį. Pažinojau keletą žmonių, kurie mirė per- 


dozavę amfetaminų. Jausdavausi taip, tarytum būčiau pakilęs į 

stratosferą ir grįžęs atgal tuščiomis, neturėdamas ką parodyti; 
tarsi tai, ką patyriau, būtų tuščia, beprasmiška, bet drauge ir in- 
tensyvu. Tačiau šį kartą, pasibaigus poveikiui, išlaikiau aiškias 
mintis ir nuovoką; patyriau tarsi apreiškimą apie migreną. Jau- 
čiau, kad turiu ir sprendimą, kad iš tikrųjų esu pajėgus parašyti 
knygą, panašią į Liveingo, galbūt net galėčiau tapti mūsų laikų 
Liveingu. 

Kitą dieną, prieš grąžindamas Liveingo knygą į biblioteką, 
visą ją nukopijavau. Ir tuomet po truputį pradėjau rašyti savo 
knygą. Džiaugsmas, kurį man suteikė šis darbas, buvo tikras, ge- 
rokai esmingesnis už lėkštą priklausomybę nuo amfetaminų, bū- 


tent todėl niekada daugiau jų nevartojau. 


Žž 


RAŠTAI: MIGRENOS SU VAIZDINIAIS 


Nuo migrenos kenčiu beveik visą gyvenimą. Pirmas priepuolis, 
kurį prisimenu, ištiko mane, kai buvau trejų ar ketverių metų. 
Žaidžiau sode, kai iš kairės pamačiau akinamai ryškią, mirguliuo- 
jančią šviesą. Ji išsiplėtė ir tapo milžinišku lanku, kuris nusitiesė 
nuo žemės ligi dangaus su aštriais, blizgančiais, zigzagiškais kraš- 
tais bei spindinčiomis mėlyna ir oranžine spalvomis. Ir tada po 
ryškios šviesos pajutau besiplečiantį aklumą, vis labiau augančią 
tuštumą regos lauke, o netrukus beveik nieko nemačiau kairėje 
pusėje. Buvau persigandęs - kas vyksta? Mano rega normalizavosi 
po kelių minučių - tai buvo ilgiausios minutės mano gyvenime. 
Apie tai, kas nutiko, papasakojau mamai, ir ji man paaiškino, 
kad tai, ką patyriau, yra vadinama migrenos aura - jausmas ar 
pojūtis, kuris atsiranda prieš prasidedant migrenai. Ji buvo gydy- 
toja ir taip pat kentė nuo migrenos. Tai buvo vizualinė migrenos 
aura, ir, kaip ji man vėliau paaiškino, jai būdinga zigzago forma 
priminė viduramžių pilių kontūrus, todėl dažnai buvo vadinama 
„įtvirtinimų raštu“. Ji paaiškino, kad daugelis žmonių, aurai din- 


gus, patirdavo siaubingą galvos skausmą. 

Man pasisekė, kad buvau vienas iš tų žmonių, patiriančių aurą 
be galvos skausmo ir, laimė, turėjau motiną, kuri patikino mane, 
jog po poros minučių viskas bus po senovei, ir su kuria, bėgant 
laikui, galėjau pasidalyti savo migrenos patirtimis. Ji paaiškino, 
kad tokios auros, kaip mano patirta, įvyksta dėl kažko panašaus į 
elektros trikdžius, tarsi banga pereitų skersai regos sritis smege- 
nyse. Panaši banga taip pat gali pereiti ir per kitas smegenų dalis, 
pasak jos, žmogus gali pajusti kažką keisto vienoje kūno pusėje, 
užuosti keistą kvapą ar suprasti, kad trumpam prarado kalbos do- 
vaną. Migrena gali paveikti žmogaus sugebėjimą suvokti spalvas, 
gelmę ar judesį - visas vizualus pasaulis kelioms minutėms gali 
tapti nesuprantamas. Paskui, jei žmogui nepasisekė, gali prasidė- 
ti tolesni migrenos simptomai: siaubingi galvos skausmai, vėmi- 
mas, skausmingas jautrumas šviesai ir garsui, žarnyno sutrikimai 
ir daug kitų nemalonių potyrių.* Pasak mano mamos, migrena 
paplitusi gana plačiai, nuo jos kenčia 10 procentų populiacijos. 
Jos klasikinė vaizdinė apraiška yra gyva, inkstą primenanti forma 
su zigzaginiais kraštais, visai tokia pat, kokią mačiau besiplečian- 


čią ir lėtai judančią per vieną regos lauko pusę apie penkiolika ar 


Migrenos sukeltas galvos skausmas dažnai atsiranda vienoje galvos pusėje 
(iš čia ir pavadinimas, kilęs iš graikų kalbos žodžių „hemi“ ir „cranium' ). 
Tačiau skausmas gali atsirasti ir abiejose galvos pusėse ir svyruoti nuo silpno, 
tvinksinčio iki nepakeliamo, kurį aprašė J. C. Petersas 1853 m. knygoje 

A Treatise on Headache: 


Skausmų pobūdis buvo labai įvairus. Dažniausiai jie būdavo bilsnojančio, 
pulsuojančio, įkyraus pobūdžio... kitais atvejais] spaudžiantys ir silpni, įkyrūs su 
neapleidžiančiu jausmu, kad galva perplys: dilgčiojantys, plėšiantys, tempiantys, 
veriantys ir besiplečiantys. Keliais atvejais buvo juntama, tarsi būtų į galvą įspaustas 
pleištas ar atsivėrus! Opa, arbaitrūkusios ar į išorę spaudžiamos smMEgėNYS, 

dvidešimt minučių. Mirgančios šios formos ribos dažnai yra su 
aklina vieta - skotoma, todėl visa toji forma vadinama blyksinčia 
skotoma. 

Daugumai žmonių, kenčiančių nuo klasikinės migrenos, 
blyksinti skotoma yra pagrindinis patiriamas vizualinis efektas, 
po to nieko daugiau nenutinka. Bet kartais skotomoje yra kitų 
raštų. Savo paties migrenos aurose kartais matydavau - ryškiai 
užmerktomis akimis ir silpniau bei skaidriau, jeigu akys būdavo 
atmerktos, - mažytes, besišakojančias linijas, lyg vyteles, ar geo- 
metrines struktūras: groteles, šachmatų lentos langelius, voratin- 
klius ir korius. Kitaip nei pati blyksinti skotoma, kurios vaizdas 
pastovus, o progresavimo tempas lėtas ir vienodas, minėti raštai 
nuolatos judėdavo, formuodavosi ir keisdavosi. Kartais susidė- 
liodavo į sudėtingesnes formas, pavyzdžiui, turkišką kilimą ar 
painias mozaikas, arba trimačius pavidalus, kaip kad nedidukai 
pušų kankorėžiai ar jūros ežiai. Dažnai šie raštai likdavo skoto- 
moje, vienoje ar kitoje mano regos lauko pusėje, bet kartais jie, 
rodos, išsilaisvindavo ir pabirdavo aplinkui. 

Šį reiškinį tenka vadinti haliucinacijomis, nors tai — tik raštai, 
o ne vaizdiniai, nes išoriniame pasaulyje nėra zigzagų ir šachma- 
tų lentų atitikmenų - jie sukuriami smegenyse. Migrena taip pat 
gali sukelti stulbinančių percepcinių pokyčių. Būna, jog kartais 
prarandu spalvos ar gelmės pojūtį (kitiems žmonėms spalvos ar 
gelmės pojūtis gali sustiprėti). Labiausiai mane pritrenkė judesio 
suvokimo praradimas, nes vietoj nuolatinio judėjimo mačiau už- 
sikertančias kadrų serijas. Gali pasikeisti objektų dydis, forma ar 
nuotolis. Jie gali atsidurti regos lauke ne vietoje ir minutę ar dvi 


visas pasaulis gali tapti sunkiai suprantamas. 

Migrenos vizualiniai potyriai įvairūs. Jesse R. man rašė, kas 
jai nutinka užklupus migrenai: „Atrodo, kad mano protas pra- 
randa sugebėjimą atpažinti formas ir klaidingai jas supranta... 
Man atrodo, kad vietoj drabužių kabyklos matau žmogų. Taip 
pat dažnai atrodo, kad ant stalo ar grindų vyksta judėjimas. Keis- 
ta yra tai, kad protas visuomet klaidingai palaiko negyvus objek- 
tus gyvais.“ 

Toni P. rašė, kad, prieš prasidedant migrenai, periferine rega 
ji kartais mato besikaitaliojančias juodas ir baltas zigzago linijas: 
„Blizgios geometrinės formos, šviesos blyksniai. Kartais atrodo, 
kad žvelgiu pro vėjyje besiplaikstančią užuolaidą.“ O kartais jai 


skotoma yra tiesiog tuščia vieta, kurianti kraupų nebūties jausmą: 


Ruošiausi svarbiam laboratorijos darbų egzaminui, tik staiga su- 
pratau, jog kažko trūksta - knyga buvo priešais mane, mačiau jos 
kraštus, tačiau joje nebuvo žodžių, kreivių ar diagramų. Tai nebuvo 
tiesiog tuščias lapas - jie tiesiog neegzistavo. Tik remdamasi protu 
žinojau, kad jie TURĖTŲ ten būti. Tai buvo labai keista... ir truko 


apie dvidešimt minučių. 
Kita moteris, Deborah D., patyrė migrenos priepuolį ir jį aprašė: 


Pažvelgusi į kompiuterio ekraną, negalėjau nieko perskaityti - ekra- 
ne liejosi daugybė vaizdų. Telefono klaviatūroje negalėjau įžiūrėti 


skaičių. Atrodė, tarsi žiūrėčiau per musės akį - vaizdų buvo daugy- 


Migrenos aura paveikia ne tik vizualinį pasaulį. Gali atsirasti kū- 

niškų haliucinacijų: jausmas, kad žmogus yra žemesnis arba aukš- 
tesnis, kad viena galūnė sumažėjo ar tapo milžiniška, kad žmo- 
gaus kūnas yra pakrypęs tam tikru kampu ir panašiai. 

Yra žinoma, kad Lewisas Carrollis kentė nuo klasikinės mi- 
grenos ir buvo iškelta (Caro W. Lippmano ir kt.) mintis, kad jo 
migrenos potyriai galėjo įkvėpti knygoje Alisa Stebuklų šalyje ap- 
rašomus keistus dydžio ir formos pokyčius. Siri Hustvedt New 
York Times internetiniame dienoraštyje aprašė savo pačios trans- 


cendentinį Alisos Stebuklų šalyje sindromą: 


Vaikystėje patirdavau „pakėlimo jausmus“ (taip juos vadinau). 
Kartkartėm patirdavau galingą vidinį pojūtį, tarsi mane kas temp- 
tų į viršų, lyg mano galva kiltų, nors ir žinojau, kad kojos nebuvo 
atsiplėšusios nuo žemės. Pakėlimą lydėjo tai, ką galėčiau pavadinti 
baime - transcendencijos jausmu. Šiuos pakėlimus aiškinau skir- 
tingai - kaip dievišką (Dievas kvietė) arba kaip stebinantį ryšį su 


viskuo pasaulyje. Viskas atrodė keista ir nuostabu. 


Migrenos metu gali atsirasti klausos mispercepcijų bei haliucina- 
cijų: garsai sustiprėja, garsiai aidi, yra iškraipyti. Kartais pasigirs- 
ta muzika ar balsai. Pats laikas gali atrodyti iškreiptas. 

Gana įprastos yra uoslės haliucinacijos. Kvapai dažnai būna 
stiprūs, nemalonūs, keistai pažįstami, tačiau sunkiai apibūdina- 
mi. Man pačiam porą kartų, prieš prasidedant migrenai, teko 
patirti uoslės haliucinacijų, ir jos buvo malonios - užuodžiau 
skrudintą duoną su sviestu. Kai tai nutiko pirmą kartą, buvau 
ligoninėje ir nuėjau ieškoti skrudintos duonos, man net nekilo 


mintis, kad tai - haliucinacija, kol po poros minučių neprasidėjo 

vaizdinės įtvirtinimų haliucinacijos. Abu atvejus lydėjo prisimi- 
nimas arba pseudoprisiminimas: aš, būdamas mažas, sėdžiu ant 
aukštos kėdės ir tuoj valgysiu skrudintą duoną su sviestu, užsi- 
gerdamas arbata. Vienas migreną patiriantis asmuo man rašė: 
„Trisdešimt minučių prieš migrenos priepuolį visuomet užuo- 
džiu kepamą jautieną. * 

G. N. Fullerio ir R. J. Guiloffo aprašyta pacientė patirdavo 
„aiškias uoslės haliucinacijas, kurios trukdavo penkias minutes, - 


ji užuosdavo arba senelio cigarus, arba žemės riešutų sviestą. 


aip jaunas neurologas, dirbantis migrenos klinikoje, sten- 
K kiekvieną pacientą paklausti apie jų potyrius. Papras- 
tai, kai paklausdavau, jiems palengvėdavo, nes žmonės nenori kal- 
bėti apie haliucinacijas bijodami, kad jų nepalaikytų psichiniais 
ligoniais. Daugelis mano pacientų savo migrenos aurose nuolatos 
matydavo raštus, keli jų patirdavo kitokių keistų vizualinių reiš- 
kinių, taip pat veidų ir objektų iškraipymų, kai jie susilydydavo 
ar sumirguliuodavo susilieję vienas su kitu. Jie taip pat matydavo 
besidauginančius objektus ar figūras, niekur nedingstančius ar 
vis atsirandančius vaizdinius. 
Dauguma migrenos aurų išlieka elementarių haliucinacijų 


lygmens: matomi fosfinai, viduramžio pilių įtvirtinimus prime- 


Moteris, vardu Ingrida K., taip pat minėjo kartais patirianti „dar vieną keistą 
dalyką prieš pat prasidedant migrenai... Atrodo, kad atpažįstu visus žmones. 
kuriuos matau. Nežinau, kas jie tokie, bet atrodo pažįstami. 

Kiti respondentai taip pat nupasakojo panašų „padidėjusio artimumo" 
jausmą migrenos pradžioje. Šis jausmas, kaip aprašė Orrinas Devinsky ir jo 
kolegos, kartais tampa epileptinės auros dalimi. 

nančios ir kitokių rūšių geometrinės figūros. Tačiau iškyla ir su- 
dėtingesnės haliucinacijos, nors ir retai pasitaikančios migrenos 
atveju. Mano kolega, neurologas Markas Greenas papasakojo, 
kaip vienas jo pacientų kiekvieno migrenos priepuolio metu regė- 
davo tą pačią viziją - tai buvo darbininko, išlendančio iš šulinio 
gatvėje, haliucinacija, jis dėvėdavo baltą šalmą su nupiešta JAV 
vėliava. 

S. A. Kinnieris Wilsonas savo enciklopediniame veikale Neu- 
rology aprašė, kaip jo draugas, iškilus aurai, visuomet patirdavo 


šablonišką haliucinaciją: 


Iš pradžių [jis] matydavo didelį kambarį su aukštais skliautuo- 
tais langais ir baltai apsirengusią figūrą (pasisukusią nugara į jį), 
stovinčią ar sėdinčią prie ilgo tuščio stalo. Ilgus metus tokia nekin- 
tanti buvo jo aura, bet per kiek laiko ją pakeitė šiurkštesnė forma 
(apskritimų ir spiralių), kuri vėliau vis vien kartkartėm pasirody- 


davo, nors galva neskaudėdavo. 


Klausas Podollas ir Derekas Robinsonas į savo gražiai ilius- 
truotą monografiją Migraine Art iš pasaulinės literatūros su- 
rinko begalę pasakojimų apie sudėtingas migrenos haliucinaci- 
jas. Žmonės dažniausiai mato kaip iš gausybės rago byrančius 
gyvūnus, žmonių figūras, veidus, objektus ar kraštovaizdžius. 
Vienas vyras papasakojo migrenos priepuolio metu matęs „mu- 
sės akį, sudarytą iš daugybės milijonų šviesiai mėlynų miki- 
mauzų, tačiau jo haliucinacija buvo įkalinta laikinai prarastoje 
regos lauko dalyje. Kitas asmuo matė „[daugiau nei] šimto žmo- 


nių minią, kai kurie buvo apsirengę baltai.“ Galimos ir žodinės 

haliucinacijos. Podollas ir Robinsonas mini atvejį iš XIX a. li- 


teratūros: 


Hoeflmayrio pacientas matė ore rašomus žodžius, Schobo pacien- 
tas patyrė raidžių, žodžių ir skaičių haliucinacijų, o Fullerio ir kt. 
paminėtas pacientas „matė užrašą ant sienos, o, kai buvo paklaus- 
tas, ką jis reiškia, atsakė, kad yra per toli, kad suprastų. Po to jis 


priėjo arčiau ir sugebėjo aiškiai perskaityti užrašą ant sienos“. 


Migrenos metu gali atsirasti nykštukų haliucinacijos (tai būdinga 
ir kitų ligų atvejais), kaip Siri Hustvedt rašė New York Times in- 


ternetiniame dienoraštyje: 


Gulėdama lovoje, skaičiau Italo Svevo knygą ir kažkodėl pažvel- 
giau žemyn, ir pamačiau juos: mažutį rožinį vyrą ir rausvą jo jau- 
tį, gal šešių ar septynių colių aukščio. Jie buvo tobulos būtybės, ir, 
nepaisant spalvos, atrodė visiškai tikri. Jie su manimi nekalbėjo, 
bet vaikščiojo aplinkui, o aš žiūrėjau į juos kupina susižavėjimo ir 
draugiško švelnumo. Keletą minučių pabuvę jie pranyko. Ne kartą 


norėjau, kad jie sugrįžtų, tačiau tai niekada neįvyko. 


Visi šie reiškiniai rodo, koks milžiniškas ir sudėtingas darinys yra 
paprastas regėjimas; kaip smegenys konstruoja vizualų pasaulį, 
kuriame spalvos, judesys, dydis, forma ir stabilumas yra vientisai 
sukabinti ir integruoti. Aš pats išmokau žvelgti į savo migrenos 
patirtis kaip į spontaniškus (ir, laimė, grįžtamuosius) gamtos eks- 
perimentus — tarsi į nervų sistemos langą, ir man atrodo, kad tai 


buvo priežastis, paskatinusi mane tapti neurologu. 

as kursto regos sistemą migrenos priepuolio metu sukelda- 
Ki. tokias haliucinacijas? Williamas Gowersas, rašęs dau- 
giau nei prieš šimtmetį, kai dar buvo labai nedaug žinoma apie 
regos žievės ląsteles (ar smegenų elektrinį aktyvumą), ėmėsi šio 


klausimo knygoje The Border-land of Epilepsy: 


Procesas, kurio metu atsiranda sensoriniai migrenos simptomai, 
labai paslaptingas. Egzistuoja savita veiklos forma, kuri plinta lyg 
ratilai tvenkinyje, į kurį ką tik buvo įmestas akmuo. Tačiau veikla 
yra lėta, apgalvota ir, slinkdama per sujaudintą centrą, užtrunka 
dvidešimt minučių. Tos srities, per kurią nuvilnijo aktyvios bangos, 


būklė primena molekulinių struktūrų suardymą. 


(Gowerso intuicija pasiteisino ir, praėjus dešimtmečiams, buvo 
paremta fiziologiniais duomenimis, kai buvo atrasta, jog elektros 
impulsas gali nutekėti per smegenų žievę tokiu pat greičiu kaip 
„įtvirtinimų raštai“. 1971 m. Whitmanas Richardsas teigė, kad 
zigzago formos migrenos įtvirtinimų raštai su jiems būdingais 
kampais gali atspindėti kažką vienodai pastovų, esantį pačioje re- 
gos žievės struktūroje. Galbūt orientacijai jautrių neuronų grupe- 
lę, - tai septinto dešimtmečio pradžioje pademonstravo Hubelis 
ir Wieselis. Elektrinio jaudrumo banga, lėtai vilnijanti per žievę, 
pasak Richardso, tiesiogiai stimuliuoja šiuos susibūrimus ir dėl 
to pacientas skirtingais kampais „mato“ mirguliuojančias šviesos 
juostas. Bet tik praėjus dvidešimčiai metų, naudojant magneto- 


encefalografiją, buvo galima pademonstruoti, kad įtvirtinimų 

raštų fragmentą migrenos auros metu iš tiesų lydi minėto elek- 
tros impulso banga. 

Prieš šimtą penkiasdešimt metų astronomas Hubertas Airy 
(kuris pats sirgo migrena) manė, kad migrenos aura yra tarytum 
dirbančių smegenų „nuotrauka“. Jis, kaip ir Gowersas, tiesiogine 


to žodžio prasme buvo teisesnis, nei jam atrodė. 


einrichas Klūveris, rašydamas apie meskaliną, pastebėjo, 
HL: haliucinogeninių narkotikų sukeliamos paprastos geo- 
metrinės haliucinacijos yra identiškos migrenos ir kitų ligų suke- 
liamoms haliucinacijoms. Jis manė, kad šios geometrinės formos 
nepriklausė nuo prisiminimų, asmeninių patirčių, troškimų ar 
vaizduotės - jos buvo neatskiriama smegenų regos sistemos san- 
daros dalis. 

Zigzago įtvirtinimų raštai yra visiškai šabloniški ir gali būti 
suprantami atsižvelgiant į orientacijos receptorius, esančius pir- 
minėje regos žievėje, tačiau sparčiai besikeičiančių geometrinių 
formų paaiškinimo reikia ieškoti kitur. Tam reikia dinaminių 
paaiškinimų ir apsvarstyti būdus, kuriais milijonų nervinių 
ląstelių veikla gali sukurti sudėtingus ir nuolat besikeičiančius 
raštus. Per tokias haliucinacijas iš tikrųjų galime matyti kažką 
panašaus į didžiulės gyvų nervinių ląstelių populiacijos dina- 
miką ir visų pirma saviorganizacijos sugebėjimą, kuris padeda 
atsirasti sudėtingiems veiklos modeliams. Toks aktyvumas vei- 
kia pradiniame ląstelių lygmenyje, kur kas žemiau už asmeninės 
patirties lygmenį. Taigi haliucinacinės formos yra fiziologinės 


žmogaus patirties universalijos. 

Galbūt tokios patirtys yra mūsų, kaip žmonių, aistros raš- 
tams esmė, ir faktas, kad geometriniai raštai dažni dekoratyvi- 
niuose mūsų menuose. Vaikystėje mane žavėjo namuose ma- 
tomi raštai - kvadratinės spalvotos grindų plytelės verandoje, 
mažos šešiakampės virtuvėje, eglutės raštas ant mano kambario 
užuolaidų, langelių raštas ant tėvo kostiumo. Kai buvau nuves- 
tas į pamaldas sinagogoje, mane daug labiau sudomino iš mažy- 
čių plytelių sudaryta mozaika ant grindų nei religinė liturgija. 
Tiesiog dievinau svetainėje stovinčias porą antikvarinių kiniškų 
spintelių, nes ant jų lakuotų paviršių buvo iškaltos neįtikėtino 
sudėtingumo kompozicijos - skirtingų mastelių raštai, apipin- 
ti pynėmis ir apsupti spiečiaus ūselių ir lapų. Šie geometriniai 
motyvai ir užraitai kažkodėl man atrodė pažįstami, tačiau tik po 
daugelio metų suvokiau, kad taip jaučiausi todėl, kad buvau juos 
matęs savo galvoje, - tie raštai rezonavo su mano vidine patir- 
timi, painiais migrenos priepuolio metu matomais verpetais ir 
čerpėmis. 

Panašius į migrenos priepuolio metu matomus raštus galima 
rasti islamiškajame mene, klasikiniuose ir viduramžių moty- 
vuose, zapotekų architektūroje, Australijos aborigenų ant žievės 
tapomuose paveiksluose, akomos keramikoje, svazių pintuose 
krepšiuose ir beveik visose kultūrose, kurios gyvavo prieš dešim- 
tis tūkstančių metų. Atrodo, kad per visą žmonijos istoriją kilda- 
vo noras išreikšti šias vidines patirtis ir sukurti iš jų meną - nuo 
priešistorinių urvų graviūrų iki sūkuriuojančio psichodelinio 
septinto dešimtmečio meno. Ar sąmonėje esančios, į smegenų 
struktūrą įmontuotos arabeskos ir šešiakampiai suteikia mums 


pirmąsias užuominas apie formalų grožį? 

Tarp neurologų plinta požiūris, kad savarankiškai organizuo- 
ta veikla didelėse regos neuronų populiacijose yra būtina vizua- 
linės percepcijos sąlyga, kad tokia yra matymo pradžia. Sponta- 
niška saviorganizacija nėra būdinga vien gyviems organizmams. 
Ją galima aptikti besiformuojančiuose sniego kristaluose, nera- 
maus vandens sūkuriuose ir drumstume bei tam tikrose virpan- 
čiose cheminėse reakcijose. Čia saviorganizacija erdvėje ir laike 
taip pat gali sukurti geometrines formas ir raštus, labai panašius 
į tuos, kurie matomi migrenos auroje. Šia prasme geometrinės 
migrenos haliucinacijos leidžia mums patirti ne tik visapusišką 


nervų sistemos veikimą, bet ir pačios gamtos universalumą. 


8. 


„ŠVENTOJI“ LIGA 


Nuo epilepsijos kenčia nedidelė žmonijos dalis, ji pasitaiko viso- 
se kultūrose ir yra atpažįstama nuo rašytinės istorijos pradžios. 
Hipokratas ją laikė šventa liga, dieviškojo įkvėpimo sutrikimu“. 
Tačiau jos pagrindinė, konvulsinė, forma (vienintelė atpažįsta- 
ma forma iki XIX a.) keldavo vien baimę, priešiškumą ir negai- 
lestingą diskriminaciją. Epilepsija iki šių dienų laikoma gėdingu 
dalyku. 

Epilepsijos priepuoliai, dažnai vadinami traukuliais, gali 
įgauti keliolika ar daugiau formų. Jie turi kai ką bendro - staigią 
pradžią (kartais be jokio įspėjimo, o kartais juos lydi pranašin- 
gi požymiai ar aura), kurios išeities taškas yra staigi ir anomali 
elektros iškrova smegenyse. Paprastų priepuolių metu ši iškrova 
kyla iš abiejų smegenų pusrutulių tuo pat metu. Epilepsijos prie- 


puolio metu ištinka stiprus konvulsinis raumenų trūkčiojimas, 


Hipokratas, rašydamas apie „šventąją ligą“, tik pagerbė tuo metu populiarų 
įsitikinimą, kad epilepsija yra dieviškos kilmės, bet kartu paneigė tai pirmuoju 
sakiniu: „Ši šventąja vadinama liga man neatrodo šventesnė už kitas ligas, ji 
turi paprastą ją sukeliančią priežastį kaip ir kitos būklės. 

liežuvio kandžiojimas, kartais iš burnos išsiveržia putos, taip pat 
žmogus gali išleisti šaižų, nežmogiškai skambantį „epileptinį 
riksmą“. Per kelias sekundes žmogus, patiriantis epilepsijos prie- 
puolį, praranda sąmonę ir nukrinta ant grindų (epilepsija taip 
pat buvo vadinama „kritimo liga“). Matant tokius priepuolius 
dažnai išsigąstama. 

Lengvo epilepsijos priepuolio metu ištinka tik trumpalaikis 
sąmonės netekimas - gali pasirodyti, kad asmuo kelioms sekun- 
dėms tampa „išsiblaškęs“, o po to toliau tęsia pokalbį ar žaidimą 
šachmatais, taip ir nesupratęs (kaip ir šalia esantieji), kad jam 
nutiko kažkas neįprasto. 

Skirtingai nuo tokių paprastų priepuolių, kurie kyla iš pri- 
gimtinio smegenų genetinio jautrumo, daliniai priepuoliai ky- 
la iš tam tikros pažeistos arba jautrios vietos, esančios vienoje 
smegenų dalyje, epilepsijos židinio — tai gali būti paveldima 
arba traumos padarinys. Dalinių priepuolių simptomai priklau- 
so nuo židinio vietos: jie gali būti susiję su motorika (tam tikrų 
raumenų trūkčiojimas), autonominiai (pykinimas, nemalonūs 
pojūčiai skrandyje ir pan). jutiminiai (regėjimo, garso, kvapo ir 
kitų jutimų sutrikimai ar haliucinacijos) arba psichiniai (staigus 
džiugesio ar baimės jausmas, atsiradęs be jokios priežasties, dėja 
vu ir jausmas, kad gerai žinomas asmuo ar situacija yra visiškai 
nepažįstami, arba staigios, dažnai neįprastų minčių virtinės). 
Aktyvumas dalinio priepuolio metu gali apsiriboti epilepsijos 
židiniu arba pasklisti į kitas smegenų sritis, o tai kartais sukelia 


viso kūno traukulius. 

aliniai, arba židinio, priepuoliai buvo pripažinti tik antroje 
IB XIX a. pusėje. Tai buvo metas, kai visokių rūšių (pavyz- 
džiui: afazija - gebėjimo kalbėti praradimas arba agnozija - daik- 
tų pažinimo sutrikimas) židinio trūkumai buvo apibūdinami ir 
priskiriami konkrečių smegenų sričių žalai. Ši smegenų patologi- 
jos koreliacija su konkrečiais trūkumais arba „neigiamais“ simp- 
tomais leido suprasti, kad smegenyse yra daug skirtingų centrų, 
atsakingų už tam tikras funkcijas. 

Tačiau Hughlingsas Jacksonas (kartais vadinamas anglų neu- 
rologijos tėvu) vienodai dėmesio skyrė „teigiamiems“ neurologi- 
nių ligų požymiams, tokiems hiperaktyvumo simptomams kaip 
traukuliai, haliucinacijos ir kliedesiai. Jis buvo kruopštus ir kan- 
trus stebėtojas ir pirmasis, atpažinęs sunkių priepuolių metu pa- 
sitaikančius „prisiminimus“ bei „svajingas būsenas“. Židinio mo- 
torikos traukulius, kurie prasideda plaštakose ir „keliauja“ ranka į 
viršų, vadinsime džeksoniška epilepsija. 

Jacksonas buvo puikus teoretikas, jis pasiūlė mintį, kad žmo- 
gaus nervų sistemoje yra išsivystę įvairūs lygmenys ir kad jie 
hierarchiškai sugrupuoti - aukštesnieji centrai riboja Žžemes- 
niuosius. Dėl to jis manė, kad aukštesniųjų centrų pakenkimai 
žemesniuosiuose gali suaktyvinti „išleidimą . Jacksonas epilep- 
siją laikė langu į nervų sistemos organizaciją ir jos veikimą (taip, 
kaip man atrodo migrena). Jis rašė: „Asmuo, nuoširdžiai tiriantis 
daugybę skirtingų epilepsijos atvejų, daro kur kas daugiau, nei 


jam atrodo. 

Jacksonui apibūdinti ir klasifikuoti priepuolius padėjo jaunes- 
nysis kolega Williamas Gowersas; Jacksono aprašymai buvo su- 
dėtingi, įmantrūs ir kupini abejonių, o Gowerso paprasti, skaid- 
rūs ir aiškūs. Jacksonas nėra parašęs nė vienos knygos, o Gower- 
sas parašė kelias, tarp jų ir 1881 m. išleistą Epilepsy and Other 
Chronic Convulsive Diseases.* 

Gowersą ypač domino epilepsijos simptomai, susiję su rega 
(prieš tai jis buvo parašęs knygą apie oftalmologiją), ir jam patik- 
davo aprašinėti paprastus regėjimo priepuolius, kaip kad prisimi- 


nė vienas jo pacientų: 


Įspėjimas apie prasidedantį priepuolį visuomet būdavo mėlyna 
žvaigždė, kuri pasirodydavo priešais kairę akį ir priartėdavo, tada 
asmuo prarasdavo sąmonę. Kitas pacientas priešais kairę akį vi- 
sada matydavo aplink besisukantį tamsų objektą. Jis artėdavo, 


sukdamasis vis didesniais ratais, kol žmogus prarasdavo sąmonę. 


| Nrieš porą metų pas mane apsilankė aiškiai mintis reiškian- 
ti moteris Jena W. Ji man papasakojo, kad, būdama ketve- 
rių, matė „labai charakteringą besisukantį spalvotų šviesų ka- 


muolį kairėje pusėje“. Spalvotų šviesų kamuolys sukosi porą 


* 


1861 m. pradžioje, būdamas dvidešimt ketverių, Hughlingsas Jacksonas 
paskelbė daug svarbių straipsnių apie epilepsiją, afaziją ir kitus dalykus, 

tarp jų ir tai, ką jis vadino „nervų sistemos vystymusi bei žlugimu“. Praėjus 
dvidešimčiai metų po jo mirties, 1931 m., buvo išleisti šių straipsnių 
rinkiniai dviem tomais. Vėlesniais gyvenimo metais Jacksonas medicinos 
žurnale Lancet paskelbė daugiau nei dvidešimt trumpų rinktinių straipsnių 
pavadinimu Neurological Fragments. 1925 m. jie buvo surinkti ir išleisti knyga. 

sekundžių, paskui jį pakeitė pilkšvas debesis, matomas iš deši- 
nės pusės, kuris dvi ar tris minutes užtemdė regėjimą toje pu- 
sėje. Ji ir toliau matydavo besisukančio kamuolio viziją keturis 
ar penkis kartus per metus, visuomet toje pačioje pusėje ir gal- 
vojo, kad tai normalu, kad tai mato visi žmonės. Kai ji sulaukė 
šešerių ar septynerių metų, priepuoliai įgavo naują formą: po 
spalvoto kamuolio vizijos vienoje galvos pusėje prasidėdavo 
galvos skausmas, kurį lydėdavo nepakantumas šviesai ir garsui. 
Ji buvo nuvesta pas neurologą, tačiau elektroencefalograma ir 
kompiuterinė tomografija nieko neparodė, ir jai buvo diagno- 
zuota migrena. 

Jai sulaukus trylikos metų, priepuoliai tapo ilgesni, dažnesni 
ir sudėtingesni. Kartais šie gąsdinantys priepuoliai baigdavosi vi- 
sišku apakimu, kuris trukdavo keletą minučių, ir ji nesugebėdavo 
suprasti, ką sako žmonės. Kai bandydavo kalbėti, iš burnos lieda- 
vosi nesuvokiamas garsų kratinys. Tuomet jai buvo diagnozuota 
„Sudėtinga migrena. 

Būdama penkiolikos, Jena patyrė epilepsijos priepuolį. Ją iš- 
tiko traukuliai ir Jena, parkritusi ant žemės, prarado sąmonę. Jai 
buvo atlikta ne viena elektroencefalograma bei magnetinio re- 
zonanso tomografija, ir visi rezultatai buvo laikomi normaliais, 
kol galop juos išsamiai ištyręs epilepsijos specialistas rado aiškų 
epilepsijos židinį kairėje pakaušinėje skiltyje ir ten pat - ano- 
malios žievės struktūros vietą. Ji pradėjo vartoti priešepilepti- 
nius vaistus, ir šie užkirto kelią tolesniems traukuliams, tačiau 
beveik visai nepaveikė regos priepuolių, kurie vis dažnėjo, kar- 
tais ištikdavo daug kartų per dieną. Jena sakė, kad juos paskatin- 


davo „ryški saulės šviesa, mirgantys šešėliai arba ryškių spalvų 

judantys vaizdiniai ir fluorescencinės šviesos“. Šis ypatingas jau- 
trumas šviesai labai ribojo jos gyvenimą, iš esmės ji gyveno tik 
naktimis. 

Kadangi vaistai nepaveikė regos priepuolių, jai buvo pasiūly- 
ta operacija, ir, kai Jena sulaukė dvidešimties, jos kairės pakau- 
šinės skilties anomalus plotas buvo pašalintas. Prieš operaciją, 
kol buvo naudojama elektrinė stimuliacija verpstinio vingio žie- 
vei pažymėti, Jena matė fėją ir animacinių filmukų veikėjus. Tai 
buvo vienintelis kartas, kai ji patyrė sudėtingas regos haliucina- 
cijas. Paprastai Jenos regos priepuoliai nesudėtingi - dešinėje 
matomas besisukantis kamuolys arba kartais toje pačioje vietoje 
pasipila bengališkų ugnelių lietus. 

Operacija pavyko puikiai. Jena be galo džiaugėsi, kad nebe- 
reikės lindėti namuose - ji grįžo mokyti gimnastikos. Ji pastebė- 
jo, kad dabar užtenka labai mažos priešepileptinių vaistų dozės 
daugumai regos priepuolių kontroliuoti, tačiau išliko padidėjęs 
jautrumas stresui, miego trūkumui, mirgančioms ir fluorescen- 
tinėms šviesoms ir alkiui. Po operacijos ją ištiko aklumas kai- 
riame žemesniajame regos lauko kvadrate. Tai netrukdo orien- 
tuotis aplinkoje, tačiau ji vengia vairuoti automobilį. Praėjus 
keletui metų po operacijos, buvę simptomai sugrįžo lengvesne 
forma. Ji sako: „Epilepsija yra didelis iššūkis mano gyvenime, 
tačiau aš radau strategiją, padedančią ją kontroliuoti.“ Dabar ji 
rašo biomedicinos inžinerijos daktarės disertaciją (daugiausiai 
dėmesio skirdama neurologijai) įkvėpta savo pačios neurologi- 


nio sutrikimo, kurio painios apraiškos paveikė jos gyvenimą. 

ai epilepsijos židinys yra aukštesnėse jutimo žievės pakopo- 
K. — viršugalvio momens ar smilkininėje žievėje, - epilep- 
sijos sukeltos haliucinacijos gali būti daug sudėtingesnės. Gabi 
dvidešimt aštuonerių metų gydytoja Valerie L. nuo ankstyvo 
amžiaus kentė vadinamąją „migreną - vienoje galvos pusėje ji 
patirdavo galvos skausmus, o prieš juos matydavo tvinksinčius 
mėlynus taškelius. O sulaukusi penkiolikos ji patyrė tai, ko dar 
niekada jai nebuvo nutikę. Ji pasakojo: „Kartą dalyvavau lenkty- 
nėse, kur reikėjo nubėgti dešimt mylių. Kitą dieną jaučiausi labai 
keistai. Po normalaus nakties miego numigau dar šešias valandas, 
tai man yra visiškai nebūdinga, ir pabudusi nuėjau su tėvais į si- 
nagogą - pamaldos truko ilgai, reikėjo daug stovėti.“ Ji pradėjo 
matyti aureoles, kurios supo įvairius objektus, ir pasakė seseriai: 
„Vyksta kažkas keisto.“ Ir staiga stiklinė vandens, į kurią ji žiūrė- 
jo, „ėmė ir pasidaugino': kadir kur žvelgtų, Valerie matė vandens 
stiklines, visą jų galybę - stiklinės dengė sienas ir lubas. Tai tru- 
ko apie penkias sekundes. „Šios penkios sekundės buvo ilgiausios 
mano gyvenime", - prisipažino Valerie. 

Paskui ji prarado sąmonę. Valerie atsibudo greitosios pagalbos 
automobilyje ir išgirdo vairuotoją sakant: „Penkiolikos metų mer- 
gaitė patyrė priepuolį , ji netruko suprasti, kad ta mergaitė - tai ji. 

Būdama šešiolikos, ji patyrė antrą panašų priepuolį ir pirmą 
kartą pradėjo vartoti priešepileptinius vaistus. 

Trečias epilepsijos priepuolis ją ištiko po metų. Valerie ore iš- 


vydo neaiškias juodas figūras („tarsi Roschacho rašalo dėmes“), 

irjai bežiūrint figūros pavirto motinos ir kitų giminaičių veidais. 
Veidai nejudėjo, jie buvo plokšti, dvimačiai, „tarytum negatyvai, 
nes šviesios odos veidai atrodė tamsūs, ir atvirkščiai. Jų kraštai 
virpėjo „lyg būtų apsupti liepsnos“. Tai truko trisdešimt sekun- 
džių, paskui ją ištiko traukuliai, ir Valerie prarado sąmonę. Gy- 
dytojai pakeitė vaistus nuo epilepsijos ir daugiau epilepsijos prie- 
puolių nebuvo. Nepaisant to, ji vis dar mato regos auras: patiria 
regos priepuolius vidutiniškai du kartus per mėnesį, o kartais ir 
daugiau, jei patiria stresą ar trūksta miego. 

Kartą, studijų laikais, Valerie pajuto silpnumą, lyg būtų ne 
sava, todėl vakare nuėjo į tėvų namus. Valerie gulėjo lovoje ir kal- 
bėjosi su mama, kai staiga „pamatė“ iš ryto gautus elektroninius 
laiškus, kuriais buvo apklijuotas visas miegamasis. Vienas laiškas 
buvo pasidauginęs ir viena nuotraukų uždėta ant jos motinos vei- 
do, kuris persišvietė per nuotrauką. Elektroninio laiško vaizdi- 
nys buvo toks aiškus ir tikslus, kad ji galėjo perskaityti kiekvieną 
žodį. Kur tik pažvelgusi, Valeri matė objektus iš savo bendrabu- 
čio kambario. Pasidaugindavo konkretus prisimintas ar pajaustas 
objektas, o ne visa scena. Dabar jos matomos vaizdinės multipli- 
kacijos ir atsikartojimai daugiausia iš pažįstamų veidų, kurie pa- 
sirodo projekcijų pavidalu ant sienų, lubų ir bet kokio kito galimo 
paviršiaus. Šį vaizdinio suvokimo pasklidimą erdvėje (poliopija) 
irlaike (palinopsija) vaizdžiai apibūdino Macdonaldas Critchley, 
kuris pirmasis panaudojo palinopsijos terminą (iš pradžių varto- 
ta paliopsija). 

Valerie dėl priepuolių patiria ir percepcinių pokyčių. Iš tie- 
sų pirmas ženklas, signalizuojantis apie ją ištiksiantį priepuolį, 


yra pakitęs jos pačios atvaizdas, ypač akys. Jai gali atrodyti, kad 

„tai - ne aš“ arba „tai - artimas giminaitis“. Valerie gali išvengti 
priepuolio nuėjus miegoti, jei turi tokią galimybę. Tačiau, jeigu 
nepavyksta gerai išsimiegoti, kitą rytą žmonių veidai gali atrodyti 
kitaip - „keisti“ ir iškraipyti, ypač aplink akis, bet ne taip smar- 
kiai, kad būtų neįmanoma jų atpažinti. Tarp priepuolių ją gali 
apnikti priešingas jausmas - perdėto artimumo, kai visi žmonės 
atrodo pažįstami. Tai toks nenumaldomas jausmas, kad kartais 
Valerie sunku nepasveikinti nepažįstamojo, nors vadovaudama- 
si protu, gali sau pasakyti: „Tai tėra iliuzija. Mažai tikėtina, kad 
man kada nors yra tekę sutikti šį žmogų.“ 

Nepaisant epilepsijos aurų, Valerie gyvena visavertį ir vaisin- 
g3 gyvenimą tęsdama daug pastangų reikalaujančią karjerą. Ją 
ramina trys dalykai: ji jau dešimt metų nepatyrė epilepsijos prie- 
puolio; jos priepuolių sukėlėjas neprogresuoja (būdama dvylikos 
ji patyrė nesunkią galvos traumą, kuri greičiausiai paliko nedidelį 
randą smilkininėje skiltyje) ir vartojami vaistai garantuoja tinka- 


mą priepuolių kontrolę. 


r Jenai, ir Valerie iš pradžių buvo klaidingai diagnozuota mi- 
L — toks epilepsijos ir migrenos painiojimas gana įprastas. 
Gowersas kankinosi bandydamas jas atskirti 1907 m. išleistoje 
knygoje The Border-land of Epilepsy ir jo aiškūs aprašymai paro- 
do keletą šių dviejų ligų panašumų bei skirtumų. Ir migrena, ir 
epilepsija pasireiškia priepuoliais - jos atsiranda staiga, tęsiasi, 
kiek joms priklauso, ir pradingsta. Abi ligos parodo lėtą simpto- 
mų vystymąsi, „žengimą į priekį bei elektrinius trukdžius, kurie 


yra abiejų ligų pamatas. Migrenos atveju tai trunka penkiolika 

ar dvidešimt minučių, epilepsijos - dažnai sekundžių reikalas. 
Žmonėms, sergantiems migrena, sudėtingos haliucinacijos yra 
neįprastos, tačiau epilepsija paprastai paliečia didesnes smegenų 
dalis, taip sukeldama labai sudėtingas, daugiajuslius „prisimini- 
mus“ ar sapnus primenančias fantazijas, kaip kad patyrė viena 
iš Gowerio pacienčių, kuri išvydo „Londono griuvėsius. Ji buvo 


vienintelė žiūrovė, stebinti šią apleistą vietą . 


sichologiją universitete studijuojanti Laura M. iš pradžių 
p nekreipė dėmesio į savo „keistus priepuolius“, bet galiausiai 
kreipėsi į epilepsijos specialistą, kuris nustatė, kad ji „patiria 
standartinius dėja vu epizodus, vizualius ar emocinius sapno ar 
sapnų serijos prisiminimus, paprastai tai būna vienas iš penkių 
sapnų, susapnuotų per pastaruosius dešimt metų“. Tai nutik- 
davo keletą kartų per dieną, ir priepuolius sustiprindavo nuo- 
vargis ar marihuana. Laurai pradėjus vartoti vaistus nuo epi- 
lepsijos sumažėjo jos priepuolių sunkumas ir dažnumas, tačiau 
išryškėjo juo toliau, tuo labiau nepriimtinas šalutinis poveikis, 
ypač perdėtas aktyvumas, kurį vakare pakeisdavo visiškas per- 
vargimas. Ji nustojo gerti vaistus ir sumažino marihuanos var- 
tojimą. Dabar jos priepuolių skaičius pakenčiamas - maždaug 
apie penkis per mėnesį. Jie trunka vos keletą sekundžių ir, nors 
viską apima ir kartais ji gali trumpam „atsijungti“, aplinkiniai 
gali ir nepastebėti, kad jai kažkas negerai. Vienintelis fizinis 
simptomas, kurį jaučia šių priepuolių metu, yra impulsas, už- 
verčiantis akių obuolius į viršų, - ji priešinasi, jei aplinkui yra 


žmonių. 


166 


„Šventoji“ liga 


Kai sutikau Laurą, ji papasakojo, kad visuomet sapnuodavo 
ryškius sodrių spalvų sapnus, kuriuos nesunkiai prisimindavo; 
daugumą jų Laura apibūdino kaip geografinius, kuriuose re- 
gėdavo sudėtingus kraštovaizdžius. Jai atrodė, kad priepuolių 
metu patiriamos vaizdinės haliucinacijos ar praeities blyksniai 
rėmėsi sapnuose matytais kraštovaizdžiais. 

Viena tokių sapninių erdvių buvo Čikaga, kur ji praleido 
paauglystės metus. Dauguma priepuolių perkeldavo ją į sapnų 
Čikagą. Laura yra nupaišiusi miesto žemėlapių su tikrais orien- 
tyrais, tačiau jos topografija yra neatpažįstamai pakitusi. Kitos 
sapninės erdvės koncentruojasi aplink kalvą kitame mieste, kur 
įsikūręs universitetas, kuriame mokėsi. Ji man pasakojo: „Ke- 
lioms sekundėms persikeliu į kažkada sapnuotą sapną, į jo pa- 
saulį, kuris egzistuoja kitoje vietoje ir kitame laike. Vietos yra 
„pažįstamos“, tačiau iš tiesų neegzistuoja.“ 

Kita sapninė erdvė, dažnai iš naujo matoma priepuolių 
metu, - pakitęs ant kalvos įsikūrusio Italijos miestelio, kuriame 
Laura kurį laiką gyveno, vaizdas. Yra ir dar viena, bauginanti, er- 
dvė: „Esu kažkokiame paplūdimyje su savo mažąja sesute. Mus 
bombarduoja ir pametu ją iš akių. Aplink žūsta žmonės. Kar- 
tais, pasak jos, sapninės erdvės susilieja - kalva virsta paplūdi- 
miu. Priepuolį visuomet lydi stiprios emocijos, dažniausiai bai- 
mė arba jaudulys, ir, pasibaigus priepuoliui, jos užvaldo Laurą 
maždaug penkiolikai minučių. 

Šie keisti epizodai gąsdina Laurą. Ant vieno iš žemėlapių ji 
užrašė: „Visa tai mane labai gąsdina. Prašau, padėkite man visais 
įmanomais būdais. Ačiū!“ Ji sako, kad sumokėtų milijoną dolerių, 


kad šių priepuolių nebepatirtų, bet drauge Laura jaučia, kad jie 

yra tarsi vartai į kitą sąmonės formą, kitą vietą ir laiką, kitą pasaulį, 


nors ji ir negali kontroliuoti vartų atsidarymo. 


m. išleistoje knygoje Epilepsy Gowersas pateikė daug 
| S 3 paprastų jutiminių priepuolių pavyzdžių ir pastebė- 
jo, kad klausos ženklai, perspėjantys apie priepuolį, buvo tokie pat 
dažni kaip ir regos. Kai kurie jo pacientai pasakojo girdėję „būgno 
garsą, „šnypštimą“, „šlamėjimą,, o kartais ir sudėtingesnes klausos 
haliucinacijas, pavyzdžiui, muziką. Priepuolių metu gali būti girdi- 
ma haliucinacinė muzika, tačiau reali muzika irgi gali sukelti prie- 
puolį. Knygoje Musicophilia aprašiau keletą tokių muzikogeninės 
epilepsijos atvejų." 

Sudėtingą priepuolį kartais gali lydėti lūpų kramtymas ir čepsė- 


jimas su dažnai atsirandančiais haliucinaciniais skoniais.** Uoslės 


* 


Gowerso amžininkas Davidas Ferrier persikėlė į Londoną 1870 m., 

kur dirbo su Hughlingso Jacksono priežiūra (savo paties pastangomis 
Ferrier tapo puikiu eksperimentuojančiu neurologu - jis buvo pirmasis, 
panaudojęs elektros stimuliaciją beždžionės smegenų žemėlapiui sudaryti.) 
Vienas iš epilepsija sergančių Ferrier pacientų patirdavo nepaprastą 
sinestezinę aurą, kurios metu jausdavo „tarytum žalio griaustinio kvapą" 
(tai cituoja Macdonaldas Critchley savo 1939 m. spausdintame straipsnyje 
apie regos ir klausos haliucinacijas). 


xk 


Tokius priepuolius 1875 m. aprašė Hughlingsas Jacksonas. Jis manė, 

kad pastarieji kyla iš smegenų struktūros, esančios po uoslės žieve, kuri 
vadinama kabliu (uncinate gyrus - vert. past.). 1898 m. Jacksonui ir W. 

S. Colmanui pavyko tai patvirtinti atlikus autopsiją dr. Z., kuris mirė 
perdozavęs chloro hidrato. Visai neseniai Davidas C. Tayloras ir Susan M. 
Marsh smulkiai nupasakojo nepakartojamą dr. Z. istoriją. Jis buvo įžymus 
gydytojas - Arthuras Thomas Myersas, o jo brolis buvo F. W. H. Myersas, 
kuris įkūrė psichikos tyrimų draugiją. 

haliucinacijos, ištinkančios kaip pavienės auros, arba tuo atveju, 
kai yra sudėtingo priepuolio dalis, gali pasireikšti įvairiomis formo- 
mis, - taip 1958 m. apžvalginiame straipsnyje rašė Davidas Daly. 
Daugelis šių haliucinacinių kvapų atrodo nepažįstami ir nenusako- 
mi (nebent kaip „malonūs“ ar „nemalonūs“), nors pacientas ir užuo- 
džia tą patį kvapą kiekvieno priepuolio metu. Vienas Daly pacientų 
sakė, kad jo haliucinacinis kvapas buvo „tarsi kepančios mėsos kva- 
pas“, kitas aiškino, kad jautėsi taip, „tarytum eitų pro kvepalų par- 
duotuvę . Viena moteris pajusdavo tokį stiprų ir tikrą persikų kvapą, 
kad būdavo visiškai tikra, jog kambaryje yra persikų.* Kitą pacientą 
užplūsdavo „prisiminimas“, susijęs su haliucinaciniais kvapais, „pri- 


menančiais vaikystėje užuostus kvapus mamos virtuvėje“. 


19 S 6 m. Robertas Efronas, jūrų laivyno gydytojas, pateikė 
nepaprastai išsamų savo vidutinio amžiaus pacien- 
tės, profesionalios dainininkės Thelmos B., aprašymą. Ponia B. 


priepuolių metu patirdavo uoslės haliucinacijas, ir taip pat ryškiai 


ji apibūdino tai, ką Hughlingsas Jacksonas vadino dviguba sąmone: 


Būna, kad jaučiuosi visapusiškai puikiai, tik staiga mane tarsi iš- 
plėšia iš vietos, kurioje esu. Jaučiuosi, tarsi būčiau dviejose vietose 


tuo pat metu ir drauge lyg nebūčiau nė vienoje iš jų: jaučiu, tarsi 


1946 m. filme A Matter of Life and Death Davido Niveno personažas, pilotas, 
patiria sudėtingas epileptines vizijas, kurios visuomet prasideda nuo 

uoslės haliucinacijos (pridegusių svogūnų kvapo) ir klausos haliucinacijos 
(pasikartojančios šešių natų temos). Diane Friedman aple tai yra parašiusi 
puikią knygą, kurioje atskleidžia, kaip kruopščiai režisierius Michaelas 
Powellas konsultavosi su neurologais dėl epileptinių haliucinacijų formų. 

būčiau nutolusi. Galiu skaityti, rašyti ir kalbėti, ir net dainuoti. 
Puikiai suprantu, kas vyksta, tačiau jaučiuosi taip, lyg būčiau ne 
savo kūne. Kai mane ištinka šis jausmas, žinau, kad apims trauku- 
liai. Nuolatos stengiuosi, kad taip neįvyktų, tačiau, kad ir ką dary- 
čiau, priepuolis įvyksta. Viskas juda į priekį tarsi pagal traukinio 
tvarkaraštį. Šioje priepuolio dalyje jaučiuosi labai aktyvi. Jeigu esu 
namuose, pradedu kloti lovas, valyti dulkes, šluoti ar plauti indus. 
Sesuo sako, kad viską darau pasiutusiu greičiu - sukuosi aplink tar- 
si višta be galvos. Tačiau man visa tai atrodo sulėtinta. Man labai 
svarbus laikas, visuomet tikrinu laikrodį ir kas kelias minutes klau- 
siu žmonių, kiek valandų. Dėl to tiksliai žinau, kiek laiko trunka ši 
priepuolio dalis. Ji gali trukti trumpai - dešimt minučių arba gali 
užimti didesnę dienos dalį, tai reiškia tikrą pragarą. Bet paprastai 
tai trunka nuo dvidešimties iki trisdešimties minučių. Visą šį lai- 
ką jaučiuosi nutolusi, tarsi būčiau už kambario durų ir žiūrėčiau į 
vidų pro rakto skylutę arba lyg būčiau Dievas, kuris žiūri žemyn į 


pasaulį, kuriam nepriklauso. 


Maždaug priepuolio viduryje, anot ponios B., jai į galvą šauna 


juokinga mintis, jog ji tuoj kažką užuos: 


Kiekvieną akimirką manau, jog kažką užuosiu, bet vis neužuo- 
džiu. Pirmą kartą, kai tai nutiko, vaikštinėjau po kaimą ir jaučiau- 
si keistai. Laukuose skyniau neužmirštuoles. Prisimenu, kad nuolat 
uosčiau šias gėles, nors ir žinojau, kad jos neturi jokio kvapo. Jas 
uosčiau apie pusvalandį, nes buvau tikra, kad jos tuoj pradės kvepė- 
ti, nors tada ir puikiai žinojau, kad neužmirštuolės nekvepia... tuo 


pat metu žinojau ir nežinojau. 

Antro epilepsijos auros etapo metu ponia B. jausdavosi vis labiau 
ir labiau „nutolusi“, kol galop suprasdavo, jog tuoj prasidės trau- 
kuliai. Ji atsiguldavo ant grindų, atokiau nuo baldų, kad priepuo- 


lio metu nesusižeistų ir, pasak jos: 


Kai tik man atrodo, jog esu nutolusi tiek, kiek tik įmanoma nutolti, 
staigiai pajuntu sprogimo ar susidūrusių automobilių kvapą. Tai 
vyksta ne pamažu - viskas nutinka staiga. Tą pat akimirką, kai 
prasiveržia kvapas, grįžtu į normalų pasaulį - daugiau nebesijau- 
čiu nutolusi. Tas kvapas yra bjauriai saldus, skvarbus tarsi pigių 
kvepalų. Aplink visiškai tylu. Nežinau, ar galiu girdėti. Esu visiškai 


viena, apsupta to kvapo. 


Kvapas tvyrodavo apie kelias sekundes ir po to pradingdavo, ta- 
čiau tyla išlikdavo iki penkių ar dešimties sekundžių, kol ji išgirs- 


davo balsą iš kairės pusės tariantį jos vardą. Ponia B. pasakojo: 


Tai ne tas pat, kas girdėti balsą sapne. Šis balsas tikras. Kas kartą 
išgirdusi, visiškai juo patikiu. Tai nei vyro, nei moters balsas. Aš jo 
neatpažįstu. Tačiau vieną dalyką žinau puikiai - jei pasisuksiu ten, 


iš kur sklinda balsas, - mane ištiks traukuliai. 


Ji labai stengdavosi neatsisukti į balso pusę, bet būdavo neįmano- 
ma atsispirti. Galiausiai ji prarasdavo sąmonę ir ištikdavo trau- 
kuliai. 

Gowersas turėjo „mėgstamą“ priepuolį, apie kurį dažnai užsi- 
mindavo savo raštuose, nes nuo jo kenčiantis pacientas, visai kaip 


Thelma B., patirdavo epileptinę aurą, kuri apimdavo daugybę 

skirtingų rūšių haliucinacijų. Jos plėtodavosi žygiuote arba stere- 


otipiškai progresuojant simptomams. Tai Gowersui parodė, kaip 


epileptinis sužadinimas juda smegenimis, iš pradžių stimuliuo- 


damas vieną, o paskui kitą dalį, galop sukeldamas atitinkamas 


haliucinacijas, taip ir nutikdavo minėtam pacientui. Pirmą kartą 


šį pacientą jis aprašė savo 1881 m. knygoje Epilepsy: 


Pacientas buvo protingas dvidešimt šešerių metų vyras ir visi jo 


priepuoliai prasidėdavo tokiu pat būdu. Iš pradžių jis pajusdavo 


[kairėje pusėje po šonkauliais] „tarsi skausmą, lydimą mėšlungio“. 


Šiam jausmui tęsiantis atrodė, kad į kairę krūtinės pusę, į patį viršų 


įlįsdavo kažkoks gumbas leisdamas „duslų garsą“. Gumbui pasie- 


kus viršutinę krūtinės dalį, garsas pavirsdavo „beldimu“, kuris buvo 


ne tik girdimas, bet ir juntamas. Šis jutimas pakildavo į kairę ausį 


ir pradėdavo skambėti kaip „šnypščiantis traukinio variklis“, ir at- 


rodė lyg „imtų trankyti jam galvą“. Tuomet jis staiga (ir tai niekada 


nesikeisdavo) priešais save pamatydavo seną moterį vilnone ruda 


suknele, kuri jam pasiūlydavo kažko, kas kvepėjo tarytum tonga- 


pupės. Paskui senoji moteris dingdavo ir priešais pasirodydavo dvi 


didelės šviesos. Jos buvo apvalios, viena šalia kitos ir trūkčiodamos 


judėdavo artyn. Atsiradus šviesoms, nutildavo šnypštimas ir jis 


gerklėje pajusdavo smaugimą ir priepuolio metu, kuris pagal api- 


būdinimą neabejotinai buvo epileptinis, prarasdavo sąmonę. 


IB 


augelio žmonių židininius priepuolius lydi tie patys pa- 


sikartojantys simptomai, kurie būna arba labai neryš- 


kūs, arba visai nepakitę, tačiau kai kurie gali patirti visą aurų 

repertuarą. Rašytoja Amy Tan, kuriai epilepsiją galėjo sukelti 
Laimo liga, papasakojo man apie savo haliucinacijas. „Kai supra- 
tau, kad haliucinacijos yra priepuoliai, tai man pasirodė tarsi žavi 
smegenų išdaiga. Stengiausi pastebėti pasikartojančių haliucina- 
cijų detales.“ Ir kadangi ji buvo rašytoja, tad suteikė visoms savo 
pasikartojančioms haliucinacijoms vardus. Dažniausiai pasitai- 
kančią vadino „apšviestu, besisukančiu kilometražo skaitikliu“, 


kurį apibūdino šitaip: 


Tai panašu į tai, ką naktį galite pamatyti automobilio prietaisų 
skydelyje. Tik kad skaičiai sukasi vis greičiau, tarytum skaitiklis, 
kuris apskaičiuoja sunaudojamų dujų kainą. Po maždaug dvide- 
šimties sekundžių skaičiai pradeda nykti, subyra ir pats skaitiklis 
ir po truputį išnyksta. Tai nutikdavo labai dažnai, todėl sugalvojau 
pažaisti - norėjau pažiūrėti, ar sugebėčiau įvardinti krintančius 
skaičius, išsiaiškinti, ar man pavyktų kontroliuoti skaitiklio greitį 


arba pratęsti haliucinaciją. Nepavyko. 


Jokia kita haliucinacija nejudėdavo. Kurį laiką ji dažnai maty- 


davo: 


Moters, vilkinčios ilgą baltą Viktorijos laikų suknelę, figūrą iš arti, 
o tolumoje - stovinčius kitus žmones. Tai priminė blankią Viktori- 
jos laikų fotografiją arba nespalvotą Renoiro paveikslo su žmonė- 
tau, kad tai nėra tikra scena ir tikri žmonės. Šis vaizdinys mano 
gyvenime neturėjo jokios prasmės. Nejaučiau jokių su juo susijusių 


stiprių jausmų. 

Kartais ji patiria nemalonaus kvapo haliucinacijų ar fizinių po- 
jūčių: „Pavyzdžiui, pajuntu po manimi svyruojančią žemę, - ir 
priduria: - Turiu pasiklausti aplinkinių, ar nevyksta žemės dre- 
bėjimas.“ 

Ji dažnai patiria dėja vu, tačiau jos kartais patiriami jamais 
vu (jamais vu reiškinys susijęs su tam tikromis epilepsijos for- 
momis, kai pažįstamos vietos ir žmonės tampa neatpažįstami — 


vert. past.) kelia daug daugiau nerimo: 


buvau ėjusi šimtus kartų, ir galvojau, kad niekada nepastebėjau, 
kad jis yra būtent tokios spalvos, formos ir t. t. Tuomet apsižval- 
giau ir suvokiau, kad viskas aplinkui man nepažįstama. Tai mane 
taip suklaidino, kad negalėjau nė per colį pajudėti į priekį. Taip pat 
kartais negalėdavau atpažinti savo namų, nors ir žinojau, kad ten 
gyvenu. Išmokau būti kantri ir palaukti dvidešimt ar trisdešimt se- 


kundžių, kol tai pasibaigdavo. 


Amy pastebėjo, kad priepuoliai dažniausiai ją ištinką tuomet, kai 
bunda iš miego arba kai pradeda snausti. Kartais ji mato ant lubų 
kabančius „Holivudo ateivius“. Jie atrodo tarytum „kažkieno ne- 
mokšiškas bandymas sukurti į ateivius panašias būtybes filmui; 
ateivis yra tarsi voras su į Dartho Vaderio šalmą panašia galva“. 
Ji pabrėžia, kad vaizdai su ja neturi jokio ryšio, nėra susiję su 
jokiais dienos įvykiais ir neturi jokių ypatingų asociacijų ar emo- 
cinės svarbos. Ji pastebi: „Jie neužsibūna mano galvoje, tai ne tie 


dalykai, apie kuriuos reikėtų pamąstyti. Labiau panašūs į nieko 

nereiškiančių sapnų nuotrupas, tarsi atsitiktiniai vaizdai, kurie 


švysteli prieš mane kaip pakliuvę.“ 


tephenas L., mandagus draugiškas vyras, pirmą kartą pas 
S mane apsilankė 2007 m. Jis atsinešė, kaip pats pavadino, savo 
septyniolikos puslapių „neuroistoriją irpridūrė, kad yra „šiektiek 
grafomanas“. Stephenas pasakojo, kad jo problemos prasidėjo po 
avarijos, kurią patyrė prieš trisdešimt metų, kai į jo automobilio 
šoną įvažiavo kita mašina ir jo galva trenkėsi į priekinį stiklą. Jis 
patyrė sunkų smegenų sukrėtimą, tačiau po poros dienų visiškai 
pasitaisė. Po dviejų mėnesių Stephenui prasidėjo trumpi dėja vu 
priepuoliai. Jam atrodė, kad visa, ką patirdavo, darydavo, mąsty- 
davo ar pajausdavo, jau yra patyręs, padaręs, sumąstęs ar pajautęs 
anksčiau. Iš pradžių tai jį intrigavo, atrodė malonu („tarsi švelnus 
vėjelis pūstų man į veidą“), tačiau per porą savaičių pojūtis kar- 
todavosi trisdešimt ar keturiasdešimt kartų. Kartą, norėdamas 
įrodyti, kad šis žinojimas - tik iliuzija, jis priešais vonios veidrodį 
treptelėjo koja ir iškėlė ją aukštai, atlikdamas škotų tautinio šo- 
kio judesį. Jis žinojo, kad niekada nebuvo to daręs, tačiau jautėsi 
taip, tarsi būtų atkartojęs kažką, ką prieš tai buvo atlikęs daugybę 
kartų. 

Jo priepuoliai tapo ne tik dažnesni, bet ir vis labiau sudėtin- 
gesni. Dėją vu dabar buvo tik pradžia kitų patirčių „kaskados“ 
(kaip jis tai vadino), kuriai pasirodžius įvykiai kunkuliuodavo 
nesustabdomai. Po dėja vu jis jusdavo aštrų ledinį arba degi- 
nantį skausmą krūtinėje, paskui pakisdavo klausa - garsai su- 


stiprėdavo, tapdavo skambesni, atrodė lyg aidėtų visur aplinkui. 

Stephenas gali išgirsti dainą labai aiškiai, tarytum ji sklistų iš 
gretimo kambario, ir visuomet bus žinoma daina, pavyzdžiui, tam 
tikra Neilo Youngo daina (After the Gold Rush), kuri skambės bū- 
tent taip, kaip jis išgirdo ją universitete vykusiame koncerte prieš 
metus. Po to jis pajunta „prėską ir aitrų kvapą ir skonį, „atitinkan- 
tį minėtą kvapą. 

Kartą Stephenas susapnavo, kad patiria vieną iš savo auros 
kaskadų ir pabudęs suprato, kad būtent taip ir yra. Tačiau tuomet 
prie įprastos kaskados prisidėjo keista išėjimo iš kūno patirtis. 
Jam atrodė, kad pro viršuje esantį atvirą langą žiūri žemyn į savo 
kūną, gulintį lovoje. Ši išėjimo iš kūno patirtis atrodė labai tikra 
ir ne mažiau gąsdinanti. Iš dalies todėl, kad tai padėjo Stephenui 
suprasti, kad vis didesnė jo smegenų dalis pradėjo dalyvauti prie- 
puoliuose ir padėtis darėsi nekontroliuojama. 

Nepaisant to, jis niekam apie šiuos priepuolius nepasakojo iki 
1976 m. Kalėdų, kai patyrė epilepsijos priepuolį, lydimą trauku- 
lių. Tuo metu jis gulėjo lovoje su mergina, kuri jam vėliau papa- 
sakojo, kas nutiko. Jis kreipėsi į neurologą, kuris patvirtino, kad 
Stephenas patyrė smilkininės skilties epilepsiją ir ją greičiausiai 
sukėlė per avariją pažeista dešinioji smegenų skiltis. Jam buvo 
išrašyta vaistų nuo epilepsijos, iš pradžių vienos rūšies, o paskui 
ir kelių, tačiau Stephenas ir toliau patirdavo smilkininės skilties 
priepuolių beveik kas dieną, nesibaigė ir epilepsijos priepuoliai, 
kurie pasitaikydavo du ar daugiau kartų per mėnesį. Galop, po 
trylikos metų, išbandęs daugybę skirtingų vaistų nuo epilepsijos, 
Stephenas kreipėsi į kitą neurologą dėl galimos operacijos. 

1990 m. Stephenui buvo atlikta operacija ir pašalintas epi- 


lepsijos židinys kairėje smilkininėje skiltyje. Po operacijos jis 

pasijuto labai gerai, tad nutarė atprasti nuo vaistų. Deja, jis paty- 
rė dar vieną automobilio avariją, po kurios priepuoliai atsinau- 
jino. Vaistai priepuolių neveikė ir 1997 m. jam teko atlikti daug 
sudėtingesnę smegenų operaciją. Tačiau Stephenas vis vien turi 
vartoti vaistus nuo epilepsijos ir vis dar patiria įvairius priepuo- 
lių simptomus. 

Stephenas mano, kad, kai prasidėjo priepuoliai, pasikeitė jo 
asmenybė. Jis tapo „daug dvasingesnis, kūrybiškesnis ir meniš- 
kesnis“. Jis svarsto, ar tik nebus taip, jog dešinioji jo smegenų 
pusė (kaip jis tai įvardija) yra stimuliuojama ir daro jam poveikį. 
Visų pirma Stephenui labai svarbi tapo muzika. Dar universiteto 
laikais jis nustojo groti armonikėle, o dabar, būdamas penkias- 
dešimties, jis tarsi apsėstas groja valandų valandas. Jis taip pat 
nemažai laiko praleidžia rašydamas ar piešdamas. Stephenas jau- 
čia, kad jo asmenybė - „viskas arba niekas“: jis būna arba perdėm 
susitelkęs arba visiškai išsiblaškęs. Jam taip pat išsivystė staigaus 
įniršio polinkis. Kartą, kai automobilis užtvėrė jam kelią, jis fiziš- 
kai užpuolė skriaudėją - jam sudavė ir į automobilį sviedė skardi- 
nę. Prisimindamas nutikimą, jis svarsto, ar tam įtakos neturėjo 
patirti priepuoliai. Nepaisant visų bėdų, Stephenas L. ir toliau 
dirba su medicininiais tyrimais ir yra toks pat patrauklus, jautrus 


bei kūrybingas žmogus. 


( "ejo ir jo amžininkai labai mažai kuo galėjo pagelbė- 
ti pacientams, patiriantiems sudėtingų ar židininių prie- 
puolių, nebent išrašyti tokių raminamųjų kaip bromidai. Buvo 


manoma, kad daugybė pacientų, kenčiančių nuo smilkininės 

skilties epilepsijos, yra „sunkiai gydomi“, kol 1930 m. atsirado 
pirmas, tam skirtas vaistas nuo epilepsijos. Bet net ir tada sun- 
kesnėmis formomis sergantiems pacientams nebuvo įmanoma 
padėti. 1930 m. buvo pasiūlytas ir daug radikalesnis chirurginis 
metodas, kurį pritaikė Wilderis Penfieldas - puikus jaunas ame- 
rikiečių kilmės neurochirurgas, dirbantis Monrealyje, ir jo kole- 
ga Herbertas Jasperis. Norėdami pašalinti smegenų žievėje esantį 
epilepsijos židinį, Penfieldas ir Jasperis iš pradžių turėjo jį rasti, 
o tam reikėjo nubraižyti paciento smilkininės žievės žemėlapį, 
beje, tuomet pacientas turėjo būti sąmoningas. Atveriant kau- 
kolę, naudojama vietinė anestezija, tačiau pačios smegenys nėra 
jautrios prisilietimui ar skausmui. Per dvidešimt metų „Monrea- 
lio procedūra“ buvo atlikta daugiau nei penkiems šimtams paci- 
entų, kenčiančių nuo smilkininės skilties epilepsijos. Šie žmonės 
kentėjo nuo labai įvairių priepuolių simptomų, tačiau apie ke- 
turiasdešimt jų patirdavo tai, ką Penfieldas vadino „patirtiniais 
priepuoliais, kurių metu nekintantis ir ryškus prisiminimas iš 
praeities su haliucinacine jėga staigiai įsiverždavo į protą sukel- 
damas sąmonės padvigubėjimą. Pacientas vienodai jausdavo, kad 
yra operacinėje Monrealyje ir kad, tarkim, joja miške ant arklio. 
Nuosekliai braukiant elektrodais per atvirą smilkininės žievės 
paviršių, Penfieldui pavyko kiekvienam pacientui nustatyti kon- 
krečius žievės taškus, kurių stimuliacija sukeldavo staigią, neva- 
lingą reakciją - patirtinį priepuolį.* Šių taškų pašalinimas galėtų 
* Pentieldas buvo ne tik puikus neurochirurgas, bet ir nuostabus tiziologas. 

Ieškodamas epilepsijos židinių, jis sugebėjo išskirti didesnę dalį esminių 

žmogaus smegenų funkcijų. Pavyzdžiui. jis tiksliai nurodė, kurios smegenų 


žievės vietos atstovauja konkretiems kūno dalių pojūčiams ir judesiams - apie 
jo sensorinius ir motorinius homunkulus sklinda legendos. Kaip ir Weiras » 

užkirsti kelią tolesniems priepuoliams nepakenkiant atminčiai. 


Penfieldas aprašė daugybę patirtinių priepuolių pavyzdžių: 


Proceso metu gana aišku, kad ši pažadinta patirtinė reakcija yra 
atsitiktinis atgaminimas bet kokio turinio, kuris sudarė paciento 
sąmonės srautą kažkuriuo jo gyvenimo momentu. Tai galėjo būti 
kių salės duris, kai įsivaizdavo komikso plėšikų veiksmus arba ką tik 
gimęs gulėjo gimdymo kambaryje; akimirka, kai išsigando grėsmin- 
go vyro; kai matė žmones, įeinančius į kambarį apsnigtais rūbais. 
Tai galėjo būti momentas, kai jis stovėjo prie Jacobo ir Washingtono 


gatvių sankryžos Saut Bende, Indianoje. 


Penfieldo nuomonė apie tikrų prisiminimų ar patirčių atsinaujinimą 
buvo prieštaringai vertinama ir ginčytina. Dabar mes žinome, kad 
prisiminimai nėra pastovūs ir sustingę tarsi užkonservuoti Prousto 
stiklainiai sandėliuke. Kas kartą prisimenant jie transformuojami, 


išardomi, vėl surenkami ir iš naujo suskirstomi į kategorijas.“ 


» Mitchellas, Penfieldas buvo puikus rašytojas. Ir net 1958 m. drauge su 
Herbertu Jasperu išleidęs savo magnum opus - Epilepsy and the Functional 
Anatomy of the Human Brain nenustojo rašyti apie smegenis. Penfieldas taip pat 
parašė romanų ir biografijų ir mirė sulaukęs aštuoniasdešimt šešerių. 


Gowersas ir jo amžininkai dvidešimto amžiaus pradžioje atsiminimus 

laikė įspaudais smegenyse (Sokratui jie buvo analogiški minkštame vaške 
paliktiems atspaudams), kuriuos suaktyvina prisiminimo veiksmas. Šis 
klasikinis požiūris buvo užginčytas tik po kritiškų Frederico Bartletto 
tyrimų Kembridže 1920-1930 m. Kai Ebbinghausas ir kiti ankstyveji tyrėjai 
studijavo mechaninę atmintį, pavyzdžiui, kiek skaitmenų galima atsiminti, 
Bartlettas pateikė per kelis mėnesius ne kartą apklaustų pacientų istorijas 

su paveikslėliais. Jų pasakojimai apie tai, ką buvo matę ir girdėję, kaskart 
prisimenant šiek tiek skirdavosi (o kartais būdavo ir visiškai kitokie). Šie » 

Tačiau kai kurie prisiminimai, regis, išlieka ryškūs, labai tiks- 
lūs ir beveik nepakitę visą gyvenimą. Tai ypač akivaizdu kalbant 
apie trauminius atsiminimus arba prisiminimus, turinčius didelį 
emocinį krūvį bei svarbą. Penfieldas labai stengėsi pabrėžti, kad 
epilepsijos prisiminimams trūksta tokių ypatingų savybių“. Jis 
rašė: „Labai sunku įsivaizduoti, kad kai kurie nereikšmingi įvy- 
kiai ir dainos, prisimintos epilepsijos sužadinimo ar iškrovos 
metu, galėtų turėti kokios nors emocinės svarbos pacientui, net 
jei asmuo ir puikiai žino apie tokią galimybę.“ Jis manė, kad prisi- 
minimai sudaryti iš atsitiktinių patirties segmentų, kurie atsitik- 


tinai susiję su priepuolio židiniu. 


[ eista, kad Penfieldas, aprašęs tiek daug įvairių patirtinių 
aliucinacijų, visiškai neužsiminė apie tai, ką mes dabar 


vadiname „ekstazės“ priepuoliais. Tai priepuoliai, kurie sukelia 


» eksperimentai įtikino Bartlettą, kad apie atmintį reikia mąstyti ne kaip apie 

kokį statišką dalyką, o kaip apie dinamišką „prisiminimo“ procesą. Jis rašė: 
Prisiminimas nėra daugybės nekintančių, bedvasių ir fragmentiškų ženklų 
sužadinimas. Tai vaizduotės rekonstrukcija ar konstrukcija, sukurta iš mūsų 
požiūrio santykio su visa aktyvia organizuotų praeities reakcijų ar patirčių 
dauguma. Būtent dėl to ji retai kada būna tiksli. 


Kartais Penfieldas patirtines haliucinacijas vadindavo „praeities blyksniais“. Šis 
terminas yra vartojamas gana skirtinguose kontekstuose, pavyzdžiui, kalbant 
apie potrauminius praeities blyksnius, kai žmogui kartojasi haliucinaciniai 
trauminių įvykių prisiminimai. 

Sąvoka „praeities blyksnis“ taip pat vartojama staigiai pasireiškiančiam, 
trumpalaikiam narkotiko poveikio pajutimui iš naujo apibūdinti. Pavyzdžiui, 
kai staiga pajuntamas LSD poveikis. nors asmuo narkotiko nevartojo ištisus 
mėnesius. 

ekstazę arba transcendentinį džiaugsmą, - juos aprašė Dosto- 
jevskis. Jo priepuoliai prasidėjo vaikystėje, tačiau dažnesni tapo 
tik apie keturiasdešimtuosius gyvenimo metus, kai jis grįžo iš 
tremties Sibire. Kartais jį ištinkančių epilepsijos priepuolių metu 
jis išleisdavo (kaip rašė jo žmona) „baisų riksmą, nežmoniškai 
skambantį verksmą“ ir tuomet, praradęs sąmonę, krisdavo ant 
žemės. Daugelis šių priepuolių prasidėdavo nepaprastomis, mis- 
tinėmis ar ekstaziškomis auromis. Tačiau kartais jį ištikdavo tik 
auros, be jokių vėlesnių traukulių ar sąmonės praradimo. Pirmas 
toks priepuolis jį ištiko Velykų išvakarėse, jį aprašė jo draugė 
Sophia Kowalewski knygoje Childhood Recollections (Alajoua- 
nine'as tai cituoja savo straipsnyje apie Dostojevskio epilepsiją ). 
Kai varpas išmušė vidurnaktį, Dostojevskis su dviem draugais 
kalbėjo apie religiją. Jis staiga sušuko: „Dievas egzistuoja, jis eg- 


zistuoja!“ Vėliau pats nupasakojo šią patirtį smulkiau: 


Oras prisipildė baisaus triukšmo ir aš bandžiau pajudėti. Jau- 
čiau, lyg dangus būtų nusileidęs ant žemės ir mane prarijęs. 
Aš iš tiesų paliečiau Dievą. Jis įėjo į mane ir aš sušukau, kad 
Dievas egzistuoja, - daugiau nieko neprisimenu. Jūs visi, sveiki 
žmonės, net neįsivaizduojate, kokią laimę patiriame mes, epi- 
leptikai, likus kelioms sekundėms iki priepuolio. Nežinau, ar ši 
palaima trunka sekundes, valandas ar mėnesius, tačiau patikė- 
kite, nekeisčiau šio potyrio į jokius kitus gyvenimo suteikiamus 


džiaugsmus.“ 


Jis pateikė panašių aprašymų įvairiais kitais atvejais ir suteikė 


keliems savo romanų veikėjams panašių, o kartais identiškų jo 

patiriamiems priepuolių išgyvenimų. Nuo priepuolių kenčia ku- 


nigaikštis Myškinas Idiote: 


Šiomis lyg žaibas staigiomis akimirkomis, gyvenimo ir sąmonės 
įspūdis jame tapdavo dešimt kartų stipresnis. Jo dvasią ir širdį 
nušviesdavo neaprėpiama šviesa. Visi jo jausmai, abejonės ir neri- 
mas, drauge nurimę, virsdavo beribe ramybe, nuausta iš šviesaus 
džiaugsmo, harmonijos ir vilties. Ir tada jo protas galėdavo suvokti 


galutinę priežastį. 


Ekstazės priepuolių aprašymų aptinkama Demonuose, Broliuose 
Karamazovuose, Pažemintuosiuose ir nuskriaustuosiuose. Knygoje 
Antrininkas randami „priverstinio mąstymo“ ir „sapninės būse- 
nos“ apibūdinimai beveik tapatūs Hughlingso Jacksono, rašiusio 
beveik tuo pat metu, aprašymams, kurių galima aptikti jo pui- 
kiuose neurologiniuose straipsniuose. 

Nepaisant ekstazės aurų, kurias Dostojevskis laikė absoliu- 
čios tiesos apsireiškimais, tiesioginiu ir pagrįstu Dievo pažini- 
mu, vėlesniais jo gyvenimo tarpsniais buvo galima pastebėti, 
kaip nepaprastai ir pažangiai pasikeitė jo asmenybė - tai buvo 
didžiausio kūrybingumo metas. Prancūzų neurologas Thėophi- 
le'is Alajouanine'as pastebėjo, kad šie pokyčiai tampa akivaiz- 
dūs, kai sugretiname ankstyvuosius, realistinius Dostojevskio 
darbus su nuostabiais mistiniais romanais, parašytais vėliau. 
Alajouanine'as teigė, kad „epilepsija iš Dostojevskio padarė „dvi- 
gubą žmogų - racionalistą ir mistiką, kurie vienas kitą užval- 
dydavo priklausomai nuo akimirkos [ir] atrodė, kad vis dažniau 


nugalėdavo mistikas“. 

Būtent šis pokytis, regis, pradėjęs progresuoti netgi Dosto- 
jevskio priepuolių metu, ypač sudomino Amerikos neurologą 
Normaną Geschwindą, kuris aštuntame ir devintame dešimt- 
metyje šia tema parašė nemažai straipsnių. Jis pastebėjo vis 
didėjantį, įkyrų Dostojevskio susirūpinimą morale ir deramu 
elgesiu, išaugusį jo polinkį „veltis į nereikšmingus ginčus“, hu- 
moro trūkumą, jo abejingumą seksualumui ir, nepaisant aukš- 
to, moralizuojančio tono bei rimtumo, „pasirengimą supykti 
patyrus kad ir mažiausią provokaciją . Geschwindas visa tai va- 
dino „tarpiniu asmenybės sindromu“ (dabar jis vadinamas Ges- 
chwindo sindromu). Nuo jo kenčiantiems pacientams dažnai 
išsivysto stiprus susidomėjimas religija (Geschwindas tai vadi- 
na „perdėtu religingumu“ ). Jiems, kaip Styvenui L., taip pat gali 
atsirasti kompulsyvus noras rašyti ar neįprastai stiprių meninių 
ar muzikinių pomėgių. 

Nesvarbu, ar tarpinis asmenybės sindromas išsivysto, ar ne, - 
neatrodo, kad jis būtų universalus ar neišvengiamas tiems, kurie 
kenčia nuo smilkininės skilties epilepsijos. Nėra jokios abejonės, 
kad tie, kurie patiria ekstazės priepuolius, stipriai susijaudina 
ir net aktyviai siekia patirti daugiau tokių priepuolių. 2003 m. 
Hansenas Asheimas ir Eylertas Brodtkorbas Norvegijoje paskel- 
bė mokslinį darbą, kuriame aprašė vienuolika pacientų, patirian- 
čių ekstazės priepuolius. Aštuoni jų norėjo patirti priepuolius iš 
naujo, ir penki rado būdų, kaip juos sukelti. Ekstazės priepuoliai 
labiau nei kitų rūšių priepuoliai gali būti jaučiami kaip gilesnės 
tikrovės apsireiškimai ar apreiškimai. 

Buvęs Geschwindo studentas Orrinas Devinsky buvo smil- 


kininės skilties epilepsijos ir labai įvairių neuropsichiatrinių, 

kartais su ja susijusių patirčių tyrinėjimo pradininkas, tokių 
kaip: autoskopija, išėjimo iš kūno patirtis, dėjd vu, jamais vu, 
padidėjęs artimumas viskam ekstaziškos būsenos priepuolių 
metu bei asmenybės pokyčiai tarp priepuolių. Jam drauge su 
kolegomis pavyko atlikti klinikinius ir vaizdo elektroencefa- 
logramų stebėjimus pacientams patiriant ekstazės ir religinius 
priepuolius. Taip jie galėjo stebėti tikslų pacientų „teofanijų“ 
sutapimą su priepuolių aktyvumu smilkininės skilties prie- 
puolio židinyje (beveik visuomet jie būna dešinėje pusėje).* 

Tokie apsireiškimai gali būti įvairių formų. Devinsky man 
papasakojo apie vieną moterį, kuriai po galvos traumos prasi- 
dėjo trumpi dėja vu epizodai ir ji ėmė užuosti keistą, nenusako- 
mą kvapą. Po keleto šių sudėtingų, dalinių priepuolių ji paniro į 
pakilią būseną, kurioje Dievas angelo pavidalu ir balsu liepė jai 
* Vienas iš tokių pacientų. kuris, būdamas suaugęs, beveik visiškai 
nesidomėjo religija, pirmąjį religinį priepuolį patyrė per iškylą. 
Devinsky man pasakojo: „Jo draugai pastebėjo. kad iš pradžių jis 
įsispoksojo, išbalo ir nustojo reaguoti. Paskui staiga ėmė bėgioti ratais 
šaukdamas: „Aš laisvas! Aš laisvas! Aš esu Jėzus! Esu Jėzus!“ Tai truko 
tris minutes. 

Pacientas vėliau patyrė panašų priepuolį, kuris buvo užtiksuotas 

elektroencefalograma. Devinsky pastebėjo, kad prieš prasidednt 


priepuoliui, pacientas ėmė lėčiau reaguoti ir nesiorientuoti vietoje 


bei laike: 


Kai paklausiau, ar jam viskas gerai, pacientas atsakė: „Viskas gerai, 
jaučiuosi gerai... esu labai laimingas." O kai paklausiau, ar jis žino, 
kur yra, pacientas su šypsena ir nustebusiu žvilgsniu atsakė: „Aišku, 
žinau. Dabar esu danguje; jaučiuosi gerai.“ 
Ši jo būsena tęsėsi dešimt minučių ir paskui prasidėjo epilepsijos 
priepuolis. Vėliau jis prisiminė savo ekstazės aurą „tarytum ryškų 
ir džiugų sapną/. iš kurio jis ką tik pabudo, tačiau visai neprisiminė 
klausimų, kuriuos uždaviau jam auros metu. 

balotiruotis į Kongresą. Nors ji niekada nebuvo nei religinga, 
nei politiška - iš karto pakluso Dievo žodžiams". 

Kartais ekstaziškos haliucinacijos gali būti pavojingos, nors 
tai nutinka labai retai. Devinsky ir jo kolega George'as Lai apra- 
šė, kaip vienas jų pacientų patyrė su priepuoliu susijusią viziją, 
kurioje „išvydo Kristų ir išgirdo balsą, kuris paliepė jam nužu- 
dyti žmoną ir paskui nusižudyti pačiam“. Jis ėmė vykdyti haliu- 
cinacijoje išgirstą paliepimą - nužudė savo žmoną ir bandė nu- 
sidurti pats. Priepuoliai baigėsi, kai pacientui buvo pašalintas 
juos sukeliantis židinys dešinėje smilkininėje skiltyje. 

Tokios epileptinės haliucinacijos labai panašios į kontro- 
liuojamas psichotines haliucinacijas, net jeigu pacientas nie- 
kada nėra turėjęs jokių psichinių sutrikimų. Reikia būti labai 
stipriam (ir skeptiškam) žmogui, kad galėtum pasipriešinti to- 
kioms haliucinacijoms, netikėti ir nepaklusti joms, ypač jeigu 
šios panašios į apreiškimus ir liudija apie ypatingą ir galbūt pa- 


laimingą lemtį. 


| "dk pastebėjo Williamas Jamesas, stiprūs vieno asmens 
religiniai įsitikinimai ir aistra gali paveikti tūkstančius. 
Tai iliustruoja Jeanneos d Arc gyvenimas. Beveik šešis šim- 


tus metų žmonės suka galvas, kaip ūkininko dukrai be jokio 


* 


Ji iškėlė savo, kaip respublikonų partijos narės, kandidatūrą apygardoje, 
kuri labai ilgą laiką priklausė demokratams ir pralaimėjo labai mažu 
skirtumu. Kas kartą kampanijos metu pasirodžiusi viešumoje ji 
skelbdavo, jog iškelti kandidatūrą jai paliepė Dievas, ir tai, pasirodo, 
įtikino tūkstančius žmonių balsuoti už ją, nepaisant akivaizdaus politinės 
patirties ir įgūdžių trūkumo. 

formalaus išsilavinimo pavyko imtis tokios misijos ir įkalbinti 
tūkstančius žmonių jai padėti išvaryti anglus iš Prancūzijos. 
Ankstyvosios hipotezės apie dievišką (arba velnišką) įkvėpimą 
užleido vietą medicininėms, kur psichiatrijos diagnozės varžo- 
si su neurologinėmis. Daug įrodymų yra jos teismo nuorašuose 
(beijos „reabilitacijoje“ praėjus dvidešimt penkeriems metams) 
bei amžininkų atsiminimuose. Nė vienas iš jų nėra galutinis, 
tačiau juose bent jau matyti užuomina į tai, kad Jeanne d Ark 
galėjo sirgti smilkininės skilties epilepsija su ekstazės auromis. 

Jeanne nuo trylikos metų matydavo vizijas ir girdėdavo bal- 
sus. Tai nutikdavo epizodiškai ir trukdavo sekundes ar minutes, 
bet ne ilgiau. Pirmas apsireiškimas ją labai išgąsdino, bet vėliau 
šios vizijos jai ėmė teikti didelį džiaugsmą ir aiškų misijos pojū- 
tį. Šiuos epizodus kartais paskubindavo bažnyčios varpų gaude- 


sys. Stai kaip Jeanne apibūdino pirmuosius apsireiškimus: 


Man buvo trylika, kai išgirdau Dievo balsą, kuris norėjo man 
padėti ir patarti. Pirmą kartą išgirdusi šį balsą, labai išsigan- 
dau. Tai nutiko vasaros vidudienį tėvo sode. Išgirdau balsą iš 
dešinės, sklindantį nuo bažnyčios pusės. Retai girdžiu vieną bal- 
są, dažniausiai jį lydi šviesa. Ji sklinda iš tos pačios pusės kaip 
ir balsas. Paprastai šviesa būna nuostabi... Kai balsą išgirdau 
trečią kartą, suvokiau, kad jis buvo angelo. Šis balsas visuomet 
mane puikiai saugodavo ir aš jį visada suprasdavau. Jis man 
nurodė būti gerai ir dažnai eiti į bažnyčią; taip pat pasakė, 
kad privalau atsiduoti Prancūzijai. Du ar tris kartus per savai- 
tę balsas man kartodavo: „Privalai atsiduoti Prancūzijai.“ Jis 


man kalbėjo: „Keliauk, nutrauk Orleano apgultį, pirmyn!“ O aš 

atsakiau, kad esu tik vargiai nusimananti apie jojimą ar kovas 
mergaitė... Nėra dienos, kad negirdėčiau šio balso - jis man yra 


labai reikšmingas. 


Neurologės Elizabeth Foote-Smith ir Lydia Bayne 1991 m. straips- 
nyje tyrinėja įvairius Jeanne numanomų priepuolių aspektus, 
taip pat jos skaidrų protą, supratingumą ir kuklumą. Nors jų tei- 
giniai gana įtikinami, kiti neurologai su jais nesutinka ir neatro- 
do, kad šis klausimas bus kada nors galutinai išspręstas. Kaip ir 
kitų istorinių įvykių atvejais, įrodymai yra menki. 

Ekstazės, religiniai ar mistiniai priepuoliai ištinka tik nedi- 
delę dalį žmonių, sergančių smilkininės skilties epilepsija. Ar 
taip yra todėl, kad šie žmonės turi kažką ypatingo, pavyzdžiui, 
prieš tai įgytą polinkį į religiją ar metafizinius įsitikinimus? O 
gal taip yra dėlto, kad priepuolis stimuliuoja tam tikras smegenų 
dalis, kurių funkcija - sukelti religinius potyrius?* Be abejo, abi 
pozicijos gali būti teisingos. Ir vis dėlto gana skeptiški žmonės, 
abejingi religijai, netikintys, gali, savo pačių nuostabai, išgyventi 
religinę patirtį priepuolio metu. 

Kenneth as Dewhurstas ir A. W. Beardas 1970 m. straips- 
nyje pateikė keletą šio reiškinio pavyzdžių. Vienas jų susijęs su 


* 


Įrodymai aptariami daugelyje knygų, įskaitant Kevino Nelsono The Spiritual 
Doorway in the Brain: A Neurologist s Search for the God Experience. Taip pat tai 
yra Marko Salzmano romano Lying Awake tema. Pagrindinė romano veikėja — 
vienuolė, patirianti ekstazės priepuolius, kurių metu kalbasi su Dievu. Kaip 
paaiškėja vėliau, jos priepuolių priežastis yra smilkininės skilties auglys. kurį 
reikia tučtuojau pašalinti, kol neišsiplėtė ir jos nenumarino. Bet jeigu auglio 
pašalinimas užvers ir jos vartus į dangų, taip užkirsdamas kelią tolesniam 
bendravimui su Dievu? 

autobuso kontrolieriumi, kuris patyrė ekstazės priepuolį parduo- 


damas bilietus: 


Staiga jį apėmė palaimos jausmas. Tiesiogine to žodžio prasme, 
pasijuto esąs danguje. Rinkdamas pinigus, jis nepadarė jokių klai- 
dų, tuo pat metu pasakodamas keleiviams, kaip gera būti dangu- 
je... Ši dvasinio pakilimo nuotaika, girdint dieviškus ir angeliškus 
balsus, jį buvo apėmusi dvi dienas. Paskui, prisiminęs šias patirtis, 
jis nenustojo tikėti jų tikrumu. Per dvejus metus jo asmenybė ne- 
pakito. Kontrolierius viešai nereiškė jokių išskirtinių pažiūrų, ta- 
čiau liko religingas. Praėjus trejiems metams, jis tris dienas iš eilės 
patyrė po priepuolį ir jo nuotaika vėl tapo pakili. Jis pareiškė, kad 


protas „išsivalė“. Priepuoliams praėjus, jis prarado tikėjimą. 


Jis nebetikėjo rojum ir pragaru, pomirtiniu gyvenimu ar Kris- 
taus dieviškumu. Šis antrasis atsivertimas į ateizmą buvo toks 
pat jaudinantis ir turėjo apreiškimo bruožų kaip ir pirmasis reli- 
ginis atsivertimas. Geschwindas 1974 m. paskaitoje, kurios me- 
džiaga buvo išleista 2009 m., pastebėjo, kad pacientai, sergantys 
smilkininės skilties epilepsija, gali patirti daugybę religinių at- 
sivertimų ir kaip pavyzdį pateikė vieną savo pacientę - „dvide- 
šimtmetę merginą, kuri jau yra atsivertusi į penktą religiją . 
Ekstazės priepuoliai sukrečia asmens įsitikinimus, pasaulio 
matymą, net jeigu iki tol žmogus buvo visiškai abejingas bet 
kokioms mintims apie transcendenciją ar antgamtiškumą. Ais- 
tringų mistinių ir religinių jausmų universalumas - šventybės 
pajauta - būdingas visoms kultūroms leidžia manyti, kad tai iš 


tiesų turi biologinį pagrindą. Jie, kaip ir estetikos pajautimas, 

gali būti mūsų žmogiškojo paveldo dalis. Kai kalbame apie bio- 
loginį pagrindą ir biologinius religinių jausmų prekursorius, ir 
netgi labai konkretų neurologinį pagrindą smilkininėse skiltyse 
ir jų jungtyse, apie ką byloja ekstazės priepuoliai, kalbame tik 
apie natūralias priežastis. Tai mums nieko nepasako apie vertę, 
prasmę, tokių jausmų „funkciją“ arba pasakojimus ir įsitikini- 


mus, kuriuos pagal tuos priepuolius sukuriame. 


9. 


PADALYTAS PUSIAU: 
HALIUCINACIJOS PUSINIAME REGĖJIMO LAUKE 


Žmogus regi ne akimis, o smegenimis, kurios turi daugybę skir- 
tingų sistemų, skirtų informacijai, patekusiai per akis, analizuoti. 
Pirminėje regos žievėje, kuri yra pakaušinėse skiltyse, smegenų 
užpakalinėje dalyje, vyksta tikslus tinklainės informacijos at- 
vaizdavimas smegenų žievėje. Būtent čia yra reprezentuojama 
šviesa, forma, orientavimasis ir regos lauko vieta. Impulsai iš 
akių aplinkkeliais juda į smegenų žievę, taip keliaudami kai kurie 
iš jų pereina į priešingą smegenų pusę. Tokiu atveju kiekvienos 
akies kairiojo regos lauko pusė keliauja į dešinę pakaušinę skiltį ir 
atvirkščiai. Bet jeigu viena iš pakaušinių skilčių yra sužalota (pa- 
vyzdžiui, insulto), priešingoje regos lauko pusėje rega bus sutri- 
kusi ar pasireikš aklumas - tai vadinama hemianopsija. 

Be regos sutrikimo ar praradimo vienoje pusėje, gali atsirasti 
ir teigiamų simptomų - tai haliucinacijos, kurios iškyla akloje 
ar pusiau akloje srityje. Apie dešimt procentų žmonių, turinčių 
ūmią hemianopsiją, patiria tokias haliucinacijas ir netrunka at- 


pažinti, kad tai yra haliucinacijos. 

Skirtingai nuo palyginti trumpų migrenos ar epilepsijos ha- 
liucinacijų, hemianopsijos haliucinacijos gali tęstis ištisas die- 
nas ir savaites. Jos toli gražu nėra nekintančios ar vienodo for- 
mato, atvirkščiai - šios haliucinacijos linkusios nuolatos keistis. 
Šiuo atveju reikėtų įsivaizduoti ne mažą jaudrių ląstelių mazgą, 
patiriantį mėšlungiškus elektrinius iškrūvius, kaip nutinka mi- 
grenos ar epilepsijos metu, o didelį smegenų plotą, ištisus lėtinio 
hiperaktyvumo būsenos neuronų laukus. Jie yra nekontroliuo- 
jami ir veikia netinkamai todėl, kad juos paprastai kontroliuo- 
jančios ir organizuojančios jėgos yra nusilpusios. Šis veikimo 
mechanizmas primena Charles'io Bonnet sindromą. 

Nors šias nuomones netiesiogiai galima aptikti Hughlingso 
Jacksono nervų sistemos, kaip turinčios hierarchiškai sutvar- 
kytus lygmenis, įsivaizdavime (aukštesni lygmenys kontro- 
liuoja žemesniuosius, kurie gali pradėti elgtis nepriklausomai, 
netgi anarchiškai, jei dėl aukštesniųjų lygmenų žalos jie tampa 
nekontroliuojami) „paleidimo“ haliucinacijų idėja buvo paaiš- 
kinta L. Jolyono Westo, jo 1962 m. išleistoje knygoje Hallucina- 
tions. Praėjus dešimtmečiui, oftalmologas Davidas G. Coganas 
paskelbė svarbų straipsnį, apimantį trumpas ir ryškias penkio- 
likos pacientų istorijas. Kai kurių akys buvo sužalotos, kitų op- 
tiniai nervai ar regos laidas su defektais, treti turėjo pakitimų 
pakaušinėje skiltyje, kai kurie turėjo pažeidimų smilkininėje 
skiltyje, dar kitų buvo pažeistas gumburas ar vidurinės sme- 
genys. Atrodė, kad bet kurių šių skirtingų organų pažeidimai 
galėjo sutraukyti įprastą kontrolės tinklą ir sukelti sudėtingas 


regos haliucinacijas. 

m. mane aplankė jauna moteris vardu Ellen O. 
20) () 6 Buvo praėję beveik metai po Ellen atliktos ope- 
racijos dėl netaisyklingai išsivysčiusių kraujagyslių pakaušinėje 
skiltyje. Procedūra gana paprasta - buvo sandarintos sutinusios 
kraujagyslės. Kaip daktarai buvo įspėję, po operacijos Ellen pa- 
tyrė regėjimo sutrikimų: ji matė neryškiai kaire puse bei paty- 
rė agnoziją ir aleksiją - sunkiai atpažino žmones ir spausdintus 
žodžius (angliški žodžiai, pasak Ellen, jai atrodė olandiški). Šios 
kliūtys trukdė Ellen vairuoti, skaityti ir mėgautis televizija, ta- 
čiau jos buvo laikinos. Pirmąsias savaites po operacijos ji patyrė 
regos priepuolių. Jie pasireiškė paprastų regos haliucinacijų for- 
ma - tai buvo šviesos ar spalvos blyksniai, matomi kairėje pusėje, 
ir trukdavo keletą sekundžių. Iš pradžių šie priepuoliai kartojosi 
porą kartų per dieną, tačiau beveik pranyko, kai jai reikėjo grįžti 
į darbą. Šie priepuoliai jai nekėlė didelio rūpesčio, nes gydytojai 
buvo įspėję apie galimus padarinius. 

Tačiau jie neįspėjo Ellen, kad vėliau gali rodytis sudėtingos 
haliucinacijos. Pirmiausia, praėjus šešioms savaitėms po opera- 
cijos, ji regėjo didžiulę gėlę, kuri užėmė didelę kairės regos pusės 
dalį. Ji manė, kad reginį paskatino ryškioje akinančioje saulės 
šviesoje pamatyta tikra gėlė. Atrodė, kad ji buvo išdeginta sme- 
genyse, ir gėlės vaizdinys išliko regos lauko kairėje pusėje tarsi 
„išliekamasis vaizdas“ - toks, kuris trunka ne porą sekundžių, o 
visą savaitę. Savaitgalį ją aplankė brolis ir Ellen keletą dienų matė 
pusę jo veido - su viena akimi ir skruostu.* 


Prieš sutinkant Ellen O., man nebuvo tekę girdėti apie taip ilgai išliekantį 
vaizdinį. Jei jis trunka keletą minučių, galime daryti prielaidą, kad tai susiję » 

Jos patiriamos percepcinės anomalijos - iš tikrųjų matomi 
daiktai, tačiau su iškraipymais ir išliekantys kurį laiką - virto ha- 
liucinacijomis, - ji matė nesamus dalykus. Žmonių veidų vizijos 
(ir jos pačios) buvo viena dažniau pasitaikančių haliucinacijų. 
Ellen matomi veidai buvo „nenormalūs, groteskiški, nenormaliai 
padidėję“, dažnai vien profilis su dantimis arba viena siaubingai 
išdidinta akimi, kuri buvo skirtingo mastelio nei kitos veido da- 
lys. Kitais atvejais ji matydavo „supaprastintus“ veidus, įvairiom 
išraiškom ar pozom - „tarsi jie būtų eskizai ar karikatūros“. Po to 
Ellen daug kartų per dieną haliucinacijose ėmė matyti varlių Ker- 
mitą, lėlę iš laidos vaikams Sezamo gatvė. Ji mąstė: „Kodėl matau 
Kermitą? Jis man visiškai nieko nereiškia.“ 

Dauguma Ellen haliucinacijų buvo plokščios ir nejudančios 
tarsi nuotraukos ar karikatūros, tačiau kartais keisdavosi veidų 
išraiškos. Varlių Kermitas kartais atrodydavo liūdnas, kartais 
laimingas, kartkartėm piktas, tačiau jo išraiškos neturėjo nie- 


ko bendro su jos pačios jausena. Tylios, nejudančios ir nuolat 


» su smegenų navikais momeninėje ar smilkininėje skiltyse arba smilkininės 
skilties epilepsija. Medicininėje literatūroje galima rasti nemažai tokių atvejų, 
tarpjų ir Michaelo Swasho, kuris aprašė du žmones, sergančius smilkininės 
skilties epilepsija. Vienas jų patirdavo priepuolių, kurių metu „jo rega tarsi 
užsifiksuodavo ir vaizdinys išlikdavo keletą minučių. Šių priepuolių metu 
realus pasaulis buvo matomas per tą užsilikusį vaizdinį, kuris iš pradžių 
būdavo ryškus, kol galop išblėsdavo“. 

Panašus vaizdo užsilaikymas gali atsirasti pažeidus akį arba po akies 
operacijos. Mano informacijos pateikėjas H. S. buvo apakintas cheminio 
sprogimo, kai jam buvo penkiolika metų, tačiau dalis regos buvo grąžinta 
atlikus ragenos operaciją praėjus dvidešimčiai metų po nelaimės. Po 
operacijos, kai chirurgas paklausė, ar šis gali matyti jo ranką, H. S. atsakė „taip“, 
tačiau netrukus nustebo, nes matoma ranka arjos vaizdinys, išsaugojusi tikslią 
formą ir padėtį, užsiliko akyse keletą minučių. 

besikeičiančios haliucinacijos jos neapleisdavo beveik ištisas bu- 
draus būvio valandas („Jos tęsiasi ištisą parą“, - sakė Ellen.). Ha- 
liucinacijos neuždengė jos regėjimo, o buvo tarsi ant kairės regos 
lauko pusės uždėtos skaidrės. Ji prasitarė: „Pastaruoju metu jos 
ėmė mažėti. Varlius Kermitas dabar visai mažytis. Anksčiau jis 
užėmė didesnę kairės regos pusės dalį, o dabar tapo tik maža jos 
dalele.“ Ellen svarstė, ar tik nebus taip, kad ji matys šias haliuci- 
nacijas visą likusį gyvenimą. Aš pasakiau, kad jų sumažėjimas yra 
geras ženklas, galbūt vieną dieną Kermitas sumažės taip, kad taps 
visai nebeįžiūrimas. 

Ellen manęs klausinėjo, kas vyksta jos smegenyse. Visų pirma, 
kodėl ją ištikdavo šios keistos ir kartais košmariškos groteskiškų 
veidų haliucinacijos? Iš kokių gelmių išnirdavo veidai? Įsivaizduoti 
tokius dalykus aiškiai buvo nenormalu. Ar ji psichiškai nesveika? 

Ašjai paaiškinau, kad po operacijos ją ištikusį regėjimo vienoje 
pusėje sutrikimą tikriausiai lėmė padidėjęs aktyvumas tose sme- 
genų dalyse, kurios yra regos kelio viršuje - smilkininėse skiltyse, 
kur atpažįstami veidai bei figūros, ir galbūt momeninėse skiltyse. 
Šis padidėjęs kartais nekontroliuojamas aktyvumas ir sukeldavo 
sudėtingų haliucinacijų drauge su išliekančiais vaizdais - pali- 
nopsija. Ypač ją gąsdinusios haliucinacijos - deformuoti ar su- 
skaidyti veidai arba veidai su padidintomis, siaubingomis akimis 
ar dantimis - tipiškas reiškinys tuo atveju, kai smilkininių skilčių 
srityje, viršutinėje smilkininėje vagoje kyla anomalus aktyvumas. 
Tie veidai buvo susiję su neurologija, tai nebuvo sutrikusios psi- 
chikos padarinys. 

Ellen periodiškai man pranešdavo naujienas, taigi praėjus še- 


šeriems metams nuo pirmo mūsų susitikimo, ji rašė: „Negaliu 

pasakyti, kad mano regos problemos pasibaigė, greičiau aš pradė- 
jau gyventi darnoje su jomis. Haliucinacijų sumažėjo, tačiau jos 
nedingo. Daugiausia matau spalvotą rutulį, tačiau jis manęs taip 
stipriai neblaško kaip anksčiau.“ 

Jai vis dar kyla problemų skaitant, ypač kai būna pavargusi. 


Neseniai perskaičiusi knygą, ji pasakojo: 


Vienas ar keli žodžiai išnyko mano nematymo plotelyje (po ope- 
racijos įgijau tamsų nematymo plotelį, kuris po kelių savaičių 
tapo spalvotu, jis vis dar ten pat. Haliucinacijos atsiranda netoli 
to plotelio). Dabar, kai spaudau kompiuterio klavišus po labai il- 
gos darbo dienos, šiek tiek nuo centro į kairę matau labai neryškų 
nespalvotą ketvirto dešimtmečio peliuką Mikį. Jis yra permato- 
mas, todėl spausdindama galiu įžiūrėti kompiuterio ekraną. Bet 


sv-- 


ašvis tiek pridarau klaidų, nes ne visada įžiūriu reikiamą klavišą. 


Tačiau Ellen skotoma nesutrukdė jai siekti magistro laipsnio ir 


netgi bėgti maratone, apie kurį ji prakalbo su savitu, geru humoru: 


Bėgdama Niujorko maratone lapkritį, įpusėjusi antrą mylią, ant 
Verrazano tilto užkliuvau už šiukšlės - metalinio žiedo. Šiukšlė 
dešinę. Aš pakilau ir baigiau maratoną su įskilusiu rankos kaulu - 
man atrodo, tai neprasta bėgimo traumos istorija. Kai nuvykau į 
ortopedijos skyriaus priimamąjį, visi ten laukusieji buvo susižeidę 


kelius arba pasitempę sausgyslės. 

ors sudėtingos Ellen haliucinacijos prasidėjo praėjus ke- 
Niu savaitėms po operacijos, staiga pažeidus pakaušinę 
žievę panašios „paleidimo“ haliucinacijos gali pasirodyti beveik 
iš karto. Būtent taip nutiko penkiasdešimtmetei Marlene H., kuri 
pas mane apsilankė 1989 m. Ji papasakojo, kad vieną 1988 m. 
gruodžio rytą pabudo su galvos skausmu ir keistais regos simpto- 
mais. Marlene daug metų kentė nuo migrenos, dėl to iš pradžių 
palaikė tai dar viena vizualine migrena. Tačiau šį kartą regos simp- 
tomai buvo kitokie: ji aplink matė „mirkčiojančias ir mirguliuo- 
jančias šviesas, žaibo lankus... tai buvo kažkoks frankenšteiniškas 
dalykas“ - jie nepradingo po poros minučių, kaip kad nutikdavo 
pasirodžius migrenos zigzagams, bet tęsėsi visą savaitgalį. Tada, 
sekmadienio vakarą, regėjimo sutrikimai įgavo kiek sudėtingesnį 
pobūdį. Viršutinėje regos lauko dalyje, dešinėje, ji išvydo gyva- 
tišką formą — „tarsi juodos ir geltonos spalvos drugelio Monarcho 
vikšrą blizgančiais žiuželiais drauge su „ryškiomis geltonomis 
šviesomis, lyg per spektaklį Brodvėjuje, - jos be perstojo judėjo 
aukštyn žemyn.“ Nors Marlene gydytojas patikino ją, kad tai tik 
„netipiška migrena, jos situacija tik pablogėjo. Trečiadienį „atro- 
dė, jog vonioje pilna skruzdėlių, sienas ir lubas dengė voratinkliai, 
o ant žmonių veidų buvo grotelės“. Po dviejų dienų jai prasidėjo 
didžiuliai percepciniai sutrikimai: „Mano vyro kojos atrodė siau- 
bingai trumpos, iškreiptos tarsi atspindys kreivame veidrodyje. 
Tai buvo juokinga.“ Tačiau po pietų nuėjus į turgų juokai išgaravo 


ir pasidarė gan baugu: „žmonės atrodė bjauriai, jiems trūko veido 


y. ooo 

Atrodė, kad automobiliai staiga atsirasdavo iš dešinės pusės. Norė- 
dama patikrinti savo regos laukus, Marlene pamojavo pirštais į abi 
puses ir suprato, kad nemato jų iš dešinės, kol pirštai nebūna kirtę 
vidurio linijos, - ji buvo praradusi regėjimą dešinėje pusėje. 

Būtent tada, praėjus kelioms dienoms nuo pradinių simptomų, 
ją pagaliau apžiūrėjo gydytojai. Buvo atlikta smegenų kompiute- 
rinė ašinė tomografija, kuri parodė stiprų kraujavimą kairėje pa- 
kaušinėje skiltyje. Šiame etape nebuvo įmanoma pritaikyti jokio 
gydymo, galima buvo tik tikėtis, kad tai kažkaip išsispręs, po tam 
tikro laiko ji pasveiks arba prisitaikys. 

Po poros savaičių haliucinacijos ir percepcijos iškraipymai, ku- 
rie iš esmės apsiribojo dešine puse, ėmė po truputį slopti, tačiau 
Marlene išliko įvairių regos trūkumų. Ji galėjo matyti, bent jau 
viena puse, tačiau tai, ką išvydo, ją glumino. „Jau geriau būčiau bu- 
vusi akla, - pasakojo ji, - nei gebanti matyti, bet visiškai negalinti 
suprasti to, ką matau... Norint suvokti tai, ką mačiau, reikėjo daug 
laiko ir sąmoningumo. Matydavau sofą ar kėdę, bet negalėdavau 
suprasti. Jos tarsi krito iš konteksto... Anksčiau skaitydavau labai 
greitai. Dabar tapau lėta skaitytoja. Raidės atrodė kitaip.“ Jos vy- 
ras įsiterpė: „Pažvelgusi į laikrodį ji iškart nesugeba apdoroti in- 
formacijos.“ 

Be regos agnozijos ir aleksijos problemų, Marlene patirdavo 
nekontroliuojamai plūstančius vaizdinius. Kartą gatvėje ji pamatė 
moterį, vilkinčią raudoną suknelę. Tuomet ji pasakojo: „Užmer- 
kiau akis ir ši moteris, lyg marionetė, savarankiškai ėmė judėti 
aplink. Supratau, kad mane „užvaldė“ vaizdinys. 

Kartkartėm palaikydavome ryšį su Marlene. Vėl ją pamačiau 


2008 m., praėjus dvidešimčiai metų po jos patirto priepuolio. Ji 

daugiau nebepatirdavo haliucinacijų, percepcijos iškraipymų ar 
lekiančių vaizdinių. Ji vis dar kentė nuo hemianopsijos, tačiau iš- 
likęs regėjimas buvo pakankamai geras, kad galėtų savarankiškai 
keliauti ar dirbti (darbe jai reikėjo rašyti ir skaityti, tai ji darydavo 
patogiu lėtu tempu). 


arlene patyrė užsitęsusius percepcijos pakitimus bei ha- 
| eisiu po didžiulio kraujo išsiliejimo pakaušinėje 
skiltyje, tačiau net ir mažytis insultas pakaušio srityje gali sukelti 
ryškias, nors ir laikinas, regos haliucinacijas. Būtent taip nuti- 
ko protingai ir ypač religingai senyvai moteriai, kurią ištikusios 
haliucinacijos evoliucionavo ir paskui pradingo, - visa tai vyko 
kelias dienas 2008 m. liepą. Sulaukiau vienos slaugės, dirbančios 
senelių namuose, skambučio. Drauge dirbome daugelį metų ir 
ji žinojo, kad mane itin domina regos problemos. Ji paklausė, ar 
mane galėtų aplankyti jos senelio sesuo Dotė ir jos drauge, ben- 
dromis jėgomis, atkūrė visą istoriją. Teta Dotė prasitarė, kad lie- 
pos 21 dieną ji ėmė matyti „neryškiai“, o kitą dieną „atrodė, lyg 
žiūrėčiau per kaleidoskopą... rodėsi vis besisukančios spalvos su 
staigiais „žaibo blyksniais“ iš kairės pusės. Ji nuėjo pas gydytoją, 
kuris, nustatęs, kad Dotė kairėje pusėje turi hemianopsiją, nu- 
siuntė ją į priimamąjį. Jai buvo nustatytas prieširdžio virpėjimas, 
o magnetinis rezonansas ir kompiuterinė ašinė tomografija pa- 
rodė nedidelį pakenkimą dešinėje pakaušinėje skiltyje. Greičiau- 
siai haliucinacijas sukėlė virpėjimo išjudintas kraujo krešulys. 
Kitą dieną teta Dotė išvydo „aštuonkampius su raudonais 


centrais, kurie judėjo pro mane tarsi kino juosta. Judėdami aš- 

tuonkampiai pasikeitė į šešiakampes snaiges“. Liepos 24 dieną ji 
pamatė „ištemptą Amerikos vėliavą, tarsi ji skristų. 

Liepos 26 dieną ji išvydo žalius taškus, kurie tarsi maži ka- 
muoliukai plūduriavo į kairę ir paskui pavirto „pailgais sidabri- 
niais lapais. Kaijos dukterėčia pastebėjo, jog Kanadoje jau prasi- 
dėjo ankstyvas ruduo ir lapai jau buvo pradėję keisti spalvą, Do- 
tės haliucinacijoje matomi sidabriniai lapai iškart pavirto rausvai 
rudais. Tuomet prasidėjo diena, kupina sudėtingų regos haliuci- 
nacijų: ji matė „narcizų puokštes bei „laukus, pilnus paprastosios 
rykštenės“. Po to pasirodė labai savitas vaizdinys, kuris ėmė ir pa- 
sidaugino. Kai tą dieną ją aplankė dukterėčia, teta Dotė pasakė: 
„Aš matau jūreivius, vieną po kito, tai primena kino juostą. Jie 
buvo spalvoti, bet plokšti, nejudantys ir maži „tarytum lipdukai“. 
Dotė nesuvokė jų kilmės, kol jos dukterėčia nepriminė, kad ji 
dažnai naudodavo lipdukus, vaizduojančius jūreivius, siųsdama 
tetai laiškus. Tai reiškė, kad jūreivis nebuvo visiškai išgalvotas, 
teta Dotė tiesiog atgamino kadaise matytus lipdukus, tik jų dabar 
buvo labai daug. 

Po kiek laiko jūreivius pakeitė „grybų laukai“, o vėliau pasi- 
rodė auksinė Dovydo žvaigždė. Dotę ligoninėje lankantis ne- 
urologas segėjo tokią žvaigždę matomoje vietoje, ir ji valandų 
valandas „matė“ tą žvaigždę, tačiau ji nebuvo pasidauginusi kaip 
kad jūreiviai. Dovydo žvaigždę pakeitė „išsijungiančios ir įsijun- 
giančios šviesoforo lempos - žalia ir raudona“, o po to pasirodė 
daugybė auksinių kalėdinių varpelių. Kalėdų varpelius pakeitė 
maldai sudėtų rankų haliucinacija. Po to ji išvydo „kirus, smė- 
lį ir bangas - paplūdimio sceną, kirai joje plasnojo sparnais. Iki 


šios haliucinacijos vaizdiniai buvo be judesio, ji matė tik pro akis 

prasprūstančius statiškus vaizdus. Skraidančius kirus pakeitė 
„graikų bėgikas vilkintis togą, jis atrodė lyg olimpinis sportinin- 
kas“. Jo kojos judėjo kaip kirų sparnai. Kitą dieną ji pamatė į krū- 
vą sukrautas pakabas - tai buvo paskutinė sudėtinga haliucinaci- 
ja. Dieną po to Dotė matė tik žaibų blyksnius kairėje pusėje kaip 
kad prieš šešias dienas. Tai buvo, kaip ji pavadino, jos „vaizdinės 
odisėjos“ pabaiga. 

Teta Dotė nėra slaugė kaip jos dukterėčia, tačiau ji daugelį 
metų dirbo slaugos namuose savanore. Ji žinojo, kad patyrė ne- 
didelį insultą vienoje už regą atsakingoje smegenų dalyje. Dotė 
suprato, kad tai ir sukėlė jos haliucinacijas, kurios greičiausiai tu- 
rėjo būti laikinos, dėl to ji nesibaimino, kad kraustosi iš proto. Nė 
sekundę Dotė nepatikėjo, kad haliucinacijos yra „tikros“, nors ir 
pastebėjo, kad jos skyrėsi nuo paprastai matomų vaizdinių. Jos 
buvo detalesnės, ryškesnių spalvų ir didžiąja dalimi nepriklausė 
nuo jos minčių ir jausmų. Dotei buvo smalsu ir įdomu, todėl ha- 
liucinacijoms prasidėjus ji kruopščiai jas fiksavo ir bandė nupai- 
šyti. Drauge su dukterėčia jos svarstė, kodėl haliucinacijose pa- 
sirodė konkretūs vaizdiniai, kiek jie atspindėjo Dotės gyvenimo 
patirtis ir kiek juos galėjo paskatinti dabartinė jos aplinka. 

Jai įspūdį padarė haliucinacijų seka - nuo paprastų ir befor- 
mių iki sudėtingesnių, o prieš išnykstant vėl supaprastėjusių. Pa- 
sak jos: „Vaizdai tarsi pakilo į viršų smegenyse, o paskui vėl nu- 
sileido žemyn.“ Ją nustebino tai, kaip matomi objektai galėdavo 
pasikeisti į panašias formas: aštuonkampiai virstantys snaigėmis, 
dėmės - lapais ir galbūt kirai - olimpiniais sportininkais. Ji pa- 
stebėjo, kad keliais atvejais haliucinacijose išvydo tai, ką buvo 


neseniai mačiusi: neurologo Dovydo žvaigždę ir lipdukus su 

jūreiviais. Ji atkreipė dėmesį į matomų objektų tendenciją „pasi- 
dauginti“ - narcizų puokštės, gėlių laukai, aštuonkampių gausa, 
snaigės, lapai, kirai, galybė kalėdinių varpelių ir daugybė lipdukų 
sujūreiviais. Dotė svarstė, ar tai, kad buvo labai religinga katalikė 
bei melsdavosi keletą kartų per dieną, galėjo turėti įtakos haliu- 
cinacijai, kurioje išvydo maldai sudėtas rankas. Jai padarė įspūdį 
tai, kad sidabriški lapai, kuriuos pamatė vizijoje, staiga pavirto 
rusvai rudais, kai jos dukterėčia pasakė: „Lapai keičia spalvą. 
Ji manė, kad olimpinio bėgiko haliucinaciją sukėlė faktas apie 
2008 m. vykstančias olimpines žaidynes, kai vyko nuolatinės te- 
levizijos transliacijos iš Atėnų. Mane sujaudino ir paliko didelį 
įspūdį tai, kad ši protinga ir smalsi, nors ir ne intelektuali senolė 
taip ramiai ir atidžiai stebėjo savo pačios haliucinacijas ir neragi- 
nama kėlė beveik tuos pačius klausimus, kuriuos apie haliucina- 


cijas formuluotų neurologas. 


Nd 
mogus, praradęs pusę regos lauko dėl insulto ar kitokios 


traumos, nebūtinai gali suvokti patyręs šį nuostolį. Neuro- 
logas Monroe Cole'as sužinojo apie savo pusinio regos lauko pra- 
radimą tik išsityręs po koronarinio šuntavimo operacijos. Jį taip 
nustebino jo paties nepastabumas dėl įgyto trūkumo, kad gydy- 
tojas apie tai parašė straipsnį. Jis rašė: „Net ir protingi pacientai 
dažnai nustemba, kai jiems įrodoma hemianopsija, nepaisant to, 
kad ji pasirodydavo daugelio tyrimų metu.“ 
Kitą dieną po operacijos aklinoje regos lauko pusėje Cole'as 
pradėjo matyti žmonių (daugumą jų atpažino), šunų ir arklių 


haliucinacijas. Šie apsireiškimai jo negąsdino, jie „judėjo, šoko 

ir sukiojosi, tačiau nežinia kodėl.“ Dažnai haliucinacijose jis ma- 
tydavo „ponį, kurio galvą atsargiai laikiau dešinėje rankoje.“ Šis 
atpažino šį gyvulį - tai buvo jo vaikaitės ponis, tačiau, kaip ir 
daugelyje kitų jo haliucinacijų „spalva buvo ne ta“. Jis visuomet 
suprasdavo, kad šios vizijos buvo netikros. 

1976 m. publikuotame straipsnyje neurologas Jamesas Lan- 
ceas pateikė išsamų trylikos hemianopsiją turinčių pacientų 
aprašymą. Jis pabrėžė, kad haliucinacijos visuomet būdavo at- 
pažįstamos kaip tokios ypač dėl jų absurdiškumo ir nereikšmin- 
gumo: žirafos ir begemotai, sėdintys ant vienos pagalvės pusės, 
astronautų ar Romos kareivių vizijos vienoje regos lauko pusėje 
ir t.t. Kiti gydytojai yra pateikę panašių ataskaitų. Nė vienas jų 


pacientų nėra supainiojęs šių haliucinacijų su realybe. 


ėl to mane labai nustebino ir suintrigavo laiškas, parašytas 
|) gydytojo iš Anglijos. Jame jis mini savo aštuoniasdešimt še- 
šerių metų tėvą Gordoną H., kurį kamuoja ilgalaikė glaukoma ir 
geltonosios dėmės degeneracija. Jis niekada anksčiau neregėjo ha- 
liucinacijų, tačiau neseniai patyrė nedidelį insultą, kuris paveikė 
jo dešinę pakaušinę skiltį. Pasak jo sūnaus, Gordonas buvo „gana 


sveiko proto irjo intelektiniai gebėjimai nebuvo sumenkę“, tačiau: 


hemianopsija kairėje išliko ir regėjimas nepasitaisė. Tačiau atro- 
do, kad jis beveik nenutuokia apie regos praradimą, kadangi sme- 
genys užpildo trūkstamas dalis. Įdomu, kad jo regos haliucinaci- 
jos visuomet yra nuoseklios ir dera su kontekstu. Kitaip tariant, 


vaikščiodamas po kaimą kairiajame regos lauke jis gali matyti 

krūmus, medžius ar tolimus pastatus, kurie, jam atgręžus į dešinę 
pusę, pradingsta. Tačiau atrodo, kad haliucinacijos pripildytos to, 
ką regi paprastu matymu. Būdamas šalia savo virtuvės suolelio, 
jis „mato“ visą suolelį ir kairėje pusėje netgi dubenėlį ar lėkštę, 
kurie jam pasisukus pradingsta, nes jų ten iš tikrųjų niekada ir 
nebuvo. Tačiau jis tikrai mato visą suolelį ir nėra jokio aiškaus 
skirtumo tarp dalių, kurias sudaro haliucinacija, ir tų, kurios su- 


vokiamos iš tikrųjų. 


Galima pagalvoti, kad Gordono H. regos dešinėje pusėje nor- 
malus ir išsamus suvokimas turėtų iš karto atskleisti santykinį 
kairėje matomo psichinio vaizdinio, haliucinacijos, skurdumą. 
Tačiau jo sūnus teigia, kad tėvas negali jų atskirti - jis nejaučia 
egzistuojančios ribos, abi pusės atrodo tolygios. Kiek man ži- 
noma, pono H. atvejis yra unikalus*. Jis nepatiria keistų, aiškiai 
krintančių iš konteksto haliucinacijų, kurios yra būdingos turin- 
tiems hemianopsiją. Jo haliucinacijos puikiai susimaišo su aplin- 


ka ir tarsi užpildo trūkstamo suvokimo spragas. 


m. Gabrielis Antonas aprašė keistą sindromą, ku- 
| S O I atveju visiškai akli pacientai, praradę regėjimą 
dėl smegenų žievės pažeidimo (dažnai dėl insulto, paveikusio abi 
pakaušines skiltis), atrodė, net neįtaria, kad jiems kažkas nuti- 
ko. Tokie pacientai sveiko proto ir neserga jokiomis kitomis li- 
gomis, tačiau jie tvirtins, kad mato puikiai. Jie netgi elgsis taip, 


Jamesas Lanceas laiške man pakomentavo: „Man dar neteko susidurti su 
haliucinacijomis, kurios, kaip pono H. atveju, perimtų intormaciją iš aplinkos 

lyg nebūtų akli - drąsiai vaikščios po nepažįstamas vietas. Jei be- 
vaikščiodami atsitrenks į baldus, ims įrodinėti, kad baldai buvo 
perstumdyti, kad kambarys silpnai apšviestas ir t. t. Jei paciento 
su Antono sindromu paprašysime apibūdinti svetimą žmogų, 
esantį kambaryje, jis pateiks sklandų ir įtikinamą, tačiau visiškai 
neteisingą apibūdinimą. Čia neveikia jokie argumentai, įrody- 
mai, logika ar sveikas protas. 

Nėra aišku, kodėl Antono sindromas sukuria tokius klaidin- 
gus ir nepajudinamus įsitikinimus. Panašūs nepaneigiami įsitiki- 
nimai būdingi pacientams, praradusiems erdvės suvokimą kairė- 
je regos lauko pusėje, tačiau teigiantiems, kad viskas yra savo vie- 
toje, nors mes galime įtikinamai pademonstruoti, kad jie gyvena 
pusiniame pasaulyje. Tokie sindromai, vadinamosios anozogno- 
zijos, atsiranda tik tuo atveju, kai pažeidžiama dešinė smegenų 
pusė, kuri ypač susijusi su kūno tapatumo pojūčiu. 

Šis reikalas pasisuko dar keistesne linkme 1984 m., kai straips- 
nį paskelbė Barbara E. Swartz ir Johnas C. M. Brustas. Jų paci- 
entas buvo protingas vyriškis, praradęs regėjimą dėl tinklainės 
traumų. Paprastai jis suvokė, kad yra aklas, ir elgėsi atitinkamai. 
Tačiau jis buvo alkoholikas ir porą kartų per išgertuves jis įtikėjo, 


kad regėjimas grįžo. Swartz ir Brustas rašė: 


Tomis akimirkomis jis tikėdavo, kad gali matyti. Pavyzdžiui, 
vaikščiodavo neprašydamas aplinkinių pagalbos arba žiūrėdavo 
televizorių ir paskui teigdavo, kad gali matytą programą aptar- 
ti su draugais. [Jis] negalėjo perskaityti 20/800 eilutės regėjimo 
tikrinimo lentelėje, matyti ryškios šviesos ar rankų judesių prie- 


šais jo kairę akį. Nepaisant to, vyriškis teigė, kad gali matyti ir į 

klausimus atsakydavo įtikinamais prasimanymais - pavyzdžiui, 
apibūdindavo gydytojo kabinetą ar dviejų gydytojų, su kuriais 
kalbėjo, išvaizdą. Jis klydo dėl daugybės detalių, tačiau to ne- 
pripažino. Bet vis dėlto paatviravo, kad mato ir nebūtų dalykų. 
Pavyzdžiui, apibūdindamas gydytojo kabinetą jis paminėjo, kad 
kambarys pilnas mažų vaikų, dėvinčių panašius drabužius, - kai 
kurie iš jų įeidavo ir išeidavo iš kambario kiaurai per sienas. Jis 
taip pat apibūdino šunį, kampe graužiantį kaulą, bei pastebėjo, 
kad kambario sienos ir grindys yra oranžinės spalvos. Vaikus, šunį 
bei sienų spalvą jis pripažino esant haliucinacijas, tačiau tvirtino, 


kad kitos regėjimo patirtys tikros. 


Grįžtame prie Gordono H. - drįsčiau spėti, kad pažeidimai de- 
šinėje pakaušinėje skiltyje sukėlė vienpusį Antono sindromą 
(nors ir nežinau, ar toks sindromas kada nors buvo aprašytas). 
Jo haliucinacijos (skirtingai nei Lance'o pacientų) yra įtikina- 
mos bei suformuotos pagal tai, ką jis suvokia sveikąja regos 
lauko dalimi, ir jos vientisai dera su nepažeista dešinės pusės 
percepcija. 

Ponui H. reikia tik pasukti galvą, kad suprastų, jog buvo ap- 
gautas, tačiau tai nepajudina jo įsitikinimo, kad iš abiejų pusių 
jis mato vienodai. Jei Gordonas verčiamas gali priimti haliuci- 
nacijos sąvoką, tačiau turi jausti, kad jam pačiam haliucinacija 


atitinka tikrovę, kad jis haliucinacijose mato realybę. 

Studijų metų XX šeštame dešimtmetyje Londono Midlesekso li- 
goninėje mačiau daug pacientų, kenčiančių nuo delyro su svyruo- 
jančios sąmonės būsenomis, kurias kartais gali sukelti infekcijos, 
aukšta temperatūra, inkstų ar kepenų nepakankamumas, plaučių 
ligos ar prastai kontroliuojamas diabetas - visi šie sutrikimai gali 
sukelti drastiškų kraujo cheminių savybių pokyčių. Kai kurie pa- 
cientai kliedėdavo nuo vaistų, ypač tie, kuriems skausmui mal- 
šinti buvo skiriama morfino ar kitų opiatų. Kliedintys pacientai 
beveik visuomet gulėdavo terapijos arba chirurgijos palatose, o 
ne neurologijos ar psichiatrijos skyriuose, nes delyras paprastai 
rodo sveikatos problemą. Tai kažko, kas veikia visą kūną, įskai- 
tant ir smegenis, padarinys - ir pradingsta iškart, kai sveikatos 
problema išsprendžiama. 

Gali būti, kad amžius, net tuo atveju, jei žmogaus intelekti- 
nės funkcijos nėra sumažėjusios, padidina haliucinacijų ir dely- 


ro riziką, atsižvelgiant į sveikatos sutrikimus ir vaistus, ypač kai 

šiais laikais žmonės vienu metu vartoja keturių ar daugiau tipų 
vaistus. Dirbdamas ne vienuose slaugos namuose kartais sutinku 
pacientų, kurie vartoja tuziną ar daugiau skirtingų vaistų. Me- 
dikamentai linkę sudėtingais būdais sąveikauti vieni su kitais ir 
neretai pastumia pacientus į delyrą.* 

Midlesekso ligoninės terapijos skyriuje turėjome pacientą 
Geraldą P., kuriam grėsė mirtis dėl inkstų nepakankamumo - jie 
nebegalėjo išvalyti kraujyje susikaupusių, toksišką lygį pasieku- 
sių karbamidų - visa tai jam sukėlė kliedesius. Ponas P. didelę 
dalį savo gyvenimo praleido prižiūrėdamas arbatos plantacijas 
Ceilone. Tai perskaičiau jo ligos istorijoje, tačiau šį faktą būčiau 
galėjęs sužinoti iš jo kliedesių, nes jis kalbėjo be sustojimo - su 
nežabotais asociacijų šuoliais, strykčiodamas nuo vienos minties 
prie kitos. Mano profesorius pasakė, kad jis „kalba nesąmones“, 
ir iš pradžių man tikrai buvo sunku suvokti, apie ką jis kalba, ta- 
čiau kuo daugiau jo klausiau, tuo labiau supratau. Aš pradėjau su 
pacientu leisti kiek įmanoma daugiau laiko, kartais dvi ar tris va- 


landas per dieną. Pradėjau suprasti, kaip faktai ir fantazija sumišę 


Be atviro delyro, kuris gali būti susijęs su gyvybei pavojingomis sveikatos 
sutrikimais, žmonės patiria ir lengvą delyro formą. Jis gali būti toks nesmarkus. 
kad žmogui net nekyla mintis kreiptis į gydytoją, ir jie patys gali nekreipti į tai 
dėmesio ar pamiršti. 1907 m. Gowersas rašė, kad migreną „dažnai lydi ramus 
delyras, kuris paskui yra visiškai užmirštamas.“ 

Delyro apibrėžimai visuomet būdavo nenuoseklūs, ir, kaip pastebėjo 
Dimitrios Adamis su kolegomis, jis dažnai buvo painiojamas su demencija 
ir kitomis ligomis. Hipokratas, pasak jų: „vartojo apie šešiolika žodžių 
šiam klinikiniam sindromui, kurį dabar vadiname delyru. apibrėžti.“ 
Devynioliktame amžiuje taip pat buvo papildomos painiavos su beprotybės 
medikalizacija, kaip pastebėjo Germanas Berriosas, beprotybė buvo vadinama 
dėlire chronigue. Terminologija iki šių dienų yra dviprasmiška - kartais delyras 
vadinamas „toksiška psichoze/ 

jo hieroglifiško delyro pavidalu; kaip jis išgyveno, o kartais haliu- 
cinacijose regėjo ilgo ir margo gyvenimo įvykius ir aistras. Jau- 
čiausi lyg dalyvaučiau sapne. Iš pradžių jis nekalbėjo su konkre- 
čiu žmogum, tačiau, kai tik ėmiau užduoti klausimus, jis pradėjo 
atsakinėti. Man atrodo, kad jam buvo džiugu, kad jo kažkas klau- 
sosi. Jis ėmė mažiau jaudintis ir kliedesiai tapo nuoseklesni. Po 


poros dienų Geraldas ramiai numirė. 


m. kaip jaunas neurologas atlikau praktiką Bronk- 
1966 so ligoninėje Beth Abraham - joje buvo gydomi 
žmonės, sergantys lėtinėmis ligomis. Vienas ten gulėjusių paci- 
entų, protingas vyriškis Michaelas F., be kitų problemų, turėjo 
smarkiai cirozės pažeistas kepenis - tai buvo sunkios hepatito 
infekcijos rezultatas. Nedidelė sveikų kepenų dalis negalėjo 
susidoroti su įprasta mityba, todėl jam buvo griežtai ribojamas 
baltymų kiekis. Michaelui sunkiai sekėsi su tuo susitaikyti, to- 
dėl jis kartais sukčiaudavo suvalgydamas šiek tiek sūrio, kurį 
dievino. Tačiau kartą, kaip paaiškėjo, jis persistengė, nes buvo 
rastas beveik komos būsenos. Man buvo skubiai paskambinta, ir 
kai atvykau į vietą, radau poną E. neįtikėtinos būsenos, kuri kai- 
taliojosi nuo stuporo iki ekstaziško susijaudinimo. Trumpoms 
akimirkomis jis sugrįždavo į save ir pateikdavo įžvalgų apie tai, 
kas sujuo vyksta. Vienu metu jis pasakė: „Aš ne šiame pasaulyje, 
esu apsvaigęs nuo proteino. 
Kai paklausiau, kas tai per būsena, jis atsakė: „Tai tarsi sa- 
pnas, painiava, jaučiuosi keistai apdujęs, bet žinau, kad ir esu 


apsvaigęs. Jo dėmesys pripuolamai lakstė nuo vieno dalyko prie 

kito. Michaelas jautėsi labai neramus ir darė įvairius nevalingus 
judesius. Tuo metu turėjau nuosavą elektroencefalografą ir, at- 
sigabenęs jį į pono F. palatą, nustačiau, kad jo smegenų bangos 
smarkiai sulėtėjusios - elektroencefalograma parodė tipiškas lė- 
tas „kepenų bangas“ bei kitus sutrikimus. Per dvidešimt keturias 
valandas atnaujinus pono F. sumažinto baltymų kiekio dietą jo 


savijauta bei elektroencefalogramos duomenys normalizavosi. 


augelis žmonių, ir ypač vaikai, patiria delyrą karščiuoda- 
mi. Viena moteris, vardu Erika S., tai prisiminė man para- 


šytame laiške: 


Man buvo 11 metų, kai grįžau iš mokyklos sirgdama vėjarau- 
piais ir pakilusia aukšta temperatūra. Kai temperatūra pašoko, 
patyriau bauginančią haliucinaciją, kuri, rodėsi, truko labai il- 
gai ir jos metu jaučiau, tarsi mano kūnas tvinktų ir augtų. Su 
kiekvienu oro įkvėpimu jaučiau, kaip mano kūnas vis labiau 
pučiasi ir buvau tikra, kad mano oda sprogs kaip balionas. Jaus- 
mas buvo nepakeliamas, tarytum būčiau pavirtusi iš normalaus 
dydžio vaiko į groteskiškai storą žmogų... žmogų-balioną. Pa- 
žvelgiau į save ir buvau įsitikinusi, kad pamatysiu savo vidurius, 
besiverčiančius pro ankštą odą, ir kraują, besiliejantį per išsi- 
plėtusias angas, rodos, vidaus organai netilpo mano ištinusiame 
kūne. Tačiau vietoj to išvydau save normalaus dydžio ir žiūrė- 
jimas procesą apvertė aukštyn kojomis - pradėjau jausti, kad 
kūnas traukiasi. Rankos ir kojos darėsi vis plonesnės, tapo lie- 


sos, vėliau - tarsi išsekusio žmogaus, paskui tokio plonumo kaip 

animacinių filmukų veikėjų (kaip peliuko Mikio kojos filmuke 
„Steamboat Willie“) ir - pieštuko plonumo, net pasirodė, kad 


mano kūnas visiškai išnyks. 


Josėe B. man irgi parašė apie vaikystėje, pakilus karščiui, patirtą 
„Alisos stebuklų šalyje sindromą“. Ji pamena, kad jautėsi „nejti- 
kėtinai maža arba be galo didelė, o kartais ir didelė, ir maža tuo 
pat metu“. Ji taip pat patyrė propriocepcijos - savo pačios kūno 
padėties jutimo iškraipymų: „Vieną vakarą negalėjau užmigti 
savo lovoje: kas kartą atsigulusi jausdavau, tarsi stovėčiau stačia. 
Ji patyrė ir regos haliucinaciją: „Staiga pamačiau kaubojus, kurie į 
mane svaidė obuolius. Aš užšokau ant mamos tualetinio staliuko, 
kad galėčiau pasislėpti už lūpdažio. 

Kita moteris, Ellen R., patyrė ritmiškų ir pulsuojančių regos 


haliucinacijų: 


„Regėdavau“ lygų paviršių, tarytum stiklo ar tvenkinio. Iš centro į 
kraštus plisdavo koncentriniai ratai, tarsi kas būtų į vidurį įmetęs 
akmenuką. Šis ritmas prasideda lėtai [bet] galiausiai greitėja ir 
paviršius tampa neramus, kai tai nutinka, aš imu jaudintis. Galų 
gale ritmas sulėtėja, paviršius išsilygina, o man palengvėja ir pasi- 


darau ramesnė. 


Kartais delyro metu pasigirsta stiprus dūzgimas, kuris gali susti- 
prėti ir susilpnėti. 

Nors daugelis žmonių pasakoja apie karštligės atveju patiria- 
mus tinstančio kūno vaizdinius, Devonas B. karščiuodamas pa- 


tyrė psichinių ir intelektinių „patinimų : 

Buvo keista, kad haliucinacijos nebuvo jutiminės, tai greičiau 
buvo abstrakčios idėjos haliucinacija; staiga atsiradusi baimė 
dėl labai labai didelio ir vis augančio skaičiaus (arba dalyko, ku- 
rio taip niekada ir neapibrėžiau). Prisimenu, kaip vaikščiojau 
pirmyn ir atgal koridoriumi, jausdamas kylančią paniką ir bai- 
mę dėl proporcingai didėjančio neįmanomo skaičiaus. Bijojau, 
kad šis skaičius pažeis kažkokį fundamentalų pasaulio princi- 
pą, tarsi laikytumėmės įsitikinimo, kad šio principo jokiu būdu 


negalima pažeisti. 


Šis laiškas man priminė apie Vladimiro Nabokovo išgyventą arit- 
metinį delyrą, kur jis kovėsi su be galo dideliais skaičiais ir aprašė 


tai autobiografijoje Speak, Memory: 


Vaikystėje buvau ypač gabus matematikai, šį sugebėjimą visiš- 
kai praradau keistai netalentingoje jaunystėje. Ši dovana su- 
vaidino siaubingą vaidmenį, kai sirgau pūline angina, lydima 
kosulio, arba skarlatina. Tuomet jaučiau milžiniškas sferas ir 
didžiulius skaičius, nepaliaujamai augančius mano įsiskaudė- 
jusiose smegenyse. Buvo tekę skaityti apie specialų Indijoje pa- 
gamintą skaičiuotuvą, kuris lygiai per dvi sekundes galėdavo 
ištraukt, tarkime, 3529471145760275132301897342055866 
171392 skaičiaus septynioliktą šaknį (nesu tikras, kad išspren- 
džiau teisingai; nesvarbu, toji šaknis yra 212). Štai tokie siau- 
būnai vešėjo manyje delyro metu. Ir vienintelis būdas užkirsti 
monstrams kelią, kad jie neišstumtų manęs iš manęs paties, 
buvo žudyti ištraukiant jų širdis. Tačiau jie buvo per stiprūs ir 


aš atsisėdęs sunkiai rezgiau iškraipytus sakinius, bandydamas 

viską paaiškinti mamai. Iš mano kliedesių ji atpažindavo pojū- 
čius ir jos supratimas grąžindavo mano besiplečiančią visatą į 


Newtono dėsnių ribas. 


Kai kurie žmonės mano, kad delyro metu patiriamos haliucina- 
cijos ir keistos mintys suteikia sodrių emocinės tiesos akimirkų, 
kaip kad sapnuojant ar pavartojus psichodelinių narkotikų. Juos 
galima palaikyti apreiškimais ar gilių intelektinių tiesų atradi- 
mais. 1858 m. Alfredas Russelas Wallace'as, kuris dešimt metų 
keliavo aplink pasaulį, rinkdamas augalų ir gyvūnų pavyzdžius ir 
aiškindamasis evoliucijos klausimus, staiga suvokė natūraliosios 
atrankos idėją, kai jį užpuolusi maliarija sukėlė karščiavimą. Jo 
laiškas Darwinui, kuriame Wallace as aprašė savo idėją, pastūmė- 
jo Darwiną kitais metais išleisti On the Origin of Species. 
Robertas Hughesas įžanginėje knygos apie Goy3 dalyje rašo 
apie užsitęsusį delyrą sveikstant po itin sunkios automobilio 
avarijos. Ištiktas komos jis išbuvo penkias savaites, o ligoninėje 
praleido beveik septynis mėnesius. Intensyvios terapijos palato- 


je jis rašė: 


Žmogaus sąmonę gali keistai paveikti vaistai, intubavimas, per- 
dėm ryškios ištisai šviečiančios lempos ir ligonio nejudrumas. Tai 
sukelia užsitęsusius, pasakojimus primenančius sapnus, haliuci- 
nacijas ar košmarus. Jie kur kas sunkesni ir daug paslaptingesni 
nei sapnai, regimi paprasto miego metu, taip pat jie sukelia siau- 
bingą lemties - neišvengiamumo - jausmą. Už tų sapnų nieko 
nėra ir laikas visiškai pasiklydęs jų labirinte. Didelę laiko dalį aš 


sapnavau Goyą. Žinoma, tai buvo ne tikrasis dailininkas, o mano 

baimių projekcija. Knygos rašymas apie jį buvo sustojęs, nes bu- 


vau praradęs įkvėpimą dar porą metų iki avarijos. 


Hughesas rašė, kad to keisto delyro metu atrodė, jog neatpažįsta- 
mai pasikeitęs Goya tyčiojosi ir kankino jį užspendęs kažkokioje 
pragariškoje nežinioje. Galop Hughesas paaiškino šią „keistą ir 


įkyrią viziją : 


Aš tikėjausi „užfiksuoti“ Goyą raštu, bet jis įkalino mane. Mano 
nemokšiškas entuziazmas nutempė mane į spąstus, iš kurių nebu- 
vo jokio akivaizdaus išsivadavimo. Aš ne tik negalėjau atlikti savo 
darbo, bet ir mano personažas tai žinojo ir jam šis nesugebėjimas 
kėlė isterišką juoką. Vienintelė išeitis iš šios žeminančios kanky- 
nės buvo automobilio avarija. Goya mano gyvenime užėmė tokią 
svarbią vietą, kad man buvo nesvarbu, ar rašydamas sugebėsiu 
visapusiškai perteikti jo asmenybę, tačiau tiesiog negalėjau apie 
jį nerašyti. Tai buvo tarsi rašytojo įkvėpimo bloko įveikimas su- 


sprogdinant pastatą, kurio koridoriuje buvau įstrigęs. 


Alethea Hayter knygoje Opium and the Romantic Imagination 
rašo, jog buvo kalbama, kad italų dailininkui Piranesi „mintis 
apie įsivaizduojamų kalėjimų graviūras kilo sergant maliarija ir 


kliedint“. Šią ligą jis pasigavo: 


tyrinėdamas sugriautus senosios Romos paminklus per naktinį 
pelkėtos lygumos rūką. Nieko keisto, kad susirgo maliarija. Jį ap- 
lankiusios klaikios vizijos galėjo būti sukeltos ir opiumo, ir aukš- 


tos temperatūros, nes tais laikais opiumas buvo įprasta drugio 

maliarijos gydymo priemonė. Paveikslai, kurie gimė po delyro 


sukelto karščiavimo, buvo ištobulinti atlikus daug metų trukusį 


visiškai sąmoningą ir įvaldytą darbą. 


K 


aip rašė Kate E., delyras gali sukelti muzikinių haliuci- 


nacijų: 


Man buvo apie vienuolika metų, kai, gulėdama lovoje su aukšta 


temperatūra, išgirdau dangišką muziką. Supratau, kad skamba 


angelų choras, nors man ir atrodė keista, nes niekada netikėjau 


dangumi ir angelais. Todėl nusprendžiau, kad muziką greičiau- 


siai skleidžia Kalėdų giedotojai, stovintys prie lauko durų apa- 


čioje. Po kiek laiko supratau, kad už lango pavasaris ir aš turbūt 


patiriu haliucinaciją. 


Nemažai žmonių man rašė apie patiriamas regos haliucinacijas, 


kuriose mato ant sienų ir lubų užrašytas natas. Viena iš jų, Chris- 


tyC., 


prisiminė: 


Vaikystėje susirgus visuomet pakildavo aukšta temperatūra. Tuo- 


met patirdavau haliucinacijų. Tai buvo regos haliucinacijos su na- 


tomis ir penklinėmis. Muzikos negirdėjau. Kai temperatūra bū- 


davo aukšta, matydavau susimaišiusias ir netvarkingas natas bei 


penklines. Natos būdavo piktos, ir tai man kėlė įtampą. Jos buvo 


nekontroliuojamos ir kartais susisukusios į kamuolį. Ištisas va- 


landas mintyse bandydavau jas išlyginti ir sudėlioti harmoningai 

iš eilės. Kai pakyla temperatūra, ta pati haliucinacija mane ka- 


muoja ir suaugusią. 


Kaip matome iš Johnny M. pasakojimo, karščiavimas ar delyras 
gali sukelti ir lytėjimo haliucinacijų: „Vaikystėje karščiuoda- 
mas patirdavau labai keistų lytėjimo haliucinacijų. Švelnūs, gra- 
žūs porcelianiniai seselės pirštai virsdavo šiurkščiais šakaliais 
arba mano atlasinės paklodės - permirkusiomis ir sunkiomis 
antklodėmis.“ 

Aukšta temperatūra turbūt yra dažniausia delyro priežastis, 
tačiau gali būti ir mažiau akivaizdžių priežasčių - metabolizmo 
ar toksiškų medžiagų, kaip kad neseniai nutiko vienai mano 
draugei gydytojai Isabelle'i R. Du mėnesius ji jautė vis didėjantį 
silpnumą ir kartais sumišimą. Galop nustojo reaguoti į aplinką 
ir buvo nugabenta į ligoninę, kur patyrė įmantrų delyrą su ha- 
liucinacijomis ir kliedesiais. Ji buvo įsitikinusi, kad už paveiks- 
lo, kabančio ant palatos sienos, buvo slapta laboratorija, kur aš 
prižiūrėjau su ja atliekamų eksperimentų seriją. Buvo nustatyta, 
kad jos kūne labai daug kalcio ir vitamino D (ji šiuos vitami- 
nus vartojo didelėmis dozėmis dėl osteoporozės), ir, kai tik šie 
toksiški kiekiai sumažėjo, delyras pasibaigė ir Izabelė vėl jautėsi 


normaliai. 


, | Tipiškai delyras yra siejamas su alkoholio toksiškumu ar jo 
vartojimo nutraukimu. Emilis Kraepelinas į savo puikų 
1904 m. rinkinį Lectures on Clinical Psychiatry įtraukė ligos isto- 


riją vieno smuklininko, kuriam išsivystė baltoji karštligė, nes jis 


215 


HALIUCINACIJOS 


per dieną išgerdavo šešis ar septynis litrus vyno. Jis tapo neramus 


ir paniro sapną primenančią būseną. Kraepelinas rašė: 


Kai kurios tikros percepcijos yra sumišusios su visa galybe ryš- 
kių, klaidingų percepcijų, ypač regos ir klausos. Kaip ir sapne, 
daugybė keisčiausių ir nepaprasčiausių nutikimų vyksta retkar- 
čiais staiga pasikeičiant siužetui. Ryškios regos haliucinacijos, 
nerimastingumas, stiprus drebulys ir alkoholio kvapas - tai visi 
esminiai klinikinės būklės, kurią vadiname baltąja karštlige, 


bruožai. 


Smuklininkas taip pat turėjo manijų, kurios greičiausiai buvo su- 


keltos haliucinacijų: 


Apklausę jį, sužinome, kad smuklininkas buvo mirtinai pakraty- 
tas elektros ir nušautas. Jis sako: „Vaizdas nėra jau toks ryškus. 
Kas akimirką kažkas stovi tai čia, tai ten, tykodamas manęs su 
revolveriu. Kai atmerkiu akis - jie išnyksta.“ Ir priduria, kad jam 
į galvą ir abu kojos nykščius buvo suleista dvokiančio skysčio, su- 
keliančio vaizdinius, kuriuos [jis] palaiko realybe. Jis nekantriai 
spokso pro langą, už kurio mato išnykstančius ir vėl atsirandan- 
čius medžius bei namus. Šiek tiek paspaudęs akis, jis iš pradžių 
pamato kibirkštis, paskui kiškį, paveikslą, prausyklę, pusmėnulį 


ir žmogaus galvą - iš pradžių blankiai, o paskui spalvotai. 


Būna tokių kliedesių, kaip kad smuklininko, kurie yra nenuo- 
seklūs, be jokios temos ar jungties, bet pasitaiko ir tokių, ku- 
rie perteikia kelionę, spektaklį ar filmą, kuris haliucinacijoms 


suteikia rišlumo ir prasmės. Tai patyrė Anne M., kai jai aukšta 

temperatūra laikėsi porą dienų. Iš pradžių, kai tik užmerkdavo 
akis ir ruošdavosi miegoti, ji imdavo matyti raštus; jų sudėtingu- 


mas ir simetrija Anne priminė Esherio piešinius: 


Pirminiai piešiniai buvo geometriniai, tačiau paskui jie virto pa- 
baisomis ir kitais gana nemaloniais padarais... Piešiniai buvo ne- 
spalvoti. Man tai neteikė jokio malonumo, nes norėjau miegoti. 
Kai tik piešinys būdavo baigiamas, iškart atsirasdavo jo kopijų, ir 
visi keturi, šeši ar aštuoni mano regos lauko ketvirčiai užsipildyda- 


vo šiais identiškais piešiniais. 


Šiuos piešinius pakeitė sodrių spalvų paveikslai, kurie jai priminė 
Brueghelio darbus. Po truputį juose taip pat prisiveisė pabaisų, ir 
paveikslai poliopiškai pasidalijo į grupę vienodų Brueghelio mi- 
niatiūrų. 

Vėliau pasirodė kiek radikalesni pokyčiai. Anne atsidūrė „šeš- 
to dešimtmečio kinų autobuse, kuris važiavo į kinų krikščionių 
bažnyčios propagandinį turą.“ Ji prisimena žiūrėjusi filmą apie 
religinę laisvę Kinijoje, kurio projekcija atsispindėjo ant galinio 
autobuso lango. Tačiau žiūrėjimo kampas nuolatos keitėsi - ir fil- 
mas, ir autobusas staiga pakrypo neįprastu kampu ir vienu metu 
pasidarė neaišku, ar smaili bažnyčios viršūnė buvo tikra, matoma 
pro autobuso langą, ar filmo dalis. Keista jos kelionė užėmė di- 
džiąją dalį karščiavimo ir nemigos kupinos nakties. 

Anne haliucinacijos pasirodydavo tik tada, kai ji užmerkdavo 


akis - vos tik jas atmerkus haliucinacijos pranykdavo.* Tačiau kiti 


* Būtent tokį delyro vaizdinių pasirodymą, kai akys užmerkiamos, 
ir dingimą jas atmerkus savo memuaruose Dr. Melchior aprašė Johnas 


Maynardas Keynesas: » 

delyrai gali sukelti haliucinacijų, kurios, atrodo, vyksta realioje 
aplinkoje, yra matomos atmerktomis akimis. 

1996 m., lankydamasis Brazilijoje, pradėjau sapnuoti sudėtin- 
gos struktūros nepaprastai ryškių spalvų ir beveik litografinės ko- 
kybės sapnus, kurie, rodos, tęsdavosi visą naktį. Tuo metu sirgau 
gastroenteritu ir turėjau temperatūros, todėl maniau, kad keisti 
mano sapnai buvo to išdava, galbūt sumišusi su jauduliu, kurį kėlė 
kelionės palei Amazonę įspūdžiai. Maniau, kad šie karštligiški 
sapnai pasibaigs, kai nukris temperatūra ir grįšiu į Niujorką. Ta- 
čiau vietoj to jie tik išsiplėtė ir tapo intensyvesni nei anksčiau. Jie 
plėtojosi lėtai ir priminė Jane Austen romaną, o galbūt vieno iš jų 
adaptaciją, suvaidintą Masterpiece teatre. Šios vizijos buvo labai 
vaizdingos - veikėjai buvo apsirengę, elgėsi ir kalbėjo taip, kaip ro- 
mane Protas ir jausmai. Tai mane nustebino, nes niekada nebuvau 
socialiai jautrus, ir kalbant apie romanus labiau mėgau Dickensą 
nei Austen. Kartkarčiais keldavausi naktį, apsišlakstydavau veidą 
šaltu vandeniu, ištuštindavau šlapimo pūslę ar užsikaisdavau puo- 
delį arbatos, tačiau, kai tik grįždavau į lovą ir užmerkdavau akis, 
vėl atsidurdavau Jane Austen pasaulyje. Kol nemiegojau, sapnas 
tęsėsi, ir, kai grįžau į jį, rodėsi, tarsi pasakojimas nebuvo sustojęs, 
kai jame nedalyvavau. Buvo praėjęs tam tikras laiko tarpas, nutiko 
kažkas naujo, kai kurie veikėjai numirė arba pradingo ir scenoje 
pasirodė nauji personažai. Kad ir kas tai buvo - sapnai, kliedesiai 

» „Kūisugrįžome į Paryžių, jaučiausi itin prastai ir po poros dienų atguliau 
į lovą. Netrukus pradėjau karščiuoti. Gulėjau „Majestic“ apartamentuose 
beveik kliedėdamas ir iškilus art nouveau sienų apmušalų rašto vaizdinys 
taip slegė mane tamsoje. kad pajutau tikrą palengvėjimą įjungęs šviesą 


ir suvokęs tikrovę. Nors trumpai galėjau pailsėti nuo vis šlykštesmuo rašto 
kontūrų spaudimo.“ 


218 


Kliedesiai 


ar haliucinacijos, jos pasirodydavo kas naktį įsiterpdamos į nor- 
malų miegą, taip aš visiškai išsekau nuo miego trūkumo. Kai apie 
šiuos „sapnus“, kuriuos, kitaip nei paprastus, prisimindavau iki 
smulkiausių detalių, papasakojau savo psichoanalitikui, jis paklau- 
sė: „Kas atsitiko? Per pastarąsias dvi savaites tu susapnavai dau- 
giau sapnų nei per dvidešimtį metų. Gal ką nors vartoji?“ 

Aš atsakiau, kad ne, bet paskui prisiminiau, kad prieš kelionę 
prie Amazonės man buvo išrašytos savaitinės dozės vaistų nuo 
maliarijos - lariamo ir kad grįžęs turėjau suvartoti dar kelias dozes. 

Patikrinau informaciją apie vaistą Physicians Desk Reference 
leidinyje. Prie kontraindikacijų buvo paminėti spalvingi sapnai, 
košmarai, haliucinacijos ir psichozės, tačiau jos pasitaiko mažiau 
nei vienam procentui žmonių. Kai susisiekiau su draugu Kevinu 
Cahillu, atogrąžose vartojamų vaistų ekspertu, jis pasakė, kad 
pernelyg ryškių ir spalvingų sapnų pasitaiko maždaug 30 procen- 
tų, o tikros haliucinacijos bei psichozės gerokai retesnės. Paklau- 
siau, kiek laiko šie sapnai tęsis. Jis atsakė, kad mėnesį arba ilgiau, 
nes lariamas turi labai ilgą poveikio pusperiodį, dėl to būtent tiek 
laiko turės praeiti, kol vaistas bus pašalintas iš organizmo. Mano 
devyniolikto amžiaus sapnai po truputį nyko, nors tam ir prireikė 


nemažai laiko. 


oetas Richardas Howardas po operacijos keletą dienų pani- 
p ro į delyrą. Dieną po operacijos, gulėdamas ligoninės lovoje 
ir žiūrėdamas į lubas, jų kraštuose pamatė mažus gyvūnėlius. Jie 
buvo pelės dydžio ir turėjo elnių galvas - atrodė ryškūs, tvirti, 


jų spalva ir judesiai buvo kaip tikrų gyvūnų. „Žinojau, kad jie 

yra tikri“, - tvirtino jis ir buvo labai nustebintas, kai į ligoninę 
atvykęs jo partneris negalėjo jų pamatyti. Tačiau tai nepaveikė 
Richardo įsitikinimo. Jį tiesiog glumino faktas, kad jo partneris, 
dailininkas, gali būti toks aklas (juk jis dažniausiai matydavo 
visokius vaizdinius). Richardui net nedingtelėjo, kad jis galbūt 
mato haliucinaciją. Šis reiškinys jam atrodė nepaprastas („nesu 
pratęs prie tokių dalykų kaip frizai, puošti pelių kūnais su elnių 
galvomis“), tačiau vaizdinį jis laikė realiu. 

Kitą dieną universitete dėstantis literatūrą Richardas pra- 
dėjo regėti kitą nepaprastą vaizdą - „literatūrinį maskaradą . 
Gydytojai, seselės ir kiti ligoninės darbuotojai buvo apsirengę 
kaip XIX a. literatūros pasaulio įžymybės ir repetavo vaidinimą. 
Jų veikla padarė Richardui didelį įspūdį, bet jis suvokė, kad kiti 
žiūrovai žiūrėjo į tai kritiškiau. „Aktoriai“ laisvai kalbėjosi tar- 
pusavyje ir persimesdavo žodžiu kitu su Richardu. Jis matė, kaip 
vaidinimas vyko keliuose ligoninės aukštuose tuo pat metu. Sie- 
nos jam atrodė permatomos, todėl jis vienu metu galėjo stebė- 
ti visus spektaklio lygmenis. Repetuojantieji norėjo išgirsti jo 
nuomonę, ir Richardas pasakė jiems, kad, jo manymu, spekta- 
klis sukurtas labai patraukliai ir sumaniai - sukelia tikrą malo- 
numą. Pasakodamas man šią istoriją praėjus šešeriems metams 
po jos nutikimo, jis šypsojosi, sakydamas, kad net prisiminti 
haliucinaciją tikras malonumas: „Tą akimirką jaučiausi tikrai 
privilegijuotas.“ 

Kai jo aplankyti ateidavo tikri žmonės, spektaklis pranykda- 
vo, o Richardas budrus ir nepraradęs orientacijos imdavo įprastai 
šnekučiuotis su jais. Vos jiems išėjus spektaklis tęsdavosi. Richar- 


das yra aštraus ir kritiško proto, tačiau jo sugebėjimas kritiškai 

mąstyti delyro metu laikinai pradingdavo. Tai truko tris dienas ir 
greičiausiai buvo sukelta opiatų ar kitų vaistų. 

Richardas yra didelis Henry Jameso gerbėjas, kuris, pasirodo, 
1915 m. prieš mirtį patyrė plaučių uždegimo ir karščiavimo su- 


keltą delyrą. Fredas Kaplanas tai aprašo Jameso biografijoje: 


Jis pateko į kitą, įsivaizduojamą, pasaulį, susiliejantį su jo, kaip 
rašytojo, gyvenimo pradžia, su napoleoniškuoju pasauliu, kuris 
buvo ilgai trunkanti meno galios bei jo paties sukurtos imperijos 
metafora. Jis pradėjo diktuoti pastabas naujam romanui: „Tai 
buvo knygos fragmentai, kurią jis įsivaizdavo rašąs.“ Tarsi būtų 
rašęs romaną, kurio drama buvo jo paties pakitusi sąmonė. Jis dik- 
tavo viziją, kurioje matė save kaip Napoleoną, o savo šeimą kaip 
imperatoriškųjų Bonapartų. Sugriebęs Williamą ir Alice regento 
ranka, jis kreipėsi į juos, kaip į „brangius ir labiausiai gerbiamus 
brolį ir seserį . Jie, kuriems jis padovanojo ištisas šalis, dabar buvo 
įpareigoti prižiūrėti jo sukurtus planus „tam tikrų apartamentų 
apdailai čia, Luvre ir Tiuilri, rasite išsamių nuorodų dailininkams 
ir darbininkams, kurie imsis šio darbo.“ Jis pats buvo „imperato- 
riškasis erelis“. 

Teodorai [jo sekretorė] emociškai buvo labai sunku užrašinėti 
jo diktuojamas mintis. „Tai širdį plėšantis darbas, nors ir neeili- 
nis faktas - jo protas yra išsaugojęs gebėjimą formuluoti tobulai 


išraiškingus sakinius.“ 


Tai pripažino ir kiti, be to, buvo kalbama, kad ir kliedėdamas meis- 


tras išlaikė „tikrąjį Jameso“ ir, žinoma, „vėlyvojo Jameso" stilių. 

artais alkoholio ar narkotikų vartojimo nutraukimas sukelia 
Ki kurio metu vyrauja haliucinaciniai balsai ir kliede- 
siai. Toks delyras, tiesą sakant, yra toksinė psichozė, nors žmogus 
ir neserga šizofrenija bei niekada nėra patyręs psichozės. Evelynas 
Waughas autobiografiniame romane The Ordeal of Gilbert Pinfold 
pateikia neeilinį pasakojimą.* Waughas daug metų smarkiai gėrė ir 
kartą šeštame dešimtmetyje alkoholį sumaišė su stipriai veikiančia 
miegą sukeliančia medžiaga (chloro hidrato ir bromido eliksyru). 
Kol Waughas rašė apie savo alter ego - Gilbertą Pinfoldą, vaistų po- 
veikis vis stiprėjo: „Jis nesistengė tiksliai nustatyti dozės. Gilbertas 
šliūkštelėdavo jų į stiklinę pagal nuotaiką ir, jeigu dozė būdavo per 
maža, jis atsibusdavo paryčiais - išlipdavo iš lovos ir svyruodamas 
keliaudavo prie butelio išmaukti dar vieno gurkšnio.“ 

Pinfoldas jaučiasi sergantis ir silpnas, kartkartėm jis praranda 
atmintį. Tuomet nusprendžia, kad jėgas jam grąžintų kruizas į In- 
diją. Pinfoldo miegą sukeliantis mišinys baigiasi po poros ar trijų 
dienų, tačiau noras gerti nesumažėja. Vos laivui pajudėjus, jam 


prasideda klausos haliucinacijos. Dauguma jų - aidintys balsai, 


Vėlesnio leidimo įžanginėje pastaboje Waughas rašė: „Prieš trejus metus ponas 
Waughas patyrė trumpą haliucinacijų priepuolį, kuris primena tai, kas čia 
aprašyta. Ponas Waughas neneigia, kad „pono Pintoldo“ personažas iš esmės 
yra paremtas jo asmenine patirtim. Todėl galime žvelgti į The Ordeal kaip į 
autobiogratinę psichozės ligos istoriją, organiškos psichozės, nors ir parašytą 
remiantis meistrišku pastabumu ir gebėjimu apibūdinti, nestokojančią siužeto 
ir įtampos - to neturi nė viena grynai medicininė ligos istorija. 

W. H. Audenas kartą pasakė. kad Waughas „nieko nepasimokė“ iš savo 
išbandymo, tačiau jis paskatino parašyti labai komiškus memuarus, paremtus 
nauju požiūriu, kurie neturėjo nieko bendro su jo ankstesniais darbais. 

tačiau kartais jis girdi muziką, lojantį šunį, kruvinų muštynių 
garsą — „mušasi“ laivo kapitonas ir jo prostitutės - bei didžiulio 
metalo gabalo, išmesto už borto, garsą. Vizualiai visi atrodo nor- 
malūs - tylus laivas su niekuo neišsiskiriančia įgula ir keleiviais, 
lėtai judantis per Gibraltarą Viduržemio jūros link. Tačiau sudė- 
tingus ir kartais absurdiškus kliedesius jam sukelia klausos haliu- 
cinacijos. Pavyzdžiui, jis supranta, kad Ispanija pareiškė pretenzi- 
jų į Gibraltaro suverenitetą bei ruošiasi konfiskuoti laivą ir kad jo 
persekiotojai turi mintis skaitančias ir transliuojančias mašinas. 
Kai kurie balsai kreipiasi į jį tiesiogiai - pašaipiai, su neapy- 
kanta, kaltindami; jie dažnai siūlo Pinfoldui nusižudyti, tačiau 
tarp jų yra ir malonus balsas moters (jo kankintojų sesers, kaip 
jam atrodo), kuri prisipažįsta, jog yra jį įsimylėjusi, ir klausia Pin- 
foldo, ar jis ją mylįs. Jis sako, kad privalo ją ne tik girdėti, bet ir 
pamatyti, tačiau ji atsako, kad tai neįmanoma, nes „prieštarauja 
taisyklėms“. Pinfoldo haliucinacijos yra tik klausos ir jam „nelei- 
džiama pamatyti kalbančiojo, nes tai sugriautų iliuziją. 
Tokiems sudėtingiems delyrams ir psichozėms, kaip ir sap- 
nams, būdingos viršus-apačia bei apačia-viršus savybės. Tokie 
ugnikalniai išsiveržia iš „žemesnių smegenų lygmenų: sensorinės 
žievės, hipokampo grandžių bei limbinės sistemos. Tačiau juos 
taip pat formuoja individo intelektualinės, emocinės bei vaizduo- 


tės galios, drauge su kultūros, kuri jį supa, įsitikinimais ir stiliumi. 


I) augybė tokių medicininių ir neurologinių ligų bei visokiau- 
si vaistai (vartojami terapiniais ar pramoginiais tikslais) gali 


sukelti laikinų „natūralių“ psichozių. Seymouras L., draugiškas 

ir žavus vyriškis, sergantis poencefalitiniu parkinsonizmu, buvo 
vienas tų pacientų, kurie ryškiai išliko mano atmintyje (apie jį ir 
jo haliucinacijas trumpai užsimenu knygoje Awakenings). Kai jam 
buvo skirta labai nedidelė L-dopos dozė dėl Parkinsono ligos, 
Seymouras patologiškai susijaudino ir - svarbiausia - pradėjo gir- 
dėti balsus. Kartą priėjęs prie manęs jis pareiškė, kad aš esu geras 
žmogus, todėl nustėro, kai išgirdo mane sakant: „Seyomurai, pasi- 
imk skrybėlę ir paltą, užlipk ant ligoninės stogo ir nušok žemyn.“ 

Aš atsakiau, kad man net tokia mintis į galvą nešautų ir kad 
jis greičiausiai patyrė haliucinaciją. „Ar matei mane? - tęsiau. 
„Ne, - atsakė Seymouras, - tik girdėjau.“ Pasakiau jam: „Jei dar 
kartą išgirsi balsą, apsižvalgyk ir patikrink, ar esu. Jei manęs neiš- 
vysi, žinok, kad tai - haliucinacija.“ Trumai pasvarstęs Seymouras 
papurtė galvą: „Tai nesuveiks.“ 

Kitą dieną jis vėl išgirdo mano balsą, liepiantį jam pasiimti 
skrybėlę, paltą, užlipti ant ligoninės stogo ir nušokti, tačiau šį kar- 
tą balsas pridėjo: „Ir tau visai nereikia žvalgytis aplinkui, nes aš iš 
tikrųjų esu čia. Laimė, ponui L. pavyko nepasiduoti ir jis nenušo- 
ko, o kai sustabdėme L-dopos vartojimą, pasibaigė ir balsai. Pro 
trejų metų Seymouras vėl pabandė L-dopą ir šį kartą jo organiz- 


mas reagavo puikiai, be jokių užuominų į delyrą ar psichozę. 

1992 m. gavau Roberto Utterio, per televizorių girdėjusio mane 
kalbant apie migrenos aurą, laišką iš Australijos. Jis rašė: „Jūs 
nupasakojote, kaip kai kurie žmonės, kenčiantys nuo migre- 
nos, prieš akis mato įmantrius raštus ir spėjote, kad tai galėtų 
būti sunkiai suprantamos raštus kuriančios smegenų funkcijos 
apraiška. Jis prisiminė, ką nuolatos patirdavo prieš eidamas 


miegoti: 


Tai paprastai nutinka tada, kai padedu galvą ant pagalvės, akys 
užsimerkia ir... matau vaizdinius. Tai nėra paveiksliukai. Daž- 
niausiai matau raštus ar audinių faktūras, pavyzdžiui, pasikarto- 
jančias formas arba šešėlius, arba kokio nors vaizdinio elementą, 
kaip kad žolę kraštovaizdyje, medienos pluoštą, bangeles arba lie- 
taus lašus, kurie sparčiai ir neįtikėtinais būdais transformuojasi. 
Formos atsikartoja, pasidaugina, apsiverčia ir t. t. Daugėja spal- 
vy, jos pradingsta. Žaviausios yra tekstūros - žolė tampa kailiu, 


kuris virsta plaukų folikulais, paskui bangavimu, šokančiomis 

šviesos linijomis ir šimtais kitų formų bei jų subtilių variacijų, ku- 
rioms aprašyti mano žodžiai per šiurkštūs. 

Šie ir vėlesni vaizdiniai atsiranda ir dingsta savaime. Tokia 
patirtis yra trumpalaikė, kartais ji tęsiasi kelias sekundes, kar- 
tais minutes. Negaliu jų numatyti. Atrodo, kad šie vaizdiniai at- 
siranda ne mano akyje, tačiau kažkokioje prieš mane esančioje 
erdvės dimensijoje. Vaizdo stiprumas svyruoja nuo vos įžiūrimo 
iki ryškaus, primenančio sapną. Tačiau, kitaip nei sapnuose, 
čia nėra jokių emocinių poteksčių. Nors vaizdiniai ir įspūdingi, 
tačiau manęs nejaudina. Visa ši patirtis, atrodo, neturi jokios 


prasmės. 


Jis svarstė, ar šie vaizdiniai kartais nerodo už regą atsakingos 
smegenų dalies „tinginiavimo“, kai stokojama percepcijos. 

Tai, ką ponas Utteris taip ryškiai aprašė, nėra sapnai, tai neva- 
lingi prieš užmiegant pasirodantys vaizdiniai ar kvazihaliucina- 
jos, arba kitaip - hipnozinės haliucinacijos, jei vartotume pran- 
cūzų psichologo Alfredo Maury 1848 m. sukurtą terminą. Šios 
haliucinacijos ištinka daugelį žmonių, bent jau retkarčiais, ir gali 
būti tokios švelnios, kad žmogus jų tiesiog nepastebi. 

Autentiškos Maury pastabos buvo vien apie jo paties regėtus 
vaizdinius, o Francis Galtonas pateikė vieną pirmųjų metodišką 
hipnozinių haliucinacijų tyrimą, informaciją surinkęs iš nemažo 
skaičiaus žmonių. 1883 m. išleistoje knygoje Inguiries into Human 
Faculty jis pastebėjo, kad labai nedaug asmenų iš pradžių prisipa- 
žįsta patiriantys tokių vaizdinių. Tik tuomet, kai jis išsiuntinėjo 
klausimynus, kuriuose pabrėžė nepiktybines ir įprastas šių haliu- 


cinacijų savybes, kai kurie iš jo tiriamųjų išdrįso kalbėti. 

Galtoną abstulbino faktas, kad jam taip pat teko patirti hip- 
nozinių haliucinacijų, nors prireikė laiko ir kantrybės, kad tai 
suvoktų. „Jei kas nors būtų manęs paklausęs prieš tai, kol nenu- 
sprendžiau tuo atsargiai užsiimti pats, būčiau neabejotinai pa- 
reiškęs, kad mano regos laukas tamsoje buvo tolygiai juodas, ta- 
čiau kartais jame atsirasdavo violetinio drumstumo ir kitų smul- 
kių pakitimų, - rašė jis. Tačiau, kai ėmėsi stebėti viską atidžiau, 


suprato, kad: 


Nuolatos vyksta kaleidoskopiniai raštų ir formų pokyčiai, bet jie 
pernelyg trumpalaikiai ir įmantrūs, kad galėčiau juos apibūdinti 
nenutolęs nuo tiesos. Mane stebina jų įvairovė. Vos pradedu apie 
ką nors galvoti, jie ima ir pradingsta iš akių ir atminties. Ir man 
labai keista, kad dažnai jų buvimas atrodo toks tikras, bet vis vien 


jiems nuolatos pritrūksta dėmesio. 


Tarp daugybės žmonių, atsakiusių į Galtono klausimyną, buvo 
pastorius George'as Henslow („Kurio vizijos, - kaip rašė Galto- 
nas, - yra daug ryškesnės nei mano.“)*. Viena iš Henslow haliu- 
cinacijų prasidėjo nuo arbaleto vizijos, vėliau jis pamatė strėlę, o 
galiausiai strėlių krušą, kuri virto krintančiomis žvaigždėmis, o 
šios - snaigėmis. Paskui jis išvydo labai detalią klebonijos viziją, 
o paskui - lovą, pilną raudonų tulpių. Buvo ir greitai besikeičian- 
čių vaizdinių, tarp kurių jis pastebėjo vaizdines asociacijas (pa- 
vyzdžiui, strėlės pavirto žvaigždėmis, o paskui snaigėmis), tačiau 
jokio naratyvinio tęstinumo. Henslow vaizdiniai buvo labai ryš- 
kūs, tačiau jiems trūko sapno ar istorijos požymių. 


Pastorius Henslow buvo botaniko Johno Stevenso Henslow sūnus, dėstęs Dar- 
winui Kembridže. Jis ir prisidėjo, kad Darwinas patektų į laivą Beagle. 

Henslow pabrėžė, kad šios haliucinacijos smarkiai skyrėsi nuo 
savaiminių vaizdinių. Pastarieji dėliojosi lėtai, po truputį, tarsi ta- 
pomas paveikslas, ir atrodė kaip kasdienės patirtys, o minimos ha- 
liucinacijos pasirodydavo ir įsisiautėdavo spontaniškai, netikėtai. 
Jo hipnozinės haliucinacijos „labai dažnai nepaprasto grožio ir žvil- 
gančios. Krištolas (daug įmantresnis nei kada nors buvau matęs), 
sidabre ir aukse nuostabiai juvelyriškai išgraviruoti ornamentai; 
auksiniai ir sidabriniai gėlių stovai ir t. t.; įmantrūs puikių atspal- 
vių kilimų raštai. 

Šį aprašymą Galtonas išskyrė dėl jo aiškumo ir išsamumo. 
Henslow buvo vienas iš daugelio žmonių, aprašiusių panašias vi- 
zijas, kurias patirdavo būdami tyliame tamsiame kambaryje prieš 
miegą. Šios vizijos buvo įvairaus ryškumo — nuo blankių vaizdi- 
nių, kuriuos patyrė ir pats Galtonas, iki visiškų haliucinacijų, ku- 
rių, beje, žmonės niekada nesupainiodavo su tikrove. 

Galtonas polinkio į hipnozines vizijas nelaikė patologija. Jis 
manė, kad jeigu keli žmonės patiria jas dažnai ir ryškiai kas kartą 
eidami miegoti, tai dauguma (o gal ir visi) žmonės patiria kažką 
panašaus bent retkarčiais. Tai yra normalus reiškinys, nors, kad jis 
ištiktų, reikia specialių sąlygų: tamsos arba užmerktų akių, pasy- 


vios būsenos, artėjančio miego. 


ki XX a. šešto dešimtmečio mažai kitų mokslininkų skyrė dė- 
mesio hipnozinėms vizijoms, kol Peteris McKellaras su kolego- 
mis nepradėjo dešimtmečius trukusio prieš miegą atsirandančių 
haliucinacijų tyrimo. Jis pateikė detalių pastabų apie haliucinaci- 


jų turinį bei paplitimą didesnėje žmonių grupėje (tarp Aberdyno 

universisteto studentų) bei gretino jas su kitų formų haliucinaci- 
jomis, ypač tomis, kurias sukelia meskalinas. 1960 m. fenomeno- 
loginius stebėjimus jiems pavyko papildyti elektroencefalogramų 
tyrimais, kai jų subjektai pereidinėdavo iš visiško budrumo į hip- 
nozinę būseną. 

Daugiau nei pusė McKellaro tiriamų subjektų pranešė matę hi- 
pnozinių vaizdų. Klausos haliucinacijos (balsų, varpų, gyvūnų ar 
kitų garsų) buvo tokios pat įprastos kaip ir regos. Daugelis man pa- 
rašiusių žmonių taip pat buvo patyrę paprastų klausos haliucinaci- 
jų - jie girdėjo lojant šunis, skambančius telefonus, šaukiamą vardą. 

Knygoje Upstate Edmundas Wilsonas aprašė vienos rūšies hip- 


nozinę haliucinaciją, kurią patiria daug žmonių: 


Man rodosi, kad, prieš visiškai atsibusdamas ryte, girdžiu skam- 
bantį telefoną. Iš pradžių nueidavau atsiliepti ir pastebėdavau, 
kad jis neskambėjo. Dabar aš tiesiog guliu lovoje ir, jeigu garsas 


nepasikartoja, žinau, kad jis įsivaizduotas, todėl nesikeliu. 


Antonella B. prieš užmigdama išgirsta muziką. Kai tai nutiko 
pirmą kartą, ji parašė: „Išgirdau labai gražų klasikinės muzikos 
kūrinį, grojamą didžiulio orkestro. Jis buvo labai sudėtingas ir 
nežinomas.“ Paprastai jos girdimos muzikos nelydi jokie vaizdai, 
„tik malonūs garsai, užpildantys mano smegenis.“ 
Bibliotekininkė Susana F. laiške man aprašė kiek sudėtinges- 


nes klausos haliucinacijas: 


Jau keletą dešimtmečių, grimzdama į miegą, išgirstu tariamus 


sakinius. Jie visuomet yra gramatiškai taisyklingi, dažniausiai 

kalbama angliškai ir paprastai tariami vyro. Vos porą kartų juos 
ištarė moteris ir tik vieną kartą jie buvo sakomi man nesupranta- 
ma kalba. Galiu atpažinti romanų, kinų, korėjiečių, japonų, rusų 
ir lenkų kalbų skirtumus, tačiau ta kalba nepriminė nė vienos iš 
jų. Kartais sakiniai būna įsakmūs, pavyzdžiui: „Atnešk man sti- 
klinę vandens!“ Tačiau kitais atvejais būna paprasčiausi teiginiai 
arba klausimai. 1993 m. vasarą aš užsirašinėjau, ką išgirdusi. Štai 
keli sakinių pavyzdžiai: „Kartą jis ėjo priešais mane'; „Galbūt čia 
jūsų? ; „Ar žinote, kaip ta nuotrauka atrodo?'; „Mama nori sau- 
sainių ; „Užuodžiu vienaragį ; „Eik, paimk šampūną“. 

Tai, ką girdžiu, neturi jokio ryšio su tuo, ką perskaičiau, pama- 
čiau, patyriau ar prisiminiau tą dieną, praėjusią dieną, savaitę 
ar metus. Dažnai, kai leidžiamės ilgon kelionėn ir prie vairo sėda 
mano vyras, aš užsnūstu automobilyje. Tuomet sakiniai pradeda 
lietis labai greitai. Sekundei užsnūdusi, būdravimo prieblandoje iš- 
girstu sakinį, pakartoju jį vyrui ir vėl užsnūstu, tuomet išgirstu dar 


vieną sakinį ir t. t., kol nusprendžiu atsibusti ir daugiau nemiegoti. 


Memuaruose Speak, Memory V. Nabokovas pateikia išraiškingą 


savo paties hipnozinių vaizdinių - klausos ir regos - aprašymą: 


Kiek prisimenu, visuomet buvau linkęs į lengvas haliucinacijas. 
Vos prieš užmigdamas, dažnai suvokdavau, kad gretutinėje mano 
proto dalyje vyksta kažkoks vienpusiškas pokalbis, gana nepri- 
klausomas nuo tikrų mano minčių srovės. Tai neutralus, neša- 
liškas ir anonimiškas balsas, kurio sakomi žodžiai man visiškai 
nieko nereiškia. Sakinys, kuris net nėra man skirtas, būna anglų 
ar rusų kalba ir jis toks nereikšmingas, kad aš nedrįstu pateikti 


pavyzdžių. Atrodo, kad šis kvailas reiškinys yra tam tikrų prieš 

miegą matomų vizijų, kurias puikiai žinau, klausos papildinys... 
Vizijos ateina ir praeina mieguistam stebėtojui nedalyvaujant, bet 
iš esmės skiriasi nuo sapnų vaizdinių, nes žmogus vis dar valdo 
savo pojūčius. Jos dažnai būna groteskiškos. Mane dažnai vargina 
šelmiški veikėjai - rausvas, šiurkščių bruožų nykštukas su ištinu- 
sia šnerve ar ausimi. Tačiau kartais šie vaizdiniai įgyja gana rami- 
nančių, miglotų savybių, ir aš tuomet matau (tarsi projekciją voko 
viduje) pilkas figūras, vaikštinėjančias tarp avilių, ar mažas juo- 
das papūgėles, pamažu pranykstančias tarp kalnų sniegynų, arba 


violetinę tolumą, tirpstančią už linguojančių laivo stiebų. 


ndreasas Mavromatis savo enciklopedinio pobūdžio knygo- 


A. Hypnagogia: The Unigue State of Consciousness Between Wa- 


kefulness and Sleep pabrėžia, kad hipnozinėse haliucinacijose ypač 


paplitę veidai. Jis cituoja vieną žmogų, kuris tai aprašė 1886 m.: 


Atrodo, kad veidai išnyra iš tamsos lyg rūkas, ir greitai ima formuo- 
tis ryškūs kontūrai, jie įgyja apvalumo, ryškumo ir gyvybingumo. 
Paskui išnyksta, kad užleistų vietą kitiems, kurių labai daug at- 
siranda neįtikėtinai sparčiai. Anksčiau veidai būdavo siaubingai 
bjaurūs. Jie buvo žmonių, tačiau priminė piktai atrodančius gy- 
vūnus, nepanašius į jokius kitus gyvūnus... Pastaruoju metu veidai 
tapo be galo gražūs. Dabar vienas kitą nesuskaičiuojamai daug 


kartų ir įvairiai keičia nepriekaištingo grožio formos ir bruožai. 


Iš daugelio kitų aprašymų susidaro vaizdas, kad įprasta maty- 
ti veidus, o kartais ir grupes individualių, tačiau neatpažįsta- 


mų veidų. E. E. Leaning 1925 m. straipsnyje apie hipnagogiją 

spėliojo, kad toks dėmesys veidams „galbūt rodo, kad galva turi 
kažkokį specialų polinkį matyti veidus.“ Kaip dabar žinome, Le- 
aning „polinkis“ turi anatominį pagrindą specializuotoje regos 
žievės dalyje, verpstės formos vingyje. Dominicas Ffytche su 
kolegomis per magnetinio rezonanso tyrimus parodė, kad, kai 
haliucinacijose matomi veidai, aktyvinama būtent ši dešiniojo 
pusrutulio sritis. 

Atitinkamos srities suaktyvinimas kairiajame pusrutulyje 
gali sukelti leksikos haliucinacijų: raidžių, skaičių, natų, kartais 
žodžių arba pseudožodžių ir net sakinių. Štai kaip šias haliuci- 
nacijas apibūdino vienas Mavromatiso žmonių: „Snūduriuojant 
arba prieš užmiegant pasirodo, jog skaitau knygą. Aiškiai matau 
raides ir atskiriu žodžius, tačiau jie retai turi kokią ypatingą reikš- 
mę. Knygos, kurias neva skaitau, man nėra žinomos, tačiau daž- 
niausiai jose nagrinėjamos temos, apie kurias skaičiau dieną.“ 

Hipnoziniai veidų ir vietų vaizdiniai paprastai yra neatpažįs- 
tami, bet yra atskira hipnagogijos kategorija, kurią McKellaras ir 
Simpsonas vadina „atkaklia', - tai haliucinacijos ar pasikartojan- 
tys vaizdiniai dalykų, su kuriais žmogus buvo susidūręs dieną. 
Jeigu, pavyzdžiui, žmogus visą dieną vairavo automobilį, vėliau, 
užmerkęs akis, jis gali „išvysti“ nuolatos bėgančią gyvatvorę ar 
medžių eilę. 

Hipnoziniai vaizdiniai gali būti blankūs ar bespalviai, tačiau 
dažnai jie būna blizgių ir labai sodrių spalvų. 1956 m. straipsny- 
je Ardis ir McKellaras paminėjo atvejį, kuriame, pasak subjekto, 
„spektro spalvos taip suintensyvėjo, tarsi būtų užlietos nuožmiau- 
sios saulės šviesos“. Jie, kaip ir kiti, palygino tai su perdėto ryšku- 


mo spalvomis, kurios regimos pavartojus meskalino. Hipnozinių 

haliucinacijų metu šviesos ryškumas ar kontūrai gali pasirodyti 
perdėm sodrūs, su paryškintais šešėliais ir raukšlėmis - kartais tai 
matoma drauge su šaržuotomis figūromis ar scenomis. Dauguma 
žmonių pasakoja apie hipnozinių vizijų „nepakenčiamą aiškumą 
ir „mikroskopines“ detales. Vaizdiniai gali pasirodyti daug de- 
talesni nei pati percepcija, tarytum vidinės akies aštrumas būtų 
20/5, o ne 20/20 (šis sustiprėjęs regimumas būdingas daugybei 
regos haliucinacijų tipų). 

Žmogus hipnagogijos atveju gali matyti daugybę vaizdinių: 
gamtovaizdį per vidurį, veidą, įsiveržiantį į viršutinį kairįjį kam- 
pą, sudėtingą geometrinį raštą pakraštyje. Jie visi atsiranda vienu 
metu ir visi vystosi bei keičiasi įprastais būdais, - tai lyg daugia- 
žodinė haliucinacija. Daugelis žmonių nupasakoja haliucinacinę 
poliopiją - objektų ar figūrų pasidauginimą (vienas iš McKellaro 
subjektų išvydo rausvą kakadu, o vėliau - šimtus rausvų kakadu, 
bendraujančių tarpusavyje). 

Figūros ar objektai gali staiga priartėti, padidėti, tapti detales- 
ni ir paskui atsitraukti. Hipnoziniai vaizdiniai dažnai gretinami 
su momentinėmis nuotraukomis ar skaidrėmis - švysteli sąmo- 
nėje, išsilaiko joje sekundę, dvi ir pranyksta. Juos gali pakeisti kiti 
vaizdiniai, kurie, atrodo, neturi jokio tarpusavio ryšio. 

Hipnozinės vizijos gali atrodyti kaip kažkas „iš kito pasau- 
lio“ - šią frazę nuolat kartoja žmonės apibūdindami savo vizijas. 
Edgaras Allanas Poe pabrėžė, kad jo paties hipnoziniai vaizdiniai 
buvo ne tik keisti, tačiau į nieką nepanašūs - jie buvo „absoliučiai 
naujoviški“". 

Manydamas, kad hipnozinės haliucinacijos gali išplėsti ir praturtinti vaizduotę. 


jų metu Poe staigiai prisiversdavo sugrįžti į visišką budrumą, kad galėtų » 

auguma hipnozinių vaizdinių ne visai primena tikras ha- 

liucinacijas: jie nėra laikomi tikrais ir nėra projektuojami 
išorėje. Tačiau šie vaizdiniai vis tiek turi nemažai ypatingų ha- 
liucinacijoms būdingų bruožų - yra nevalingi, nekontroliuojami, 
savaiminiai. Kitaip nei normalūs proto kuriami vaizdiniai, jie gali 
turėti antgamtiškų spalvų ir detalių bei sparčiai ir keistai trans- 
formuotis. 

Hipnoziniams vaizdiniams būdingos greitos ir spontaniškos 
transformacijos turi kažką tokio, kas leidžia daryti prielaidą apie 
„tinginiaujančias“ smegenis, kaip pastebėjo man laišką parašęs 
ponas Utteris. Neurologai dabar yra linkę kalbėti apie „standarti- 
nius tinklus“ smegenyse, kurie kuria savo pačių vaizdinius. 

Galbūt galima surizikuoti ir pavartoti terminą „žaisti“ įsivaiz- 
duojant regos žievę, žaidžiančią su bet kokiais deriniais, be tikslo, 
be dėmesio centro, be prasmių, - tai tiesiog atsitiktinė veikla, arba 
veikla, turinti tiek daug mikroveiksnių, kad joks modelis niekada 
nepasikartoja. Vos keli reiškiniai parodo, kokios kūrybiškos yra 
smegenys ir kokią milžinišką skaičiavimo galią jos turi. Vienas 
tokių reiškinių — be galo įvairi, nuolatos kintanti struktūrų ir for- 


mų srovė, aptinkama esant hipnozinėms būsenoms. 


» užfiksuoti visus matytus nepaprastus dalykus, kuriuos vėliau panaudodavo 
savo eilėraščiuose ir novelėse. Puikųjį Poe vertėją Baudelaire ą taip pat žavėjo 
unikalios tokių vizijų savybės, ypač jei jos buvo sukeltos opiumo ar hašišo. 
Tokio tipo haliucinacijos įkvėpė visą kartą devyniolikto amžiaus pradžioje 
(taip pat Coleridge'ą ir Wordsworthą bei Southey ir De Ouincey). Tai tyrinėja 
Alethea Hayter knygoje Opium and the Romantic Imagination ir Eva Brann savo 
meistriškame kūrinyje The World of the Imagination: Sum and Substance. 

Nors Mavromatis apie hipnagogiją rašo kaip apie „unikalią 
sąmonės būseną tarp miego ir būdravimo“, jis mato ir bendru- 
mų su kitomis sąmonės būsenomis: sapnais, meditacija, transu 
ir kūrybiškumu. Taip pat regi panašumų su pakitusio režimo są- 
mone, šizofrenijos, isterijos ir kai kurių narkotikų sukeltų būsenų 
atvejais. Nors hipnozinės haliucinacijos yra jutiminės (vadinasi, 
susijusios su smegenų žieve; kuriamos regos žievėje, klausos žie- 
vėje ir t. t.), jis mano, kad pradiniai procesai gali vykti primityves- 
nėse požievinėse smegenų dalyse, tuo galbūt hipnagogija panaši 
į sapnus. 

Ir vis dėlto šios dvi būsenos yra gana skirtingos. Sapnai išnyra 
epizodais, ne blyksniais; jie turi tęstinumą, nuoseklumo, naraty- 
vą, temą. Sapnuose žmogus dalyvauja arba yra stebintis dalyvis, 
o hipnagogijos atveju asmuo — tik žiūrovas. Sapnams įtaką daro 
mūsų norai ir baimės, ir jie dažnai atkartoja praėjusios dienos ar 
kelių patirtis padėdami sutvirtinti atmintį. Kartais atrodo, kad sa- 
pnai pasiūlo problemos sprendimą. Sapnai dažnai turi asmenišką 
pobūdį ir daugiausia nulemiami iš viršaus — iš esmės jie yra „vir- 
šus-apačia“ kūriniai (nors, kaip teigia Allanas Hobsonas, gausūs 
įrodymai leidžia spręsti, kad čia veikia ir „apačia-viršus“ proce- 
sai). Tačiau, priešingai nei sapnai, hipnoziniai vaizdiniai ar haliu- 
cinacijos bei jų jutiminės savybės, tokios kaip: neįprastos ar per- 
dėm ryškios spalvos, detalės ir kontūrai, šviesos ryškumas, vaizdo 
iškraipymai, padauginimai ir pritraukimai bei hipnozinių vaizdi- 
nių atsiskyrimas nuo asmeninių patirčių, veikia daugiausia pagal 
„apačia-viršus“ principą. Tačiau tai yra šio reiškinio supapras- 
tinimas, nes kiekviename nervų sistemos lygmenyje egzistuo- 


ja dvipusis eismas ir dauguma procesų vyksta abiem principais: 

„viršus-apačia“ ir „apačia-viršus“. Ir hipnagogija, ir sapnavimas 
yra neeilinės sąmonės būsenos, kurios skiriasi viena nuo kitos, 


taip pat kaip skiriasi nuo būdraujančios sąmonės. 


ipnopompinės haliucinacijos - tos, kurios gali ištikti bun- 
dant - dažnai savo pobūdžiu iš esmės skiriasi nuo hipnozi- 
nių haliucinacijų“. Hipnozinės haliucinacijos matomos užmerkus 
akis arba tamsoje; jos prasideda tyliai ir savo vaizdingoje erdvėje 
tęsiasi labai trumpai ir paprastai žmonės nejaučia fizinio jų buvimo 
kambaryje. Hipnopompinės haliucinacijos dažnai matomos at- 
merktomis akimis, ryškiai apšviestos. Jos neretai yra suprojektuo- 
tos į išorinę erdvę ir atrodo visiškai vientisos ir realios. Kartais jos 
būna malonios ir pralinksmina, bet daug dažniau sukelia nerimą ir 
net siaubą, nes atrodo, tarsi būtų pasirengusios pulti ką tik nubudu- 
sį, haliucinacijas regintį asmenį. Tai visai nebūdinga hipnozinėms 
haliucinacijoms, kurios yra patiriamos kaip reginys, nesusijęs su jį 
patiriančiu žmogumi. 
Nors hipnopompinės haliucinacijos daugumai žmonių nu- 
tinka tik kartais, kai kuriems jos iškyla daug dažniau - kaip kad 
Donaldui Fishui. Jis man parašė apie ryškias savo haliucinacijas, 


o paskui jį sutikau Sidnėjuje: 


Iš ramaus miego ir turbūt gana normalaus sapno pabundu su- 


krėstas: štai priešais mane stovi padaras, kokio net Holivude 


Hipnopompinės haliucinacijos pasitaiko daug rečiau už hipnozines, o kai kurie 
žmonės patiria ir hipnozinių haliucinacijų prieš pabusdami, ir hipnopompinių 
prieš užmigdami. 

nesukurtų. Haliucinacijos išnyksta po maždaug dešimties se- 
kundžių ir tuo metu, kai jas patiriu, galiu judėti. Tiesą sakant, 
paprastai pašoku į orą apie pėdą ir sušunku... Haliucinacijos 
vis blogėja - dabar jos mane ištinka apie keturis kartus per 
naktį, pradėjau bijoti miegoti. Čia pateikiu keletą pavyzdžių 


iš to, ką matau: 


Didžiulio angelo figūra stovi virš manęs šalia juodai 
apsitaisiusio mirties silueto. 

Šalia manęs guli pūvantis lavonas. 

Didžiulis krokodilas tyko prie mano gerklės. 

Miręs kūdikis guli ant krauju paplūdusių grindų. 

Bjaurūs iš manęs besijuokiantys veidai. 

Dideli vorai - juos matau labai dažnai. 

Milžiniška ranka virš mano veido. Ir dar viena 
ranka, gulinti ant grindų penkios pėdos nuo 
manęs. 

Plevenantys voratinkliai. 

Man į veidą skriejantys paukščiai ir vabzdžiai. 

Du veidai, žiūrintys į mane iš po uolos. 

Šalia lovos stovintis mano paties, tik kiek vyresnio, 
pavidalas su kostiumu. 

Dvi žiurkės, griaužiančios bulvę. 

Ant manęs besileidžianti galybė skirtingų spalvų 
vėliavų. 

Gulintis ant grindų bjaurios išvaizdos žmogus su 
rausvų plaukų kuokštais ant kūno. 


Ant manęs krintančios stiklo šukės. 

Dvi metalinės omarų gaudyklės. 
Raudoni taškai, išsiskaidantys į tūkstančius 
taškelių tarytum kraujo purslai. 


Daugybė ant manęs krintančių rąstų. 


Dažnai sakoma, kad hipnozinės ir hipnopompinės būsenos 
yra ryškiausios ir lengviausiai prisimenamos vaikystėje, tačiau 
pono Fisho haliucinacijos tęsiasi visą gyvenimą: jos prasidė- 
jo, kai jam buvo aštuoneri, dabar jam per aštuoniasdešimt. Jo 
polinkį į hipnopompines haliucinacijas gaubia paslaptis. Nors 
ir patyrė jų tūkstančius, ponas Fishas sugebėjo gyventi visa- 
vertį gyvenimą sistemingai dirbdamas labai kūrybingą darbą. 
Jis yra grafikos dizaineris ir dailininkas, turintis puikią vaiz- 
duotę - kartais semiasi įkvėpimo iš savo siurrealistinių haliu- 
cinacijų. 

Nors pono Fisho hipnopompinių vaizdinių dažnumas ir yra 
kraštutinis (tai jį labai kankina), tačiau jų pobūdis tipiškas. Elyn 


S. man rašė apie jos patiriamus hipnopompinius vaizdinius: 


Tipiškiausia haliucinacija prasideda man atsisėdus lovoje. Pa- 
matau žmogų - dažniausiai senutę, - spoksančią į mane nuo 
kojūgalio. Manau, kad kai kurie žmonės tokias haliucinacijas 
palaiko vaiduokliais, bet tik ne aš. Kartais matau pėdos pločio 
vorą, ropojantį siena, regiu fejerverkus ir mažą velniūkštį, mi- 


nantį dviratį vietoje, lovos kojūgalyje. 


Egzistuoja labai stipriai įtikinanti haliucinacijos forma, kuri 


nėra atvirai sensorinė, bet žmogus jaučia kažkokio žmogaus ar 

daikto buvimą šalia. Asmuo gali jausti, kad ši antgamtinė bū- 
tybė yra piktavalė arba gera. Tokiais atvejais įsitikinimas, kad 
kažkas šalia tikrai yra, būna nenugalimas. 

Mano hipnopompinės patirtys labiau susijusios su klausa nei 
rega - jos įgyja įvairiausių formų. Kartais tai būna užsitęsę sa- 
pnai ar košmarai. Kartą kambario kampe išgirdau garsą, lyg kas 
ką braižytų. Iš pradžių beveik neatkreipiau dėmesio, galvoda- 
mas, kad čia tik pelė krebžda. Tačiau tas garsas ėmė vis stiprė- 
ti ir aš išsigandau. Sunerimęs sviedžiau į kampą pagalvę. Ir šis 
veiksmas (arba tiksliau įsivaizduotas veiksmas) mane visiškai 
pažadino ir, atmerkęs akis, supratau, kad esu savo miegamaja- 
me, 0 ne sapne matytame, palatą primenančiame kambaryje. 
Tačiau braižymo garsas man pabudus tęsėsi dar keletą sekun- 
džių, tarsi būtų visiškai tikras. 

Man yra tekę patirti muzikinių haliucinacijų (kai vartojau 
chloro hidratą kaip migdomuosius), kurios buvo sapnuose gir- 
dimos muzikos tąsa. Kartą išgirdau Mozarto kvintetą. Mano 
įprasta muzikinė ir vizualioji atmintis nėra labai gera - neišski- 
riu kiekvieno instrumento kvintete, o ką jau kalbėti apie visą or- 
kestrą, todėl ši patirtis, kai išgirdau Mozartą ir kiekvieną skam- 
bantį instrumentą, buvo stulbinanti (ir graži). Kiek normales- 
nėmis sąlygomis patiriu hipnopompinę, padidinto (ir beveik 
nekritiško) jautrumo muzikai būseną - kad ir kokią muziką 
tuo metu girdėčiau, ji man atrodo nuostabi. Tai nutinka beveik 
kiekvieną rytą, kai mane pažadina radijo žadintuvas, kuriame 
nustatyta klasikinės muzikos stotis. Mano draugas dailininkas 
pasakojo patiriantis panašų spalvų ir tekstūrų išryškėjimą, kai 


lovoje iš ryto atmerkia akis. 

Neseniai patyriau stulbinančią ir gana jaudinančią regos ha- 
liucinaciją. Negaliu prisiminti, ką sapnavau, jei apskritai sapna- 
vau, bet, kai pabudau, pamačiau savo paties veidą, tiksliau savo 
kaip keturiasdešimtmečio, veidą su juoda barzda, droviai besi- 
šypsantį. Natūralaus dydžio blankios pastelinės spalvos veidas 
nuo manęs buvo nutolęs dviejų pėdų atstumu ir kybojo ore. At- 
rodė, kadjis į mane žiūri smalsiai ir su meile, ir tuomet, maždaug 
po penkių sekundžių, išnyko. Jis man suteikė keistą, nostalgišką 
tęstinumo su mano jaunesniuoju „aš“ jausmą. Gulėdamas lovoje 
svarsčiau, ar jaunystėje kada nors regėjau dabarties viziją - be- 
veik aštuoniasdešimtmečio veidą, tariantį hipnopompinį „labas“ 
po keturiasdešimties metų. 

Sapnuose patiriame fantastiškiausių ir siurrealistinių dalykų 
irjuos pripažįstame, nes mus gaubia sapnų sąmonė ir užjos nėra 
jokios kritinės sąmonės (retai pasitaikantis sąmoningo sapnavi- 
mo reiškinys yra išimtis). Pabudę prisimename tik fragmentus, 
nedidelę sapnų dalelę ir lengvai suvokiame, kad tai buvo „tik 
sapnas“. 

Priešingai nei sapnai, haliucinacijos būna stulbinančios ir 
lengvai prisimenamos iki smulkiausių detalių. Tai yra vienas es- 
minių sapnavimo ir su miegu susijusių haliucinacijų skirtumų. 
Mano kolega daktaras D. per gyvenimą patyrė tik vieną hipno- 
pompinę haliucinaciją, kuri jį ištiko prieš trisdešimt metų, tačiau 


D. puikiausiai ją prisimena: 


Buvo maloni vasaros naktis. Atsibudau antrą, vidury nakties, 
kaip man kartais nutinka, ir šalia pamačiau stovintį šešių su puse 


pėdų ūgio įspūdingą indėną. Tai buvo didžiulis, juodaplaukis 

vyras juodomis akimis ir skulptūriškais raumenimis. Tuo pat 
metu supratau, kad, jeigu jis panorėtų mane nužudyti, aš nega- 
lėčiau nieko padaryti, ir kad greičiausiai jis netikras. Tačiau jis 
stovėjo šalia lyg statula, bet drauge atrodė ir gyvas. Man švyste- 
lėjo galvoje - kaip jis galėjo patekti į namus? Kodėl nejuda? Tai 
turbūt netikra. Tačiau jo buvimas mane vis vien gąsdino. Po pen- 
kių ar dešimties sekundžių jis tapo skaidrus, kol galop švelniai 


išgaravo.“ 


tsižvelgiant į keistus kai kurių hipnopompinių haliucinaci- 
Ą; bruožus, jų dažnai bauginantį emocinį rezonansą ir gal- 
būt sustiprintą įtaigumą, kuris kartais lydi tokias būsenas, visiš- 
kai suprantama, kad hipnopompinės angelų ir velnių vizijos gali 
sukelti ne tik nuostabą ar siaubą, bet ir tikėjimą jų fizine realybe. 
Iš tiesų įdomu, kiek tokios haliucinacijos lėmė minčių apie mons- 
trus, vaiduoklius ar fantomus atsiradimą. Galima lengvai įsivaiz- 
duoti, kaip šios haliucinacijos drauge su asmeniniu ar kultūriniu 


polinkiu tikėti bekūnėmis, dvasinėmis sferomis gali sustiprinti 


Apie 1660 m. Spinoza laiške draugui Peteriui Ballingui aprašė panašią 
haliucinaciją: 


Kai vieną rytą prašvitus pabudau iš labai nemalonaus sapno, vaizdiniai, kuriuos 
regėjau miegodamas, iškilo man prieš akis taip ryškiai, tarsi visa tai, ką matyčiau, 
būtų buvę tikra, ypač atvaizdas vieno juodaodžio raupsuoto brazilo, kurio 
niekada nebuvau matęs. Šis vaizdinys beveik išnykdavo, kai, norėdamas nukreipti 
mintis, užmesdavau akį į knygą ar kažkur kitur. Tačiau vos pakeldavau akis, 
nesutelkdamas dėmesio į jokį konkretų objektą, stodavo to paties juodaodžio 
atvaizdas — tokio pat ryškumo, kol pagaliau pranyko jo galva. 

tikėjimą antgamtiniais dalykais, nors hipnopompinės haliucina- 
cijos ir turi tikrą, fiziologinį pagrindą. 

Hipnopompijos sąvoką 1901 m. pristatė anglų poetas ir kla- 
sikas F. W. H. Myersas, kuris žavėjosi neseniai užgimusiu psi- 
chologijos mokslu. Jis buvo Williamo Jameso bičiulis bei vienas 
Medicininių tyrimų draugijos steigėjų, kurioje stengėsi derinti 
nenormalumą ir paranormalumą su įprastomis psichologijos 
funkcijomis. Myerso veikla buvo labai įtakinga. 

Gyvendamas devyniolikto amžiaus pabaigoje, - o tai buvo 
laikas, kai madingi buvo mediumai ir spiritizmo seansai, - Myer- 
sas plačiai rašė apie vaiduoklius, dvasias ir fantomus. Kaip ir dau- 
gelis jo amžininkų, Myersas tikėjo pomirtiniu gyvenimu, tačiau 
bandė šį tikėjimą įsprausti į mokslo kontekstą. Nors jis ir manė, 
kad tos patirtys, kurios dažnai aiškinamos kaip antgamtinių bū- 
tybių apsilankymai, dažniausiai rasdavosi esant hipnopompinės 
būsenos, vis vien tikėjo objektyvia dvasinės ir antgamtinės sfe- 
ros tikrove, į kurią protas gali trumpam patekti, būdamas įvai- 
rios psichologinės būsenos: pavyzdžiui, sapno, hipnopompinės 
ar transo, ir pasireiškus tam tikroms epilepsijos formoms. Tačiau 
tuo pat metu jis manė, kad hipnopompinės haliucinacijos galėtų 
būti sapnų ir košmarų fragmentai, nusidriekę iki budrumo būse- 
nos, trumpai tariant - tai sapnavimas būdraujant. 

Tačiau skaitant Myerso dviejų tomų 1903 m. išleistą knygą 
Human Personality and Its Survival After Bodily Death ir 1886 m. 
su kolegomis (Gurney ir kt.) išleistą ligos istorijų kompiliaci- 
ją Phantasms of the Living, galima teigti, kad dauguma aprašytų 
psichinių ar paranormalių patirčių iš tiesų yra haliucinacijos, 


kurios kyla išgyvenant netektį, socialinę izoliaciją ar sensorinę 

deprivaciją, ir ypač, kai žmogus yra mieguistas ar patiria į transą 
panašią būseną. 

Mano kolega psichoterapeutas daktaras B. papasakojo istoriją 
apie dešimtmetį berniuką, kuris vieną rytą pabudęs „pamatė lo- 
vos kojūgalyje plevenančią mėlynai apsirengusią moterį, apsuptą 


spinduliuojančios šviesos“: 


Ji švelniu balsu prisistatė kaip jo „angelas sargas“. Persigandęs vai- 
kas uždegė lempą šalia lovos, tikėdamasis, jog atvaizdas išnyks. 
Tačiau moteris liko kyboti ore, ir jis išbėgo iš kambario pažadin- 
damas tėvus. 

Jo tėvai, bandydami nuraminti vaiką, šią patirtį įvardijo kaip 
sapną. Tačiau jis nepatikėjo, nes negalėjo suvokti, kas jam nutiko. 
Jo šeima nebuvo religinga, todėl angelo atvaizdas jam buvo sveti- 
mas. Berniukas ėmė jausti visa apimančią baimę, jam po truputį 
išsivystė nemiga iš baimės, kad pabudęs vėl pamatys tą moterį. Jo 
tėvai ir mokytojai apibūdino jį kaip nerimastingą ir išsiblaškiusį. 
Jis vis labiau vengė santykių su savo bendraamžiais. Jo tėvai pa- 
skambino sūnaus pediatrui, kuris nusiuntė vaiką pas psichiatrą, 
kad būtų nustatyta jo psichinė būklė. 

Berniukas anksčiau neturėjo jokių sveikatos problemų, nei mie- 
go sutrikimų, nei fizinių ligų ir neatrodė, kad turėtų kokių bendravi- 
mo problemų. Jis sėkmingai išnaudojo terapijos konsultacijas, kurių 
metu vis stengėsi suvokti, kas nutiko. Po truputį jis įvykį suvokė kaip 


tam tikro tipo haliucinaciją, kuri pasirodo pabudus iš miego. 


Daktaras B. pridūrė: „Nors ir atrodo, kad hipnopompinės ha- 


liucinacijos labiau paplitusios tarp sveikų ir gerai prisitaikiusių 


243 


+ HALIUCINACIJOS * 


žmonių, jos yra potencialiai trauminės, ir individui labai svarbu 
išsiaiškinti šių reiškinių prasmę ir pasekmes.“ 

Patirtys, smarkiai nutolusios nuo kasdieniškų, meta sunkų 
iššūkį žmogaus pasaulio suvokimui, jo įsitikinimams. Kaipgi jas 
paaiškinti? Ką jos reiškia? Iš šio jauno paciento patyrimo matyti, 


kaip tokios tikroviškos naktinės vizijos gali sudrumsti protą. 

Kartą XIXa. aštunto dešimtmečio pabaigos prancūzų neuro- 
logas Jeanas Baptiste'as Ėdouardas Gėlineau, kilęs iš vyndarių 
šeimos, turėjo galimybę apžiūrėti trisdešimt aštuonerių metų 
vyno pirklį, kuris dvejus metus kentė nuo staigių trumpų miego 
priepuolių. Iki apsilankymo pas Gėlineau jis patirdavo daugiau 
kaip du šimtus priepuolių per dieną. Kartais jis užmigdavo val- 
gydamas - jam iš pirštų išslysdavo šakutė ir peilis. Jis galėdavo 
užsnūsti vidury sakinio arba vos atsisėdęs į savo vietą teatre. Jo 
miego priepuolius pagreitindavo stiprios emocijos - džiugesio ar 
liūdesio, kurios taip pat paskubindavo ir jį ištinkančius astazijos 
epizodus, kurių metu raumenys, staiga praradę tonusą, suglemba 
ir žmogus bejėgiškai griūna ant žemės neprarasdamas sąmonės. 
Gėlineau šių simptomų sutapimą laikė narkolepsija (jo sugalvo- 
tas terminas) ir astazija (kurią dabar vadiname katapleksija) — 


nauju neurologinės kilmės sindromu.* 


Billas Hayesas knygoje Sleep Demons cituoja dar ankstesnę nuorodą į 
nenugalimą mieguistumą ir galimą katapleksiją: „Tai juos užgriūna pačiame » 

1928 m. niujorkietis gydytojas Samuelis Brockas pateikė pla- 
tesnį požiūrį į narkolepsiją, papasakojęs apie dvidešimt dvejų 
metų jaunuolio atvejį. Jam užeidavo ne tik staigūs miego priepuo- 
liai bei katapleksija, bet gimdavo ir paralyžius, kuris ištikdavo po 
miego priepuolių ir jaunuolis negalėdavo nei judėti, nei kalbėti. 
Ištiktas miego paralyžiaus (taip ši liga vėliau buvo pavadinta) jis 
patirdavo ryškių haliucinacijų, kurios jokiu kitu metu jo neiš- 
tikdavo. Nors Brocko atvejis tuometėje (1929 m.) narkolepsijos 
apžvalgoje buvo apibūdintas kaip unikalus, netrukus tapo aišku, 
kad miego paralyžius ir su juo susijusios haliucinacijos buvo gana 
įprasti simptomai ir kad juos dera laikyti neatskiriamais narko- 
leptinio sindromo bruožais. 

Dabar yra žinoma, kad pogumburys išskiria budrumo hor- 
monus oreksinus ir kad žmonės, turintys įgimtą narkopelsiją, šių 
hormonų stokoja. Galvos traumos, auglio ar ligos sukelta žala po- 
gumburiui vėliau gyvenime taip pat gali sukelti narkolepsiją. 

Tikroji narkolepsija, jei nėra gydoma, gali apriboti žmogaus 
veiksnumą, tačiau ji yra gana reta - nuo jos kenčia vienas iš 
dviejų tūkstančių žmonių (lengvesnės narkolepsijos formos pa- 
sitaiko gerokai dažniau). Žmonės, sergantys narkolepsija, būna 
drovūs, atsiskyrę, jaučiasi nesuprasti (kaip Gėlineau pacientas, 
kurį žmonės laikė girtuokliu), tačiau žmonių sąmoningumas po 
truputį didėja iš dalies dėl tokių organizacijų kaip „Narcolepsy 
Network“. 

Nepaisant to, narkolepsija dažnai nenustatoma. Man rašiu- 
si Jeanette B. teigė, kad jai narkolepsija buvo diagnozuota tik 


» linksmumo įkarštyje“, paimtą iš mažai žinomos 1834 m. išleistos škotų 
gydytojo Roberto Macnisho knygos The Philosophy of Sleep. 

suaugus. Apie pradinę mokyklą ji pasakojo: „Maniau, kad sergu 
šizofrenija — dėl savo hipnozinių haliucinacijų. Šeštoje klasėje 
net parašiau darbą apie šizofreniją (aišku, neužsimindama, kad 
galvoju, jog sergu šia liga)“ Daug vėliau, apsilankiusi narkolepsi- 
jos paramos grupėje, ji rašė: „Mane pritrenkė tai, ką sužinojau, — 
dauguma grupėje ne tik patirdavo haliucinacijas, bet netgi tokias 
pat kaip aš!“ 

Kai neseniai išgirdau, kad „Narcolepsy Network“ Niujorko 
skyrius ruošia susitikimą, paklausiau, ar negalėčiau ateiti pa- 
siklausyti jos narių, besidalijančių patirtimi, ir kai kuriuos jų 
pakalbinti. Nuo katapleksijos - emocijos ar juoko staigiai suke- 
liamo visiško raumenų tonuso praradimo - kentė dauguma šio 
susibūrimo dalyvių ir tai buvo laisvai aptarinėjama. Iš tiesų ka- 
tapleksiją vargiai paslėpsi. Teko kalbėtis su vienu vyriškiu, kuris, 
pasirodo, buvo komiko Robino Williamso draugas. Jis pasakojo, 
kad, kaskart susitikęs Robiną, iš karto atsiguldavo ant žemės, nes 
žinojo, jog dėl juoko sukeltos katapleksijos vis vien nugrius. Ta- 
čiau haliucinacijos - kitas reikalas: žmonės dažnai nedrįsta pri- 
sipažinti jas patiriantys. Net ir susirinkus daugybei narkoleptikų 
apie tai buvo labai nedaug atvirai diskutuojama. Nepaisant to, 
daugelis žmonių vėliau man parašė apie savo haliucinacijas, taip 


pat ir Sharon S., kuri laiške išdėstė savo patirtis: 


Atsibundu ant pilvo nuo jausmo, kad čiužinys kvėpuoja. Negaliu 
pajudėti ir mane užvaldo baimė, kai po savimi „pamatau“ mar- 
muro pilkumo odą, apžėlusią retais juodais plaukais. Aš tįsau ant 
einančio dramblio nugaros. Haliucinacijų absurdiškumas man 


sukelia katapleksiją. [Kitą kartą] pabusdama po pietų miego, 

pamatau save miegamojo kampe. Kybau palei lubas ir lėtai su pa- 
rašiutu leidžiuosi ant grindų. Haliucinacijos metu tai atrodė visiš- 


kai normalu - mane apėme taikus ir giedras jausmas. 
Sharon teko patirti haliucinacijų vairuojant: 


[Važiuoju) į darbą ir jaučiuosi vis mieguistesnė. Staiga kelias prie- 
kyje pakyla prieš mane ir trenkia man į veidą. Viskas taip tikra - 
atlošiu galvą. Tai tikrai mane pažadino. Ši patirtis nuo kitų haliu- 
cinacijų skiriasi tuo, kad mano akys buvo atmerktos ir aš mačiau 


tikrą, tačiau iškraipytą aplinką. 


Nors daugelis mūsų turi aiškų miego ir būdravimo ciklą, kai 
dažniausiai miegama naktį, sergantieji narkolepsija kas dieną 
gali dešimtis kartų trumpam užmigti (kai kada vos kelioms 
sekundėms) bei patirti tarpinių būsenų, ir bet kuri iš jų, o gal 
ir visos gali būti pilnos ryškių sapnų, haliucinacijų arba beveik 
neatskiriamų šių dviejų būsenų jungčių. Staigus, narkolepsiją 
primenantis miegas be katapleksijos gali ištikti esant toksinei 
būklei arba vartojant įvairius vaistus (ypač raminamuosius). 
Dažnai tam įtakos turi senėjimas, galima pastebėti, kaip vyres- 
nio amžiaus žmonės trumpam užsnūsta, nukeliauja į sapnų ku- 
piną miegą. 

Tai vis dažniau patiriu ir pats. Kartą, lovoje skaitydamas 
Gibbono autobiografiją, - tai buvo 1988 m., kai daug mąsčiau ir 
skaičiau apie kurčius žmones ir jų gestų kalbą, - radau nuosta- 
bų Gibbono aprašymą: 1770 m. Londone jis matė grupę kurčių 
žmonių, įsitraukusių į gyvą pokalbį gestais. Iškart pagalvojau, 

kad tai būtų puiki pastaba naujai rašomoje knygoje, tačiau, kai 
norėjau dar kartą paskaityti Gibbono aprašymą, jo ten neradau. 
Aš jį išvydau haliucinacijoje, o galbūt susapnavau per trumpą 
akimirką tarp dviejų teksto sakinių. 

Stephanie W. pirmą narkoleptinę haliucinaciją patyrė būda- 
ma penkerių, eidama namo iš darželio. Ji man rašė, kad haliuci- 
nacijos dažnai ištinka dienos metu, ir ji galvoja, kad jos nutinka 


prieš arba po trumpo užmigimo: 


Tačiau aš negaliu nustatyti, kada trumpam užmiegu, nebent kas 
nors mano aplinkoje „šokteli“ į priekį arba kaip nors pasikeičia, 
kaip nutikdavo, kai dar vairavau automobilį. Pastebėjau, kad 
taip užmigus mano automobilis dėl neaiškios priežasties kelyje 
šoktelėdavo į priekį. Prieš pradedant gydytis narkolepsiją buvo 
daug periodų, kurių metu haliucinacijas patirdavau kas dieną. 
Kai kurios buvo visai švelnios: angelas, periodiškai pasirodyda- 
vęs viršuje tam tikroje vietoje išsukant iš greitkelio; girdėdavau 
žmogų, pakartotinai kuždantį mano vardą; beldimą į duris, 
kurio daugiau niekas kitas negirdi; mačiau ir jaučiau skruzdė- 
les, ropojančios man per kojas... Kai kurios haliucinacijos buvo 
gąsdinančios, [kaip kad] žmonės, mane prieš akis virstantys la- 
vonais. 

Ypač sunku vaikui patirti dalykus, kurių aplinkiniai nejaučia. 
Kiek pamenu, bandymai apie tai pašnekėti su suaugusiaisiais ar 
vaikais kas kartą sukeldavo pyktį ir įtarimą, kad esu pamišusi 
arba meluoju... Suaugus pasidarė lengviau. Nors kai buvau gydo- 
ma psichikos sveikatos įstaigose, man buvo pasakyta, kad sergu 


„psichoze su neįprastai stipriu realybės išbandymu“. 

Teisingos diagnozės - narkolepsijos - nustatymas labai nurami- 
no Stephanie W., kaip ir susitikimas su žmonėmis, kurie patiria 
panašių haliucinacijų „Narcolepsy Network“.* Stephanie jaučia, 
kad dėl šios diagnozės bei veiksmingų vaistų jos gyvenimas vi- 
siškai pasikeitė. 

Lynn O. būtų norėjusi, kad gydytojai jai būtų anksčiau paaiš- 
kinę, kad haliucinacijos yra narkoleptinio sindromo dalis. Prieš 


diagnozę ji rašė: 


Šie epizodai kartojosi gana dažnai visą mano gyvenimą, ir, užuot 
įtarusi miego sutrikimą, maniau, kad mano gyvenime vyksta 
antgamtiniai reiškiniai. Ar yra ir daugiau žmonių, taip susiejan- 
čių patirtis? Jeigu būčiau daugiau žinojusi apie šį sutrikimą, gal- 
būt, užuot įtarusi, kad kažkas man kliudo, vaidenasi arba kad 
patiriu dvasinių sunkumų ir galbūt esu psichiškai nesveika, daug 
anksčiau gyvenime būčiau pradėjusi ieškoti konstruktyvesnės 
pagalbos. Dabar man keturiasdešimt treji ir aš pagaliau radau 
ramybę, sužinojusi, kad dauguma šių patirčių susijusios su miego 


sutrikimu. 


Vėlesniame laiške ji pastebėjo: „Jaučiu, kad esu naujame etape, 
kuriame turiu peržvelgti daugybę savo „antgamtiškų“ patirčių. 


Ir pastebiu, kad turiu į gyvenimą integruoti naują požiūrį, kuris 


Svarbiausias asmuo narkolepsijos pasaulyje yra gydytojas Michaelas Thorpy, 
kurio visą galybę knygų apie narkolepsiją ir miego sutrikimus įkvėpė 

viso gyvenimo patirtis - jis vadovavo miego sutrikimų klinikai Bronkse 
įsikūrusiame Montefiore medicinos centre. 

remiasi nauja mano diagnoze. Tai tarsi atsisveikinimas su vai- 
kyste ar, tikriau sakant, mistinio, beveik stebuklingo požiūrio į 
gyvenimą atsisakymas. Turiu pasakyti, kad galbūt išgyvenu šiokį 
tokį gedulą.“ 


auguma žmonių, sergančių narkolepsija, tarp regos ha- 
IB liucinacijų patiria ir klausos bei lytėjimo haliucinacijų ir 
kitokių sudėtingų kūno pojūčių. Christina K. yra linkusi į mie- 
go paralyžių, ir, kaip matyti iš žemiau pateikto pavyzdžio, jį lydi 


haliucinacijos: 


Vos atsigulusi į lovą ir porą kartų pakeitusi kūno padėtį, galų gale 
atsiguliau veidu žemyn. Beveik iš karto pajutau, kaip mano kū- 
nas pradėjo pamažu tirpti. Bandžiau save iš to „ištraukti“, tačiau 
paralyžius jau buvo įsibėgėjęs. Tada pajutau, tarsi kas būtų atsi- 
sėdęs ant nugaros ir spaustų mane gilyn į čiužinį. Svoris ant nu- 
garos darėsi vis sunkesnis, ir aš vis dar negalėjau pajudėti. [Tuo- 
met] tai, kas buvo užgulęs nugarą, nulipo ir atsigulė šalia manęs. 
Jaučiau „tai“ kvėpuojant šalia manęs. Aš siaubingai išsigandau, 
nes visa tai atrodė labai tikra, nes nebuvau nė sekundę užsnū- 
dusi. Atrodo, kad praėjo ištisa amžinybė, kol sugebėjau pasukti 
galvą tos būtybės link. Pamačiau neįtikėtinai aukštą vyrą juodu 
kostiumu. Jis buvo pilkšvai pablyškusio veido, atrodė lyg sirgtų ir 
žvelgė sukrėstu žvilgsniu. Bandžiau rėkti, bet negalėjau pajudinti 
lūpų ar išleisti bet kokį garsą. Jis spoksojo į mane savo išsprogusio- 
mis akimis ir staiga pradėjo rėkti skaičius, pavyzdžiui: PENKI, 
VIENUOLIKA, AŠTUONI, VIENAS, TRYS, DU, KETURI, 

VIENAS, DEVYNI, DVIDEŠIMT. O paskui isteriškai nusijuo- 
kė. Pajutau, kad po truputį vėl galiu judėti, ir, kai grįžau į norma- 
lią būseną, vyro atvaizdas ėmė darytis vis blyškesnis, kol apskri- 


tai išnyko, o aš galėjau atsikelti. 


Kita moteris, J. D., laiške man taip pat aprašė haliucinacijas, su- 
sijusias su miego paralyžiumi, tarp jų ir spaudimą, jaučiamą ant 


krūtinės: 


Kartais matydavau didžiulius šimtakojus ar vikšrus, ropojančius 
ant lubų. Kartą pasirodė, jog mano katė yra kambaryje ant lenty- 
nos. Atrodė, kad ji pasivoliojo ir pavirto žiurke. Blogiausia buvo, 
kai haliucinacijoje matydavau vorą, įsitaisiusį man ant krūtinės. 


Negalėdavau pajudėti. Bandydavau rėkti - siaubingai bijau vorų. 
Kartą ji patyrė išėjimą iš kūno primenančią haliucinaciją: 


Haliucinacijoje mačiau, kaip mano kūnas nusklendė iki lubų. 
Paskui lovos galo link ir staiga - žaibiškai ir kiaurai per grindis 
nukrito į pirmą namo aukštą ir pro pirmo aukšto grindis - į rūsį. 
Mačiau kiekvieną kambarį. Neatrodė, kad grindys būtų sulūžu- 


sios, kai per jas kritau. Aš tiesiog perėjau kiaurai. 


N pie miego, sapnavimo ar miego sutrikimų fiziologiją iki 
1953 m., kai Eugeneas Aserinsky ir Nathanielis Kleitmanas 
iš Čikagos universiteto atrado greitojo miego fazę, buvo žinoma 


labai mažai. Tai savita miego stadija su būdingais greitais akių 

judesiais bei charakteringais elektroencefalogramoje matomais 
pokyčiais. Jie nustatė, kad tuo atveju, kai pacientai būdavo paža- 
dinami greitojo miegojo stadijoje, jie visuomet sakydavo sapna- 
vę. Dėl to atrodė, kad sapnavimas susijęs su greitojo miego faze“. 
Greitojo miego fazėje kūnas būna paralyžiuotas, išskyrus negilų 
kvėpavimą ir staigius akių judesius. Dauguma žmonių į greitojo 
miego stadiją patenka praėjus maždaug devyniasdešimčiai minu- 
čių po užmigimo, tačiau žmonės, sergantys narkolepsija (ar tie, 
kurie patiria miego trūkumą), į ją patenka vos užmigę - staiga 
panyra į sapnų ir miego paralyžių. Žmonės gali pabusti negeru 
metu, kai sapnus primenančios vizijos ir raumenų kontrolės pra- 
radimas, būdingas greitojo miego stadijai, prasitęsia į budrumo 
būseną. Net jei žmogus yra sąmoningas, jį gali užpulti sapnus ar 
košmarus primenančios haliucinacijos, kurios tampa dar baises- 
nės, kai asmuo suvokia, jog negali nei kalbėti, nei judėti. 

Tačiau žmogui nebūtina sirgti narkolepsija, kad patirtų mie- 
go paralyžių su haliucinacijomis. J. A. Cheyneaas su kolegomis iš 
Vaterlo universiteto parodė, kad maždaug trečdalis ar pusė visų 
tiriamųjų tai patiria bent jau kartais, ir netgi pavienis epizodas 
gali būti įsimintinas. 

CheyneAas ir kt. ištyrinėjo ir suskirstė daugybę su miego 
paralyžiumi susijusių reiškinių. Jie rėmėsi trijų šimtų tyrime 
dalyvavusių studentų bei daugybės kitų įvairių žmonių, kurie 
atsakė į internetinį klausimyną, liudijimais. Jie padarė išvadą, 
kad izoliuotas miego paralyžius (t. y. miego paralyžius be nar- 
kolepsijos), kaip dažnai pasitaikantis, „sukuria nepakartojamą, 


* 


Šį paprastą teiginį vėliau teko pakeisti, kai buvo nustatyta, jog sapnai (nors ir 
kiek kitokios rūšies) gali atsirasti ne tik greitojo miego fazėje. 

natūralią laboratoriją haliucinacinėms patirtims tyrinėti“. Ta- 
čiau jie pabrėžė, kad tokios haliucinacijos neturėtų būti gretina- 
mos su paprastomis hipnozinėmis ar hipnopompinėmis patirti- 
mis. Jie rašė, kad haliucinacijos, lydinčios miego paralyžių, „iš 
esmės yra ryškesnės, įmantresnės, daugiarūšės ir bauginančios', 
ir dėl to tikėtina, kad jas patiriantiems žmonėms šių haliucina- 
cijų poveikis bus radikalesnis. Šios haliucinacijos gali būti intui- 
tyvios, klausos, lytėjimo bei regos, jas taip pat lydi dusulys bei 
spaudimas krūtinėje, jutimas esant piktą antgamtinę būtybę bei 
visa apimantis absoliutus bejėgiškumas ir didžiausias siaubas. 
Tai, žinoma, yra pagrindinės košmaro savybės. 

Antroji angliško žodžio „nightmare“ (košmaras) dalis „mare“ 
yra nuoroda į demonišką moterį, kuri dusindavo miegančiuo- 
sius atsiguldama jiems ant krūtinės (Niufaundlende ją vadino 
„Sena ragana“). Ernestas Jonesas monografijoje On the Nightma- 
re pabrėžė, kad košmarai radikaliai skyrėsi nuo paprastų sapnų 
nuolatiniu bauginančios antgamtinės būtybės jutimu (kartais 
apžergusios krūtinę), pasunkėjusiu kvėpavimu ir suvokimu, kad 
asmuo yra visiškai paralyžiuotas. „Košmaro“ sąvoka dabar dažnai 
vartojama blogam ar neramiam sapnui apibūdinti, tačiau, jei ra- 
šytume šį žodį „night-mare“ (naktinė kumelė) su brūkšneliu, jis 
įgautų kitokios rūšies siaubo. Čia Cheyne'as kalba apie „paslap- 
tingą grėsmingąjį . Jis teigia, kad žodį „nightmare“ reikėtų rašyti 
su brūkšneliu, ir šią tradiciją priėmė kiti šios srities specialistai. 

Shelley Adler knygoje Sleep Paralysis: Night-mares, Nocebos, 
and the Mind-Body Connection taip pat iškelia ypatingą baimės ir 
pražūties jausmo prigimtį, kuri išskiria miego paralyžiaus patirtį 


iš visų kitų. Ji pabrėžia, kad slogučiai, kitaip nei sapnai, randasi, 

kai žmogus yra budrus, tačiau tik iš dalies, arba atsiribojęs. Tokiu 
atveju terminas „miego“ paralyžius yra klaidinantis. Šią būseną 
lydinčią baimę padidina negilus greitojo miego fazės kvėpavi- 
mas ir greitas arba nereguliarus širdies plakimas, kuris prasideda 
drauge su nepaprastu jauduliu. Tokia nenugalima baimė ir fizio- 
loginiai jos priedai gali būti mirtini, ypač jei toje kultūroje miego 
paralyžius siejamas su mirtimi. Adler tyrinėjo grupę hmongų pa- 
bėgėlių iš Laoso, kurie aštunto dešimtmečio pabaigoje imigravo 
į centrinę Kaliforniją ir kuriems ne visada pavykdavo atlikti savo 
tradicinius religinius ritualus dėl perversmo, genocido ir persi- 
kraustymo. Hmongų kultūroje tvirtai tikima, kad košmarai gali 
atnešti mirtį. Šie žalingi lūkesčiai, arba nocebas, akivaizdžiai pri- 
sidėjo prie staigių, nepaaiškinamų beveik dviejų šimtų hmongų 
imigrantų naktinių mirčių (tai daugiausia buvo jauni ir tvirtos 
sveikatos žmonės) aštunto dešimtmečio pabaigoje ir dešimto 
dešimtmečio pradžioje. Kai hmongai geriau asimiliavosi ir seni 
įsitikinimai prarado galią, baigėsi ir staigios mirtys. 

Kiekvienos tautos folkloras turi tokių antgamtinių būtybių 
kaip inkubai ir sukubai, kurie seksualiai užpuola miegantįjį, arba 
laumių, kurios, suparalyžiavusios aukas, siurbia jų kvėpavimą. 
Tokie vaizdiniai atrodo universalūs - iš tiesų panašios figūros 
plačiai aptinkamos skirtingose kultūrose, be abejo, jos varijuo- 
ja priklausomai nuo vietos. Haliucinacinės patirtys, kad ir kokia 
būtų jų priežastis, sukuria įsivaizduojamų būtybių ir buveinių — 
dangų, pragarą, stebuklų šalis. Tokie mitai ir įsitikinimai sukurti 
tam, kad paaiškintų ir nuramintų, ir drauge tam, kad pagąsdintų 
ir įspėtų. Naktinėms patirtims paaiškinti mes kuriame bendrus, 


tikrus ir fiziologiškai pagrįstus naratyvus. 

Kai nustojama tikėti tokiomis tradicinėmis figūromis kaip 
velniai, raganos ar laumės, jų vietą užima kiti - ateiviai ar apreiš- 
kimai iš „praėjusio gyvenimo“. Haliucinacijos labiau nei bet kuri 
kita budrumo būsenos patirtis gali sujaudinti, sugluminti, įvaryti 
siaubo ar įkvėpti kurti folklorą, mitus (didingus, baisius, išradin- 
gus ir žaismingus), kurių galbūt nė vienas individas ir nė viena 


kultūra negali visiškai atsisakyti. 

Sergant Charles'io Bonnet sindromu, sensorinės deprivacijos, par- 
kinsonizmo, migrenos, epilepsijos atvejais, apsvaigus nuo narkoti- 
kų ar hipnagogijos metu atrodo, kad smegenyse yra mechanizmas, 
kuriantis haliucinacijas (pagrindinis fiziologinis mechanizmas, 
susijęs su vietiniu sudirginimu, „išskyrimu“, neuromediatorių 
sutrikdymu ar dar kažkuo), ir tos haliucinacijos mažai siejasi su 
individo gyvenimo aplinkybėmis, charakteriu, jausmais, įsitikini- 
mais ar proto būsena. Nors žmonės, patiriantys šias haliucinacijas, 
jomis, kaip jutiminėmis patirtimis, mėgaujasi (arba ne), tačiau visi 
beveik vienbalsiai pabrėžia jų beprasmiškumą ir tai, kad jos neturi 
jokios įtakos jų gyvenimo įvykiams ar problemoms. 

Kitokios yra haliucinacijos, kurias aptarsime dabar - jos iš es- 
mės yra nekontroliuojami sugrįžimai prie praeities patirčių. Bet 
čia, skirtingai nuo kartais jaudinančių, tačiau iš esmės nereikš- 
mingų praeities blyksnių, kuriuos sukelia priepuolis smilkininėje 
skiltyje, ramybę drumsti sugrįžta reikšminga praeitis, nesvarbu, 


ar priimama, ar nekenčiama; tam tikros gyvenimo patirtys yra 

kupinos emocijų, tad padaro smegenims neišdildomą įspūdį ir 
priverčia jas atsikartoti. 

Šios emocijos gali būti įvairiausių rūšių: širdgėla ir mylimo 
žmogaus ar pamėgtos vietos ilgesys, nuo kurių mus atskyrė mir- 
tis, tremtis ar slenkantis laikas; teroras, siaubas, sielvartas ar dide- 
lė baimė, kilusi dėl smarkiai traumuojančių, grasinančių ego sau- 
gumui bei gyvybei pavojingų įvykių. Tokias haliucinacijas taip 
pat išprovokuoja nenugalimas kaltės jausmas dėl atlikto nusikal- 
timo ar nuodėmės, kurių sąžinė pavėluotai pradeda netoleruoti. 
Vaiduoklių - sugrįžusios mirusiųjų dvasios - haliucinacijos ypač 
susijusios su smurtine mirtimi ir kalte. 

Pasakojimai apie tokius pasivaidenimus ir haliucinacijas uži- 
ma svarbią vietą kiekvienos tautos mituose ir literatūroje. Ham- 
letui pasirodo jo nužudytas tėvas („Mano vaizduotėje, Horaci- 
jau“), kad pasakytų, kaip buvo nužudytas ir pareikalautų, kad už 
jį būtų atkeršyta. Makbetas, planuodamas karaliaus Dankano 
žmogžudystę, pamato ore pakibusį durklą - jo ketinimų simbolį 
ir veiksmų kurstytoją. Po to, kai jis suorganizuoja Banko žmog- 
žudystę dėl to, kad šis grasino atskleisiąs Makbeto kėslus, jis ha- 
liucinacijose pamato Banko vaiduoklį, o Ledi Makbet, ištepusi 
mirusius rūmininkus Dankano krauju, ant savo rankų „pamato“ 


ir užuodžia nepanaikinamą karaliaus kraują." 


Daugumoje H. G. Wellso novelių galima rasti kaltės haliucinacijų. Vienoje 
jų, The Moth, zoologą, kuris jaučiasi kaltas dėl savo amžino varžovo mirties, 
persekioja ir galop išveda iš proto didžiulis, mokslui nežinomos rūšies 
drugys, kurio niekas daugiau nemato. Tačiau tuo metu, kai jo protas būna 
nesudrumstas, zoologas juokauja, kad tai jo mirusio varžovo dvasia. 

Ch. Dickensas, kuriam taip pat vaidendavosi, apie tai parašė penkias knygas, 
iš jų geriausiai žinoma Kalėdų giesmė. O romane Didieji lūkesčiai jis pateikia» 

et kokia nepasotinama aistra ar grėsmė gali atvesti prie haliu- 
B cinacijų, kuriose užkoduota įsitvirtinusi idėja ir stipri emoci- 
ja. Ypač dažnos tokios haliucinacijos, kurias sukelia praradimas ir 
sielvartas — daugiausia po sutuoktinio mirties, po dešimtmečių, 
praleistų drauge. Praradę tėvą, sutuoktinį ar vaiką, prarandame 
dalį savęs. Tokia netektis atveria staigią tuštumą žmogaus gyve- 
nime - tuštumą, kurią kaip nors reikia užpildyti. Tai parodo, jog 
turime reikalų su pažinimo, suvokimo ir emocine problema bei 
skausmingu kitokios realybės ilgėjimusi. 

Mirus mano tėvams ir trims broliams, aš niekada nepatyriau 
haliucinacijų, tačiau dažnai juos sapnuodavau. Tačiau pirma ir 
pati skausmingiausia iš šių netekčių buvo mano motinos mirtis 
1972 m., ir tai paskatino mėnesius trukusias iliuzijas, kai gat- 
vėje kitas moteris palaikydavau savo motina. Man atrodo, kad 


tarp matomų žmonių ir mano motinos visuomet buvo kažkiek 


» dramatišką pasakojimą apie Pipo viziją, kai įvyko pirmas ir siaubingas jo ir 
ponios Havišam susitikimas: 


Jau tada man šis dalykas atrodė keistas, o kai praėjo daugiau laiko, viskas 
atrodė dar keisčiau. Aš pasukau akis - jos buvo kiek apsiblaususios žvelgiant 

į šaltą šviesą - į didelę, medinę siją žemesniame pastato kampe iš dešinės tr 
pamačiau ten pakibusią figūrą. Šviesiai geltonai vilkinti figūra avėjo vieną batą. 
Ji kabojo taip, kad galėjau matyti, jog išblukę suknelės papuošimai atrodė tarsi 
šiurkštus popierius, o veidas buvo ponios Havišam - su tokia išraiška, tarytum 
Jistengtųsi mane pašaukti. Išsigandęs pamatytos figūros ir ne ką mažiau 
įsibaiminęs nuo įsitikinimo, jog vos prieš akimirką jos ten nebuvo, iš pradžių 
bėgau tolyn nuo jos, o paskui link jos. Ir didžiausia baimė manė apėmė tada, kai 
neradau ten jokios figūros. 

išvaizdos ar laikysenos panašumo ir dalis manęs, įtariu, buvo per- 
dėm budri nesąmoningai ieškodama prarastos motinos. 

Kartais netekties haliucinacijos iškyla balso forma. Psichoa- 
nalitikė Marion C. parašė man apie tai, kaip „girdėjo“ savo miru- 


sio vyro balsą (o vėliau ir juoką): 


Vieną vakarą, kaip visada, grįžau namo po darbo į mūsų didelį 
tuščią namą. Paprastai tuo laiku Paulis būdavo prie savo elektro- 
ninės šachmatų lentos „New York Times“ ir žaisdavo naują partiją. 
Iš prieškambario jo stalo nebuvo matyti, tačiau jis pasveikino mane 
įprastu būdu: „Sveika! Sugrįžai! Labas!“ Jo balsas buvo aiškus, sti- 
prus ir realus, visai kaip tada, kai nesirgo. Aš jį „išgirdau“. Tarytum 
jis būtų sėdėjęs prie savo šachmatų stalelio ir iš tikrųjų vėl mane 
sveikintų. Kitas dalykas buvo tas, kad, kaip minėjau, negalėjau jo 
matyti iš prieškambario, tačiau mačiau. Mačiau jį, mačiau jo vei- 
do išraišką, mačiau, kaip dėliojo šachmatus, regėjau jį, sveikinantį 


įvykio atvaizdą ar filmą. Tačiau kalba buvo gyva ir reali. 


Silas Weiras Mitchellas, dirbęs su kareiviais, praradusiais galūnes 
pilietiniame kare, pirmas suprato neurologinę fantominių galū- 
nių prigimtį. Anksčiau tai buvo laikoma (jei apskritai tam buvo 
skiriama dėmesio) tarsi netekties haliucinacija. Keistai ironiška — 
Mitchellas pats patyrė netekties haliucinaciją, kai staiga numirė 
labai artimas draugas. Tai 1989 m. straipsnyje aprašė Jerome'as 


Schneckas: 


Vieną rytą korespondentas pranešė netikėtas naujienas ir Mitchel- 


las, stipriai sukrėstas, nuėjo tai pranešti žmonai. Lipdamas laip- 

tais žemyn, jis patyrė kai ką keisto: išvydo įspūdingą Brookso vei- 
dą - besišypsantį, ryškų ir, rodos, išaustą iš rasotų voratinklių. Kai 
jis pažvelgė žemyn, vizija pradingo, tačiau dešimt dienų Mitchellas 


regėjo ją šiek tiek virš savo galvos iš kairės. 


Netekties haliucinacijos stipriai susijusios su emociniais porei- 
kiais ir jausmais, todėl dažnai yra neužmirštamos, kaip man rašė 


skulptorė ir graviūrų meistrė Elinora S.: 


Kai buvau keturiolikos, su tėvais ir broliu leidome vasarą senelių 
namuose, taip darydavome kiekvienais metais. Mano senelis nu- 
mirė tą žiemą. 

Buvome virtuvėje - močiutė stovėjo prie kriauklės, mama jai pa- 
dėjo, o aš baigiau ruošti pietus prie virtuvės stalo, priešais verandos 
duris. Pro duris įėjo mano senelis, ir aš taip apsidžiaugiau jį pama- 
čiusi, kad atsistojau jo pasitikti. „Seneli“, - ištariau, bet, kol ėjau jo 
link, senelis staiga pradingo. Močiutė buvo akivaizdžiai nusiminusi 
ir iš jos veido išraiškos nusprendžiau, kad ji bus ant manęs supy- 
kusi. Aš pasakiau mamai, kad tikrai mačiau kuo aiškiausiai, o ji 
atsakė, kad regėjau jį, nes norėjau matyti. Aš sąmoningai apie jį 
negalvojau ir vis dar nesuprantu, kaip galėjau jį taip aiškiai matyti. 

Man dabar septyniasdešimt šešeri, ir aš vis dar pamenu tą įvy- 


kį - man niekada neteko patirti nieko panašaus. 


Elizabeth J. parašė man apie mažo sūnaus patirtą sielvarto haliu- 


cinaciją: 


Mano vyras mirė prieš trisdešimt metų po sunkios ligos. Sūnui tada 


buvo tik devyneri. Jis drauge su tėvu reguliariai bėgiodavo. Praėjus 

porai mėnesių po vyro mirties, sūnus atėjo pas mane ir pasakė, kad 
kartais mato tėvą, prabėgantį pro namus su geltonais šortais (jo 
įprasta bėgimo apranga). Tuo metu lankėmės pas psichologą dėl 
šeimą užgriuvusio sielvarto, ir, kai nupasakojau sūnaus patirtį, 
psichologas haliucinacijas įvardijo kaip neurologinę reakciją į siel- 
vartą. Tai mus paguodė, aš vis dar turiu tuos geltonus bėgiojimui 


skirtus šortus. 


Bendros praktikos gydytojas Velse W. D. Reesas apklausė beveik 
tris šimtus žmonių, neseniai patyrusius netektį, ir nustatė, kad 
beveik pusė jų iliuzijose ar tikrose haliucinacijose regėjo mirusį 
sutuoktinį. Haliucinacijos buvo įvairios: regos, klausos ar abiejų 
rūšių. Kai kurie iš apklaustų žmonių turėjo malonių pokalbių su 
haliucinacijose matomais sutuoktiniais. Tokių haliucinacijų tiki- 
mybė išauga su santuokoje praleistų metų skaičiumi, ir jos gali 
tęstis mėnesius ir net metus. Reesui šios haliucinacijos atrodė ne 
tik normalios, bet ir naudingos gedulo metu. 

Susanai M. netektis paskatino itin ryškią daugiajuslinę patirtį 
praėjus porai valandų po motinos mirties: „Išgirdau jos vaikšty- 
nės ratukų girgždėjimą koridoriuje. Netrukus ji įėjo į kambarį ir 
atsisėdo šalia manęs ant lovos. Jaučiau, kaip ji klestelėjo ant čiu- 
žinio. Aš pradėjau su ja kalbėti ir pasakiau, kad galvojau, kad ji 
numirė. Nepamenu, ką tiksliai ji man atsakė - lyg kažką, kad atė- 
jo pažiūrėti, kaip aš laikausi. Žinau tik tiek, kad tikrai jaučiau ją 
esant šalia, ir tai man kėlė baimę, bet drauge ir ramino.“ 

Ray P. parašė man, kai jo aštuoniasdešimt penkerių metų tė- 
vas mirė po atliktos širdies operacijos. Nors Ray ir skubėjo į ligo- 


ninę kiek galėdamas, tėvą jau buvo ištikusi koma. Valandą prieš 

tėvo mirtį Ray jam sušnibždėjo: „Tėti, čia Ray. Viskas gerai, aš 
pasirūpinsiu mama. Nesijaudink, viskas bus gerai.“ Ray rašė, kad 


po poros naktų jį pažadino vaiduoklis: 


Pabudau naktį. Nesijaučiau silpnas ar kad būčiau praradęs orien- 
taciją, mano mintys ir rega buvo aiškios. Pamačiau kažką, sėdintį 
ant lovos krašto. Tai buvo mano tėvas, vilkintis savo chaki spalvos 
kelnes ir gelsvai rudus marškinėlius. Buvau užtenkamai budrus, 
kad iš pradžių susimąstyčiau, ar kartais nesapnuoju, tačiau bu- 
vau tikras, kad nemiegu. Jis buvo matinis, jokiu būdu nepriminė 
nieko nežemiško, per jį nepersišvietė naktinės Baltimorės šviesos 
už lango. Neilgai pasėdėjęs jis tarė (ar iš tiesų prakalbo, ar kažkaip 
kitaip perteikė mintį?): „Viskas gerai.“ 

Aš pasisukau ir nukoriau kojas ant grindų. Kai pažvelgiau (į 
jį], tėvo jau nebuvo. Atsistojau, nuėjau į vonią, išgėriau vandens 
ir grįžau atgal į lovą. Tėvas daugiau nebegrįžo. Aš nežinau, ar tai 
buvo haliucinacija, ar kažkas kito, - kol kas netikiu antgamtiniais 


dalykais, tai, matyt, buvo haliucinacija.* 


Sutuoktinio praradimas yra vienas iš daugiausiai streso sukeliančių gyvenimo 
įvykių. Tačiau gali būti ir kitokių netekties formų, pavyzdžiui: darbo ar 
mylimo augintinio praradimas. Mano draugė labai liūdėjo nugaišus jos 
dvidešimties metų katinui. Ištisus mėnesius ji „matė“ savo katę ir jai būdingus 
judesius užuolaidų klostėse. Kita bičiulė, Malonnie K., papasakojo apie kiek 
kitokią haliucinaciją, kurią patyrė, kai nudvėsė jos septyniolikos metų katė: 


Didelei mano nuostabai, kai kitą dieną ruošiausi į darbą, ji pasirodė prie 
vonios durų, nusišypsojo ir sumiauksejo savo įprastą „Labas rytas“. Buvau 
pritrenkta. Nuėjau tai papasakoti vyrui, ir, aišku, kai grįžau, jos jau 
nebebuvo. Tai mane kiek prislėgė, nes niekada nepatyriau haliucinacijų ir 
visada maniau, kad aš ne iš tų žmonių, kurte jas patiria. Tačiau man teko 
pripažinti, kad ši patirtis greičiausiai buvo fenomenaliai glaudaus ryšio,» 

Kartais sielvarto haliucinacijos gali įgyti ir piktybiškesnių for- 
mų. Psichiatras Christopheris Baethgeas rašė apie dvi motinas, 
kurios labai skaudžiai prarado mažus savo vaikus. Jos abi patyrė 
daugiajuslines haliucinacijas, kuriose savo dukras matė, girdėjo, 
užuodė ir buvo jų liečiamos. Dėl to abi haliucinacijas aiškino klai- 
dingai, kaip nežemiškus reiškinius. Viena tikėjo, kad „tai buvo jos 
dukros bandymas užmegzti ryšį su ja iš kito pasaulio, į kurį persi- 
kėlusi ji tęsė gyvenimą“. Kita išgirdo dukterį, šaukiančią: „Mama, 


nebijok, aš sugrįšiu!'* 


eseniai savo kabinete užkliuvau už knygų dėžės ir, krisda- 
mas stačia galva, susilaužiau klubą. Atrodė, kad tai vyko su- 
lėtintai. Maniau, kad turiu užtektinai laiko, kad ištiesčiau ranką ir 
sušvelninčiau kritimą, tačiau po akimirkos aš jau gulėjau ant grin- 
dų ir, kai trenkiausi į jas, išgirdau klubo trakštelėjimą. Kelias savai- 
tes po to su beveik haliucinaciniu ryškumu iš naujo patirdavau kri- 
timą - jis pasikartodavo mano galvoje ir kūne. Du mėnesius ven- 
giau savo kabineto, vietos, kurioje kritau, nes ji išprovokuodavo šią 
» kurį mes išvystėme ir palaikėme beveik du dešimtmečius, rezultatas. Turiu 
pasakyti, kad esu labai dėkinga. jog ji užsuko pas mane paskutinį kartą. 


Dingusių pasaulių praradimas, ilgėjimasis ir nostalgija gali taip pat paskatinti 
haliucinacijas. Franco Magnani, „atminties meistras“, kurį aprašiau knygoje An 
Anthropologist on Mars, buvo ištremtas iš Pontito - nedidelio kaimelio, kuriame 
užaugo. Nors Franco Magnani negalėjo ten sugrįžti ištisus dešimtmečius, jį 
nuolatos persekiojo sapnai ir haliucinacijos apie Pontito - tai buvo idealizuotas 
ir amžinas Pontito, toks, koks jis buvo prieš 1943 m. įsiveržiant naciams. Jis 
paskyrė savo gyvenimą, kad šias haliucinacijas paverstų šimtais nostalgiškų, 
gražių ir šiurpiai tikslių paveikslų. 

kritimo ir traškančio kaulo kvazihaliucinaciją. Tai vienas, galbūt 
ir visai nereikšmingas, reakcijos į traumą pavyzdžių - lengvas po- 
trauminio streso sindromas. Tai jau išsisprendė, bet manau, kad 
ši patirtis tykos mano gelmėse kaip trauminis prisiminimas, ir 
visą likusį gyvenimą išliks galimybė, kad, susidarius tam tikroms 
aplinkybėms, prisiminimas išlįs į paviršių. 

Daug gilesnė trauma ir po jos išsivystęs PTSD (potrauminis 
streso sutrikimas) gali paveikti bet kurį žmogų, išgyvenusį siau- 
bingą avariją, gamtos kataklizmą, karą, išžaginimą, smurtą, kan- 
kinimus ir apleidimą, taip pat ir bet kokia patirtis, kuri sukelia 
didžiulę baimę dėl savo paties ar kitų saugumo. 

Visos šios situacijos gali sukelti staigias reakcijas, tačiau, praė- 
jus ne vieneriems metams, gali išryškėti piktybiniai ir dažnai įky- 
rūs potrauminiai sindromai. Be nerimo, šiems sindromams bū- 
dingos sustiprėjusios išgąsčio reakcijos, depresija, autonominiai 
sutrikimai, lenda įkyrios mintys apie patirtus siaubus ir neretai 
staigūs praeities blyksniai, kurių metu žmogus iš naujo išgyvena 
pirminę traumą visais savo jutimais ir jaučia visas tuo metu patir- 
tas emocijas*. Šiuos dažnai spontaniškus praeities blyksnius ypač 
paskatina objektai, garsai ar kvapai, susiję su pirmine trauma. 

Sąvokos „praeities blyksnis“ gali nepakakti norint apibūdinti 
sudėtingoms ir kartais klaidingai pavojingoms būsenoms, kurios 


randasi drauge su potrauminėmis haliucinacijomis. Patiriant 


Nors „praeities blyksnis“ yra vaizdinis. kinematogratinis terminas, klausos 
haliucinacijos būna ne mažiau įspūdingos. Veteranai, kenčiantys nuo PTSD, 
haliucinacijose girdi mirštančių bendražygių, kareivių ar civilių balsus. 
Holmesas ir Tinninas vieno tyrimo metu nustatė. kad nepageidaujamus. 
tiesiogiai ar netiesiogiai kaltinančius balsus girdi daugiau nei 65 procentai 
veteranų. turinčių potrauminį kovos streso sutrikimą. 


265 


HALIUCINACIJOS 


tokią būseną dėl haliucinacijų ir iliuzijų dabartis arba realybė gali 
būti klaidingai suprasta. Dėl to traumuotas veteranas, užklupus 
praeities blyksniui, gali būti įsitikinęs, kad žmonės prekybos cen- 
tre yra priešo kariai, ir, jei turės ginklą, pradėti į juos šaudyti. Ši 
kraštutinė sąmonės būsena pasitaiko retai, tačiau yra mirtinai 
pavojinga. 

Viena moteris man rašė, kad trejų metukų ji buvo tvirkinama, 
o devyniolikos išprievartauta ir „abiem atvejais tam tikras kvapas 


sugrąžina stiprius praeities blyksnius“. Toliau ji rašė: 


Pirmą praeities blyksnį apie vaikystėje patirtą prievartą patyriau, 
kai prie manęs autobuse prisėdo vyras. Vos užuodusi [jo] prakaitą 
ir kūno kvapą, atsiradau kitur, manęs autobuse jau nebuvo. Buvau 
savo kaimyno garaže ir prisiminiau viską. Vairuotojui teko papra- 
šyti manęs, kad išlipčiau iš autobuso, kai atvažiavome į vietą. Aš 


buvau praradusi bet kokį laiko ir vietos pojūtį. 


Ypatingai sunkios ir ilgai besitęsiančios stresinės reakcijos gali at- 
sirasti po išprievartavimo ar seksualinės prievartos. Pavyzdžiui, 
Terry Heinso ir jo kolegų aptartu atveju penkiasdešimt penkerių 
metų moteris, kuri vaikystėje buvo verčiama stebėti tėvų lytinį 
aktą, o būdama aštuonerių buvo verčiama užsiimti lytiniais san- 
tykiais su savo tėvu, suaugusi patirdavo pasikartojančius traumos 
praeities blyksnius. Ji taip pat girdėjo „balsus“ - tai buvo potrau- 
minis stresinis sutrikimas, kurį klaidingai diagnozavo kaip šizof- 
reniją, - dėl to ji atsidūrė psichiatrinėje ligoninėje. 

Žmonės, sergantys PTSD, linkę patirti pasikartojančius sa- 


pnus ar košmarus, kuriuose dažnai būna tiesioginių ar kiek 

užslėptų trauminių patirčių pasikartojimų. Psichiatras Paulas 
Chodoffas, kuris 1963 m. rašė apie traumos poveikį žmonėms, 
išgyvenusiems koncentracijos stovyklose, tokius sapnus vertino 
kaip skiriamąjį sindromo ženklą ir pastebėjo, kad jie vis dar ap- 
lankydavo stebinančiai daug žmonių praėjus pusantro dešimt- 
mečio po karo“. Taip yra ir su praeities blyksniais. 

Chodoffas pastebėjo, kad įkyrus galvojimas apie koncentra- 
cijos stovyklos patirtis laikui bėgant kai kuriems žmonėms gali 


sumažėti, tačiau kiti: 


Vaizdingai, su gausiomis detalėmis pasakodami apie savo patirtis, 
perdavė labai keistą jausmą, kad po išlaisvinimo nieko iš tikrųjų 
svarbaus jų gyvenime nenutiko. Atrodė, kad mano kabineto sienos 


pradingo ir jas pakeitė atšiaurūs Aušvico ar Buchenvaldo vaizdai. 


Ruth Jaffe 1968 m. straipsnyje aprašė moterį, išgyvenusią kon- 
centracijos stovykloje. Jai nuolatos kartojosi priepuoliai, kurių 
metu išgyvendavo patirtį prie Osvencimo vartų, kur pamatė, 
kad jos sesuo paskirta į pasmerktųjų mirti grupę ir ji nieko ne- 
galėjo padaryti, kad išgelbėtų seserį, nors ir bandė pasiaukoti 
vietoj jos. Priepuolių metu ji matydavo žmones, einančius pro 
stovyklos vartus, ir girdėdavo sesers balsą, šaukiantį: „Keti, 
kur tu? Kodėl palieki mane?“ Kitus išlikusiuosius persekioja su 


uosle susiję praeities blyksniai. Žmonės staiga užuodžia dujų 


Kartais šį efektą gali sustiprinti vaistai. 1970 m. turėjau pacientę, kuri sirgo 
poencetalitiniu parkinsonizmu - ji buvo išgyvenusi koncentracijos stovykloje. 
Gydymas L-dopa jai sukėlė nepakeliamą trauminių košmarų ir praeities 
blyksnių paūmėjimą, dėl to teko vaisto vartojimą nutraukti. 

krosnis - tai kvapas, kuris labiau nei bet kas kitas primena sto- 
vykloje patirtus siaubus. Panašiai ir degančių griuvėsių kvapas, 
kuris praėjus keletui mėnesių po rugsėjo 11-osios vis dar tvyrojo 
aplink Pasaulio prekybos centrą, kai kurių žmonių, išgyvenusių 
sprogimą, nenustojo persekioti kaip haliucinacija net ir tada, kai 
tikras griuvėsių tvaikas pagaliau išsisklaidė. 

Yra labai daug literatūros apie ūmias ir uždelstas stresines 
reakcijas, atsirandančias patyrus tokias stichines nelaimes kaip 
cunamiai ar žemės drebėjimai. Tai pasireiškia ir labai mažiems 
vaikams, tačiau jie yra linkę iš naujo išgyventi nelaimę, užuot 
patyrę ar pamatę ją haliucinacijoje. Taip pat potrauminis streso 
sindromas labiau paplitęs ir pasireiškia sunkesne forma žmo- 
gaus sukeltos nelaimės ar smurto atveju. Atrodo, kad žmonėms 
stichines nelaimes sekasi priimti daug lengviau. Toks apibūdi- 
nimas tinka ir ūmioms stresinėms reakcijoms. Tai dažnai pa- 
stebiu ligoninėje tarp savo pacientų, kurie parodo nepaprastą 
drąsą ir ramybę, kai tenka susidurti su baisiausiomis ligomis, 
tačiau staigiai įsiunta, jei seselė pavėluoja atnešti šlapinimosi 
antį ar vaistų. Žmonės susitaiko su gamtos amoralumu - jai 
įgijus musono, rujojančio dramblio ar ligos pavidalą, tačiau ne- 
priima bejėgiškos priklausomybės nuo kitų, todėl, kad žmonių 
elgesys visuomet turi (ar bent jau yra jaučiama, kad turi) mora- 


linį krūvį. 


o Pirmojo pasaulinio karo kai kurie gydytojai manė, kad tuo 
metu vadinamųjų karo neurozių priežastis galėjo būti orga- 


ninis smegenų sutrikimas, nes jos daugeliu atveju skyrėsi nuo 

„įprastų neurozių“. Sąvoka „kontūzytas“ buvo sukurta remian- 
tis tuo, jog šių karių smegenys buvo mechaniškai sutrikdytos 
pasikartojančių sukrėtimų, kuriuos sukeldavo naujai kare pa- 
naudoti galingi artilerijos sviediniai. Kol kas dar nėra pripažin- 
tas uždelstas sunkios traumos poveikis kariams, kuriems teko 
iškentėti artilerijos šaudymą, nesibaigiančias garstyčių dujas 
tūnant purvinuose apkasuose, pilnuose pūvančių bendražygių 
lavonų.** 

Naujausias Bennet Omalu ir kt. darbas parodė, kad pakarto- 
tinis smegenų sukrėtimas (net ir lengvi sukrėtimai, kurių metu 
neprarandama sąmonė) gali sukelti lėtinę, trauminę encefalopa- 
tiją, kuri sukelia atminties ir kognityvinės funkcijos sutrikimų. 
Taip pat tai gali sustiprinti polinkį į depresiją, praeities blyksnius, 
haliucinacijas ir psichozę. Ši lėtinė, trauminė encefalopatija drau- 
ge su karo ir sužeidimų sukeltomis psichologinėmis traumomis 
siejamos su didėjančiu veteranų savižudybių skaičiumi. 

Freudo nebūtų nustebinę, tai, kad PTSD lemiantys veiksniai 
yra ne vien psichologiniai, bet ir biologiniai. Šių būklių gydymas 
reikalauja ir psichoterapijos, ir vaistų. Sunkiausios potrauminio 


streso sindromo formos kartais gali būti neįveikiamos. 


* 


„Normalių“ neurozių atveju, kai apsilankoma pas psichoterapeutus, slapta, 
patogeniška medžiaga paprastai ateina iš dalykų, patirtų gyvenime daug 
anksčiau. Tokie pacientai taip pat yra persekiojami, tačiau, kaip sufleruoja 
Leonardo Shengoldo knygos pavadinimas Haunted by Parents, juos 
persekioja tėvai. 


* x 


Freudą labai glumino ir kėlė nerimą tokia potrauminių sindromų gausa 
po Pirmojo pasaulinio karo. Iš tiesų jie privertė Freudą suabejoti savo 
malonumo principo teorija ir bent jau šiuo atveju pamatyti veikiantį kiek 
niūresnį principą. Tai buvo priverstinis pasikartojimas, prie kurio, atrodė, 
nepriprantama - visiška priešingybė gijimo procesui. 

tsiejimo“ sąvoka yra svarbi ne tik norint suprasti tokias 
" būkles kaip isterija ar daugialypis asmenybės sutriki- 
mas, - ji padeda suprasti ir potrauminius sindromus. Gyvybei 
pavojingos situacijos metu žmogus gali akimirksniu nutolti ir 
atsiriboti, pavyzdžiui, vairuotojas prieš pat susidūrimą pamato 
savo automobilį iš tolo, tarsi stebėtų vaidinimą teatre, ir jaučiasi 
labiau stebėtojas nei dalyvis. Tačiau potrauminio streso sindro- 
mo sukeliami atsiejimai yra radikalesni, nes nepakeliami baisios 
patirties vaizdai, garsai, kvapai ir jausmai yra įsprausti atskiroje 
slaptoje proto dalyje. 

Vaizduotė kokybiškai skiriasi nuo haliucinacijų. Menininkų 
ir mokslininkų vizijos, fantazijos ir svajonės, kurias patiriame 
visi, įsikūrusios vaizdingoje mūsų protų erdvėje, privačiame te- 
atre. Jos paprastai nepasirodo išorėje kaip percepciniai objektai. 
Kažkas prote/smegenyse turi nutikti, kad vaizduotė viršytų savo 
ribas ir atsirastų haliucinacijos. Turi įvykti kažkoks atsiejimas ar 
nukrypimas, sugesti mechanizmai, kurie paprastai leidžia prisi- 
imti atsakomybę už mūsų pačių mintis, įsivaizdavimus ir kurie 
leidžia laikyti juos savais, o ne išorinės kilmės. 

Tačiau nėra aišku, ar viską galima paaiškinti tokiu atsieji- 
mu, nes tai gali būti susiję su skirtingų rūšių atmintimi. Chrisas 
Brewinas su kolegomis manė, kad egzistuoja esminis ypatingų, 
praeities blyksniais įsiterpiančių PTSD prisiminimų ir paprastos 
autobiografinės atminties skirtumas. Jie taip pat pateikė nema- 


žai psichologinių požymių, įrodančių šį skirtumą. Brewinas ir 

kiti mato radikalų skirtumą autobiografinių prisiminimų, kurie 
išreiškiami žodžiais, ir praeities blyksniais pasireiškiančių prisi- 
minimų, kurie nėra išreiškiami žodžiais ar valingai ir kurie gali 
prasiveržti automatiškai, jei tik atsiras kokia užuomina į trauminį 
įvykį ar kažkas (vaizdas, kvapas, garsas) su juo susijęs. Autobio- 
grafiniai prisiminimai nėra izoliuoti, jie yra gilaus ir plataus viso 
gyvenimo konteksto dalis ir prie jų galima grįžti iš naujo atsižvel- 
giant į skirtingus kontekstus ir perspektyvas. 

Tačiau taip nėra su trauminiais prisiminimais. Išgyvenu- 
siems traumą dažnai nepavyksta atsiriboti nuo retrospekcijos. 
Jų patirti trauminiai įvykiai su visu siaubu ir baime, visu sen- 
somotoriniu ryškumu ir konkretumu yra izoliuojami. Atrodo, 
kad šie įvykiai išsaugomi kitokioje atmintyje - ne bendroje, o 
izoliuotoje. 

Atsižvelgiant į šios skausmingos atminties izoliaciją, pagrin- 
dinis psichoterapijos tikslas turėtų būti ištraukti trauminių įvy- 
kius į visišką sąmonės šviesą, kad jie susijungtų su autobiografine 
atmintimi. Tai dažnai būna nepaprastai sunki, o kartais ir beveik 
neįvykdoma užduotis. 

Idėją apie skirtingų rūšių atminčių dalyvavimą minėtuo- 
se procesuose patvirtina traumines patirtis išgyvenę Žmonės, 
kuriems nepasireiškė PTSD ir kurie toliau gyvena ramų visa- 
vertį gyvenimą. Vienas tokių žmonių yra mano draugas Benas 
Helfgottas, kuris kalėjo koncentracijos stovykloje nuo dvylikos 
iki šešiolikos metų. Helfgottas visuomet galėjo atvirai ir lais- 
vai kalbėti apie savo per tuos metus patirtus išgyvenimus: apie 
tėvų ir giminaičių nužudymą bei kitus stovyklos košmarus. Jis 


visą tai prisimena sąmoninga, autobiografine atmintimi - tai yra 

neatsiejama jo gyvenimo dalis, su kuria yra susitaikyta. Jo patir- 
tys nebuvo giliai užrakintos kaip skausmingi prisminimai, tačiau 
jam neblogai žinoma ir kitokia patirtis - Helfgottas regėjo šimtus 
kenčiančių žmonių: „Tie, kurie užmiršta, - sako jis, - kenčia vė- 
liau.“ Helfgottas yra vienas iš puikios Martino Gilberto knygos 
The Boys bendraautorių. Knygoje aprašomos šimtų mergaičių ir 
berniukų istorijos, kurie, kaip ir Helfgottas, ne vienerius metus 
išgyveno koncentracijos stovyklose ir kažkaip iš jų išėjo palyginti 
nepaveikti ir niekada nepatyrė potrauminio streso sindromo ar 


haliucinacijų. 


iliai prietaringa ir klaidinanti aplinka taip pat gali paska- 
t haliucinacijas, kylančias iš ribinių emocinių būsenų, 
ir jos gali paveikti ištisas bendruomenes. 1896 m. į Lowellio 
institute skaitomas paskaitas (kurios buvo išleistos pavadini- 
mu William James on Exceptional Mental States) Jamesas įtrau- 
kė paskaitas apie „velnio apsėdimus“ ir kerėjimus. Turime labai 
išsamių abiem būsenoms būdingų haliucinacijų aprašymų. Ha- 
liucinacijos, kurios kartais pasiekdavo epideminį mastą, būdavo 
priskiriamos velnio ar jo pakalikų darbams, tačiau dabar gali- 
me jas interpretuoti kaip įtaigos ar net kankinimų padarinį tose 
visuomenėse, kuriose religija buvo įgijusi fanatišką pobūdį. Al- 
dousas Huxley knygoje The Devils of Loudun aprašė kliedesius 
apie demonų, kurie 1634 m. buvo užpuolę Ludeno kaimą Pran- 
cūzijoje, apsėdimą. Tai prasidėjo nuo vyriausiosios motinėlės 
ir visų Šv. Uršulės vienuolyno vienuolių. Tai, kas prasidėjo kaip 


sesers Jeanne religinė manija, išvirto į haliucinacijas ir isterinę 

būklę. Daugiausiai prie to prisidėjo patys egzorcistai, kurie, tiesą 


sakant, sustiprino visos bendruomenės demonų baimę. Kai ku- 


rie egzorcistai buvo taip pat paveikti. Tėvą Suriną, kuris šimtus 


valandų praleido užsidaręs su seserimi Jeanne, pradėjo perse- 


kioti siaubingos religinės haliucinacijos. Beprotybė apėmė visą 


kaimą, panašiai kaip vėliau vykusiuose, liūdnai pagarsėjusiuose 


Seilemo raganų teismuose." 


Sąlygos bei spaudimas Ludene ar Seileme turbūt buvo nepa- 


prasti, tačiau raganų medžioklė bei priverstinė išpažintis niekur 


nedingo, tiesiog įgijo kitų formų. 


“ 


Daugelis parodymų ir kaltinimų Seilemo raganų teismuose buvo apie laumių, 
demonų, raganų ar kačių (jos buvo laikomos raganų bičiulėmis) įvykdytus 
užpuolimus. Katės raitomis užsėsdavo miegančiuosius ir slėgdamos krūtinės 
juos dusindavo, o miegantieji nei pajudėti, nei pasipriešinti negalėjo. Šias 
patirtis dabar aiškintume kaip miego paralyžių ar košmarą, tačiau viskas 
prasidėjo nuo antgamtiško naratyvo. Visa tai 2003 m. straipsnyje „The 
Nightmare Experience, Sleep Paralysis, and Witchcraft Accusations“ tyrinėja 
Owenas Daviesas. 

Buvo užsiminta ir apie daugiau aplinkybių, galėjusių sukelti Naujojoje 
Anglijoje septynioliktame amžiuje kilusią isteriją ir haliucinacijas. Vieną iš 
hipotezių pasiūlo Laurie Winn Carlson knygoje A Fever in Salem - ji traktuoja 
tą beprotybę kaip poencefalitinio sutrikimo pasireiškimą. 

Kiti teigė, kad tam įtakos turėjo apsinuodijimas paprastąja skalse. Paprastoji 
skalsė yra grybelis, kurio sudėtyje yra nuodingų alkaloidų junginių, panašių 
į LSD. Jis gali apnikti rugius ar kitų rūšių grūdus, o suvalgius juo užkrėstos 
duonos ar miltų išsivysto ergotizmas. Tai dažnai nutikdavo viduramžiais — 
apsinuodijimas skalsėmis sukeldavo skausmingą gangreną (tai paskatino vieną 
IŠ populiarių ergotizmo vardų - šv. Antano ugnis — atsiradimą). Ergotizmas 
taip pat sukelia traukulius bei haliucinacijas, panašias į tas, kurias sukelia LSD. 

1951 m. skalsėmis apsinuodijo visas Prancūzijos kaimas, ir tai aprašė 
Johnas Grantas Fulleris knygoje The Day of St. Anthony s Fire. Apsinuodiję 
žmonės iškentė keletą savaičių siaubingų haliucinacijų, dažnai nežabojamą 
norą šokti pro langą bei baisią nemigą. 


273 


HALIUCINACIJOS 


unkus stresas, lydimas vidinių konfliktų, kai kuriems žmo- 
S nėms lengvai gali sukelti sąmonės skilimą su įvairiais sensori- 
niais ir motoriniais simptomais - taip pat ir haliucinacijas. Anks- 
čiau ši būklė buvo vadinama isterija, dabar - tai konversijos sutri- 
kimas. Atrodo, kad nuo to kentėjo Anna O., nepaprasta Freudo ir 
Breuerio pacientė, aprašyta jų Studies on Hysteria. Anna negalėjo 
iki galo realizuoti savo intelektinės bei seksualinės energijos ir 
buvo stipriai linkusi svajoti, - ji tai vadino „asmeniniu teatru“, - 
dar prieš jos tėvo ligą ir mirtį, kuri pastūmėjo Anną asmenybės 
skilimo link - dviejų sąmonės būsenų pakitimo. Būdama savo 
transo būsenos, kurią Freudas ir Breueris vadino „autohipnoze“, 
ji regėdavo ryškias ir beveik visada bauginančias haliucinacijas. 
Dažniausiai Anna matydavo gyvates, savo pačios plaukus kaip 
gyvates ir tėvo veidą, virtusį kaukole. Patirtų haliucinacijų ji neį- 
sisąmonindavo ir neatsimindavo, kol vėl nepatekdavo į hipnozinį 


transą, tačiau šį kartą sukeltą Breuerio: 


Ji pradėdavo matyti haliucinacijas viduryje pokalbio - pabėgdavo, 
pradėdavo lipti į medį ir t. t. Jei pavykdavo ją sugauti, Anna labai 
greitai tęsdavo nutrauktą sakinį, visiškai nesuvokdama, kas nuti- 
ko prieš tai. Tačiau visos šios haliucinacijos iškilo į paviršių ir buvo 


papasakotos per hipnozės seansą. 


Annos ligai progresuojant jos „transo“ asmenybė ėmė vis labiau 


dominuoti ir ji ilgam laikui užsimiršdavo, tapdavo nejautri bu- 

vimui „čia ir dabar“, haliucinacijose save regėdama kaip tokią, 
kokia buvo praeityje. Tuo metu ji daugiausia gyveno haliucinaci- 
niame, beveik iliuziniame pasaulyje, visai kaip Ludeno vienuolės 
ir Seilemo „raganos“. 

Tačiau kitaip nei raganos, vienuolės ar besikankinantys žmo- 
nės, išgyvenę koncentracijos stovyklas ir mūšius, Anna O. džiau- 
gėsi beveik visiškai atsikračiusi ligos simptomų ir nugyveno visa- 
vertį bei produktyvų gyvenimą. 

Toji Anna, kuri nesugebėjo prisiminti savo haliucinacijų bū- 
dama „normalios“ būsenos, tačiau puikiai jas visas prisimenanti 
per hipnozę, rodo jos hipnozinės būklės ir spontaniško transo 
priepuolių panašumą. 

Hipnotinę įtaigą iš tiesų galima naudoti haliucinacijoms sukel- 
ti.* Be abejo, egzistuoja didžiulis ilgai trunkančios patologinės bū- 
klės, kurią vadiname isterija, ir trumpų transo būsenų, kurias gali 
sukelti hipnotizuotojas (arba pats žmogus), skirtumas. Williamas 
Jamesas savo paskaitose apie išskirtines psichikos būsenas užsimi- 
nė apie mediumus, įeinančius į transą, kurie transliuoja mirusiųjų 
balsus ir atvaizdus, bei aiškiaregius, krištoliniame rutulyje matan- 
čius ateities vizijas. Jamesą nelabai domino, ar šiose situacijose gir- 
dimi balsai ir matomos vizijos atitinka tikrovę, jam daug įdomes- 


nės buvo psichikos būklės, kurios tai sukelia. Atidus stebėjimas 


Tai parodė eksperimentą atlikę Brady ir Levittas. 1966 m. tyrimo metu jie 
užhipnotizuotiems subjektams teigė, kad šie „mato“ (t. y. patiria haliucinaciją ) 
judantį vaizdinį stimulą (besisukantį būgną su vertikaliomis juostelėmis). 
Subjektų akys atliko tuos pačius automatinius stebėjimo judesius 
(„optokinetinis nistagmas“ ), kurie atsiranda, kai žmogus iš tikrųjų žiūri į tokį 
besisukantį būgną. Tokie judesiai neatsiranda (ir jų negalima susimuliuoti), 
kai žmogus tik įsivaizduoja tokį vaizdinį. 

(jis apsilankė galybėje spiritizmo seansų) įtikino jį, kad mediumai 
ir aiškiaregiai ne visuomet buvo sąmoningi šarlatanai ir apgavikai, 
fantastai ar tiesiog linkę į prasimanymus. Jis manė, kad jie buvo 
pakitusių sąmonės būsenų, kurios yra palankios haliucinacijoms, 
o jų turinį formavo užduodami klausimai. Tokios išskirtinės są- 
monės būsenos, jo galva, buvo pasiekiamos savarankiškos hipno- 
zės būdu (tai neabejotinai palengvindavo prastai apšviesta ir pa- 
slaptinga aplinka bei nekantrių klientų lūkesčiai). 

Tokios praktikos kaip meditacija, dvasiniai pratimai, ekstaziš- 
kas būgnijimas ar šokis taip pat gali padėti pasiekti transo būseną, 
panašią į hipnozę su ryškiomis haliucinacijomis ir giliais fiziologi- 
niais pokyčiais (pavyzdžiui, kūno sustingimas, kai jis išlieka tiesus 
kaip lenta ir yra palaikomas tik galvos ir kojų). Meditacinės arba 
kontempliatyvios būsenos (su tokiomis pagalbinėmis priemonė- 
mis kaip sakralinė muzika, tapyba ar architektūra) buvo naudoja- 
mos ne vienos religinės tradicijos - kartais tam, kad sukeltų haliu- 
cinacinių regėjimų. Andrew Newbergo ir kt. atlikti tyrimai parodė, 
kad ilgalaikis meditacijos praktikavimas sukelia svarbių smegenų 
kraujotakos pakitimų tose smegenų dalyse, kurios yra susijusios su 


dėmesiu, jausmais ir kai kuriomis autonominėmis funkcijomis. 


ažniausia - ta, kurios labiausiai siekiama (daugelyje kultūrų 
IB ir bendruomenių), ir „normaliausia“ iš išskirtinių psichikos 
būklių laikoma dvasiškai suderintos sąmonės būsena, kurioje ant- 
gamtiškumas ir dieviškumas yra patiriami kaip materialūs ir tikri. 
Etnologė T. M. Luhrmann puikioje savo knygoje When God Talks 


Back pateikia nepaprastai įdomų šio reiškinio tyrimą. 

Ankstesnis Luhrmann darbas apie žmones, praktikuojančius 
magiją šių dienų Didžiojoje Britanijoje, visapusiškai apžvelgė jų 
gyvenimus. „Dariau tai, ką daro antropologai“, - rašė ji. - Daly- 
vavau jų pasaulyje: įsitraukiau į jų gretas. Skaičiau jų knygas ir ro- 
manus. Praktikavau jų technikas ir vykdžiau jų ritualus. Supratau, 
kad ritualai daugiausia priklauso nuo vaizduotės meistriškumo. 
Užmerkdavai akis ir įsivaizduodavai grupės lyderio papasakotą 
istoriją. Ją suintrigavo tai, kad po maždaug metų tokio praktika- 
vimo jos vaizduotė tapo aiškesnė, detalesnė ir vientisesnė. Jos su- 
sitelkimo būsenos tapo „gilesnės ir smarkiai skyrėsi nuo kasdieny- 
bės“. Vieną vakarą ji pasinėrė į knygą apie karaliaus Artūro laikų 
Britaniją, kaip pati rašo: „Pasidaviau istorijai ir leidau jai apglėb- 
ti mano jausmus ir užpildyti protą.“ Kitą rytą pabudusi ji išvydo 


stulbinantį vaizdą: 


Pamačiau šešis druidus, stovinčius priešais langą virš triukšmin- 
gos Londono gatvės. Pažvelgiau į juos ir jie man pamojo. Akimirką 
spoksojau jau visiškai apstulbusi, paskui pašokau iš lovos, bet jie 
jau buvo dingę. Ar jie tikrai ten buvo? Nemanau. Tačiau šios pa- 
tirties atsiminimas yra visiškai aiškus. Prisimenu, kad pamačiau 
juos taip ryškiai ir aiškiai išorėje, ne vaizduotėje, kaip kad mačiau 
užrašų knygelę, kurioje užfiksavau šią akimirką. Visa tai prisime- 
nu labai aiškiai, nes vaizdinys buvo nepaprastas. Nieko panašaus 


man anksčiau nebuvo tekę patirti. 


Vėliau Luhrmann ėmėsi tyrinėti protestantų religiją. Visa die- 
viškumo ar Dievo esmė yra ta, kad šios sąvokos nesusijusios su 


materija. Dievo negalima pamatyti, pajausti ar išgirsti įprastu 

būdu. Ji svarstė, kaip suvokiant akivaizdžią įrodymų stoką, Die- 
vas tampa intymia ir realia evangelikų ir kitų tikinčiųjų gyveni- 
mo dalimi. Daugelis evangelikų mano, kad jie, tikrąja to žodžio 
prasme, buvo paliesti Dievo arba jiems teko išgirsti jo balsą. Kiti 
sako fiziškai jaučiantys jo buvimą, žino jį esant šalia, einantį 
drauge. Luhrmann rašo, kad evangelikai daugiausia dėmesio 
skiria maldai ir kitiems dvasiniams pratimams - tai įgūdžiai, 
kurių išmokstama, ir jie turi būti praktikuojami. Tokių įgūdžių 
lengviau įgyja žmonės, kurie linkę visiškai angažuotis, įsitraukti 
į savo patirtis - nesvarbu, ar jos būtų tikros, ar įsivaizduojamos. 
Lurhmann rašo: „Sugebėjimas sutelkti dėmesį į mąstymo objek- 
tą... romano skaitytojo, muzikos klausytojo ar sekmadienį pasi- 
vaikščioti išėjusiojo būsena, kai žmogus yra įtrauktas vaizduotės 
ir pasimėgavimo.“ Ji mano, kad šį sugebėjimą pasinerti galima iš- 
tobulinti praktikuojantis, panašūs dalykai ir vyksta meldžiantis. 
Maldos metodikos dažnai nukreiptos į atidumą detalėms, kurias 


galima pajusti: 


[Tikintieji] mintyse praktikuoja regėjimą, girdėjimą, uodimą ir 
lytėjimą. Jie suteikia šioms įsivaizduotoms patirtims sensorinio 
gyvumo, susijusio su prisiminimais apie tikrus įvykius. Žmonių įsi- 


vaizduojami dalykai tampa jiems daug tikresni. 


O vieną dieną protas peršoka nuo vaizduotės prie haliucinacijos 
ir tikintysis pamato arba išgirsta Dievą. 

Šie trokštami išgirsti balsai ir vizijos yra labai panašūs į mūsų 
suvokiamą tikrovę. Viena iš Luhrmann respondenčių Sara tai 


apibūdino šitaip: „Vaizdiniai, kuriuos matau [maldoje], yra labai 

tikroviški ir aiškūs. Jie skiriasi nuo paprasto svajojimo. Kartais tai 
panašu į „PowerPoint“ pristatymą. Luhrmann rašė, kad, laikui 
bėgant, Saros matomi vaizdiniai „tapo gausesni ir sudėtingesni. 
Jų ribos pasidarė aiškesnės. Vaizdiniai ir toliau sudėtingėjo bei 
darėsi ryškesni“. Vaizduotėje matomi dalykai tampa tokie pat aiš- 
kūs ir tikroviški kaip realybėje. 

Sara turėjo daug tokių patirčių. Kai kurie tikintieji išgyvena 
tik vieną tokią patirtį, tačiau tam, kad žmogus išlaikytų tikėjimą 
visą gyvenimą, gali užtekti ir vieno „susitikimo“ su Dievu, priso- 


drinto didžiulės tikro suvokimo galios. 


et ir paprastesniu lygmeniu visi mes esame imlūs įtaigos ga- 
liai, ypač jei ji sumišusi su emociniais bei kitais neaiškiais 
dirgikliais. Nors racionaliam protui mintis, kad namuose vaide- 
nasi, ir atrodo verta pajuokos, ji vis vien gali sužadinti budrumą ir 


net sukelti haliucinacijas, ką laiške man aprašė Leslie D.: 


Beveik prieš ketverius metus įsidarbinau firmoje, kuri buvo įsi- 
kūrusi vienoje seniausių gyvenamųjų vietų Hanoveryje, nedi- 
deliame Pensilvanijos miestelyje. Pirmą dieną darbe man buvo 
pasakyta, kad čia gyvena pono Gobrechto vaiduoklis - šis žmo- 
gus buvo muzikos mokytojas ir tame name gyveno prieš daugelį 
metų. Kaip supratau, jis mirė namuose. Turbūt beveik neįma- 
noma tiksliai nusakyti, kaip stipriai aš netikiu antgamtiniais 
reiškiniais! Tačiau po poros dienų pradėjau jausti kažką pa- 
našaus į ranką, tampančią mano kelnių klešnę man sėdint prie 


stalo, ir kartais pajusdavau ranką ant peties. Vos prieš savaitę 

kalbėjome apie vaiduoklį ir aš pajutau (labai ryškiai) pirštus, 
judančius palei viršutinę nugaros dalį, tiesiog man už peties. Po- 
tyris buvo toks ryškus, kad privertė pašokti nuo kėdės. Galbūt 


tai įtaigos galia? 


aikai neretai turi įsivaizduojamų draugų. Kartais tai būna 
| e tebevykstantis, susistemintas svajojimas ar prasima- 
nymai, galbūt vienišo vaiko vaizduotės vaisius, o kartais tai gali 
turėti haliucinacijoms būdingų elementų. Tai maloni ir nepikty- 


biška haliucinacija, Hailey W. ją aprašė taip: 


Augau be brolių ir seserų, todėl susikūriau keletą įsivaizduoja- 
mų draugų, su kuriais dažnai žaisdavau maždaug nuo trejų iki 
šešerių metų. Įsimintiniausi iš jų buvo identiškos dvynukės Keisė 
ir Kleisė. Draugai buvo mano amžiaus ir didumo, mes dažnai 
viską darydavome drauge, pavyzdžiui, supdavomės ant sūpynių 
galiniame kieme arba rengdavome arbatėles. Keisė ir Kleisė turėjo 
mažesnę sesutę vardu Milkė. Labai aiškiai jas visas mačiau min- 
tyse ir tuo metu jos man atrodė labai tikroviškos. Mano tėvams 
tai dažniausia kėlė šypseną, nors jie ir svarstė, ar normalu, kad 
turiu tiek daug įsivaizduojamų draugų ir kad jie tokie tikroviški. 
Jie prisimena ilgus mano pokalbius prie stalo su niekuo, ir, kai pa- 
klausdavo, su kuo kalbuosi, aš visuomet atsakydavau, kad su Keise 
ir Kleise. Dažnai žaisdama (su žaislais) sakydavau, kad drauge 
žaidžia Keisė su Kleise ar Milkė. Aš dažnai apie jas kalbėdavau 


ir pamenu, kad kurį laiką manęs neapleido įkyri mintis apie šunį 

vedlį - maldavau mamos, kad leistų jį įsigyti. Nustebusi mama 
paklausė, iš kur man kilo tokia mintis. Aš atsakiau, kad Keisės ir 
Kleisės mama buvo akla ir aš noriu šuns vedlio, tokio kaip jos. Da- 
bar, kai jau esu suaugusi, vis vien nustembu, kai kas nors pasako, 
kad augdamas neturėjo įsivaizduojamų draugų, nes jie buvo tokia 


svarbi ir maloni mano gyvenimo dalis. 


Tačiau vaizduotės sąvoka čia atrodo nelabai tinkama, nes įsi- 
vaizduojami draugai gali atrodyti labai tikroviški, kaip jokie kiti 
fantazijos ar vaizduotės kūriniai. Galbūt nieko nuostabaus, kad 
mūsų, suaugusiųjų, „tikrovės“ ir „vaizduotės“ kategorijos sunkiai 
dera su vaikų mintimis ir žaidimais. Ir jei Piagetas teisus, vaikai 
iki maždaug septynerių metų nėra pajėgūs nuosekliai ir tikrai 
atskirti fantazijos nuo realybės, vidinio pasaulio nuo išorinio. 
Paprastai būtent tokio amžiaus ar šiek tiek vėliau įsivaizduojami 
draugai pradingsta. 

Vaikai taip pat lengviau susitaiko su savo haliucinacijomis, nes 
dar nežino, kad jos (mūsų kultūroje) laikomos nenormaliomis. 
Tomas W. rašė man apie savo numatytas vaikystės haliucinaci- 
jas, hipnozines vizijas, kurias ketverių-septynerių metų amžiaus 


pats sukeldavo dėl pramogos: 


Prieš užmigdamas linksmindavau save haliucinacijomis. Gulėda- 
mas lovoje, spoksodavau į lubas prietemoje. Žiūrėdavau į nekin- 
tantį tašką labai ramiai, nejudindamas akių. Lubos neutralizuo- 
davosi ir pamažu pavirsdavo būriu pikselių, kurie tapdavo raštais: 
bangomis, grotelėmis ir turkiškais raštais. Tada viso šito viduryje 


atsirasdavo figūros ir imdavo sąveikauti. Prisimenu keletą jų, [ir] 

prisimenu išskirtinį jų atvaizdo ryškumą. Kai vizija išryškėdavo, 
galėdavau žiūrėti taip, tarsi žiūrėčiau filmą. 

Tai darydavau dar ir kitokiu būdu. Mano kojūgalyje kabėjo šei- 
mos portretas - klasikinė surežisuota nuotrauka, kurioje matyti 
mano seneliai, pusbroliai, dėdė su teta, mano tėvai, brolis ir aš. Už 
mūsų nugarų buvo didžiulė ligustrų gyvatvorė. Ir vėlgi vakarais aš 
žvelgdavau į tą nuotrauką. Neilgai trukus imdavo dėtis labai keisti 
ir žavingi, bet paiki dalykai: ant gyvatvorės imdavo augti obuoliai, 
mano pusbroliai pradėdavo plepėti ir vaikytis vieni kitus aplink ki- 
tus šeimos narius. Mano močiutės galva „nušokdavo“ jai nuo pečių 
ir prisitvirtindavo prie abiejų blauzdų, kurios tuomet pradėdavo 
šokti. Kad ir kaip žiauru tai atrodo dabar, anuomet man atrodė 


baisiai juokinga. 


yvenimui einant į pabaigą, pasitaiko ypatingų haliucinaci- 
(1 kurios ištinka mirštant ar belaukiant mirties. Dirbant 
senelių ir slaugos namuose mane sukrėsdavo ir sujaudindavo, kai 
visiškai sąmoningi ir šviesaus proto pacientai, jausdami artėjan- 
čią mirtį, patirdavo haliucinacijų. 

Kai labai sena ir akla moteris vardu Rosalie, kurią aprašiau 
skyriuje apie Charles io Bonnet sindromą, susirgo ir manė, kad 
miršta - jai pradėjo rodytis vizijos, kuriose Rosalie girdėjo moti- 
nos balsą, kviečiantį ją į dangų. Šių haliucinacijų pobūdis visiš- 
kai skyrėsi nuo jos įprastų CBS haliucinacijų - jos buvo daugia- 
juslės, asmeniškos, skirtos tik jai, kupinos šilumos bei švelnumo. 


Ojos CBS haliucinacijos, priešingai, neturėjo jokio aiškaus ryšio 

su Rosalie ir nekėlė jokių jausmų. Pažinojau ir kitų pacientų (jie 
nesirgo CBS ar kitokiomis haliucinacijas sukeliančiomis ligo- 
mis), kurie patyrė panašių mirties patalo haliucinacijų. Kartais 


tai būdavo pirmos ir paskutinės haliucinacijos jų gyvenime. 


sai 


(GGYVAVAIZDŽIAI: 
SAVO ATVAIZDO HALIUCINACIJA 


Miego paralyžius, kaip pabrėžė kai kurie mano pacientai, gali 
būti susijęs su jausmu, kad plaukiojama ore ar levituojama, ir net- 
gi haliucinacijomis, kurių metu paliekamas kūnas ir skrendama 
per kosmosą. Šias patirtis skirtingai nuo šlykščių košmarų lydi 
ramybė ir džiaugsmas (kai kurie iš Cheyne'o subjektų vartoda- 
vo „palaimos“ sąvoką). Jeanette B., visą gyvenimą kenčianti nuo 
narkolepsijos ir miego paralyžiaus (kuriuos vadina „kerais“), man 


papasakojo štai ką: 


Baigus universitetą kerai tapo drauge ir našta, ir palaima. Vieną 
naktį, negalėdama ištraukti savęs iš paralyžiaus, pasidaviau ir 
pajutau, kaip po truputį pradėjau kilti iš kūno! Išgyvenusi siaubą, 
patyriau nuostabią, taikią palaimą kildama iš kūno į viršų. Tai pa- 
tyrus, buvo labai sunku patikėti, kad tai haliucinacija. Visi mano 
jutimai atrodė neįprastai paaštrėję: aiškiai buvo girdėti kažkieno 


radijas, grojantis kitame kambaryje, svirpliai, čirškiantys už lango. 

Jeigu trumpai - tai ši haliucinacija buvo malonesnė nei bet kas, ką 
teko patirti anksčiau... 

Manau, kad tapau tokia priklausoma nuo išėjimo iš kūno patir- 
čių, kad neurologui pasiūlius vaistų, kurie padėtų nuo naktinio para- 
lyžiaus ir haliucinacijų, atsisakiau, nes nenorėjau šių patirčių praras- 
ti. Gydytojui nesakiau, kad tokia atsisakymo priežastis. 

Kurį laiką bandžiau sukelti sau tą malonią haliucinaciją. Paste- 
bėjau, kad ji dažniausiai atsirasdavo dėl streso ir miego trūkumo, 
dėl to stengdavausi nemiegoti, kad galėčiau ir vėl patirti, ką reiškia 
skraidyti tarp žvaigždžių taip aukštai, kad galėdavau matyti že- 


mės linkį. 


Tačiau baimė gali virsti siaubu. Tai suvokė mano draugas Pete- 
ris S., patyręs vienintelį miego paralyžiaus epizodą drauge su ha- 
liucinacijomis. Atrodė, kad jis paliko savo kūną ir, žvilgtelėjęs į jį 
iš viršaus, nuskriejo į dangų. Peterį užliejo didžiulis džiaugsmas 
ir laisvės jausmas - dabar, kai jo nebevaržė kūno ribotumas, jis 
jautė, kad panorėjęs gali klaidžioti po visatą. Tačiau jis taip pat 
jautė baimę, kuri pavirto siaubu, - o jeigu jis pasiklys begalybėje 
amžiams ir negalės sugrįžti į savo kūną žemėje. 

Išėjimo iš kūno patirtys ištinka, kai migrenos arba kokio prie- 
puolio metu sudirginamos tam tikros smegenų sritys bei tuo 


atveju, kai elektra yra stimuliuojama smegenų žievė.“ Jos gali 


„Išėjimo iš kūno patirties“ sąvoką septintame dešimtmetyje pasiūlė Oksfordo 
psichologė Celia Green. Nors ištisus amžius būta istorijų apie išėjimo iš kūno 
patirtis, Green buvo pirmoji, kuri sistemingai išnagrinėjo individualius pasa- 

kojimus daugiau nei keturių šimtų žmonių, kuriuos rado laikraščiuose ir BBC 
išleidusi viešą kreipimąsi. Ji tai išsamiai analizavo 1968 m. knygoje Out-of-the- 
Body Experiences. 

atsirasti pavartojus narkotikų ar sukėlus sau transo būseną. Išėji- 
mas iš kūno taip pat nutinka, kai į smegenis patenka neužtektinai 
kraujo, pavyzdžiui, sustojus širdžiai ar aritmijos atveju, netekus 
daug kraujo ar patyrus šoką. 

Mano draugė Sara B. išgyveno išėjimo iš kūno patirtį palatoje 
po gimdymo. Ji pagimdė sveiką kūdikį, tačiau prarado daug krau- 
jo ir jos akušeris pasakė, kad turės suspausti gimdą, kad sustab- 


dytų kraujavimą. Sara rašė: 


Aš jaučiau, kaip buvo spaudžiama mano gimda, ir liepiau sau 
neverkti ir nerėkti... Tada staiga pajutau, kad kybau ore nuga- 
ra į lubas. Žvelgiau žemyn į ne savo kūną. Jį nuo manęs skyrė 
šioks toks atstumas. Stebėjau, kaip gydytojas minkė šią mote- 
rį ir girdėjau, kaip besistengdamas garsiai stenėjo. Pagalvojau: 
„Ši moteris labai neatidi kitiems. Ji šitaip vargina daktarą J.“ Aš 
visiškai suvokiau laiką, dieną, vietą, žmones ir įvykį, neįtariau 
tik, kad šios dramos centre buvau aš pati. 

Po kurio laiko daktaras J. patraukė rankas nuo kūno, pa- 
sitraukė į šalį ir pranešė, kad kraujavimas sustojo. Kol jis tarė 
šiuos žodžius, aš jutau, kaip įlindau atgal į savo kūną - lyg ran- 
linkęs gana arti manęs. Jo žalias chirurginis chalatas buvo visas 


kruvinas. 


Sara kraujo spaudimas buvo pavojingai žemas - smegenys ne- 
gavo užtektinai deguonies, - ir tai greičiausiai sukėlė išėjimo iš 
kūno patirtį. Nerimas galėjo būti dar viena priežastis, ir suvei- 


kė nuraminimas, padėjęs užbaigti priepuolį, nepaisant vis dar 

žemo kraujo spaudimo. Įdomu, kadji neatpažino savo kūno, nors 
žmonės dažnai sako, kad kūnas atrodo „išlaisvintas“ ar „tuščias“, 
kai nuo kūno atsietas „aš“ žvelgia žemyn į savo buvusius namus. 

Kita bičiulė, chemikė Hazel R., papasakojo apie patirtį gim- 
dant prieš daug metų. Skausmui sumažinti jai buvo pasiūlyta 
heroino (tuo metu Anglijoje tai buvo įprasta), ir kai jis pradėjo 
veikti, Hazel pajuto, jog ėmė kilti į viršų. Ji sustojo pasiekusi 
lubas gimdyklos kampe. Ji matė savo kūną apačioje ir nejautė 
jokio skausmo - atrodė, kad skausmas pasiliko jame. Hazel 
taip pat jautė didelį regėjimo ir intelekto paaštrėjimą. Ji manė, 
kad gali išspręsti bet kokį uždavinį (deja, šyptelėjo ji, tuo metu 
neatsirado jokių problemų, kurias reikėtų išspręsti). Heroino 
poveikiui baigiantis, ji sugrįžo į kūną ir žiaurius, skausmingus 
sąrėmius. Kai akušeris pasakė Hazel, kad ji galėtų gauti dar 
vieną dozę, ji paklausė, ar tai nepaveiks neigiamai jos kūdikio. 
Kai gydytojas patikino, kad ne, Hazel sutiko dėl antros dozės 
ir vėl mėgavosi atsiskyrimu nuo kūno bei gimdymo skausmų, 
taip pat dievišku proto skaidrumu.* Nors tai nutiko daugiau nei 
prieš penkiasdešimt metų, Hazel vis dar prisimena kiekvieną 
smulkmeną. 

Nėra lengva įsivaizduoti tokį atsiskyrimą nuo kūno niekada to 
nepatyrus. Aš niekada neturėjau išėjimo iš kūno patirties, tačiau 
kartą sudalyvavau labai paprastame eksperimente, kuris parodė, 


kaip nesunkiai žmogaus savęs suvokimas gali būti atskirtas nuo 


Keletas Celios Green apklaustų žmonių pasakojo patyrę panašius jausmus. 
Vienas rašė: „Mano protas buvo aiškesnis ir aktyvesnis nei anksčiau“ Kitas 
jautėsi „viską žinantis ir suprantantis“. Green rašė, kad šie subjektai jautė, kad: 
„Galėtų atsakyti į bet kokį pasirinktą klausimą." 

kūno ir perkūnytas į robotą. Tai buvo masyvi metalinė figūra su 
vaizdo kameromis vietoj akių ir vėžio žnyplėmis vietoj rankų, 
skirta mokyti astronautus, kaip valdyti panašias mašinas kosmo- 
se. Aš dėvėjau tamsius akinius, kurie buvo prijungti prie vaizdo 
kamerų, todėl atrodė, kad mačiau pasaulį roboto akimis. Man 
buvo užmautos pirštinės su davikliais, kurie registravo mano ju- 
desius ir perduodavo juos į roboto žnyples. Kai tik prisijungiau 
ir pradėjau matyti roboto akimis, patyriau savotišką dalyką - už 
kelių pėdų kairėje pamačiau keistai mažą figūrą (ar ji atrodė maža 
todėl, kad aš, įkūnytas į robotą, buvau toks didelis?), sėdinčią ant 
kėdės su tamsiais akiniais ir pirštinėmis. Iš karto supratau, kad ta 


vieniša figūra greičiausiai esu aš. 


( | hirurgą Tony Cicoria prieš porą metų nutrenkė žaibas ir jam 
sustojo širdis. Visą šią sudėtingą istoriją pateikiu knygoje 
Musicophilia. Štai ką jis man papasakojo: 


Prisimenu, kaip šviesos blyksnis trenkė man į veidą. Po to atsime- 
nu, kad nuskriejau atgal [o paskui] pirmyn. Pamačiau savo kūną, 
gulintį ant žemės, ir pasakiau sau: „Po velnių, aš numiriau.“ Pa- 
mačiau žmones, susirinkusius aplink kūną. Tarp jų moteris, kuri, 


palinkusi virš mano kūno, rengėsi atlikti dirbtinį kvėpavimą. 


Cicorios išėjimo iš kūno patirtis tapo sudėtingesnė: „Aplink ma- 
čiau melsvai baltą šviesą. Mane buvo apėmęs neapsakomas geru- 
mas ir malonė.“ Jis manė, kad yra traukiamas į dangų (jo išėjimo 
iš kūno patirtis išsirutuliojo į artimą mirčiai patirtį, nors šiaip jau 

tai nėra būdinga), ir tuomet - nuo tos akimirkos, kai į jį trenkė žai- 
bas, buvo praėję maždaug trisdešimt ar keturiasdešimt sekundžių: 
„Bumt! Sugrįžau atgal.“ 

Terminą „artima mirčiai patirtis pasiūlė Raymondas Moody 
1975 m. išleistoje knygoje Life After Life. Moody surinko infor- 
maciją iš daugybės respondentų ir sudarė neįtikėtinai vienodų ir 
stereotipinių patirčių, kurios būdingos daugeliui artimų mirčiai 
patirčių, rinkinį. Daugelis žmonių jautė, kad yra traukiami į tamsų 
tunelį, o paskui išstumiami į šviesą (kai kurie respondentai ją vadi- 
no „šviesos būtybe“). Galop jie pajusdavo ribą ar barjerą priešaky- 
je, tai daugelis aiškindavo kaip ribą tarp gyvenimo ir mirties. Kai 
kuriems prieš akis greitai prabėgdavo viso gyvenimo įvykiai; kiti 
matė draugus ar šeimos narius. Tipiškoje mirčiai artimoje patirty- 
je visa tai persmelkta tokio stipraus ramybės jausmo ir džiaugsmo, 
kad „priverstinis grįžimas“ (į savo kūną, į gyvenimą) gali sukelti 
apgailestavimą. Žmonėms šios patirtys atrodydavo tikros — „ti- 
kresnės negu tikros“, - kaip dažnai pakomentuodavo. Didesnė da- 
lis Moody respondentų labiau laikėsi antgamtinio šių nepaprastų 
patirčių paaiškinimo, tačiau kiti buvo linkę vadinti jas itin sudė- 
tingos rūšies haliucinacijomis. Nemažai tyrėjų siekė natūralaus 
paaiškinimo siedami su smegenų veikla ir kraujotaka, nes artimos 
mirčiai patirtys yra ypač susijusios su širdies sustojimu ir taip pat 
gali pasireikšti alpstant, kai nukrinta kraujo spaudimas, išblykšta 
veidas ir į galvą bei smegenis nepatenka kraujas. 

Kevinas Nelsonas ir jo kolegos iš Kentukio universiteto patei- 
kė įrodymų, kad, sutrikus smegenų kraujotakai, skyla sąmonė, ir 
žmonės, nors ir būdami budrios būsenos, yra suparalyžiuojami, 


jiems gali atsirasti į sapnus panašių haliucinacijų, būdingų greitų 

akių judesių miego fazei („greitų akių judesių fazės įsibrovimas“ ). 
Tai vyksta, kai žmogus yra panašios į miego paralyžių būsenos (ar- 
timos mirčiai patirtys dažniau pasitaiko žmonėms, kurie yra linkę 
į miego paralyžių). Prie to prisideda ir kiti įvairūs bruožai - Nelso- 
nas mano, kad „tamsus tunelis“ koreliuoja su sutrikdytu kraujo te- 
kėjimu į tinklaines (gerai žinoma, kad tai suspaudžia regos laukus 
ir sukelia tunelinį matymą. Taip nutinka pilotams, patiriantiems 
stiprią akceleracijos jėgą). „Ryškią šviesą“ Nelsonas sieja su neuro- 
niniu sujaudinimu, judančiu iš smegenų kamieno dalies (smegenų 
tilto) į požievines regėjimo perdavimo stotis ir paskui į pakaušinę 
žievę. Prie šių neurofiziologinių pokyčių prisideda ir baimės jaus- 
mas, nes žmogus žino, jog išgyvena mirtį (kai kurie žmonės net 
girdėjo, kaip juos buvo paskelbę mirusiais), taip pat asmuo trokš- 
ta, kad neišvengiama mirtis būtų taiki ir galbūt pereitų į pomirtinį 
gyvenimą. 

Olafas BlankeAas ir Peteris Bruggeris tyrinėjo šį reiškinį su ke- 
liais pacientais, sirgusiais sunkia epilepsijos forma. Žmonėms su 
sunkiai gydomais traukuliais, kurių neveikia vaistai (visai kaip 
Wilderio Penfieldo pacientų šeštame dešimtmetyje), gali prireikti 
operacijos priepuolius sukeliančiam epilepsijos židiniui pašalin- 
ti. Tokia operacija reikalauja daug tyrimų ir kartografavimo, kad 
būtų rastas priepuolių židinys ir išvengta pažeidimų gyvybiškai 
svarbiose smegenų srityse. Šios procedūros metu pacientas turi 
nemiegoti, kad galėtų pranešti, ką patiria. Blanke'ui pavyko pa- 
demonstruoti, kaip stimuliuojant tam tikras dešiniojo kampinio 
smegenų vingio sritis vienai pacientei nuolat sukeldavo išėjimo iš 
kūno patirtį, taip pat ir lengvumo ir levitacijos jausmą bei kūno at- 


vaizdo pokyčius. Pacientė matė, kaip jos kojos „pradėjo trumpėti“ 

ir artėti jai link veido. Blankeūs ir kt. spėja, kad kampinis vingis 
yra labai svarbi dalis grandinėje, kuri medijuoja kūno atvaizdą ir 
pusiausvyros pojūčius, ir kad „savojo „aš“ atsiskyrimo nuo kūno 
patirtis yra nesugebėjimo sujungti kūno teikiamos informacijos 


su vestibiuliarine informacija rezultatas.“ 


itais atvejais žmogus nebūna atsietas nuo kūno, tačiau 

mato savo antrininką iš normalaus požiūrio taško ir tas ki- 
tas „aš“ dažnai imituoja (ar dalijasi) paties žmogaus laikysenas ir 
judesius. Šios autoskopinės haliucinacijos yra grynai vizualinės 
ir paprastai gana trumpos - pavyzdžiui, jos gali atsirasti migre- 
nos arba epileptinės auros metu keletui minučių. Puikiai apra- 
šytoje migrenos istorijoje Migraine: From Cappadocia to Oueen 
Sguare Macdonaldas Critchley apibūdina didžiojo natūralisto 


Carlo Linnaeus atvejį: 


Linnaeus dažnai matydavo „savo kitą „aš“, vaikščiojantį sode 
drauge su juo. Šis fantomas imituodavo jo judesius, t. y. susilenk- 
davo patyrinėti augalo ar nusiskinti gėlę. Kartais šis alter ego už- 
imdavo jo vietą prie bibliotekos stalo. Kartą, norėdamas kai ką 
pademonstruoti studentams, norėjo atsinešti pavyzdį iš kamba- 
rio. Jis greitai atidarė duris norėdamas įeiti, bet staiga atsitraukė 


sakydamas: „O! Aš jau ten.“ 


Panašią haliucinaciją maždaug tris mėnesius reguliariai maty- 
davo Charlesas Lullinas, Charles'io Bonnet senelis. Tai aprašo 


Douwe'as Draaisma: 

Vieną rytą, tyliai rūkydamas pypkę prie lango, sau iš kairės pamatė 
vyrą, nerūpestingai atsirėmusį į lango rėmą. Nepaisant to, kad buvo 
visa galva aukštesnis, šis vyras atrodė visai kaip Lullinas: jis taip 
pat rūkė pypkę, dėvėjo tą pačią kepurę ir vilkėjo tokį patį chalatą. 
Kitą rytą vyras vėl buvo ten pat ir po truputį tapo įprastu reiškiniu. 


Autoskopinis antrininkas, tikrąja to žodžio prasme, yra veidrodi- 
nis tavęs atspindys, kur kairė sukeista vietomis su dešine ir atvirkš- 
čiai. Jis kartoja asmens pozas ir veiksmus. Toks antrininkas yra 
grynai vizualinis reiškinys be jokios savo tapatybės ar ketinimų. Jis 
neturi troškimų ir nesiima iniciatyvų - yra pasyvus ir abejingas." 
Jeanas Lhermitte'as, 1951 m. apžvelgdamas autoskopijos temą, 
rašė: „Antrininko reiškinį gali sukelti ne vien epilepsija, bet ir ne- 
mažai kitų smegenų susirgimų. Jis pasireiškia paralyžiaus [neu- 
rosifilio], encefalito, encefalitinės šizofrenijos atvejais, kai yra pa- 
žeidžiami smegenų centrai ar sergant potrauminiais sutrikimais... 


Apsireiškus antrininkui, asmuo turėtų rimtai įtarti ligą. 


Augustas Strindbergas autobiografiniame romane „Pragaras“ aprašė keistą 
kūno antrininką - „kitą“, kuris atspindėjo kiekvieną jo judesį. 

Šis nepažįstamas vyriškis ištarė žodį. Atrodė, kad jis kažką užsiėmęs rašė 
už mus skiriančių medinių pertvarų. Ir vis dėlto buvo keista, kad atstumdavo 
kėdę tuo pat metu kaip aš. Jis kartojo kiekvieną mano judesį ir man atrodė, kad 
imituoja mane tam, kad suerzintų. Kai nuėjau į lovą, vyras, esantis kambaryje 
šalia mano stalo, taip pat nuėjo miegoti. Aš girdėjau jį gulint išsitiesusį 
lygiagrečiai manęs. Girdėjau, kaip jis vertė knygos lapus, išjungė lempą, giliai 
kvėpavo ir apsivertęs ant šono užmigo. 

Strindbergo „nežinomas vyras“ iš vienos pusės buvo jam tapatus - tai buvo 
jo projekcija, bent jau jo judesių, veiksmų kūno atvaizdo. Tačiau tuo pat metu 
jis yra kažkas kitas. „Kitas“, kuris retkarčiais erzina Strindbergą, o galbūt kitais 
kartais siekia būti draugiškas. Jis tikrąja to žodžio prasme yra Strindbergo 
„kitas“, jo alter ego. 

Dabar manoma, kad nemaža dalis visų autoskopijos atvejų, 
galbūt trečdalis, yra susiję su šizofrenija ir netgi akivaizdžiai fi- 
zinės ar organinės kilmės atvejai gali būti užuomina į šizofreniją. 
T. R. Deningas ir Germanas Berriosas aprašė trisdešimt penke- 
rių metų vyrą, kurio požymiai buvo susiję smilkininės skilties 
priepuoliais, kurie išryškėjo po galvos traumos. Jis pasakojo, kad 
kartą matė savo kaklaraiščius, kurie buvo pavirtę gyvatėmis ka- 
bykloje, o, kai buvo paklaustas, ar jam kada yra tekę patirti aiškių 
haliucinacijų ar autoskopinių reiškinių, jis atsakė, kad ne. Po sa- 
vaitės į kitą susitikimą su gydytoju jis atėjo šiek tiek susijaudinęs, 


nes jau buvo išgyvenęs autoskopinę patirtį: 


Jis sėdėjo kavinėje, kai staiga suprato, jog maždaug 15-20 jardų 
atstumu per kavinės langą žiūrėjo jo paties atvaizdas. Jis buvo 
tamsių plaukų vyras ir atrodė kaip jis, kai jam buvo devyniolika 
metų (tada, kai jį ištiko nelaimingas atsitikimas). Jis nekalbėjo 
ir greičiausiai tai truko mažiau nei minutę. Vyriškis nustebo ir 
pasijuto nepatogiai, tarsi būtų fiziškai sukrėstas; jis jautė, kad 
turi atsistoti ir išeiti. Sunku pagalvoti, kad šiam epizodui nedarė 


įtakos psichiatro praėjusią savaitę užduoti klausimai. 


Nors dauguma autoskopijos pavyzdžių yra gana trumpi, yra už- 
fiksuota ir ilgai besitęsiančios autoskopijos atvejų. Zamboni ir kt. 
taiišsamiai aprašė 2005 m. publikuotame straipsnyje. Jų pacientė 
B. E., jauna moteris, kuriai nėštumo metu išsivystė eklampsija, 
dvi dienas pragulėjo komos būklės. Kai ji pradėjo atsigauti, tapo 
akivaizdu, kad B. E. ištiko kortikalinis aklumas, dalinis abiejų 


pusių paralyžius, vienpusis aklumas, jis nebejuto kairės pusės ir 

kairėje esančios erdvės. Kai dar labiau atsigavo, jos regos laukai 
vėl tapo visaverčiai ir B. F. galėjo skirti spalvas, tačiau jai visiškai 
nesisekė atpažinti objektų ir net formų. Zamboni ir kt. rašė, kad 
tuo metu jų pacientė iš pradžių ėmė matyti savo pačios atvaizdą, 
tarsijis būtų atsispindėjęs veidrodyje, nutolusį apie metrą nuo jos. 
Atvaizdas buvo permatomas ir nelabai ryškus, lyg būtų įrėmintas 
„stiklinėje drobėje“. Jis buvo natūralaus dydžio, jį sudarė galva ir 
das visuomet buvo apsirengęs taip pat kaip ji. Jis dingdavo B. F. 
užmerkus akis ir atsirasdavo tą pačią akimirką, kai ji atsimerkda- 
vo (kai ji šiek tiek priprato prie atvaizdo, galėdavo jį tam kartui 
„užmiršti“). Ji tam atvaizdui neturėjo jokių ypatingų jausmų ir 
niekada jam nepriskyrė kokių nors minčių, jausmų ar ketinimų. 
Kai B. F. agnozija pradingo, pamažu išblėso ir veidrodinis ats- 
pindys. Jis visiškai išnyko praėjus šešiems mėnesiams po smege- 
nų traumos. Zamboni ir kt. teigė, kad neįprastas šio veidrodinio 
atvaizdo atkaklumas galėjo būti susijęs su sunkia regėjimo ne- 
tektimi, drauge su daugiajuslinės integracijos trukdžiais (regos, 
lytėjimo, proprioceptiniais ir t. t.) aukštesniu smegenų lygmeniu, 


galbūt momeninės ir smilkininės skilčių sandūroje. 


[) ar keistesnė ir sudėtingesnė savęs haliucinacijos forma yra 
vadinama heautoskopija. Tai itin reta autoskopijos forma, 
kai tarp asmens ir jo antrininko vyksta bendravimas. Jis kartais 
būna malonus, bet dažniau priešiškas. Be to, gali kilti didžiulė 
painiava, dėl to, kad nežinoma, kuris yra „originalas“, o kuris „ko- 


pija', nes sąmonė ir savęs suvokimas linkę pereiti nuo vieno prie 

kito. Asmuo iš pradžių gali regėti pasaulį savo akimis, o paskui 
antrininko, ir tai gali sukelti mintį, kad jis, tas kitas, yra tikras 
žmogus. Antrininkas nėra vertinamas kaip pasyvus asmens lai- 
kysenos ar veiksmų atspindys, kaip būna autoskopijos atveju. 
Heautoskopinis antrininkas tam tikra prasme gali daryti, ką nori, 
(arba jis gali ramiai gulėti ir visiškai nieko nedaryti). „Paprasta“ 
autoskopija - tokia, kokią patyrė Linnaeus ir Lullinas, atrodo pa- 
lyginti švelni. Tokia haliucinacija yra grynai vizuali, atvaizdas, 
kuris atsiranda tik retkarčiais, neturi jokių pretenzijų į autono- 
miją, jokių ketinimų ar noro sąveikauti. Tačiau heautoskopinis 
antrininkas šaiposi ir pasisavina asmens tapatybę ir tai gali su- 
kelti baimę ir pasibjaurėjimą bei išprovokuoti impulsyvius ir des- 
peratiškus veiksmus. Bruggeris su kolegomis 1994 m. straipsnyje 


aprašė jauno vyro, sirgusio smilkininės skilties epilepsija, patirtį: 


Heautoskopijos priepuolis jį ištiko netrukus po to, kai buvo pagul- 
dytas į ligoninę. Pacientas nustojo vartoti fenitoiną (vaistas nuo 
epilepsijos), išgėrė keletą bokalų alaus, visą kitą dieną praleido 
lovoje ir vakare buvo rastas vapantis ir sumišęs po didžiuliu, be- 
veik visiškai sunaikintu krūmu po jo kambario trečiame aukšte 
langu. Pacientas pateikė tokią epizodo versiją: tą rytą jis atsibudo 
apsvaigęs. Apsisukęs pamatė save, vis dar gulintį lovoje. Jis supy- 
ko ant „šio vyruko, kurį žinojau esant manimi ir kuris nesikėlė 
iš lovos bei rizikavo pavėluoti į darbą“. Iš pradžių kūną, gulintį 
lovoje, jis bandė pažadinti ant jo rėkdamas, tada bandė jį pa- 
purtyti ir galop ėmė šokinėti ant lovoje gulinčio savo alter ego. 
Gulintis kūnas visiškai nereagavo. Tik tada pacientą pradėjo glu- 


minti ši dviguba egzistencija ir vis stipriau gąsdinti faktas, kad jis 

nebežino, kuris iš šių dviejų žmonių yra jis pats. Keletą kartų jo 
kūno suvokimas pasikeitė nuo stovinčio iki ramiai gulinčio lovo- 
je. Viską matydamas iš lovoje gulinčiojo perspektyvos, jis jautėsi 
gana budrus, tačiau visiškai paralyžiuotas ir išsigandęs savo pa- 
ties figūros, kuri pasilenkusi mušė jį. Vyriškis troško tik vieno - vėl 
tapti vienu asmeniu ir, žvelgdamas per langą (iš kur vis vien galėjo 
matyti savo kūną, gulintį lovoje), jis staiga nutarė pro jį iššokti: 
„Kad sustabdyčiau šį nepakeliamą susidvejinimo jausmą. Tuo 
pat metu jis tikėjosi, kad „šis tikrai beviltiškas veiksmas išgąsdins 
gulintįjį lovoje ir paskatins jį vėl susijungti su manimi. Vėliau jis 


prisimena su skausmais atsibudęs ligoninėje. 


Heautoskopijos terminas (angl. rašomas hėautoscopy) pradėtas 
vartoti 1935 m., ne visuomet buvo laikomas naudingu. Pavyz- 
džiui, T. R. Deningas ir Germanas Berriosas rašo: „Mes nema- 
tome jokios šio termino naudos. Jis yra pedantiškas, beveik ne- 
ištariamas ir nėra plačiai vartojamas įprastoje praktikoje.“ Tarp 
autoskopinių reiškinių jie mato kontinuumą ir spektrą, o ne pasi- 
dalijimą. Juose santykis su savo autoskopiniu atvaizdu gali vari- 
juoti nuo labai menko iki intensyvaus, nuo abejingo iki aistringo. 
Jo „tikrumo“ jausmas gali būti vienodai kintantis ir nenuoseklus. 
1955 m. publikuotame straipsnyje Kenneth as Dewhurstas ir Joh- 
nas Pearsonas aprašė mokytoją, kuris prasidėjus subarachnoidi- 


niam kraujavimui keturias dienas matė autoskopinį antrininką: 


Jis pasirodė gana vientisas, tarsi būtų matomas veidrodyje ir buvo 
apsirengęs taip pat kaip mokytojas. Antrininkas visur jį lydėjo. 


Kai mokytojas valgydavo, antrininkas stovėdavo už jo kėdės ir vėl 

pasirodydavo tik kai jis baigdavo valgyti. Naktį antrininkas nu- 
sirengdavo ir atsiguldavo ant stalo arba sofos kitame kambaryje. 
Antrininkas niekada jam nieko nepasakė ir neparodė jokio žen- 
klo, jis tik kartodavo mokytojo judesius: jo veidas nuolatos buvo 
liūdnos išraiškos. Pacientui buvo aišku, kad tai - tik haliucinaci- 
ja, bet, nepaisant to, antrininkas mokytojui buvo tapęs gyvenimo 
dalimi - pirmą kartą apsilankęs pas privatų gydytoją pacientas 


savo antrininkui pritraukė kėdę. 


Šimtą metų iki termino atsiradimo, 1844 m. gydytojas A. L. Wi- 
ganas aprašė ekstremalų heautoskopijos atvejį, kurio pasekmės 


buvo tragiškos: 


Pažinojau labai protingą ir malonų vyriškį, kuris gebėjo priešais 
save regėti patį save. Jis dažnai juokdavosi iš savo antrininko, 
kuris, atrodė, juokdavosi drauge. Ilgą laiką tai buvo pramogų ir 
juoko objektas, tačiau galutinis rezultatas buvo liūdnas. Pamažu 
vyriškis įsitikino, kad jį persekioja [jo kitas] „aš“. Tas kitas „aš“ 
atkakliai ginčydavosi ir didžiai jo gėdai kartais jį kritikuodavo, 
tai vyriškį nepaprastai žemino, nes jis nepaprastai didžiavosi 
savo logika. Jis buvo ekscentriškas žmogus, tačiau jo niekada ne- 
uždarė į ligoninę ir jis nepatyrė nė menkiausių suvaržymų. Galų 
gale, išsekintas nuolatinio susierzinimo, vyriškis sąmoningai nu- 
sprendė netęsti savo egzistencijos - sumokėjo skolas, suvyniojo į 
atskirus popierius kasdienių išlaidų sumas ir su pistoletu rankoje 
sulaukęs gruodžio 31-osios, laikrodžiui išmušus vidurnaktį, pa- 


leido kulką sau į burną. 

ūrybingam protui yra sunku atsispirti antrininko, gyvavaiz- 
Ki. būtybės, kuri iš dalies yra viena, ir kartu „kita“, temai. 
Ji dažnai yra vaizduojama kaip grėsmingas mirties ar nelaimės 
ženklas. Kartais, kaip Edgaro Allano Poe apsakyme Viljamas 
Vilsonas, antrininkas yra matoma ir apčiuopiama kaltos sąžinės 
projekcija, kuri darosi vis labiau nepakenčiama, kol galop auka, 
bandydama nužudyti antrininką, suvokia, kad nudūrė save. Kar- 
tais antrininkas būna nematomas ir neapčiuopiamas kaip Guy de 
Maupassant'o apsakyme Orla. Vis dėlto šis antrininkas palieka 
savo egzistencijos įrodymų (pavyzdžiui, išgeria vandenį, kurio 
pasakotojas prisipylė nakčiai į butelį). 

Tai rašydamas de Maupassant'as pats dažnai matydavo antri- 
ninką, autoskopinį atvaizdą. Tai galima suprasti iš pasakojimo 
draugui: „Beveik kas kartą grįžęs namo matau antrininką. Ati- 
darau duris ir pamatau save, sėdintį krėsle. Vos pamatęs žinau, 
kad tai - haliucinacija. Bet argi tai nenuostabu? O jeigu būtum 
karštakošis, juk išsigąstum?" 

Tuo metu Guy de Maupassant as jau sirgo neurosifiliu ir, kai 
liga dar pasunkėjo, jis nebesugebėjo atpažinti savęs veidrodyje ir, 
kaip kalbama, sveikindavosi su savo atvaizdu veidrodyje, nusi- 
lenkdavo jam ir bandydavo paspausti ranką. 

Persekiojanti, bet nematoma Orla, galbūt įkvėpta tokių au- 
toskopinių patirčių, yra visai kitas dalykas. Ji, kaip ir Viljamas 
Vilsonas bei Goliadkino antrininkas Dostojevskio apsakyme, 


priklauso iš esmės literatūriniam gotikos žanro gyvavaizdžio te- 

mai. Šis žanras klestėjo nuo aštuoniolikto amžiaus galo iki dvide- 
šimto pradžios. 

Realiame gyvenime, nepaisant ribinių atvejų, kuriuos užfik- 
savo Bruggeris ir kiti, heautoskopiniai antrininkai būna ne tokie 
piktybiški. Jie netgi būna geraširdžiai ir tarnauja kaip konstruk- 
tyvūs moraliniai autoritetai. Vienas iš Orrino Devinsky pacien- 
tų, sirgęs heautoskopija dėl smilkininės skilties priepuolių, pa- 
pasakojo tokį nutikimą: „Tai buvo tarsi sapnas, bet aš nemiego- 
jau. Staiga pamačiau save penkių pėdų atstumu nuo savęs. Mano 
antrininkas pjovė žolę, o tai turėjau daryti aš pats.“ Šis žmogus 
vėliau patyrė daugiau nei tuziną tokių epizodų, kurie nutikdavo 
vos prieš prasidedant priepuoliui, ir daugelį kitų, kurie, matyt, 
nebuvo susiję su priepuoliais. Devinsky 1989 m. straipsnyje 


rašė: 


Jo antrininkas visuomet būna permatoma, kresna figūra, kuri yra 
šiek tiek mažesnė nei natūralaus dydžio. Jis dažnai dėvi kitokius 
rūbus nei pacientas ir jų nesieja tos pačios mintys ar jausmai. An- 
trininkas paprastai užsiima veikla, kuria turėtų užsiimti pacien- 


tas, dėl to jis sako: „Tas vyrukas yra mano sąžinė.“ 


kūnijimas atrodo patikimiausias dalykas pasaulyje, vieninte- 
lis nepaneigiamas faktas. Mes save suvokiame kaip esančius 
kūnuose, o savo kūnus kaip priklausančius tik mums ir niekam 
kitam, todėl žvelgiame į pasaulį savo akimis, vaikštome savo ko- 


jomis, spaudžiame rankas savo rankomis. Mes taip pat jaučiame, 

kad sąmonė esti mūsų galvose. Jau seniai manoma, kad kūno at- 
vaizdas, jo konstrukcija yra fiksuota ir stabili asmens sąmoningu- 
mo dalis, galbūt genetiškai determinuota ir didžia dalimi palaiko- 
ma bei patvirtinama nepertraukiamų, atsakomųjų propriocepti- 
nių reakcijų, kurios gaunamos iš sąnarių ir raumenų receptorių, 
priklausomai nuo kūno padėties bei galūnių judėjimo. 

Dėl to žmonės buvo labai nustebinti, kai Matthew Botvinickas 
ir Jonathanas Cohenas 1998 m. parodė, kad, esant tam tikroms 
aplinkybėms, žmogus guminę ranką gali palaikyti sava. Jei tikro- 
ji subjekto ranka paslėpta po stalu, o guminė ranka yra matoma 
priešais, ir abi jos tuo pat metu glostomos, subjektas patiria įtiki- 
nančią iliuziją (nors ir suvokdamas, kaip yra iš tikrųjų), kad gu- 
minė ranka yra jo paties ir kad glostymo jutimas ateina iš šio ne- 
gyvo, nors ir tikroviškai atrodančio objekto. Kaip pats supratau 
žvelgdamas roboto „akimis“ - žinojimas tokiais atvejais iliuzijos 
neišsklaido. Smegenys kiek galėdamos stengiasi koreliuoti visus 
jutimus, tačiau vizualumas čia pralenkia lytėjimą. 

Švedijoje Henrikas Ehrssonas sukūrė didelį tokių iliuzijų 
spektrą naudodamas paprasčiausią įrangą - vaizdo akinius, ma- 
nekenus ir gumines rankas. Sutrikdęs įprastą lytėjimo, regos ir 
propriocepcijos vieningumą, kai kuriems žmonėms sukėlė labai 
keistų patirčių. Henrikas Ehrssonas juos įtikino, kad jų kūnai su- 
sitraukė, užaugo be galo dideli, net kad jie apsikeitė kūnais su kaž- 
kuo kitu. Tai patyriau pats, kai lankiausi jo laboratorijoje Stok- 
holme ir dalyvavau eksperimentuose. Vieno jų metu buvau įti- 
kintas, kad turiu trečią ranką. Kitame jaučiausi įkūnytas į dviejų 
pėdų aukščio lėlę ir, kai žvelgiau „jos“ akimis per vaizdo akinius, 


įprasti objektai kambaryje atrodė neįtikėtinai dideli. 

Iš visų šių darbų rezultatų akivaizdu, kad smegenis ir tai, kaip 
jos vaizduoja kūną, dažnai galima apgauti tiesiog sumaišius skir- 
tingų jutimų duomenis. Kai rega ir lytėjimas sako vieną dalyką, 
kad ir kokio jis būtų absurdiškumo, netgi ir viso gyvenimo pro- 
priocepcija ir stabilus kūno įsivaizdavimas ne visuomet sugeba 
tam atsispirti. Žmonės yra daugiau ar mažiau linkę tikėti tokio- 
mis iliuzijomis, ir galbūt šokėjus arba atletus sunkiau tokiu būdu 
apmulkinti, nes jie nepaprastai gerai jaučia, kaip erdvėje išsidėstę 
jų kūnai. 

Kūno iliuzijos, kurias tyrinėja Ehrssonas, yra kur kas daugiau 
nei vakarėlio išdaigos. Jos yra nuoroda į būdus, kurie per jutimų 
derinimą formuoja mūsų kūno ego - savęs suvokimą. Derinami 
yra ne tik lytėjimas ir rega, bet ir propriocepcija ir galbūt vesti- 
biuliarinis pojūtis. Ehrssonas ir kt. pirmenybę teikia minčiai, 
kad galbūt ne vienoje smegenų vietoje egzistuoja daugiajusliniai 
neuronai, kurie skirti tam, kad suderintų sudėtingą (ir paprastai 
nuolatinę) jutiminę informaciją, ateinančią į smegenis. Bet jeigu 
įsiterpia gamta ar eksperimentas, mūsų iš pažiūros neginčijamos 


tiesos apie kūną ir savąjį „aš“ gali išgaruoti akimirksniu. 

FANTOMAI, ŠEŠĖLIAI 
IR JUNTAMI VAIDUOKLIAI 


Didžiuosiuose pasaulio epuose, taip pat Biblijoje, Iliadoje ir Odi- 
sėjoje aprašytos vaizdo ir garso haliucinacijos - vizijos ir balsai, 
— bet nė viename jų nepaminėtas fantominių galūnių egzistavi- 
mas: haliucinacinis jutimas, kad žmogus tebeturi galūnę, nors ji 
amputuota. Iš tiesų toks terminas kaip „fantominis pojūtis“ ne- 
egzistavo, kol 1870 m. jį sugalvojo Silas Weiras Mitchellas. Tai 
dažnas reiškinys: kasmet Jungtinėse Valstijose daugiau nei šimtui 
tūkstančiui žmonių amputuojamos galūnės ir dauguma po to pa- 
tiria fantominį jų jutimą. Šis fantominis galūnių pojūtis yra toks 
pats senas, kaip ir pati amputacija, kuri jau buvo atliekama prieš 
tūkstančius metų: Rigvedoje aprašoma istorija apie karę karalie- 
nę Višplą, kuri, netekusi kojos, stojo mūšin su geležiniu protezu. 
Prancūzų karo chirurgas Ambroiseas Parė, kuriam XVI a. 
teko amputuoti šimtus sužeistų galūnių, rašė: „Praėjus ilgam 
laikui po amputacijos, pacientai sakydavo, kad jie vis dar jaučia 
skausmą amputuotoje dalyje, tai atrodo neįtikėtina žmonėms, 


kurie to nepatyrė.“ 

Descartes'as knygoje Meditations on First Philosophy, paste- 
bėjo, kad ne visada vizijų patyrimai patikimi, taigi, remdamiesi 
vidiniais pojūčiais, kartais neteisingai vertiname. Jis rašė: „Man 
kartais pranešdavo, kad žmonės, kurių dalys - rankos ar kojos 
amputuotos, retkarčiais jausdavo skausmą tose kūno vietose, ku- 
rių jie buvo netekę: ši aplinkybė privertė mane galvoti, kad ne- 
galiu būti tikras, kad bet kuri iš mano kūno dalių buvo kaip nors 
paveikta, kai aš pajuntu tose vietose skausmą.“ 

Bet apskritai, pasak neurologo George'o Riddocho (1941), šią 
temą gaubė tylos ir paslapties skraistė. Jis rašė: „Spontaniškas 
fantomų aprašymas gana retai pateikiamas. Šią temą gaubia nej- 
prastumo baimė, netikėjimas ar netgi įtarimas beprotybe.“ 

Pats Weiras Mitchellas daugelį metų delsė profesionaliai apie 
tai rašyti; pirmą kartą jis pristatė šią temą fantastiniame apsaky- 
me (jis buvo ne tik daktaras, bet ir rašytojas) The Case of George 
Dedlow, veikalas anonimiškai buvo išspausdintas „Atlantic Mont- 
hly“ 1866 m. Dirbdamas neurologu Filadelfijos karo ligoninėje 
Pilietinio karo metu (ši vieta buvo žinoma kaip Stump Hospital), 
Mitchellas matė gausybę žmonių, kuriems buvo amputuotos 
kūno dalys, tad įkvėptas smalsumo ir atjautos jis padrąsino juos 
aprašyti savo potyrius. Praėjo keletas metų, kol jis galutinai „su- 
virškino“ tai, ką pamatė ir išgirdo iš savo pacientų, bet 1872 m. 
savo klasikiniame veikale Injuries of Nerves jis sugebėjo pateikti iš- 
samų aprašymą ir svarstymus apie fantomines galūnes - tai buvo 


pirmasis tokio pobūdžio veikalas medicininėje literatūroje." 


“Atrodo. kad daugelį metų iki aprašant šį fenomeną gyvavo liaudiškos 
žinios apie šį reiškinį. Prieš dvidešimtį metų, kai Weiras Mitchellas įvardijo 
tantomines galūnes, rašytojas Hermanas Melville'is įterpė įdomią » 

Mitchellas savo knygos paskutinį skyrių paskyrė fantomi- 


nėms galūnėms, štai kaip pristatydamas temą: 


Bigių fiziologijos istorija būtų neišsami be kai kurių pranešimų 
apie sensorines iliuzijas, kurias pateikė asmenys apie savo praras- 
tas galūnes. Šios haliucinacijos yra tokios ryškios, keistos ir taip 
mažai tyrinėtos, nors tikrai vertos išsamių studijų, o kai kurios jų 
man atrodo ypač vertingos, atiduodančios skolą ilgai besitęsian- 
čiai diskutuotinai temai. 

Beveik kiekvienas žmogus, kuris neteko galūnės, nešiojasi nuo- 
latinį ar nepastovų trūkstamos dalies fantomą, sensorinį vaiduok- 


lį, kuris atstoja prarastąją dalį. 


Kai Mitchellas atkreipė dėmesį į šią temą, kiti neurologai ir psi- 
chologai pradėjo studijuoti fantomines galūnes. Tarp jų buvo 
Williamas Jamesas, kuris sudarė ir nusiuntė anketas aštuoniems 


šimtams žmonių, patyrusių amputaciją (jis galėjo bendrauti su 


» sceną romane „Mobis Dikas“, kur laivo dailidė matuoja kapitono Ahabo koją 
banginio kaulais. Ahabas kreipiasi į dailidę: 


„Klausyk, dailide, tu laikai save tikru šio amato meistru, taip? Tai sakyk, ar bus 
galima geru žodžiu paminėti tavo darbą, jei aš, stovėdamas ant kojos, kurią dabar 
dirbi, jausiu toje vietoje kitą, tai yra savo senąją, prarastąją koją, tą iš mėsos ir 
kraujo? Ar įstengsi tujen išvyti senąjį Adomą?" 

(Dailidė atsako): Po teisybei, ponas kapitone, jau pradedu kai ką suvokti. 
Taip, esu girdėjęs tų keistų dalykų; sako žmogus, netekęs stiebo, niekada visiškai 
nenustoja jautęs savo pirmykščio rangauto, jam vis kur nors dursteli. Nuolankiai 
klausiu, ponas kapitone,ar taip yra iš tikrųjų? 

(Ahabas atsako): Taip, žmogau. Žiūrėk, dėk savo gyvą koją čia, kur kažkada 
buvo mano; dabar akims čia tik viena koja, o sielos akims - dvi. Ten, kur tu jauti 
tvinksint gyvybę, ten tiksliai toje pat vietoje, jaučiu ir aš. Argi tai ne mįslė? 

(Hermanas Melvilis. Mobis Dikas, arba Banginis, Vilnius, 1987, vertė Petras 
Želvys — vert. past.) 

jais padedamas protezų gamintojų.) Į anketą atsakė du šimtai, 
keletą jų jis galėjo apklausti asmeniškai.“ 

Kai tuo tarpu Mitchello pastebėjimai, dirbant su pilietinio 
karo dalyviais, kuriems buvo amputuotos galūnės, buvo švieži, 
ką tik patirtų fantominių galūnių potyriai, Jamesas galėjo ty- 
rinėti įvairesnę publiką (vienam septyniasdešimtmečiam vy- 
riškiui buvo amputuota šlaunis prieš šešiasdešimt metų), todėl 
jis galėjo geriau ir išsamiau aprašyti pasikeitimus fantominėje 
galūnėje praėjus metams ir dešimtmečiams. Tuos pasikeitimus 
jis detaliai aprašė savo pranešime 1887 m. „Ihe Consciousness 
of Lost Limbs“. 

Jamesas ypač buvo susidomėjęs, kad iš pradžių ryškūs ir gy- 
vybingi fantomai linkę silpnėti ir laikui bėgant pradingti. Tai jį 
nustebino labiau nei pats fantomų egzistavimas, apie kuriuos jis 
mąstė, kad tai susiję su besitęsiančiu smegenų aktyvumu tose 
vietose, kurios atstovavo prarastosios galūnės jutimui ir judėji- 
mui. Jamesas rašė: „Paprastas protas stebisi, kaip prarasta koja 
gali būti juntama. Man kelia nuostabą tie, kurie praradę koją, 
jos nebejaučia.“ Plaštakos fantomai, jo pastebėjimu, skirtingai 
nuo kojos ar rankos fantomų, retai kada pradingdavo. (Dabar 
mes žinome, kad taip yra todėl, kad pirštai ir plaštakos smege- 


nyse atstovaujamos dideliu mastu.) Vis dėlto jis pastebėjo, kad 
“Williamas Jamesas 1887 m. straipsnyje „The consciousness of Lost Limbs" 
pabrėžė, kaip svarbu išgirsti pasakojimą iš pirminio šaltinio: 


Atliekant tokį subtilų tyrimą, siuntinėdami anketas pacientams, daug 
nepasieksime. Yra didesnė tikimybe, kad nuodugniai apklaustas vienintelis 
pacientas. turintis reikalingą pažeidimą ir mokslininko protą, pagilins mūsų 
žinias labiau nei tūkstančiai išdalytų anketų, atsakytų vidutiniškai, kaip į jas 
atsako paprastas pacientas, kad ir kaip kruopščiai jas būtų sugretinęs tyrėjas. 

trūkstama ranka gali pradingti, bet išlikęs fantominis rankos ju- 
timas atrodys kaip sklindantis nuo peties." 

Jis buvo nustebintas fakto, kaip iš pradžių juntamas fantomas 
gali tapti nejudantis ir nejuntamas ir netgi paralyžiuotas, kad „jo- 
kiomis valios pastangomis neįmanoma to pakeisti“. (Retais atve- 
jais, pasak jo, „bandymai sulaukti pokyčių tiesiog neįmanomi“.) 
Jamesas pastebėjo, kad iškilo pamatiniai neorofiziologijos klausi- 
mai, susiję su „valia“ ir „pastangomis“, tačiau jis negalėjo rasti at- 
sakymo. Šie klausimai buvo atsakyti praėjus daugiau nei šimtui 
metų, kai V. S. Ramachandranas dešimtame dešimtmetyje išaiš- 


kino „išmokto“ paralyžiaus prigimtį fantominėse galūnėse. 


antominės galūnės yra haliucinacijos tiek, kiek jos suvokia- 

mos kaip neegzistuojantis dalykas pasaulio išorėje, tačiau jų 
neįmanoma visiškai sugretinti su matymo ar garso haliucinaci- 
jomis. Kai netenkama regėjimo ar klausos, haliucinacijos gali at- 
sirasti maždaug dešimčiai ar dvidešimčiai procentų pažeistųjų, 
o fantominės galūnės atsiranda iš esmės visiems, kuriems buvo 
amputuotos galūnės. Aklumą ir kurtumą lydinčios haliucinacijos 
gali ištikti po mėnesių ar metų, o fantominės galūnės atsiranda 
staiga, dienai kitai praėjus po amputacijos, ir galūnės jaučiamos 
kaip neatskiriama kūno dalis, kitaip nei bet kokios kitos rūšies 


haliucinacijų atveju. Galiausiai, kai vizualinės haliucinacijos, 


x 


Šio dalyko priežastis paaiškėjo tik praėjus šimtui metų, kai tai buvo galima 
pamatyti taikant magnetinį rezonansą, didžiuliai pokyčiai buvo pastebimi po 
amputacijos fotografuotose smegenyse. Michaelis Merzenichas ir jo kolegos 
iš UCSF, atlikdami bandymus su beždžionėmis ir žmonėmis, parodė, kokie 
staigūs ir radikalūs gali būti pasikeitimai. 

tarkime Charles io Bonnet sindromo, yra įvairialypės ir kupinos 
netikėtumų, fantominės galūnės tiksliai atitinka amputuotą fi- 
zinę galūnę: jos formą ir dydį. Kojos fantomas gali turėti kojos 
nykščio skausmą, jei tai buvo patirta tikrovėje; fantominė plaš- 
taka gali „nešioti“ rankinį laikrodį, jei tai buvo daroma tikrovėje. 
Šiuo atveju fantomas panašesnis į atmintį nei į pramaną. 
Fantominių galūnių visuotinumo pobūdis po amputacijos, 
staigus šio reiškinio atsiradimas ir jų identiškumas su fizinio 
kūno galūnėmis, kurių vietoje jos atsiranda, suponuoja, kad tam 
tikra prasme jos yra savo vietoje - tai atsiskleidžia amputacijos 
metu. Sudėtingos vaizdinės haliucinacijos įgyja materialią formą 
iš gyvenime regėtų dalykų: žmogus kažkada regėjo kitus žmo- 
nes, veidus, gyvūnus, kraštovaizdžius, kad galėtų tai pamatyti 
haliucinacijose, kažkas turėjo girdėti muzikines melodijas, kad 
išgirstų jas haliucinacijų metu. Bet pašalintos galūnės kaip jaut- 
rios ir judrios tebesančios kūno dalies pajutimas atrodo įgimtas, 
užprogramuotas, ir šią prielaidą patvirtina faktas, kad, jei žmogus 
gimsta be galūnių, tuomet nepatiria ryškių fantominių jutimų 
tose vietose." 
Nepaisant daugelio kategoriškų pareiškimų. kad apsigimimo fantomai negali 
pasirodyti, esama keleto pranešimų (Scatena pranešė apie tai savo apžvalgoje 
šia tema), nurodančių, kad kai kurie žmonės, sergantys aplazija (apsigimimas, 
kai gimstama be galūnių arba jos pažeistos) taip pat patiria fantominių jutimų. 
Klausas Poeckas 1964 m. aprašė vienuolikmetės mergaitės atvejį, gimusios 
be dilbių ir rankų, - ji galėjo „judinti“ savo fantomines rankas. Poeckas rašė: 
„Pirmaisiais savo mokslo metais ji išmoko paprastų aritmetinių pratimų 
skaičiuodama savo pirštais... Tokiais atvejais ji padėdavo savo tantomines 
rankas ant suolo ir skaičiuodavo ištiestus pirštus - vieną po kito“ Nėra aišku, 
kodėl kai kurie žmonės, gimę be galūnių. turi tantominių jutimų, o kiti - ne. 


Aišku yra tai, kad, kaip pastebėjo Funkas, Shiffraras ir Bruggeris viename 
moksliniame darbe, kad turintieji fantomines galūnes, panašiai kaip žmonės » 


307 


HALIUCINACIJOS 


Esminis fantominių galūnių ir kitokio pobūdžio haliucinacijų 
skirtumas tas, kad jos gali būti pajudinamos valios pastangomis, 
kai tuo tarpu vaizdinės ir klausos haliucinacijos vyksta savaime, 


nekontroliuojant. Tai pabrėžė ir Weiras Mitchelllas: 


[Dauguma žmonių amputuotomis galūnėmis] turi galimybę 
iššaukti judesį ir akivaizdžiai jiems tai sunkiau ar lengviau 
pavyksta padaryti... Tikrumas, kuris sklinda iš pacientų ap- 
rašymų [fantominių judesių] ir jų įsitikinimas, kad numano- 
ma kryptimi juda jų galūnės yra iš tiesų nepaprastas dalykas... 
įmanomas bigės trūkčiojimas kelia nuostabą... kai kuriais atve- 
jais raumenų, kurie sukeltų judėjimą, rankoje iš viso nėra; ta- 
čiau kitais atvejais tikrai aišku, kad judesys sąmoningai patiria- 
mas pirštais ar keičiant jų padėtį tuomet [kai rankos raumenys 
iš dalies išlikę]. 


Kitos haliucinacijos yra tik jutimai ar suvokimai, nors ir labai spe- 
cifiniai, o fantominės galūnės gali fantomiškai „veikti“. Kai už- 
dedamas tinkamas protezas, fantominė galūnė pataiko į protezą, 
„įslysta kaip ranka į pirštinę, anot daugumos pacientų, įsimauna 
į protezą ir atgaivina jį, tad dirbtinė galūnė gali būti naudojama 
kaip tikra. Tačiau tai nutinka tuomet, kai žmogus naudoja protezą 
efektyviai. Dirbtinė galūnė tampa žmogaus kūno dalimi, jo kūno 


vaizdiniu, kaip kad lazda aklojo rankoje tampa jos tąsa. Kas nors 


» su normaliomis galūnėmis, atrodo, turi cerebralines „elgesio stebėjimo 
sistemas", leidžiančias jiems suvokti elgesio šablonus stebint kitus ir įgyti judrių 
tantomų pojūtį. Funkas ir kt. teigė, jog tie, kurie gimė be galūnių ir neturi 
tantominių pojūčių, galbūt turi problemų suvokti judėjimą, ypač vertindami 
kitų žmonių galūnių judesius. 

gali pasakyti, kad dirbtinė koja, tarkime, „apgaubia“ fantomą, 
leidžia jam efektyviai veikti, suteikia objektyvų pojūtį ir judesio 
motoriką, taigi tai dažnai „jaučiama“ kaip akimirksninis atsakas į 
žemės nelygumus, lygiai taip, kaip tai jaučia normali koja.* (Taip 
žinomas alpinistas Geoffrey Winthropas Youngas, kuris neteko 
kojos per Pirmąjį pasaulinį karą, galėjo įkopti į Materhorno kal- 
ną, naudodamasis savo paties sukonstruotu protezu)**. 

Galima ir giliau pažvelgti bei konstatuoti, kad fantomas - tai 
kūno dalis, kurios žmogus neteko ar ji buvo atskirta nuo natūra- 
laus jai priklausančio įkūnyto būvio (kūno), ir tai, kaip kažkoks 
pašalinis dalykas, gali būti atgrasus ir apgaulingas (staiga junta- 
mas pavojus vaikščiojant kelkraščiu su fantomine koja). Paliktas 
fantomas (jeigu kalbėtume metaforiškai) ilgisi naujų namų, tuo- 
met jis gali juos rasti tinkančiame proteze. Teko girdėti daugelio 
pacientų pasakojimus, kaip juos jų fantomai kamuoja naktį, bet 
jie pajunta palengvėjimą iš ryto, nes fantomas išnyksta tą akimir- 
ką, kai jie užsideda savo protezą, tai reiškia, kad fantomas su pro- 
tezu susilieja ir tampa vienu. 

Kai Henry Headas įvedė terminą „kūno vaizdinys“ (po penkiasdešimties 

ar daugiau metų Weiras Mitchellas sukūrė terminą „fantominė galūnė“), jis 

neturėjo omenyje ryšio su grynu jutiminiu vaizdiniu ar smegenų žemėlapiu, 

bet vaizdinį ir veiksnio bei judėjimo modelį, ir būtent tai turėjo būti perkelta ir 
įkūnyta dirbtinėje galūnėje. 

Filosofai kalba apie „įkūnijimą“ arba „įkūnijimo veiksnį". Paprasčiausias 
pavyzdys, kur visa tai galima tyrinėti - tai fantominė prigimtis ir jos įkūnijimas 
dirbtinėje galūnėje - protezas ir fantomas susilieja draugėn kaip kūnas ir siela. 
Aš domėjausi, ar kai kurioms Ludwigo Wittgensteino filosofinėms sąvokoms 
turėjo įtakos jo brolio fantominės rankos - vadinasi, jo paskutinis veikalas Apie 
tikrumą prasideda nuo kūno tikrumo, kūno, kaip įkūnyto veiksnio. 


xx 


Wade Davis aprašo tai knygoje Into the Silence: The Great War, Mallory, and the 
Conguest of Everest. 

Tai, ką žmogus daro su savo fantomu - net nenešiodamas pro- 
tezo, - gali būti subtiliai ištobulintaa. Jauna studentė Erna Otten, 
gabi pianistė, buvo garsiojo Paulo Wittgensteino, kuris ir netekęs 
rankos per Pirmąjį pasaulinį karą vis dar grodavo kairiąja ranka 
(ir paskatino daugelį kompozitorių parašyti kūrinių atlikti juos 
kaire ranka), mokinė. Taip pat jis toliau dėstytojavo, tarsi turėtų 
dvi rankas. Savo laiške „New York Review of Books“, atsakydama 


į mano parašytą straipsnį, Erna Otten rašė: 


Aš turėjau nemažai progų stebėti, kaip jo dešinioji bigė dalyvau- 
davo prasigrojant abiem rankomis ar atliekant naują kompozi- 
ciją. Jis daug sykių kartojo man, kad aš turiu pasitikėti jo gro- 
jimu, nes jis jautė kiekvieną savo dešinės rankos pirštą. Kartais 
turėdavau sėdėti labai tyliai, kai jis užmerkęs akis grodavo savo 
harmoningai judančia bige. Tai vyko praėjus daugeliui metų po 


rankos netekimo. 


Deja, ne visi fantomai yra beskausmiai ar paslankūs, tokie kaip 
Wittgensteino. Dauguma turi polinkį sumažėti ar susitraukti 
kaip teleskopas bėgant laikui - fantominė ranka gali sumažėti iki 
peties ataugos. Ši mažėjimo tendencija išryškėja įstačius protezą 
ir jį dažnai naudojant. Fantomas gali būti ir suparalyžiuotas ar iš- 
kreiptas skausmingos padėties, kai fantominiai „raumenys“ spaz- 
muoja. Taigi admirolas Lordas Nelsonas, mušyje netekęs dešinės 
rankos, išvystė nuolat į kumštį suspaustą galūnę, kurios pirštai 


skausmingai remiasi į delną." 


Nepaisant to, Nelsonas laikė šį fantomą „tiesioginiu sielos įrodymu“. Dvasinės 
rankos išlikimas netekus kūniškosios, jam buvo įrodymas, kad siela išlieka po 
kūno mirties. » 

Tokie kūno vaizdinio sutrikimai ilgą laiką atrodė nepaaiški- 
nami ir nepagydomi. Bet per pastaruosius kelis dešimtmečius 
tapo aišku, kad kūno vaizdinys nėra toks nekintantis, kaip kadai- 
se manyta, iš tiesų jis nepaprastai plastiškas ir kartu su fantomi- 
nėmis galūnėmis gali įvykti išplėstinis atvaizdo persitvarkymas 
ir ribų išplėtimas. 

Keisti fantominiai vaizdai perkeliami į tikrąsias, bet nebe- 
gyvas kūno dalis, jei po sužeidimo ar ligos nutrūkusi nervinė 
funkcija stuburo smegenyse ar periferinėje nervų sistemoje, 
kuri panaikina ar sumažina normalius jutiminius impulsus, per- 
duodamus smegenims, būtent tai sukelia pagrindinį pažeidimą 
kūno vaizdinyje. Gana stulbinantis dalykas nutiko mano kolegei 
Jeannette W., kuri susilaužė sprandą automobilio avarijoje, pas- 
kui buvo suparalyžiuotos jos kojos ir rankos, ji visiškai neteko 
jutimų žemiau lūžio vietos. Ji jautė, tarsi jos kūno dalis žemiau 
sprando būtų „amputuota“, tačiau vos vos juto savo kūno apačią. 
Tačiau normalaus kūno vietoje ji jautė fantominį kūną, nestabi- 
lų ir linkusį deformuotis. Ji galėjo pakeisti tą pojūtį akimirkai, 
pamatydama savo kūną normalaus pavidalo, todėl sumanė pri- 
kabinti veidrodžių savo biure ir ligoninės koridoriuose, kad galė- 
tų užmesti žvilgsnį į veidrodžius, jos žodžiais tariant, „gurkštelti 
vaizdų beriedėdama pro šalį invalido vežimėlyje. 

Kai normalūs pojūčiai užblokuoti, labai greitai atsiran- 


da kūno vaizdinio trukdžių. Dauguma žmonių patyrė keistus 


» Savo ruožtu kapitonui Ahabui tai buvo ir siaubo, ir nuostabos sritis: „Ir 
jeigu aš vis dar jaučiu deginantį skausmą sutrupintoje kojoje. nors jos jau seniai 
nebėra, kodėl tada ir tu, dailide, neturėtum amžinai jausti deginančių pragaro 
kančių ir be kūno?" 

fantominius potyrius anestezavus dantų sritį: atrodo, kad gro- 
teskiškai ištinsta ir deformuojasi liežuvis arba ne savo vietoje 
atsiduria žandas ar liežuvis. Žiūrint į veidrodį, šios iliuzijos šiek 
tiek išsisklaido ir visiškai pradingsta tuomet, kai grįžta normalūs 
pojūčiai. Viena mano pacientė, kuriai buvo išoperuotas didelis 
smegenų auglys, turėjo paaukoti jutiminių nervų šaknis vienoje 
veido pusėje. Daugybę metų jai atrodė, kad visa dešinioji veido 
pusė „nuslydusi“, „įlenkta“ ar išvis jos trūksta, o toje veido dalyje 
jos skruostas ir liežuvis siaubingai ištinę ir atrodo groteskiškai. 
Vėliau jai amputavo koją ir staiga po operacijos ji suvokė savo fan- 
tominę koją. „Dabar aš suprantu, kas nutiko mano veidui. Lygiai 
toks pat jausmas, suvokiu, kad turiu fantominį veidą, - prisipa- 
Žino ji. 

Kartais nutinka taip, kad atsiranda papildomos galūnės: fanto- 
mai statistai, - jei tam tikrų kūno dalių nervai buvo pažeisti. Stul- 
binantį atvejį aprašė Richardas Mayeuxas ir Frankas Bensonas. Jų 
pacientas buvo jaunas išsėtine skleroze sergantis vyriškis, kuriam 


nutirpdavo dešinioji pusė, ir štai kaip aprašomi jo potyriai: 


Jautėsi taktilinė iliuzija, kad kita dešinioji ranka guli skersai jo 
krūtinės ląstos ir siekia viršutinę pilvo dalį. Toji papildoma ran- 
ka atrodo pririšta prie krūtinės ląstos... Miglota „antrininkės 
rankos“ iliuzija jautėsi apatinėje dilbio, riešo ir delno srityse, 
buvo ryškiai juntami ant pilvo padėti pirštai. Iliuzija tęsėsi nuo 
S iki 30 minučių, ją lydėjo iliuzinės rankos prisilietimo pojū- 
tis... Fantominės galūnės jutimas visada sutapdavo su sustip- 
rėjusiais tirpimo, sustingimo ar deginimo tikrosios dešiniosios 


rankos pojūčiais. 

elsono sugniaužta ranka patvirtina nemalonią evoliuciją, 
Ni gali pereiti fantominės galūnės: fantomai, iš pradžių 
buvę laisvi, paslankūs ir paklusnūs valios įsakymams, gali po 
kurio laiko tapti paralyžiuotais, išsikreipti ir dažnai sukelti ne- 
pakeliamą skausmą. Iki XX a. dešimto dešimtmečio nebuvo įti- 
kinamo paaiškinimo, kodėl fantominės galūnės gali sustingti ir 
nebuvo jokių pastabų apie tai, kaip jas išlaisvinti. Vis dėlto 1993 
m. V. S. Ramachandranas pasiūlė fiziologinį scenarijų, kuris ga- 
lėtų paaiškinti progresuojantį laisvo judėjimo praradimą, taip 
dažnai pasitaikantį fantominių galūnių atveju. Aiškus pojūtis, 
kad žmogus gali laisvai judinti fantominę galūnę, jo manymu, 
susijęs su smegenų galimybe kontroliuoti motorikos centrų nu- 
rodymus fantomui. Tačiau tęsiantis ir pasitvirtinant vaizdiniam 
ir proprioceptiniam nejudėjimui smegenys galiausiai gali „palik- 
ti ramybėje galūnę. Taigi, pasak Ramachandrano, paralyžius — 
„išmoktas“ dalykas, ir jam kėlė nuostabą tai, kodėl to išmokimo 
negalima atsikratyti. Ar galėtų žmogus, simuliuodamas vaizdinę 
ir proprioceptinę atsakomąją reakciją, apgauti smegenis, kad jos 
patikėtų, kad fantomas vėl tapo paslankus ir gali savaime judė- 
ti? Ramachandranas sukūrė nuostabiai paprastą įtaisą: pailgą 
medinę dėžutę, kurios abi pusės padalytos veidrodžių, kad žiū- 
rint į dėžutę iš vienos ar kitos pusės žmogui susidarytų iliuzija, 
kad jis mato abi rankas, nors tikrovėje žmogus galėjo matyti tik 
veidrodinį vienos rankos atspindį. Ramachandranas išbandė šį 


įtaisą su jaunu vyriškiu, kuriam nuvo atlikta dalinė kairės rankos 

amputacija, tad jis turėjo sustingusią fantominę ranką. Rama- 
chandranas rašė: „Bigė buvo išsikišusi kaip manekeno plastiki- 
nis dilbis. Tačiau blogiausia buvo tai, kad bigė kėlė mėšlungiškus 
skausmus, kurių daktarai niekaip negalėjo nuslopinti. 
Ramachandranas išaiškino jaunam vyriškiui, ką jis turi pada- 
ryti, ir paprašė padėti fantominę ranką į kairę veidrodinės dėžu- 
tės pusę. Ramachandranas aprašė tai savo knygoje The Tell-Tale 


Brain: 


Jis iškėlė savo paralyžiuotą fantomą virš kairės pusės veidrodžio, 
pažvelgė į dešinę dėžutės pusę ir atsargiai padėjo dešinę ranką, 
kad jos vaizdas sutaptų su jaučiamos fantominės galūnės padėti- 
mi. Tai staiga sukėlė jam pritrenkiantį vaizdinį įspūdį, kad fan- 
tomas atgijo. Paskui paprašiau jo atlikti veidrodinius simetrinius 
„Atrodo, lyg kas būtų įstatęs ją atgal! Dabar jis ne tik jautė ryš- 
kų įspūdį, kad fantomas paklūsta jo įsakymams, bet didžiulei jo 
nuostabai pirmą sykį po daugybės metų ėmė mažėti skausmingi 
fantominiai spazmai. Atrodė, kad veidrodžio vaizdinis atsakas 
(MVF - mirror visual feedback - vert. past.) leido smegenims 


atsikratyti išmokto paralyžiaus. 


Ši itin paprasta procedūra (kuri buvo sumanyta po ilgų apmąs- 
tymų ir dėl daugelio veiksnių, susijusių su fantomų kūrimu ir jų 
sukeliamais netikėtumais, buvo užbaigta kaip originali teorija) 
gali būti lengvai modifikuota dirbant su fantominėmis kojomis 
ir įvairiomis kitomis fantominėmis būklėmis, taip pat su kūno 


vaizdinio deformacija. 

Pakako optinės iliuzinės rankos judesio pasirodymo, kad tai 
sukeltų jausmą, jog ji juda. Aš aprašiau atvirkštinį šio reiškinio 
pasireiškimą The Minds Eye, kai mano matymo lauke atsirado 
didžiulis regėjimą uždengiantis taškas, leidžiantis man vizualiai 
„amputuoti“ ranką. Bet kai aš ištiesiau ir sulenkiau savo kumštį 
ir pajudinau savo nematomus pirštus, iš mano vizualinės bigės 
pasklido tarsi rožinė protoplazma, ji išsiplėtė į (vizualinį) rankos 
fantomą. 

Jonathanas Cole su kolegomis atliko panašius stebėjimus, 
testuodami virtualios realybės sistemą, norėdami sumažinti fan- 
tominį skausmą. Jie atliko eksperimentus su žmonėmis, kuriems 
amputuotos kojos ir rankos: amputuota bigė buvo sujungta su 
judėjimo „gaudymo“ prietaisu, kuris savo ruožtu nulėmė virtu- 
alios rankos ar kojos judesius kompiuterio ekrane. Dauguma šių 
žmonių išmoko susieti savo judesius su tais, kurie pasirodydavo 
kompiuterio ekrane, ir išvystė šeimininko pajautimo jėgą. Jie 
galėjo pajudinti virtualią galūnę nuostabiai tiksliai (tarkime, kai 
reikėjo pasiekti ar paimti virtualų obuolį, gulintį ant virtualaus 
stalo paviršiaus). Toks mokėjimas atsirasdavo nepaprastai grei- 
tai - per pusvalandį, valandą ar panašiai. Patyrus šią sąmoningą 
jėgą dažnai palengvėja fantominis skausmas ir netgi virtualus 
suvokimas. Pavyzdžiui, vienas vyriškis galėjo „jausti“ virtualų 
obuolį, kurį paimdavo. Cole su savo kolegomis rašė: „Percepcija 
buvo juntama ne tik galūnės judesyje, bet ir lytint. Tai virtuali 


vizualinė kryžminė modalinė percepcija.“ 

l R 6 4 m. Weiras Mitchellas kartu su dviem kolegomis 
paskelbė specialią Karo ligoninės kanceliarijos 


(Surgeon General's Office) ataskaitą pavadinimu „Reflex Paralysis“. 
Refleksinio paralyžiaus atveju sužeista galūnė yra nepaliesta, bet 
ji negali judėti tarsi jos nebūtų, ji jaučiama kaip svetimkūnis, ne 
savojo kūno dalis. Tai tarsi priešingas dalykas fantominei galūnei: 
išorinė galūnė be vidinio vaizdinio, kuris pasireikštų ir gyvuotų. 

Man teko patirti tokį atvejį 1974 m. nelaimingo atsitikimo 
laipiojant po kalnus metu, kai man trūko kairiosios kojos ketur- 
galvio raumens sausgyslė. Nors sausgyslė buvo chirurginiu būdu 
sugydyta, tačiau liko pakenkimas nervų ir raumenų sandūroje. 
Negana to, koja buvo paslėpta nuo žvilgsnių ir prisilietimų, įdėta 
į ilgą tamsų įtvarą. Šiomis sąlygomis neįmanoma buvo siųsti nu- 
rodymų signalų sužeistam raumeniui, be to, jis buvo nejautrus ir 
nesimatė jokio vaizdo: koja išnyko iš mano kūno vaizdinio, pali- 
kusi (kaip man atrodė) toje vietoje negyvą svetimą darinį. Tai tę- 
sėsi trylika dienų. (Sugrįždamas prie šio potyrio, norėjau žinoti, 
ar kokia Ramachandrano veidrodinė dėžutė padėtų man geriau 
atkurtijudesius ir kojos realumo pojūtį. Galbūt būtų padėję ir tai, 
jei įtvaras būtų peršviečiamas, tuomet aš bent būčiau galėjęs ma- 
tyti koją. 

Tai buvo labai šiurpus patyrimas, įkvėpęs mane parašyti apie tai 
knygą A Leg to Stand On. Aš pusiau juokais užsiminiau, kad skai- 
tytojai galėtų lengviau įsivaizduoti tokius patyrimus, jei jie skai- 


tytų knygą po stuburo anestezijos, nes anestezuojantis poveikis 

blokuotų stuburo smegenų aktyvumą ir tuomet žemutinė dalis 
ne tik būtų paralyžiuota ir bejausmė, bet ir neegzistuotų (asme- 
niui - vert. past.). Tuomet žmogus jaučia, kad jo kūnas užsibaigia 
ties viduriu, o tai, kas žemiau - šlaunys ir kojų pora - ne jo, apatinė 
kūno dalis galėtų būti ir vaškinis modelis iš anatomijos muziejaus. 
Šis savo tapatumo, svetimumo potyris labai keistas. Man jis atrodė 
sunkiai pakeliamas tas trylika dienų, kai mano koja atrodė kaip 
svetimkūnis. Norėjau žinoti, ar įmanomas pagerėjimas, o jeigu 
ne - galbūt geriausia būtų pašalinti tą nereikalingą koją. 

Kartais iš tiesų pasitaiko, nors ir gana retai, įgimtas kūno 
vaizdinio nebuvimas turint kitais atžvilgiais sveikas galūnes, — 
taip byloja gausios ataskaitos, kurias Peteris Bruggeris pavadino 
„kūno vientisumo tapatybės sutrikimu“. Tokie žmonės nuo pat 
vaikystės jaučia, kad viena jų galūnė, gal jos dalis yra ne jų, o kaž- 
kokia svetima jiems užkrauta našta, ir šis jausmas galbūt sukelia 
nenumaldomą troškimą amputuoti nereikalingą galūnę. 

Iki XX a. dešimto dešimtmečio visa fantominių galūnių sritis 
ir kiti kūno vaizdinio pažeidimai buvo tyrinėjami tik fenomeno- 
logiškai, pagal kamuojamų negalios žmonių pranešimus ir elgesį. 
Tokia būklė buvo aprašoma kaip isterija ar itin lakios vaizduotės 
padarinys, tačiau, sparčiai vystantis modernioms smegenų vaizdo 
atkūrimo technologijoms, ši nuomonė pakeista išvydus fiziologi- 
nius smegenų pokyčius (ypač momeninėje skiltyje, kuri sukelia 
tokius keistus patyrimus. Tai drauge su išmoningais eksperimen- 
tais, tokiais kaip Ramachandrano veidrodžių dėžutė, leido mums 
aiškiau pamatyti nervų sistemos pagrindą, susijusį su įkūnytais 
dalykais - su asmeniniu jėgos veiksniu; tai davė grynai klinikinių 


ir kartais visiškai naujų filosofinių idėjų neurologijos sričiai. 

2 ešėliai“ ir „antrininkai“ - haliucinaciniai kūno ir kūno vaiz- 
" S dinio iškraipymai nukelia mus į dar keistesnį lygmenį. Jeigu 
galūnė ar kūno dalis tampa „negyva“ dėl nervų ar stuburo sme- 
genų pažeidimų, tokia negyva dalis savaime gali atrodyti negy- 
vybinga, neorganiška, svetima. Bet jeigu pažeidimas yra dešinėje 
momeninėje skiltyje, gali iškilti daug gilesnė nutolimo ar svetimu- 
mo forma. Negyva kūno dalis, jeigu jos egzistavimas iš viso pri- 
pažįstamas, jaučiama lyg priklausytų kažkam, mistiniam „kitam“. 
Prieš daugelį metų, dar būdamas medicinos studentu, susidūriau 
su pacientu, kuriam buvo paskirta neurochirurginė operacija 
momeninės skilties augliui pašalinti. Vieną vakarą, belaukiant 
operacijos, jis labai keistai iškrito iš lovos, pasak seselių, tarsi pats 
save būtų išstūmęs. Kai jo pasiteiravau apie įvykį, jis atsakė, kad 
buvo užmigęs ir pabudo, išvydęs savo lovoje padėtą koją: miru- 
sią, atšalusią ir plaukuotą. Jis negalėjo įsivaizduoti, kaip kažkieno 
koja atsidūrė jo lovoje, nebent, jam kilo mintis: seselės paėmė ją iš 
anatomijos laboratorijos ir įkišo jam lovon norėdamos pajuokauti. 
Šokiruotas ir pasibaisėjęs jis pasinaudojo savo gerąja dešine koja, 
norėdamas išspirti svetimą daiktą iš savo lovos. Žinoma, atsipei- 
kėjęs jis buvo apstulbęs, nes „toji koja“ buvo prie jo prisitvirtinusi. 
Aš tariau: „Betgi čia - tavo koja ir parodžiau jam, kad jo abiejų 
kojų dydis, forma, kontūras ir spalva buvo tiksliai tokios pačios. 
Bet jis buvo įsitikinęs, kad tai buvo kažkieno kito koja.* 


Istorija — „Vyras, kuris iškrito iš lovos" yra išsamiau papasakota knygoje 
Žmogus, kuris savo žmonų palaikė skrybėle. (2014 m., „Kitos knygos“ — red. past.) 

Per keletą metų sutikau pacientų, kurie dėl dešiniojo pusrutu- 
lio insulto neteko visų jutimų ir jautė tik kairę kūno pusę. Dažnai 
jie nesuprato, kad kažkas atsitiko, o kai kurie buvo įsitikinę, kad 
jų kairioji pusė priklauso kažkam kitam („mano dvyniui broliui“, 
„vyriškiui, esančiam šalia“, netgi „tai priklauso jums, daktare, ko- 
dėljūs šaipotės?“) 

Galbūt „mano brolis dvynys“ - tai hieroglifiškas būdas, paro- 
dantis, kad, jei viena pusė kūno atrodo svetima, ji vis vien regisi 
gimininga, beveik identiška man... Tad „aš pats“ iškyla keistu, 
užmaskuotu būdu. Reikėtų pabrėžti, kad tokie pacientai itin in- 
teligentiški, šviesaus proto, aiškiai išsakantys mintis, - tik išimtis 
tokia, kad jie turi keistų kūno vaizdinio iškraipymų, kurie verčia 


pateikti nenuginčiajamus siurrealistinius teiginius. 


ausmas, kad kažkas stovi čia pat: iš kairės ar dešinės, o galbūt 

priešais mus, visiems gerai pažįstamas. Tai nėra miglotas jaus- 
mas, o ryškus pojūtis. Mes galime sukiotis aplinkui, norėdami pa- 
gauti besislapstantį pavidalą, bet aplink nieko nėra. Vis dėlto ne- 
įmanoma paneigti jutimo, netgi jei mes iš patyrimo žinome, kad 
toks antgamtinės būtybės pajautimas tėra haliucinacija ar iliuzija. 

Dažniausiai pojūtis pasitaiko, kai žmogus yra vienas, tamso- 
je, galbūt nepažįstamoje vietoje, ypač budrios būsenos. Ši būklė 
gerai pažįstama alpinistams, ašigalio tyrinėtojams, kai prie šios 
būsenos prisideda vietovės platybės bei pavojus, izoliacija ir nuo- 
vargis (o kalnuose - ir deguonies trūkumas). Antgamtinės būty- 
bės buvimą, nematomo kompaniono, trečio asmems, šešėlinės 


būtybės, - vartojami visų rūšių apibrėžimai, - esame patyrę visi, 

nematomos būtybės turi neabejotinus ketinimus - priklauso- 
mai nuo to, ar jos mielos, ar piktos. Šešėlis leidžia susidurti su 
tuo, kas slypi prote. Kartais jutimas toks intensyvus ir stiprus, 
kad mus nukrečia šiurpas arba išmuša prakaitas, tyli nuojauta, 
kad nesame vieni, mus kažkas saugo. Nors jutimas, kad „kažkas 
yra šalia, dažniausiai atsiranda ypač įsiaudrinus, arba tai suža- 
dina kai kurios nerimo būsenos, įvairių narkotikų vartojimas ar 
šizofrenija, jutimas gali pasireikšti ir sergant neurologinėmis li- 
gomis. Taigi profesorius R. ir E. W., kurie abu sirgo įsisenėjusia 
Parkinsono liga, nuolatos patirdavo kažkieno buvimą šalia - tai, 
ko jie iš tikrųjų niekada nematė: antgamtinė būtybė stovėdavo 
visada toje pačioje pusėje. Kartais trumpalaikį pojūtį, kad „kaž- 
kas yra šalia“ sukeldavo migrenos priepuoliai, bet itin pastovų 
antgamtinės būtybės pajutimą, esančios visada toje pačioje pu- 
sėje, ko gero, sukeldavo smegenų pažeidimas. (Panašiai yra ir 
su dėja vu patyrimais, kuriuos retkarčiais visi patiriame, tačiau, 
jeigu jie dažni, tada gali būti sukelti priepuolių ar smegenų pa- 
žeidimo.) 

2006 m. Olafas Blanke'as su savo kolegomis (Shaharu Arzy 
ir kt.) aprašė tokį atvejį su jauna moterim, kuriai buvo numatyta 
chirurginė operacija epilepsijai gydyti; jie galėjo numanyti, kad 
„šešėlinės būtybės“ pasirodymą galėjo sukelti elektrinė stimulia- 
cija. Operacija buvo atliekama smegenų kairiojoje momeninės ir 
smilkininės skilčių sandūroje. Kai moteris atsiguldavo, švelnus 
šios srities stimuliavimas sukėlė jai pojūtį, kad kažkas tūno prie- 
šais ją; stipresnė stimuliacija leido jai apibūdinti, kad „kažkas“ — 
tai jaunas žmogus, nenustatytos lyties, gulintis tokia pat poza 


kaip ir ji. Stimuliacijos buvo pakartotos jai sėdint, apsikabinusiai 

rankomis kelius: ji pajuto priešais esantį vyriškį, sėdintį tokia 
pat poza, jis apglėbė ją nematerialiomis rankomis. Kai jai padavė 
perskaityti kalbos testo kortelę, sėdintis „vyriškis“ persikraustė į 
dešinę pusę. Ji suvokė, kad jis turi agresyvių ketinimų („Jis nori 
atimti kortelę... Jis nenori, kad aš skaityčiau.“) Čia esama „savojo 
aš“ elementų; kai šešėlinė būtybė mėgdžiojo ir kopijavo jos laiky- 
seną, taip pat buvo ir „kito“ elementų“. 

Galime surasti kai kurių kūno vaizdinio pažeidimų ir haliuci- 
nacinio „antgamtinės būtybės“ pajutimo sąsajų. Pirmą kartą apie 
tai buvo parašyta 1930 m. Engerth o ir Hoffo, o Blankeas su ko- 
legomis rašė 2006 m. Engerth as ir Hoffas aprašė pagyvenusį vy- 
riškį, kuris po patirto insulto susirgo vienpusiu aklumu (vienos 
arba abiejų akių pusės regėjimo lauko defektas). Jis regėjo „sida- 
brinius dalykus“ apakusioje regos lauko dalyje, paskui jis matė iš 
kairės pusės jo link važiuojančius automobilius, o vėliau žmones: 
nesuskaičiuojamus būrius, visus panašios išvaizdos ir nevalyvios 
sukrečiančios eisenos su į priekį ištiesta dešine ranka - tikslia jo 
paties eisena, kai jis stengdavosi paeiti ir norėdavo išvengti susi- 
dūrimo su žmonėmis iš kairės pusės. Taip pat jis jautė svetimumą 
savo kairėje ir jam atrodė, kad ši jo kūno dalis „buvo užpildyta 
kažkuo keistu ir nenusakomu. 

Engherth as ir Hoffas rašė: „Galiausiai haliucinacijų šeiminin- 
kas išnyko ir tuomet atsirado tai, ką pacientas pavadino „nuola- 
tiniu kompanionu.“ Kur tik pacientas beeitų, jis matydavo kažką 
* Keletas žmonių aprašė panašias istorijas, kai juto antgamtinę būtybę, vos tik 
susiruošę miegoti ar pasivaikščioti. Linda P. pastebėjo, kaip kartą užsnūdus 
pajuto, kad „kažkas mane tarsi laiko iš dešinės pusės, lyg kažkas būtų 


apsikabinęs mane ir glostytų man plaukus. Tai buvo malonus jausmas; tada 
prisiminiau, kad esu viena ir [jausmas išnyko). 

einantį drauge iš kairės... Tuomet, kai atsirado kompanionas, sve- 
timumo jausmas kairėje kūno pusėje pradingo... Nebūtume su- 
klydę, jei būtume įžvelgę tame kompanione jo kairiąją kūno pusę, 
kuri tapo nepriklausoma.“ 

Neaišku, ar jo „nuolatinis kompanionas“ gali būti priskirtas 
„antgamtinei būtybei“ ar autoskopiniam (individo potyris, kai 
aplinka patiriama tarsi išėjus iš savo kūno - vert. past.) antrinin- 
kui. Minėtas atvejis turi abiejų požymių. Ir galbūt kai kurios iš jų 
regisi skirtingos haliucinacijų kategorijos susilieja. Blankeas ir jo 
kolegos, 2003 m. rašydami apie kūno vaizdinį arba „somatogno- 
zinius“ (kūno suvokimo - vert. past.) sutrikimus, pastebėjo, kad 
jie gali būti įvairių formų: trūkstamos kūno dalies iliuzija, trans- 
formuota (padidėjusi ar susitraukusi) kūno dalis, atitrūkusi ar nu- 
tolusi kūno dalis, fantominė galūnė, papildoma galūnė, autosko- 
pinis savo paties kūno vaizdas arba antgamtinės būtybės jutimas. 
Visi šie sutrikimai, kaip pabrėžė Blankeas, su haliucinacijomis ar 
vizijomis, prisilietimu ar propriocepcija - siejami su momens ar 


smilkinio skilties pažeidimais. 


Allanas Cheyneas taip pat tyrinėjo „antgamtinių būtybių“ 
„jutimą, pasirodantį gana švelnia forma, kai „kažko, esančio 
šalia pojūtis atsiranda būnant visiškai sągmoningam, ir gąsdinan- 
čia forma, kuri dažnai ištinka būnant miego paralyžiaus būse- 
nos. Jis mąstė, kad šis „kažko, esančio šalia“ pojūtis - visuotinis, 
universalus žmonijai (ir galbūt gyvūnams) - gali būti biologinės 
prigimties. „Kai aktyvinama individuali „kito“ pajutimo evoliu- 


cinė funkcija... giliai smegenų smilkininėje skiltyje, kuri skirta 

atskleisti asmeninės jėgos veiksniams, susijusiems su grėsme ir 
saugumu.“ 

„Antgamtinės būtybės“ jutimas ne vien užima tam tikrą vietą 
neurologinėje literatūroje, jis taip pat įkvėpė Williamo Jameso 
„Religinės patirties įvairovės“ skyrių. Jis pamini tikslų tipiškų pa- 
sakojimų skaičių, kuriuose iš pradžių siaubingas, nepageidauja- 
mas ir grasinantis „antgamtinės būtybės“ jutimas virsta džiaugs- 
mingu ir netgi palaimingu, visai kaip jo draugo papasakotoje 


istorijoje: 


Tai nutiko 1884 m. rugsėjį, tuomet aš tai patyriau pirmąkart... Stai- 
ga PAJUTAU, kad kažkas įėjo į mano kambarį ir atsistojo šalia lo- 
vos. Jis stovėjo minutę ar dvi. Aš jo nepažinau paprastais pojūčiais, 
bet vis dėlto tai buvo siaubingai nemalonu. Jis prikėlė kažką iš mano 
esybės gelmių kaip jokia kita paprasta percepcija ar suvokimas... 
Kažkas buvo šalia ir aš patyriau šį buvimą kaip tikresnį nei bet ko- 
kios kitos būtybės iš kūno ir kraujo egzistavimą. Aš sąmoningai žino- 
jau, kai ji pasišalina ir kai atsiranda: kai ji beveik akimirksniu išėjo 
pro duris, siaubingas pojūtis pradingo. 

[Kitą kartą, po kurio laiko] suvokiau ne tik kažkieno buvimą, 
bet susijungiau su jo laimės centru: užplūdo pritrenkiamas neapsa- 
komo gėrio suvokimas. Jis nebuvo nei miglotas, nei emocijų dėl eilė- 
raščio, paveikslo, muzikos ar žydėjimo sukeltas efektas, bet tvirtas 


žinojimas apie galingos asmenybės artumą. 


„Žinoma, tokie patyrimai kaip šis nėra susiję su religijos sfera... 
[ir] mano bičiulis neinterpretavo pastarųjų potyrių teistine pras- 


me, kaip Dievo apsireiškimo ženklo“, - pridūrė Jamesas. 

Bet galima lengvai pamatyti, kodėl kiti, galbūt turintys skir- 
tingų polinkių, gali interpretuoti „aiškų žinojimą apie galingos 
asmenybės artumą ir „užplūdusį pritrenkiantį neapsakomo gė- 
rio suvokimą mistiniu, jeigu ne religiniu požiūriu. Kitos tipiškų 
atvejų istorijos, Jameso aptariamos minėtame skyriuje, tai patvir- 
tina ir verčia jį pripažinti, kad dauguma žmonių (kiek jų, negali- 
me pasakyti) pasigauna savo tikėjimo dalykus ne gryna koncep- 
tualia forma, kurią intelektas pripažįsta kaip tikrą, bet greičiau 
kaip tiesioginį kvaziracionalios realybės suvokimą. 

Taigi pirmykštis gyvuliškas „kito“ pajautimas, kuris galbūt iš- 
sivystė norint nustatyti grėsmės šaltinį, gali įgauti didingą, netgi 
transcendentinę funkciją žmogiškoms būtybėms, kaip religinės 
aistros ir įsitikinimų biologinį pagrindą, kur „kitas“, „antgamti- 


nės būtybės" jutimas tampa Dievo asmeniu. 3k 


PADĖKOS 


isų pirma labai dėkoju šimtams pacientų ir korespondentų, 

kurie per kelis dešimtmečius pasidalijo savo patyrimais apie 
haliucinacijas su manimi, ir ypač dėkoju tiems, kurie leido man 
cituoti jų žodžius ir atpasakoti jų istorijas šioje knygoje. 

Aš jaučiuosi skolingas savo draugui ir kolegai Orrinui De- 
vinsky, kuris įkvėpė mano mintis savo publikacijomis ir spaudai 
rengiamais straipsniais ir man pasiųstais pacientais. Mėgavausi 
ir gavau daug naudos, diskutuodamas su Janu Dirku Blomu ir 
skaitydamas jo nuostabiai visapusišką Dictionary of Hallucian- 
tions ir Hallucinations: Research and Practice. Nuoširdžiai dėko- 
ju už draugystę ir kolegų Sue Barry io, Billo Bordeno, Williamo 
Burke's, Kevino Cahillo, Jonathano Coleo, Douwe'o Draaisma, 
Henriko Ehrssono, Dominico Ffytche, Steveno Fruchto, Marko 
Greeno, Jameso Lanceo, Richardo Mayeuxo, Alvaro Pascual- 
Leone“, Stanley Prusinero, V. S. Ramachandrano ir Leonardo 
Shengoldo patarimus ir konsultacijas. Maloningai dėkoju Gale 
Delaney, Andreasui Mavromatisui, Lylas Mogk, Jeffui Odelui ir 
Robertui Teunisse'ui, kad jie su manimi pasidalijo savo patyri- 


mais (o kartais ir pacientais). 

Privalau padėkoti Molly Birnbaum, Danieliui Breslaw, Leslie 
Burkhardt, Elizabeth Chase, Allenui Furbeckui, Kai Eurbeck, 
Benui Helfgottui, Richardui Howardui, Hazel Rossotti, Pete- 
riui Selginui, Amy Tan, Bonnie Thompson, Kappai Waugh ir 
Edwardui Weinbergeriui. Eveline Honig, Audrey Kindred, Sha- 
ron Smith ir kiti iš „Narcolepcy Network“ maloniai supažindino 
mane su žmonėmis, sergančiais narkolepsija ir miego paralyžiu- 
mi. Billas Hayesas, mano draugas ir rašytojas, kuriuo labiausiai 
žaviuosi, perskaitė kiekvieną skyrių savo pastabia rašytojo akimi 
ir suteikė man daugybę vertingų patarimų ir pasiūlymų. 

Dėkoju už palaikymą ir padrąsinimą Davidui ir Susie Sains- 
bury; Danui Frankui, kuris kantriai peržiūrėdavo šios knygos 
juodraščius (kaip ir daugelį ankstesnių); Hailey Wojcikui, ne- 
pakeičiamam tyrinėtojui asistentui, teksto rinkėjui ir plaukimo 
kompanionui; ir Kate Edgar - mano draugei, redaktorei ir ben- 


dramintei jau trisdešimt metų. Jai ir dedikuoju šią knygą. 

